Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
ea104ec3-cf99-4726-a5cb-725fd04a4c19	សហរដ្ឋអាមេរិក៖ មនុស្ស ៣២,១៩៧នាក់ ឆ្លងកូវីដ-១៩ និងអ្នកជំងឺ ២៣៩នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៣២,១៩៧នាក់ទៀត បានឆ្លងជំងឺ COVID-19 ខណៈអ្នកជំងឺ ២៣៩នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃសុក្រ ទី៣០ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០២,៤៧៧,៩២៩ករណី ក្នុងនោះមានអ្នកស្លាប់សរុបចំនួន ១,១១៧,៧៥១នាក់ និងជាសះស្បើយឡើងវិញសរុប ៩៩.៤៣លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-30T16:35:00+07:00	freshnewsasia.com	https://m.freshnewsasia.com/index.php/en/internationalnews/271775-2022-12-30-02-35-42.html
d1669044-dc95-4efe-b63c-0aed0488f3d0	អភិបាលរាជធានីភ្នំពេញ អរគុណ អាជ្ញាធរខណ្ឌនិងគណៈកម្មការផ្សារ ក្នុងការទប់ស្កាត់ជំងឺកូវីដ១៩	ភ្នំពេញ៖ លោកឃួង ស្រេង អភិបាលរាជធានីភ្នំពេញ ថ្លែងអំណរគុណ ចំពោះអាជ្ញាធរខណ្ឌទាំង១៤ និងប្រធានផ្សារទាំងអស់ ដែលបានយកចិត្តទុកដាក់ និងយកអស់កម្លាំងកាយចិត្ត ក្នុងការទប់ស្កាត់ជំងឺកូវីដ១៩ រហូតបានបើកសេដ្ឋកិច្ចប្រទេសឱ្យដំណើរការជា ប្រក្រតីឡើងវិញ រហូតមកដល់ពេលនេះ។ ការកោតសរសើរ របស់លោកអភិបាលរាជធានីភ្នំពេញ ធ្វើឡើងក្នុងកិច្ចប្រជុំត្រួតពិនិត្យសកម្មភាពការងារ នៃការគ្រប់គ្រងផ្សាររដ្ឋ ក្នុងរាជធានីភ្នំពេញ នារសៀលថ្ងៃទី២៩ ខែធ្នូ ឆ្នាំ២០២២ នៅសាលារាជធានីភ្នំពេញ ដោយមានការចូលរួម ពីអភិបាលខណ្ឌទាំង១៤ និងប្រធានផ្សាររ ដ្ឋក្នុងរាជធានីភ្នំពេញទាំងអស់។ លោកឃួង ស្រេង មានប្រសាសន៍ថា ក្នុងតំណាក់កាលនៃការរីករាលដាលជំងឺកូវីដ-១៩ អាជ្ញាធរខណ្ឌទាំង១៤ និងប្រធានគណៈកម្មការផ្សាររដ្ឋ ក្នុងរាជធានីភ្នំពេញទាំង បានលះបង់ទាំងកម្លាំងកាយ និងកម្លាំងចិត្ត ដោយមិនខ្វល់ថា ជាពេលយប់ឬថ្ងៃឡើយ សំខាន់ធ្វើយ៉ាងណាឲ្យបងប្អូនប្រជាពលរដ្ឋ អាជីវករបានឆ្លងផុតពីជំងឺដ៏កាចសាហាវនេះ ។ អ្វីដែលជាការខិតខំប្រឹងប្រែង មិនខ្លាចនឿយហត់ ពីសំណាក់អាជ្ញាធរ និងគណៈកម្មការផ្សារនេះ ទើបធ្វើអោយយើងអាចបើកសេដ្ឋកិច្ចប្រទេស ឲ្យដំណើរការជាប្រក្រតីឡើងវិញ។ គួរបញ្ជាក់ថា គិតមកដល់ពេលនេះ ផ្សារក្នុងរាជធានីភ្នំពេញ មានចំនួន២៥ផ្សារ ហើយក្នុងដំណាក់កាល នៃការរីករាលដាលជំងឺកូវីដ-១៩ គណៈកម្មការផ្សារ បានដើរតួយ៉ាងសំខាន់ ក្នុងការទប់ស្កាត់ជំងឺដ៏កាចសាហាវនេះ ៕	2022-12-30T13:58:00+07:00	dap-news.com	https://dap-news.com/national/2022/12/30/302716/
384ef87f-7887-44fa-a2d8-f6f9d2018921	នាយករដ្ឋមន្ត្រីប្រកាស បើកយុទ្ធនាការចាក់វ៉ាក់សាំងកូវីដ១៩ដេីម្បី កាត់បន្ថយការឆ្លង	ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រី នៃកម្ពុជា បានប្រកាសចេញវិធានការជាក់លាក់លើយុទ្ធនាការចាក់វ៉ាក់សាំងបង្ការជំងឺកូវីដ-១៩ ដោយប្រើរយៈពេល រៀងរាល់៦ខែម្ដង ព្រោះវ៉ាក់សាំងជាជម្រើសតែមួយគត់ ដើម្បីកាត់បន្ថយការឆ្លង ឬរឆ្លងហើយមិននាំទៅដល់សភាពធ្ងន់ធ្ងរ។ តាមរយៈសារសំឡេង នៅយប់ថ្ងៃទី២៩ ខែធ្នូឆ្នាំ២០២២នេះ សម្តេចតេជោ ហ៊ុន សែន បានក្រើនរំលឹកថា ការចាក់វ៉ាក់សាំង គឺជាវិធានការដ៏ចាំបាច់ ដើម្បីការពារការរាតត្បាតជំងឺកូវីដ១៩ និងការពារសុខភាពប្រជាពលរដ្ឋពីជំងឺរាតត្បាតសាកលមួយនេះ។ សម្តេចតេជោ បានបញ្ជាក់ថា «វ៉ាក់សាំងជាជម្រើសតែមួយគត់ ដែលនឹងជួយយើងកាត់បន្ថយការឆ្លង ឬការឆ្លងហើយតែមិននាំទៅដល់សភាពធ្ងន់ធ្ងរ»។ ឈរលើស្មារតីខាងលើនេះ សម្តេចតេជោ ហ៊ុន សែន ក៏បានសម្រេចដាក់ចេញផែនការចាក់វ៉ាក់សាំងដូសជំរុញ ដូចជា ៖ ចាក់ដូសជំរុញទី៤ ដល់កុមារអាយុពី ៣ឆ្នាំ ដល់ក្រោម ៥ឆ្នាំ, ចាក់ដូសជំរុញទី៥ ដល់កុមារអាយុពី ៥ឆ្នាំ ដល់ក្រោម ១២ឆ្នាំ, ចាក់ដូសជំរុញទី៦ ជូនដល់មន្ត្រីរាជការជួរមុខ អាជ្ញាធរ និងប្រជាជនទូទៅ។ សម្ដេច ចាត់ទុកថា នេះគឺជារៀបចំ ដើម្បីធានាសុវត្ថិភាពសុខភាពរបស់ប្រជាពលរដ្ឋកម្ពុជា។ តាមរយៈសារសំឡេងនេះ សម្តេចតេជោ ហ៊ុន សែន បានបញ្ជាក់ទៀតថា «ខ្ញុំ ក៏បានឯកភាពជាមួយគោលការណ៍ ការស្នើឡើងអំពីរបៀបបន្ដសម្រាប់ដំណើរការចាក់វ៉ាក់សាំង គឺត្រូវរយៈពេល ៦ខែម្តង បន្ទាប់ពីដូសចុងក្រោយដែលត្រូវបានទទួល។ ការធ្វើបែបនេះ ទើបធានាថា ប្រជាពលរដ្ឋកម្ពុជា មាន ភាពស៊ាំក្នុងសហគមន៍រឹងមាំ បើមិនដូច្នោះ វ៉ាក់សាំងចុះខ្សោយ ងាយស្រួលក្នុងការវាយលុកពីជំងឺ ពិសេសជំងឺកូវីដ-១៩»។ លើសពីនេះ សម្ដេចតេជោ ក៏បានអំពាវនាវដល់ប្រជាពលរដ្ឋមិនទាន់បានទទួលដូសជំរុញទី៣ ទី៤ ទី៥ និងទី៦ ឱ្យនាំគ្នាទៅទទួលយកដូសជំរុញតាមគោលការណ៍ណែនាំរបស់ក្រសួងសុខាភិបាល។ សម្តេច បានណែនាំឱ្យគណៈកម្មការចំពោះកិច្ចរៀបចំផែនការផ្តល់វ៉ាក់សាំងដូសជំរុញ តាមការណែនាំខាងលើនេះ ដើម្បីធានាដល់ក្រវាត់ការពារសុខភាពពលរដ្ឋពីជំងឺកូវីដ១៩។ សម្ដេចតេជោ ហ៊ុន សែន បានឱ្យដឹងទៀតថា «កង្វល់ធំរបស់យើងនាពេលនេះ មិនមែនយើងខ្វះវ៉ាក់សាំងកូវីដ-១៩ចាក់ជូនប្រជាពលរដ្ឋដោយឥតគិតថ្លៃនោះទេ បញ្ហាស្ថិតនៅត្រង់ថា ប្រជាពលរដ្ឋមួយចំនួន មិនមកទទួលវ៉ាក់សាំងទៅវិញទេ។ យ៉ាងណា សម្តេចមានការជឿជាក់ថា កុមារនឹងនាំគ្នាមកទទួលវ៉ាក់សាំងដូសជំរុញ តាមផែនការដូចបានបញ្ជាក់ខាងលើ»។ សម្តេចតេជោ ហ៊ុន សែន បានប្រកាសឱ្យដឹងថា ពេលនេះវ៉ាក់សាំងកូវីដ-១៩ ប្រមាណ៧លានដូស កំពុងស្តុកទុកក្នុងឃ្លាំងដែលនេះមិនរាប់បញ្ចូលវ៉ាក់សាំងជាង ២០លានដូសដែលកម្ពុជាបញ្ជាទិញ នឹងដឹកជាបន្តបន្ទាប់មកកម្ពុជានោះឡើយដូច្នេះយើងមានវ៉ាក់សាំងគ្រប់គ្រាន់ចាក់ជូនប្រជាពលរដ្ឋ៕	2022-12-30T04:50:00+07:00	dap-news.com	https://dap-news.com/national/2022/12/29/302700/
35026f0f-9d67-45ed-a95b-1d6f4d4890fe	BREAKING: សម្តេចតេជោ ហ៊ុន សែន ចេញសារពិសេស ណែនាំពីការចាក់វ៉ាក់សាំងបង្ការជំងឺកូវីដ១៩ ជូនប្រជាពលរដ្ឋ (Sound inside)	នៅយប់ថ្ងៃព្រហស្បតិ៍ ទី២៩ ខែធ្នូឆ្នាំ២០២២នេះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានចេញសារពិសេសមួយណែនាំពីការចាក់វ៉ាក់សាំងបង្ការជំងឺកូវីដ១៩ ជូនដល់ប្រជាពលរដ្ឋ។ សម្តេចតេជោ ហ៊ុន សែន បានក្រើនរំលឹកថា ការចាក់វ៉ាក់សាំង គឺជាវិធានការដ៏ចាំបាច់ ដើម្បីការពារការរាតត្បាតជំងឺកូវីដ១៩ និងការពារសុខភាពប្រជាពលរដ្ឋពីជំងឺរាតត្បាតសាកលមួយនេះ។ សម្តេចតេជោ បានបញ្ជាក់យ៉ាងដូច្នេះ ។ ចាក់ដូសជំរុញទី៤ ដល់កុមារអាយុពី ៣ឆ្នាំ ដល់ក្រោម ៥ឆ្នាំ។ ចាក់ដូសជំរុញទី៥ ដល់កុមារអាយុពី ៥ឆ្នាំ ដល់ក្រោម ១២ឆ្នាំ។ ចាក់ដូសជំរុញទី៦ មន្ត្រីរាជការជួរមុខ អាជ្ញាធរ និងប្រជាជនទូទៅ។ សម្តេចតេជោ ហ៊ុន សែន បានគូសបញ្ជាក់ថា ផែនការចាក់ដូសជំរុញខាងលើនេះ គឺជារៀបចំ ដើម្បីធានាសុវត្ថិភាពសុខភាពរបស់ប្រជាពលរដ្ឋ។ ក្នុងសារជាសំឡេងនេះ សម្តេចតេជោ ក៏បានឯកភាពចេញជាគោលការណ៍លើការចាក់ដូសជំរុញបន្តបន្ទាប់ ដោយធ្វើជារៀងរាល់៦ខែម្តង។ សម្តេចតេជោនាយករដ្ឋមន្ត្រី បានសង្កត់ធ្ងន់ថា ការធ្វើបែបនេះ ទើបធានាដល់ភាពសុាំសហគមន៍រឹងមាំ។ សម្តេចតេជោប្រមុខរាជរដ្ឋាភិបាល បានអំពាវនាវដល់ប្រជាពលរដ្ឋមិនទាន់បានទទួលដូសជំរុញទី៣ ទី៤ ទី៥ និងទី៦ ឱ្យនាំគ្នាទៅទទួលយកដូសជំរុញតាមគោលការណ៍ណែនាំរបស់ក្រសួងសុខាភិបាល។ សម្តេចតេជោ ហ៊ុន សែន ក៏បានណែនាំឱ្យគណៈកម្មការចំពោះកិច្ចរៀបចំផែនការផ្តល់វ៉ាក់សាំងដូសជំរុញ តាមការណែនាំខាងលើនេះ ដើម្បីធានាដល់ក្រវាត់ការពារសុខភាពពលរដ្ឋពីជំងឺកូវីដ១៩។ សម្តេចតេជោ បានគូសបញ្ជាក់ថា ពេលនេះកង្វល់របស់សម្តេច ក៏ដូចជារាជរដ្ឋាភិបាលមិនមែនរឿងខ្វះវ៉ាក់សាំងទេ តែបារម្ភខ្លាចពលរដ្ឋមិនមកទទួលវ៉ាក់សាំង។ ទោះជាយ៉ាងណា សម្តេចមានការជឿជាក់ថា កុមារនឹងនាំគ្នាមកទទួលវ៉ាក់សាំងដូសជំរុញ តាមផែនការដូចបានបញ្ជាក់ខាងលើ។ បើតាមសម្តេចតេជោ ហ៊ុន សែន បច្ចុប្បន្នកម្ពុជាមានវ៉ាក់សាំង ៧លានដូសនៅក្នុងឃ្លាំង និងមិនទាន់នាំចូលជាច្រើនលានដូសទៀត។ ដូច្នេះកម្ពុជាមិនខ្វះវ៉ាក់សាំងចាក់ជូនប្រជាពលរដ្ឋនោះឡើយ៕ សូមស្តាប់ប្រសាសន៍សម្តេចតេជោ៖	2022-12-30T03:55:00+07:00	freshnewsasia.com	https://m.freshnewsasia.com/index.php/en/localnews/271722-2022-12-29-13-55-12.html
54af5da0-4f59-4676-a4aa-929181375c91	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១៣នាក់ ខណៈអ្នកជាសះស្បើយ១៦នាក់ (Video inside)	ក្រសួងសុខាភិបាល នៅថ្ងៃទី២៩ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១៣នាក់ ខណៈជាអ្នកជាសះស្បើយ១៦នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៩ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៥៦៤នាក់, អ្នកជាសះស្បើយសរុបចំនួន ១៣៥,៤១៧នាក់, ស្លាប់សរុបចំនួន ៣,០៥៦នាក់៕	2022-12-29T18:39:00+07:00	freshnewsasia.com	https://m.freshnewsasia.com/index.php/en/localnews/271652-2022-12-29-04-39-02.html
9a86ec21-1089-44e7-b022-a27b366ec812	សហរដ្ឋអាមេរិក៖ មនុស្ស ៣៦,៨៨១នាក់ ឆ្លងកូវីដ-១៩ និងអ្នកជំងឺ ២៩៦នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៣៦,៨៨១នាក់ទៀត បានឆ្លងជំងឺ COVID-19 ខណៈអ្នកជំងឺ ២៩៦នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃព្រហស្បតិ៍ ទី២៩ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០២,៤០៧,៧៤០ករណី ក្នុងនោះមានអ្នកស្លាប់សរុបចំនួន ១,១១៧,១៩៤នាក់ និងជាសះស្បើយឡើងវិញសរុប ៩៩.៣៦លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-29T16:35:00+07:00	freshnewsasia.com	https://m.freshnewsasia.com/index.php/en/internationalnews/271635-2022-12-29-02-35-24.html
4307440c-a266-453b-b1f6-6ad0b5c666f6	តើមូលហេតុអ្វីបានជាពលរដ្ឋជប៉ុន មានអាយុវែងជាងគេក្នុងពិភពលោក?	ស្ថិតិអង្គការសុខភាពពិភពលោក (WHO) នៅឆ្នាំ២០២២ បង្ហាញថា ពលរដ្ឋជប៉ុនមានអាយុវែងជាងគេក្នុងពិភពលោក ជាមធ្យមអាយុជាង៨៤ឆ្នាំ (៨៤.៣) ក្នុងនោះស្ត្រីអាចរស់ដល់អាយុ ៨៧ឆ្នាំ ចំណែកបុរសវិញអាយុ ៨១ឆ្នាំ។ ចំណែកពលរដ្ឋខ្មែរវិញ ជាមធ្យមអាចរស់បានដល់អាយុ ៧០ឆ្នាំ ក្នុងនោះស្ត្រីអាយុវែងជាងបុរសគឺ៧២ឆ្នាំ រីឯបុរសវិញ អាចរស់បានដល់អាយុ ៦៧ឆ្នាំ។ តើមូលហេតុអ្វីខ្លះ ដែលនាំឲ្យប្រជាជនជប៉ុន មានសុខភាពល្អ និងអាយុវែង? ការស្រាវជ្រាវជាច្រើនបង្ហាញថា ក្រៅពីកត្តាបរិស្ថានរស់នៅស្អាតល្អ ប្រជាជនជប៉ុនចូលចិត្តធ្វើលំហាត់ប្រាណជាប្រចាំ បរិភោគត្រីច្រើន ដើម្បីកុំឲ្យធាត់ខ្លាំងលើសទម្ងន់ ដូចជាការបរិភោគសាច់ផ្សេងៗដែលមានជាតិខ្លាញ់ច្រើននោះទេ។ បន្ថែមពីនេះពលរដ្ឋជប៉ុន ទោះបីជាចូលនិវត្តហើយក៏ដោយ ក៏ពួកគេនៅតែសកម្មការងារស្ម័គ្រចិត្ត និងតែងតែធ្វើកិច្ចការផ្សេងៗជាប្រចាំ មិនមែនដើម្បីលុយនោះទេ ប៉ុន្តែជាទម្លាប់មួយ ដើម្បីជីវិតចុងក្រោយរបស់ពួកគេ។ សំខាន់ជាងនេះទៀត នៅប្រទេសជប៉ុនមានការធានារ៉ាប់រងសុខភាពបានល្អ ដោយពលរដ្ឋជប៉ុនឧស្សាហ៍ទៅពិនិត្យសុខភាពបានទៀងទាត់។ ប្រធានសមាគមសុខាភិបាលខ្មែរនៅអាមេរិក លោកវេជ្ជបណ្ឌិត តាន់ សុង ដែលគ្រោងដឹកនាំក្រុមវេជ្ជបណ្ឌិតស្ម័គ្រចិត្តនៅសហរដ្ឋអាមេរិក ចុះទៅព្យាបាលជំងឺដល់ពលរដ្ឋខ្មែរដោយឥតគិតថ្លៃ នៅខេត្តបន្ទាយមានជ័យ នៅចុងខែមករា ឆ្នាំ២០២៣ មានប្រសាសន៍ប្រាប់វិទ្យុអាស៊ីសេរីថា មានកត្តាច្រើនណាស់ ដែលជំរុញឲ្យពលរដ្ឋមានអាយុវែង។ លោកគូសបញ្ជាក់ថា កត្តាទាំងនោះរួមមាន បញ្ហាបរិស្ថាន គ្រោះថ្នាក់ចរាចរណ៍ ការបរិភោគអាហារ និងការផ្លាស់ប្ដូររបៀបរបបរស់នៅជាដើម។ វេជ្ជបណ្ឌិត តាន់ សុង៖ «ប្រទេសជប៉ុន គេជឿនលឿន គេមានវឌ្ឍនភាពជាងប្រទេសយើង។ ប៉ុន្តែមានកត្តាផ្សេងទៀតជាច្រើន ដូចជា កត្តាម្ហូបអាហារ បរិយាកាស បរិស្ថាន។ យើងកើតនៅក្នុងប្រទេសល្អ ជឿនលឿន យើងសង្ឃឹមរស់បានយូរ។ នៅស្រុកយើងគ្រោះថ្នាក់ចរាចរណ៍ គេគិតដែរ ក្រៅពីហ្នឹងប្រព័ន្ធសុខាភិបាល។ នៅស្រុកខ្មែរ ជួនកាលគ្នាអត់ អត់មានពេទ្យ ឈឺអត់លុយដេកស្លាប់ ជួនកាលពិបាកក្នុងគ្រួសារ ដូច្នេះត្រូវដោះស្រាយច្រើនណាស់ រឿងផ្ទាល់ខ្លួន រឿងសង្គមផង និងរឿងវឌ្ឍនភាពសង្គមផង...»។ បន្ថែមទៅនឹងការលើកឡើងនេះ គ្រូពេទ្យជំនាញសុខភាពទូទៅ លោកវេជ្ជបណ្ឌិត សៀង សេង ដែលបានចូលនិវត្តន៍ និងកំពុងផ្សព្វផ្សាយអប់រំសុខភាព នៅលើគេហទំព័រហ្វេសប៊ុករបស់លោក មានប្រសាសន៍ប្រាប់វិទ្យុអាស៊ីសេរី ពីរដ្ឋកាលីហ្វរនីញ៉ា (California) ថា កត្តាពូជអាយុវែង ភាពសកម្មរាងកាយ របបអាហារ ហាមជក់បារី និងកាត់បន្ថយការសេពសុរា ឬគ្រឿងស្រវឹងច្រើនហួសហេតុពេក ក៏អាចជួយឲ្យមានសុខភាពល្អផងដែរ។ លោកផ្តល់ដំបូន្មានដល់ពលរដ្ឋខ្មែរ គួរបរិភោគត្រី សាច់មាន់ និងបន្លែផ្លែឈើគ្រប់មុខ និងកាត់បន្ថយសាច់ក្រហម មានសាច់គោជាដើម វេជ្ជបណ្ឌិត សៀង សេង៖ «តាមខ្ញុំយល់អ្នកដែលមានអាយុវែងឬអត់ ទៅតាមករណីទេ។ បើយើងមានពូជជាអ្នកអាយុវែង វានាំឲ្យកូនចៅយើងអាយុវែងដែរ។ ទី២ គឺបរិស្ថាន បើបរិស្ថានយើងមិនមានជំងឺ បើសិនកន្លែងខ្លះ មានអ្នកគ្រុនចាញ់ ស្លាប់ច្រើន។ សំខាន់មែនទែន ពេលយើងពិសាបាយម្តងៗ យើងគួរបរិភោគសាច់ត្រីនិងសាច់មាន់ ល្អជាងសាច់ក្រហម ឧទាហរណ៍សាច់គោអាំង យើងរកតែសាច់ខ្លាញ់បានឆ្ងាញ់ ដែលនាំឲ្យកូលេស្តេរ៉ុលឡើង បណ្តាលឲ្យកើតឈាមកក ឈឺបេះដូង និងនាំឲ្យកើតស្ត្រូក(Stroke)ឬដាច់សរសៃឈាមក្នុងខួរក្បាល ក៏មានដែរ...»។ ស្ថិតិអង្គការសុខភាពពិភពលោក (WHO) ចុះផ្សាយកាលពីពេលថ្មីៗនេះបង្ហាញថា ពលរដ្ឋជប៉ុនមានអាយុវែងជាងគេក្នុងពិភពលោក ដែលជាមធ្យម គឺអាចរស់ដល់អាយុជាង ៨៤ឆ្នាំ បន្ទាប់មកគឺពលរដ្ឋនៅប្រទេសស្វីស (Switzerland) ដែលអាយុជាមធ្យមជាង៨៣ឆ្នាំ (៨៣.៤) ដែលខុសគ្នាតែមួយឆ្នាំពីពលរដ្ឋជប៉ុន។ ប៉ុន្តែនៅសហរដ្ឋអាមេរិកវិញ បើទោះបីជាប្រទេសមហាអំណាច មានសេដ្ឋកិច្ចជឿនលឿន រួមទាំងផ្នែកវិទ្យាសាស្ត្រពេទ្យផង ក៏ពលរដ្ឋអាមេរិកាំង ជាមធ្យម រស់ដល់អាយុ៧៦ឆ្នាំកន្លះ (៧៦.៥) ហើយកត្តាចំបងមួយ គឺបណ្តាលមកពីរបបអាហារទទួលទានប្រចាំថ្ងៃ។ អត្ថបទចុះផ្សាយរបស់ទស្សនាវដី្តជប៉ុនបង្ហាញថា កំណើននៃអាយុកាលរបស់ពលរដ្ឋជប៉ុន មកពីកត្តាជាច្រើនរួមមាន កំណើនសេដ្ឋកិច្ចយ៉ាងឆាប់រហ័ស ការគ្រប់គ្រងការរាតត្បាតជំងឺមានប្រសិទ្ធភាព របៀបរបបទទួលទានអាហារ កត្តាពូជ រចនាសម្ព័ន្ធសង្គម និងការបែងចែកប្រាក់ចំណូល ជាដើម។ អត្រាពលរដ្ឋជប៉ុនស្លាប់មានកម្រិតទាប ដោយសារ អត្រាអ្នកធាត់ខ្លាំងមានកម្រិតទាប ក្រោម៥% (មនុស្សប្រុស៤.៨% និងមនុស្សស្រី ៣.៧%)។ ពួកគេបរិភោគសាច់ក្រហម ដូចជា សាច់គោ សាច់ជ្រូក ជាដើម បរិមាណតិច ហើយទទួលទានត្រីច្រើន ចូលចិត្តផឹកតែច្រើន និងទទួលទានដំណេកគ្រប់គ្រាន់ ចន្លោះពី៧ម៉ោង ទៅ៨ម៉ោង។ ចំណែកម្ហូបអាហារវិញ ពលរដ្ឋជប៉ុន មិនទទួលទានច្រើនហួសហេតុរហូតដល់ហល់នោះទេ គឺទទួលទានឲ្យឆ្អែត ក្រពះ តែ៨០%ប៉ុណ្ណោះ។ ភាគច្រើនពលរដ្ឋជប៉ុន ចូលចិត្តទទួលបន្លែច្រើន ដំឡូងជ្វា តៅហ៊ូ និងសណ្តែកសៀង ដែលអាហារទាំងនោះមានជីវជាតិខ្ពស់ ប៉ុន្តែកាឡូរីទាប មានជាតិខ្លាញ់និងកូលេស្តេរ៉ុលតិច។ ទាក់ទងនឹងការបរិភោគឲ្យឆ្អែតក្រពះ ត្រឹម៨០% លោកវេជ្ជបណ្ឌិត សៀង សេង ទទួលស្គាល់ថា ការញ៉ាំច្រើននាំឲ្យក្រពះរីកខ្លាំង និងឧស្សាហ៍ឃ្លានច្រើន។ ការញ៉ាំច្រើនហួសហេតុនាំឲ្យធាត់ខ្លាំង ដូចនេះ ជាការល្អ គឺញ៉ាំបរិមាណតិច តែច្រើនដង ប្រសើរជាងញ៉ាំច្រើនហួសហេតុ តែមួយដង។ វេជ្ជបណ្ឌិត សៀង សេង៖«តាមពិតបងប្អូនយើងប្រហែលយល់ហើយ ភាគច្រើនអ្នកញ៉ាំច្រើន ពោះឆ្អែតតឹងហើយ នៅតែចង់ញ៉ាំទៀត នៅថែមទៀត ជំពូកហ្នឹងហើយដែលនាំឲ្យធាត់។ ចំណែកអ្នកអាចទប់ការចង់ញ៉ាំបាន ហ្នឹងនាំឲ្យមានសុខភាពល្អ។ កាលណាក្រពះរីកកាន់តែខ្លាំង យើងពិសាកាន់តែច្រើន នាំឲ្យឃ្លានឡើង ដូចនេះសង្កេតមើលអ្នកហាត់ប្រាណ និងអ្នកញ៉ាំតិច ក្រពះគេនៅតូច ដូចនេះគេដាក់បានម្ហូបតិច និងមានសុខភាពល្អ...»។ អត្ថបទចុះផ្សាយដដែលរបស់ទស្សនាវដី្តជប៉ុន ឲ្យដឹងទៀតថា ពលរដ្ឋជប៉ុន ឧស្សាហ៍ទៅពិនិត្យសុខភាពទៀងទាត់ណាស់ ដែលអាចជួយច្រើនប្រសិនបើគ្រូពេទ្យរកឃើញជំងឺមហារីក និងជំងឺដទៃទៀត ក្នុងដំណាក់កាលដំបូង គឺពួកគេអាចព្យាបាលជំងឺទាន់ពេលវេលា។ ប្រព័ន្ធសុខាភិបាលជប៉ុនក៏ល្អ តម្លៃថោក ដោយសារប្រព័ន្ធធានារ៉ាប់រងសុខភាពរបស់រដ្ឋ។ សំខាន់ជាងនេះទៀត ពលរដ្ឋជប៉ុន មានប្រាក់ចំណូលខ្ពស់ ដោយសារកំណើនសេដ្ឋកិច្ចជាតិផងដែរ។ កត្តាសំខាន់មួយទៀតដែលអាចជួយឱ្យពលរដ្ឋជប៉ុនមានអាយុវែងនោះ គឺពលរដ្ឋជប៉ុនវ័យចំណាស់ៗ ចូលចិត្តដាំបន្លែ ខាងក្រោយផ្ទះ ដែលនេះគឺជាភាពសកម្មនៃរាងកាយ នាំឲ្យមានសុខភាពល្អ។ ហើយពួកគេ មិនចូលចិត្តនៅក្នុងផ្ទះម្នាក់ឯងឯកោនោះទេ គឺចូលចិត្តជួបជុំមិត្តភ័ក្ត្រនៅក្នុងសហគមន៍ ជជែកលេងជាមួយគ្នា ផឹកតែ ដែលកត្តាទាំងនេះហើយ ធ្វើឲ្យពួកគេមានសតិអារម្មណ៍ល្អ មិនកើតទុក្ខ និងកាត់បន្ថយភាពតានតឹងក្នុងចិត្តជាដើម៕	2022-12-29T15:33:33+07:00	rfa.org	https://www.rfa.org/khmer/program/health/why-do-japanese-people-have-the-longest-life-expectancy-in-the-world-12292022033301.html
f5cf024b-d3fe-44e4-96aa-19aaa8f48872	មានការព្រមានជាសាកលជុំវិញការកើនឡើងខ្លាំងនៃជំងឺកូវីដ១៩ក្នុងប្រទេសចិន	សហរដ្ឋអាមេរិកនិងប្រទេសជាច្រើនផ្សេងទៀតកំពុងដាក់ការរឹតបន្តឹងលើអ្នកដំណើរមកពីប្រទេសចិន បន្ទាប់ពីរដ្ឋាភិបាលក្រុងប៉េកាំងបានប្រកាសដកចេញនូវបម្រាមការធ្វើដំណើររបស់ពលរដ្ឋខ្លួនទៅក្រៅប្រទេស ខណៈពេលដែលករណីឆ្លងនៃជំងឺកូវីដក្នុងប្រទេសនេះកំពុងមានការហក់ឡើងខ្ពស់នោះ។ នេះបើតាមសេចក្តីរាយការណ៍របស់ទីភ្នាក់ងារព័ត៌មាន AFP។ មន្ទីរពេទ្យនានាក្នុងប្រទេសចិនកំពុងពោរពេញដោយអ្នកជំងឺឆ្លងកូវីដ១៩ បន្ទាប់ពីរដ្ឋាភិបាលចិនបានប្រកាសលុបចោលនូវវិធានការដ៏តឹងរឹងរបស់ខ្លួន ដែលធ្លាប់បានគ្រប់គ្រងវីរុសជំងឺនេះមិនឱ្យមានការឆ្លងរាលដាលខ្លាំង។ ក៏ប៉ុន្តែវិធានការនេះបានធ្វើឱ្យសេដ្ឋកិច្ចរបស់ប្រទេសនេះធ្លាក់ចុះ និងបណ្តាលឱ្យមានការប្រឆាំងតវ៉ាពីពលរដ្ឋរបស់ខ្លួននោះ។ ចិនបាននិយាយក្នុងសប្តាហ៍នេះថា ខ្លួននឹងបញ្ចប់ការធ្វើចត្តាឡីស័កដល់អ្នកដំណើរមកពីក្រៅប្រទេសទាំងអស់ ដែលការណ៍នេះបានធ្វើឱ្យពលរដ្ឋចិនជាច្រើនមានក្តីសប្បាយរីករាយជាខ្លាំង ហើយកំពុងរួសរាន់រៀបចំផែនការធ្វើដំណើរទៅក្រៅប្រទេសផងដែរ។ ជាការឆ្លើយតប សហរដ្ឋអាមេរិកនិងប្រទេសមួយចំនួនទៀតបានប្រកាសថា ពួកគេនឹងតម្រូវឱ្យមានការធ្វើតេស្តកូវីដអវិជ្ជមានជាមុនសិន ចំពោះអ្នកធ្វើដំណើរទាំងអស់មកពីប្រទេសចិនដីគោក។ មន្ត្រីសុខាភិបាលជាន់ខ្ពស់អាមេរិកមួយរូប បានប្រាប់ក្រុមអ្នកសារព័ត៌មានក្នុងកិច្ចប្រជុំតាមទូរសព្ទថា៖ «ការកើនឡើងយ៉ាងឆាប់រហ័សនូវការឆ្លងជំងឺកូវីដ១៩ ក្នុងពេលថ្មីៗនេះក្នុងប្រទេសចិន អាចបណ្តាលឱ្យមានវីរុសបំប្លែងថ្មីកើតមានឡើងផងដែរ»។ វិធានការរបស់សហរដ្ឋអាមេរិកត្រូវបានធ្វើឡើង បន្ទាប់ពីប្រទេសអ៊ីតាលី ជប៉ុន ឥណ្ឌានិងប្រទេសម៉ាឡេស៊ី បានប្រកាសពីវិធានការរបស់គេផ្ទាល់ ក្នុងការទប់ស្កាត់ការនាំ ចូលវីរុសកូរ៉ូណាបំប្លែងខ្លួនថ្មីមកពីប្រទេសចិន៕	2022-12-29T07:00:00+07:00	khmer.voanews.com	https://khmer.voanews.com/a/global-alarm-grows-over-china-s-covid-surge/6896287.html
5d177254-ab3f-43e2-b1c8-33d31ffc4e3b	បទអត្ថាធិប្បាយ៖ ការងារបង្ការជំងឺរាតត្បាតរបស់ប្រទេសចិន បានប្រកាន់ខ្ជាប់នូវការអនុវត្តជាក់ស្តែង ដោយចំគោលដៅតាមបែបវិទ្យាសាស្ត្រ	ថ្ងៃទី២៦ ខែធ្នូ រដ្ឋាភិបាលចិនបានចេញផ្សាយសេចក្តីប្រកាស ដោយប្តូរឈ្មោះ ទៅជា ហើយបានប្រកាសថា ចាប់ពីថ្ងៃទី៨ ខែមករា ឆ្នាំ២០២៣ តទៅ យោងតាម កែសម្រួលកម្រិតឆ្លងនៃវីរុសកូវីដ១៩ពី ទៅជា ។ នៅពេលនោះ ប្រទេសចិននឹងលែងអនុវត្តវិធានការដាក់ ឱ្យនៅដាច់ដោយឡែកសម្រាប់អ្នកឆ្លងវីរុសកូវីដ១៩ លែងកំណត់ទំនាក់ទំនងជិតស្និទ្ធ លែងកំណត់តំបន់ហានិភ័យខ្ពស់និងទាប និងលែងអនុវត្តវិធានការគ្រប់គ្រងជំងឺឆ្លង សម្រាប់បុគ្គលិកនិងទំនិញដែលចូលដែនទៀតហើយ។ នេះគឺជាការកែលំអនិងកែសម្រួលបន្ថែមទៀត នៃយុទ្ធសាស្ត្របង្ការនិងគ្រប់គ្រងជំងឺរាតត្បាតរបស់ប្រទេសចិន គឺជាប្រតិបតិ្តឈរលើមូលដ្ឋានដូចជា បានវាយតម្លៃចម្រុះទៅលើបម្លែងថ្មីរបស់មេរោគ ស្ថានភាពជំងឺរាតត្បាត និងបទពិសោធន៍បង្ការនិងគ្រប់គ្រងជាដើម ហើយបានប្រកាន់ខ្ជាប់នូវការអនុវត្តជាក់ស្តែងដោយចំគោលដៅតាមបែបវិទ្យាសាស្រ្ត និងកែលំអការបង្ការជំងឺរាតត្បាត ក៏ដូចជាបានអនុវត្តតាមគោលការណ៍ដែលតម្កល់មនុស្សជាអាទិភាព និងតម្កល់ទុកអាយុជីវិតជាអាទិភាពដដែល។ នាពេលបច្ចុប្បន្ននេះ មជ្ឈដ្ឋានវិទ្យាសាស្ត្រវេជ្ជសាស្ត្រពិភពលោក សម្គាល់ឃើញជាទូទៅថា សមត្ថភាពចម្លងវីរុសកូវីដ១៩ បម្លែងថ្មីអូមីក្រុងត្រូវបានចុះខ្សោយ មានតែករណីមួយចំនួនតិច ដែលមានរោគសញ្ញារលាកសួតតែប៉ុណ្ណោះ។ ដូច្នេះ ការដែលប្រទេសចិនបានប្តូរឈ្មោះ ទៅជា គឺសមស្របនឹងលក្ខណៈជំងឺ និងផលប៉ះពាល់នាពេលបច្ចុប្បន្ន ការកែសម្រួលកម្រិតឆ្លងនៃវីរុសកូវីដ១៩ទៅជា ក៏សមស្របនឹងស្ថានភាពបង្កាជំងឺរាតត្បាតនាពេលបច្ចុប្បន្នផងដែរ។ គួរឱ្យបញ្ជាក់ផងដែរថា កែសម្រួលទៅជា វាមិនមែនមានន័យថាឈប់គ្រប់គ្រងទេ គឺប្តូរការងារសំខាន់ពី ទៅជា ដើម្បីកាត់បន្ថយផលប៉ះពាល់នៃជំងឺរាតត្បាត លើការអភិវឌ្ឍនៃសេដ្ឋកិច្ចនិងសង្គម ក្នុងកម្រិតខ្ពស់បំផុត។ រដ្ឋាភិបាលចិននឹងកែលំអបន្ថែមទៀត នូវការរៀបចំចាត់ចែងសម្រាប់ជនបរទេសដែលចូលដែនប្រទេសចិន ក្នុងគោលបំណងដូចជាធ្វើការនិងផលិតកម្មឡើងវិញ ធ្វើពាណិជ្ជកម្ម បន្តការសិក្សា និងជួបគ្រុមគ្រួសារជាដើម ព្រមនិងផ្តល់នូវភាពងាយស្រួលចំពោះទិដ្ឋាការ ក្រៅពីនេះយោងតាមស្ថានភាពជំងឺរាតត្បាតអន្តរជាតិ និងសមត្ថភាពធានាសេវាកម្មគ្រប់វិស័យ រៀបចំជាថ្មីឡើងវិញតាមរបៀបរៀបរយ នូវការធ្វើដំណើរទៅក្រៅប្រទេសរបស់ពលរដ្ឋចិន។ យោងតាមការអនុវត្តវិធានការ ការធ្វើដំណើរឆ្លងតំបន់របស់ប្រជាជនចិន បានរៀបចំជាថ្មីឡើងវិញដោយរលូន។ ភោជនីយដ្ឋាន និងរោងកុននៅក្នុងទីក្រុងធំៗ ដូចជាប៉េកាំងនិងសៀងហៃជាដើម ត្រូវបានបើកជាបន្តបន្ទាប់។ ពីខេត្ត Zhejiang និងខេត្ត Jiangsu នៅឆ្នេរសមុទ្រភាគខាងកើតរហូតដល់ខេត្ត Hunan ខេត្ត Sichuan នៅតំបន់កណ្តាលនិងភាគខាងលិច សហគ្រាសកំពុងមមាញឹកក្នុងការស្តារផលិតកម្មឡើងវិញ ហើយបានចាប់ផ្តើមការស្វែករកដៃគូ ពាណិជ្ជកម្មឆ្លងដែនឡើងវិញ... ដែលបានបាត់ជាយូរមកហើយ បាននិងកំពុងលេចចេញជាថ្មីឡើងវិញ។ អាចរំពឹងថា យោងតាមការអនុវត្តវិធានការបង្កាជំងឺរាតត្បាត របស់ប្រទេសចិនដែលមានភាពកាន់តែប្រសើរឡើងជាបន្តបន្ទាប់ ប្រទេសចិននឹងមានលក្ខខណ្ឌ និងសមត្ថភាពក្នុងការឆ្លងកាត់យ៉ាងរលូន នូវដំណាក់កាលកែសម្រួលនិងផ្លាស់ប្តូរយុទ្ធសាស្ត្របង្ការ ជំងឺរាតត្បាតនាពេលបច្ចុប្បន្ន ក្នុងន័យការពារអាយុជីវិត និងសុខភាពរបស់ប្រជាជនក្នុងកម្រិតធំបំផុត ក៏ដូចជាជំរុញការស្តារឡើងវិញដោយល្បឿនលឿន នូវសណ្តាប់ធ្នាប់សេដ្ឋកិច្ចនិងសង្គមផងដែរ៕	2022-12-29T00:05:00+07:00	freshnewsasia.com	https://m.freshnewsasia.com/index.php/en/internationalnews/271584-2022-12-28-10-05-37.html
60f41d5a-5f93-4c89-ab8f-08f4c85d60a9	ខួប១០ឆ្នាំ របស់សមាគមគ្រូពេទ្យស្ម័គ្រចិត្តយុវជនសម្ដេចតេជោ, លោក ហ៊ុន ម៉ាណែត អះអាងថា សមាគមនេះវិវត្តពីការព្យាបាលជំងឺទូទៅតូចតាច ទៅអាចព្យាបាលជំងឺធ្ងន់បាន ជាមួយសមាជិកជាង៨ពាន់នាក់	លោកបណ្ឌិត ហ៊ុន ម៉ាណែត ប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ នៅល្ងាចថ្ងៃទី២៧ ខែធ្នូ ឆ្នាំ២០២២នេះ បានអញ្ជើញជាធិបតីភាព ក្នុងពិធីអបអរសាទរ និងពិសារអាហាសាមគ្គីគម្រប់ខួប ១០ឆ្នាំ របស់សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA)។ ថ្លែងក្នុងឱកាសនោះ លោកបណ្ឌិត ហ៊ុន ម៉ាណែត បានអបអរសាទរ ចំពោះសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ដែលបានធ្វើដំណើរអស់រយៈកាល១០ឆ្នាំកន្លងមក ដោយចាប់ផ្តើមពីសមាគមក្រុមគ្រូពេទ្យស្ម័គ្រចិត្តយុវជនសម្តេចតេជោ ខេត្តកំពង់ចាម ជាមួយសមាជិកតែ៨នាក់ កាលពីឆ្នាំ២០១១ រហូតមកដល់ពេលបច្ចុប្បន្ន មានសមាជិកកើនទ្បើងដល់ជាង ៨,០០០នាក់ និងមានការរីកលូតលាស់នៅតាមគ្រប់បណ្តាខេត្តក្នុងប្រទេសកម្ពុជា ហើយនឹងកំពុងបន្តរីកចម្រើនតទៅទៀត។ លោកបន្ដថា TYDA បានវិវត្តពីការព្យាបាលជំងឺទូទៅ និង តូចតាច នៅតាមមូលដ្ឋានឈានទៅព្យាបាលប្រភេទជំងឺធ្ងន់ជាអាទិ៍៖ ជំងឺមហារីក ជំងឺបេះដូង និងជាពិសេសបានពុះពារក្នុងដំណាក់កាលដ៏ស្មុគ្រស្មាញ ជាមួយរាជរដ្ឋាភិបាលក្នុងការប្រយុទ្ធប្រឆាំងនឹងជំងឺកូវីដ-១៩។ ក្នុងរយៈកាល ១០ឆ្នាំ មកនេះ TYDA បានព្យាបាលជូនប្រជាជនសរុបចំនួនជាង៣៦ម៉ឺននាក់ ដែលក្នុងនោះចំនួនជាង៦,០០០នាក់ ជាប្រភេទជំងឺធ្ងន់។ ដោយសារសមិទ្ធផលទាំងអស់នេះហើយ ទើប TYDA ត្រូវបានទទួលស្គាល់ពីសំណាក់ប្រជាជនគ្រប់ស្រទាប់ ព្រមទាំងគ្រប់ស្ថាប័នពាក់ព័ន្ធ ចំពោះកិច្ចខិតខំប្រឹងប្រែងយកចិត្តទុកដាក់របស់ថ្នាក់ដឹកនាំ និងសមាជិក សមាជិកាទាំងអស់ក្នុងការសង្គ្រោះអាយុជីវិតរបស់ប្រជាជនគ្រប់រូប ដើម្បីជួយផ្តល់នូវស្នាមញញឹម និងភាពសប្បាយរីករាយដល់សង្គមគ្រួសារកម្ពុជា។ បន្ថែមពីនេះ លោកបណ្ឌិត បានសូមគោរពថ្លែងអំណរគុណ និងកតញ្ញូតាធម៌ ចំពោះសម្តេចតេជោនាយករដ្ឋមន្ត្រី និងសម្តេចកិត្តិព្រឹទ្ធបណ្ឌិត ដែលតែងបានផ្តល់នូវការគាំទ្រ ទាំងការផ្តល់នូវគោលគំនិត ការតម្រង់ទិស និងការលើកទឹកចិត្តក្នុងការចូលរួមជួយសង្គ្រោះដល់ប្រជាជន តាមលទ្ធភាពដែលអាចធ្វើបាន ប្រកបដោយទឹកចិត្តសប្បុរស ព្រមទាំងបានឆ្លៀតពេលវេលាពីភាពមមាញឹក មកជួបសំណេះសំណាលជាមួយថ្នាក់ដឹកនាំ និងសមាជិក សមាជិការរបស់ TYDA នាពេលកន្លងមកថែមទៀតផង។ ទន្ទឹមនឹងនេះ ក៏សូមថ្លែងអំណរគុណផងដែរ ចំពោះអាជ្ញាធររាជធានី-ខេត្ត និងគ្រប់ក្រសួង ស្ថាប័នពាក់ព័ន្ធទាំងអស់ ដែលបានផ្តល់ការគាំទ្រ និងកិច្ចសហប្រតិបត្តិការល្អកន្លងមក ដែលបានបង្កភាពងាយស្រួលដល់សមាគម ក្នុងបម្រើប្រជាជន ជាពិសេសចំពោះក្រសួងសុខាភិបាល និងមន្ទីរសុខាភិបាលរាជធានី ខេត្ត ដែលបានផ្តល់ការទុកចិត្តដល់ TYDA ក្នុងការចូលរួមជាមួយកម្លាំងសាមគ្គីទូទាំងប្រទេសក្នុងការប្រយុទ្ធប្រឆាំងនឹងជំងឺរាតត្បាតកូវីដ១៩ ដ៏កាចសាហាវ កន្លងមក។ ជាមួយគ្នានេះ ក៏បានថ្លែងអំណរគុណដល់សប្បុរសជន, កម្លាំងយុវជនស្ម័គ្រចិត្ត, សិល្បករ, សិល្បការិនី, ដៃគូជាតិ និងអន្តរជាតិនានា ដែលបានយកចិត្តទុកដាក់ និងជួយឧបត្ថម្ភគាំទ្រដល់ TYDA នៅក្នុងបុព្វហេតុដ៏ថ្លៃថ្លា នៃការចូលរួមចំណែកជាមួយរាជរដ្ឋាភិបាល ក្នុងការថែរក្សាសុខុមាលភាពប្រជាជននៅតាមមូលដ្ឋាន ព្រោះថាសុខភាពល្អបរិបូណ៌ គឺជាទ្រព្យធនដ៏មានតម្លៃមហាសាល, និងជាកត្តាចាំបាច់ និងមិនអាចខ្វះបាន នៅក្នុងកិច្ចដំណើរការនៃការអភិវឌ្ឍសង្គម-សេដ្ឋកិច្ចជាតិ។ លើសពីនេះ សូមអរគុណដល់ថា្នក់ដឹកនាំ សមាជិក សមាជិការបស់ TYDA ទាំងអស់ ដែលបានលះបង់កម្លាំងកាយចិត្ត និង ប្រាជ្ញាស្មារតី ដែលបានចូលរួមជំរុញឲ្យសមាគមរីកលូតលាស់ និង មានសមិទ្ធផលជាផ្លែផ្កា ដើម្បីបំពេញបេសកម្មជូនប្រជាជន ឲ្យកាន់តែល្អប្រសើរ។ លោកបណ្ឌិត ហ៊ុន ម៉ាណែត បានអរគុណដល់លោកស្រី ពេជ ចន្ទមុនី្ន អនុប្រធានក្រុមប្រឹក្សាភិបាលសមាគមក្រុមគ្រូពេទ្យ TYDA ដែលបានលះបង់ទាំងកម្លាំងកាយចិត្ត ប្រាជ្ញាសា្មរតី និងធនធាននានា ក្នុងការដឹកនាំ TYDA ប្រកបដោយជោគជ័យ, ជាមួយការចាត់ទុកទាំងអ្នកជំងឺ និងក្រុមការងារជាក្រុមគ្រួសាររបស់ខ្លួនផ្ទាល់ នាំឲ្យ TYDA ទទួលបាននូវភាពកក់ក្តៅ និងការរីកលូតលាស់គួរជាទីមោទនៈ។ កាយវិការដ៏ប្រពៃរបស់លោកស្រី ពេជ ចន្ទមុន្នី សបញ្ជាក់ច្បាស់អំពីភាពខ្លាំងក្លានៃស្រ្តីខ្មែរ ក៏ដូចជាស្ត្រីទូទាំងសកលលោក ដែលដៃម្ខាងបំពេញតួនាទីក្នុងជំនាញវិជ្ជាជីវៈរបស់ខ្លួន និងដៃម្ខាងទៀតថែរក្សាក្រុមគ្រួសារដ៏ជាទីស្រលាញ់ ដែលនេះហើយជាមូលដ្ឋានគ្រឹះនៃភាពរីកចម្រើន និងភាពសុខដុមរមនា នៅក្នុងគ្រួសារ ក៏ដូចជានៅក្នុងសង្គមជាតិ៕	2022-12-28T19:12:00+07:00	freshnewsasia.com	https://m.freshnewsasia.com/index.php/en/localnews/271546-2022-12-28-05-12-48.html
bab29cea-6733-4a01-9dc1-d2950ebb1aa0	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១៦នាក់ ខណៈអ្នកជាសះស្បើយ១៩នាក់ (Video inside)	ក្រសួងសុខាភិបាល នៅថ្ងៃទី២៨ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១៦នាក់ ខណៈជាអ្នកជាសះស្បើយ១៩នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៨ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៥៥១នាក់, អ្នកជាសះស្បើយសរុបចំនួន ១៣៥,៤០១នាក់, ស្លាប់សរុបចំនួន ៣,០៥៦នាក់៕	2022-12-28T19:01:00+07:00	freshnewsasia.com	https://m.freshnewsasia.com/index.php/en/localnews/271544-2022-12-28-05-01-43.html
058c9cdc-bcb8-4146-8e74-cd3fc48adb5a	សហរដ្ឋអាមេរិក៖ មនុស្ស ១៧,៣០២នាក់ ឆ្លងកូវីដ-១៩ និងអ្នកជំងឺ ៦៩នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ១៧,៣០២នាក់ទៀត បានឆ្លងជំងឺ COVID-19 ខណៈអ្នកជំងឺ ៦៩នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃពុធ ទី២៨ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០២,៣០៧,៣២១ករណី ក្នុងនោះមានអ្នកស្លាប់សរុបចំនួន ១,១១៦,៣៦៥នាក់ និងជាសះស្បើយឡើងវិញសរុប ៩៩.៣៣លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-28T17:35:00+07:00	freshnewsasia.com	https://m.freshnewsasia.com/index.php/en/internationalnews/271532-2022-12-28-03-35-36.html
9c315313-c336-44d5-872f-6de2f9d2515c	អាមេរិកពិចារណាដាក់វិធានការកូវីដថ្មីសម្រាប់អ្នកដំណើរមកពីចិន	រដ្ឋាភិបាលសហរដ្ឋអាមេរិកប្រហែលជាដាក់វិធានការថ្មីក្នុងការបង្ការជំងឺកូវីដ១៩ លើអ្នកធ្វើដំណើរមកពីប្រទេសចិន ដែលចូលមកកាន់សហរដ្ឋអាមេរិក ទាក់ទិននឹងក្ដីបារម្ភអំពី «កង្វះទិន្នន័យដែលមានតម្លាភាព» ដែលចេញមកពីរដ្ឋាភិបាលចិន។ នេះបើយោងតាមសេចក្ដីរាយការណ៍របស់ទីភ្នាក់ងារសារព័ត៌មាន Reuters ដែលយោងលើការបញ្ជាក់របស់មន្ត្រីសហរដ្ឋអាមេរិកកាលពីថ្ងៃអង្គារ។ វិធានការនេះធ្វើឡើងបន្ទាប់ពីប្រទេសជប៉ុន ឥណ្ឌា និងម៉ាឡេស៊ី បានប្រកាសអំពីការបង្កើនវិធានការលើអ្នកធ្វើដំណើរមកពីប្រទេសចិន នៅក្នុងរយៈពេល ២៤ ម៉ោងចុងក្រោយនេះ ដោយលើកឡើងអំពីការកើនឡើងនូវអត្រាឆ្លងជំងឺកូវីដ១៩ នៅក្នុងប្រទេសចិន។ ប្រទេសជប៉ុនបានបញ្ជាក់ថា ខ្លួននឹងតម្រូវឱ្យអ្នកធ្វើដំណើរមកពីប្រទេសចិនបង្ហាញតេស្ដអវិជ្ជមានចំពោះជំងឺកូវីដ១៩ នៅពេលធ្វើដំណើរមកដល់។ ចំណែកឯប្រទេសម៉ាឡេស៊ីវិញបានដាក់វិធានការតាមដានដិតដល់បន្ថែមទៀត។ មន្ត្រីសហរដ្ឋអាមេរិកបានបញ្ជាក់ដូច្នេះថា៖ «មានក្ដីបារម្ភកើនឡើងនៅក្នុងសហគមន៍អន្តរជាតិទាក់ទិននឹងករណីកើនឡើងជាបន្តនៃអត្រាឆ្លងជំងឺកូវីដ១៩ នៅក្នុងប្រទេសចិន និងកង្វះទិន្នន័យប្រកបដោយតម្លាភាព ដែលក្នុងនោះរួមមានទាំងទិន្នន័យនៃដំណើរការកំណត់ការកកើតវីរុស (genomic sequence) ផងដែរ ដែលប្រទេសចិនកំពុងរាយការណ៍»។ មន្ទីរពេទ្យនិងកន្លែងរៀបចំពិធីបុណ្យសពខ្លះនៅក្នុងប្រទេសចិនមានសភាពច្រើនលើសលុបហួសសមត្ថភាព ស្របពេលដែលវីរុសជំងឺកូវីដ១៩ បានឆ្លងរាលដាលភាគច្រើនដោយគ្មានការត្រួតពិនិត្យនៅទូទាំងប្រទេសចិនដែលមានប្រជាជនសរុបចំនួន ១.៤០០ លាននាក់។ ទោះជាយ៉ាងនេះក្ដី ស្ថិតិផ្លូវការបានបង្ហាញថា មានករណីស្លាប់ដោយសារជំងឺកូវីដ១៩ តែមួយករណីប៉ុណ្ណោះនៅក្នុងរយៈពេល ៧ ថ្ងៃគិតត្រឹមថ្ងៃចន្ទកន្លងទៅនេះ ដែលនេះបណ្ដាលឱ្យមានការសង្ស័យក្នុងចំណោមអ្នកជំនាញផ្នែកសុខាភិបាលនិងពលរដ្ឋអំពីទិន្នន័យរបស់រដ្ឋាភិបាលចិននេះ។ តួលេខនេះមិនស៊ីមេទ្រីគ្នាជាមួយនឹងបទពិសោធន៍របស់ប្រទេសផ្សេងៗទៀត ដែលមានប្រជាជនតិចជាងប្រទេសចិនច្រើន បន្ទាប់ពីប្រទេសទាំងនោះបានបើកប្រទេសឡើងវិញ។ រដ្ឋាភិបាលចិនបានបញ្ជាក់កាលពីថ្ងៃចន្ទថា ខ្លួននឹងឈប់តម្រូវឱ្យអ្នកធ្វើដំណើរចូលមកប្រទេសចិនធ្វើចត្តាឡីស័កដែលនឹងចាប់ផ្ដើមពីថ្ងៃទី ៨ ខែមករាខាងមុខនេះតទៅ ដែលនេះគឺជាជំហានដ៏ធំមួយឆ្ពោះទៅការបន្ធូរបន្ថយការត្រួតពិនិត្យនៅតាមព្រំដែនរបស់ខ្លួន ដែលភាគច្រើនត្រូវបានបិទតាំងពីឆ្នាំ ២០២០ មក៕	2022-12-28T07:00:00+07:00	khmer.voanews.com	https://khmer.voanews.com/a/us-weighs-new-covid-rules-for-travelers-from-china-officials-say-/6894604.html
c90e27dc-2b8c-4d46-b7dd-7b627221283d	ប្រធានមន្ទីរសុខាភិបាលខេត្តកំពង់ស្ពឺ៖ ជំងឺគ្រុនចាញ់នៅតែជាបញ្ហាប្រឈម និងពិបាកព្យាបាលឱ្យដាច់១០០% ខណៈពលរដ្ឋនៅតែមិនអនុវត្តតាមការណែនាំរបស់ក្រុមគ្រូពេទ្យ	លោក ហុក គ្រី ប្រធានមន្ទីរសុខាភិបាលខេត្តកំពង់ស្ពឺ បានលើកឡើងថា ជំងឺគ្រុនចាញ់នៅតែជាបញ្ហាប្រឈម និងចាក់ស្រេះពិបាកក្នុងការលុបបំបាត់ឱ្យអស់១០០% គ្រាដែលប្រជាពលរដ្ឋដែលចូលព្រៃប្រកបរបររកអនុផលព្រៃឈើមិនអនុវត្តវិធានការណែនាំរបស់ពេទ្យឱ្យបានត្រឹមត្រូវ និងមិនទទួលការព្យាបាលផ្តាច់។ ការលើកឡើងនេះក្នុងពិធីបូកសរុបលទ្ធផលការងារលុបបំបាត់ជំងឺគ្រុនចាញ់ប្រចាំឆមាសទី២ ឆ្នាំ២០២២ នាថ្ងៃទី២៧ ខែធ្នូ ឆ្នាំ២០២២ ដែលមានការចូលរួមពីអន្តរខេត្តមានខេត្តកំពង់ស្ពឺ កំពង់ឆ្នាំង និងខេត្តពោធិ៍សាត់។ លោក ហុក គ្រី បានគូសបញ្ជាក់ថា «បច្ចុប្បន្ននេះ ប្រជាពលរដ្ឋនៅតាមភូមិនៃស្រុកឆ្ងាយៗនៅតែប្រើទម្លាប់ចូលព្រៃដើម្បីរកអនុផលព្រៃឈើមកលក់ដោះដូរជីវភាព។ ហើយក្នុងការចូលព្រៃពួកគាត់ត្រូវស្នាក់នៅក្នុងរយៈពេលវែងនៅក្នុងព្រៃនោះ ក្នុងកំឡុងពេលស្នាក់នៅពួកគាត់មិនសូវបានអនុវត្តតាមការណែនាំរបស់ក្រុមគ្រូពេទ្យស្មគ្រចិត្តភូមិនោះទេ ដោយការស្នាក់នៅឬដេកពុំមានមុងសុវត្ថិភាព ឬក៏ប្រើថ្នាំការពារមុនចូលព្រៃដែរ ដែលប្រការនេះធ្វើឱ្យពួកគាត់ងាយប្រឈម និងកើតជំងឺគ្រុនចាញ់។ មិនតែប៉ុណ្ណោះ ក្រោយការព្យាបាលក៏មិនព្យាយាមព្យាបាលឱ្យដាច់ដែលងាយធ្វើឱ្យជំងឺលាប់ឡើងវិញហើយប្រឈមដល់ការគ្រោះថ្នាក់ដល់អាយុជីវិត»។ ប្រធានមន្ទីរសុខាភិបាលខេត្ត បានបញ្ជាក់រថា មានករណីគ្រុនចាញ់មួយប្រភេទ គឺជំងឺគ្រុនចាញ់ប្រភេទម៉ាឡាយ៉េ ដែលស្ថិតនៅតំបន់ព្រំប្រទល់ជាមួយខេត្តពោធិ៍សាត់ (ភូមិត្រពាំងក្រើន ស្រុកថ្ពង) គឺមិនអាចប្រើប្រាស់តេស្តរហ័ស ដើម្បីធ្វើរកវិនិច្ឆ័យបានទេ ដែលទាមទារឱ្យអ្នកជំងឺត្រូវប្រើពេល ដើម្បីរកវិនិច្ឆ័យឱ្យឃើញនិងព្យាបាល។ នៅក្នុងឆ្នាំ២០២២នេះ ខេត្តកំពង់ស្ពឺ មានករណីគ្រុនចាញ់ចំនួន ៨០៨ករណី ក្នុងនោះទម្រង់សិន្ធមាន ៤៦ករណី ទំរង់លាប់មាន៧៥៥ករណី និងទម្រង់ចម្រុះមាន០៣ករណី។ ហើយករណីញគ្រុនចាញ់ប្រភេទម៉ាឡាយ៉េមានចំនួន ៤ករណី ដែលករណីគ្រុនចាញ់នេះមិនធ្លាប់ត្រូវបានរកឃើញនៅក្នុងខេត្តកំពង់ស្ពឺ កន្លងមកទេ។ ទន្ទឹមនេះដែរខេត្តកំពង់ស្ពឺ មានមណ្ឌលសុខភាពចំនួន០៦ ដែលមានករណីគ្រុនចាញ់ច្រើនបំផុតគឺមាន៖ មណ្ឌលសុខភាព ឱរ៉ាល់មណ្ឌលសុខភាពត្រពាំងជោមណ្ឌលសុខភាពចំបក់មណ្ឌលសុខភាពតាំងសំរោង មណ្ឌលសុខភាព អមលាំង និងមណ្ឌលសុខភាព មនោរុងរឿង។ លោក ហុក គ្រី បានបន្ថែមថា ដោយបានបៀបធៀបស្ថានភាពគ្រុនចាញ់ ក្នុងឆ្នាំ២០២១ និងឆ្នាំ២០២២ ថាកើនឡើង៤៥% ពី ៦៦,៦៣០តេស្ដក្នុងឆ្នាំ ២០២១ កើនដល់ ៩៦,៥៩៦តេស្ដ ក្នុងឆ្នាំ២០២២ ប៉ុន្តែករណីវិជ្ជមានគ្រប់ទម្រង់មានការថយចុះ ៣៣% (ពី១,២០៤ករណី មកនៅត្រឹម ៨០៨ករណី) ករណីវិជ្ជមានគ្រុនចាញ់សន្ធំថយចុះ៥៥ % (ពី១០៩ ករណី មកត្រឹម ៤៩ករណី) ករណីវិជ្ជមានគ្រុនចាញ់ទំរង់លាប់ថយចុះ ៣១% (ពី១០៩៩ករណី មកត្រឹម ៧៥៥ករណី) តែករណីគ្រុនចាញ់ប្រភេទ ម៉ាឡាយ៉េមានកើនមាន៤ករណី ទូទាំងខេត្ត។ ជាមួយនោះលោកស្រី ឡុង បូណារ៉េត អភិបាលរងខេត្តកំពង់ស្ពឺ បានជំរុញឱ្យអាជ្ញាធរ ស្រុក និងឃុំ ត្រូវបន្តចុះជួប និងអប់រំសហគមន៍ នៅក្នុង ភូមិគោលដៅដែលមានគ្រុនចាញ់ខ្ពស់ និងលើកទឹកចិត្តឱ្យប្រជាពលរដ្ឋក្នុងភូមិគោលដៅទាំងនោះមកទទួលសេវាព្យាបាលគ្រុនចាញ់ នៅមណ្ឌលសុខភាពដែលស្ថិតនៅជិតផ្ទះបំផុត។ ក្នុងនោះបន្តជំរុញនិងបង្កើនការព្យាបាលផ្តាច់ឱ្យបាន ១០០% បន្តពង្រឹងកិច្ចសហការណ៍រវាងមន្ត្រីសុខាភិបាល (មណ្ឌលសុខភាព) អ្នកស្ម័គ្រចិត្ត និងអាជ្ញាធរមូលដ្ឋាន ក្នុងការជំរុញឱ្យមានការចូលរួមរបស់ប្រជានជនប្រឈមនឹងជំងឺគ្រុនចាញ់ ជាពិសេសអ្នកចូលព្រៃ និងអ្នកត្រូវទទួលការព្យាបាលផ្តាច់។ លោកស្រីអភិបាលរងខេត្ត បានបន្តថា មិនតែប៉ុណ្ណោះជំរុញឱ្យការចូលរួមលេបថ្នាំការពារមុនទៅព្រៃសម្រាប់ក្រុមគោលដៅ កំណត់ទីតាំងភូមិសាស្ត្រ ដែលប្រជាជនគោលដៅឆ្លង់កាត់ ពង្រឹងប្រព័ន្ធអង្កេតតាមដានករណីគ្រុនចាញ់ និងបង្កើនការយល់ដឹងដល់ប្រជាជនពីប្រឈមនៃជំងឺគ្រុនចាញ់។ ត្រូវផ្តល់មុងដល់ភូមិដែលមានករណីគ្រុនចាញ់ច្រើន និងមានប្រជាជនចូលព្រៃបង្កើនការយកចិត្តទុកដាក់ និងតាមដានលើករណីគ្រុនចាញ់ប្រភេទម៉ាឡាយ៉េ ដែលកំពុងកើតមានក្នុងភូមិសាស្ត្រកំពង់ស្ពឺបន្តទៀត៕	2022-12-28T01:47:00+07:00	freshnewsasia.com	https://m.freshnewsasia.com/index.php/en/localnews/271489-2022-12-27-11-47-15.html
6f4bfcfb-c756-48b8-b303-a21624b04f44	បទអត្ថាធិប្បាយ៖ ហេតុអ្វីបានជាប្រទេសចិនទើបសម្រេចចិត្ត លុបចោលវិធានការបង្ការនិងគ្រប់គ្រងជំងឺកូវីដ-១៩ ដ៏តឹងរ៉ឹង?	ដូចដែលយើងទាំងអស់គ្នាបានដឹងស្រាប់ហើយថា ជំងឺកូវីដ-១៩ បានរាតត្បាតនៅទូទាំងពិភពលោកអស់រយៈពេលជិត ៣ ឆ្នាំមកហើយ។ ក្នុងរយៈពេលជិត ៣ ឆ្នាំកន្លងទៅនេះ ជំងឺនេះត្រូវបានចាត់ទុកថាជាជំងឺរាតត្បាតសកល ដែលគិតមកទល់បច្ចុប្បន្នបានឆក់យកអាយុជីវិត របស់មនុស្សរាប់លាននាក់នៅទូទាំងពិភពលោក ព្រមទាំងបង្កផលប៉ះពាល់យ៉ាងខ្លាំងខាងសេដ្ឋកិច្ចនិងជីវភាពរស់នៅ។ ចាប់តាំងពីជំងឺកូវីដ-១៩បានផ្ទុះរាលដាលខ្លាំងមក ប្រទេសចិនបានចាត់វិធានការបង្ការនិងគ្រប់គ្រងដ៏តឹងរ៉ឹងបំផុត ដើម្បីទប់ស្កាត់ការឆ្លងរាលដាលចេញទៅបរទេស និងករណីឆ្លងដែលនាំចូលពីបរទេស វិធានការទាំងនេះបានការពារសុវត្ថិភាពអាយុជីវិត និងសុខភាពរបស់ប្រជាជនចិននិងជនបរទេស ដែលស្នាក់នៅប្រទេសចិនអស់រយៈពេលជិត ៣ ឆ្នាំកន្លងមក។ យ៉ាងណាមិញ ចាប់ពីចូលឆ្នាំ ២០២២ នេះមក ប្រទេសនានាលើពិភពលោកបានលុបចោលវិធានការតឹងរ៉ឹង សម្រាប់ការបង្ការនិងគ្រប់គ្រងជំងឺកូវីដ-១៩ជាបន្តបន្ទាប់ដោយផ្អែកតាមសភាពការណ៍ជាក់ស្តែងនៃប្រទេសរៀងៗខ្លួន។ ប៉ុន្តែក្នុងនោះ គេសង្កេតឃើញថាប្រទេសចិននៅតែមាន វិធានការគ្រប់គ្រងតឹងរ៉ឹងជាងបណ្តាប្រទេសនានា។ ហេតុអ្វីបានជាប្រទេសចិនមានវិធានការគ្រប់គ្រងជំងឺឆ្លងតឹងរ៉ឹងជាងបណ្តាប្រទេសនានា? ជាបឋម យើងមកមើលពីសភាពការណ៍ជាក់ស្តែងរបស់ប្រទេសចិន។ ប្រទេសចិនមានចំនួនប្រជាជន ១.៤០០ លាននាក់ ដែលជាចំនួនប្រជាជនច្រើនជាងគេបង្អស់លើពិភពលោក។ ស្របនឹងការវិវឌ្ឍរីកចម្រើននៃប្រទេសជាតិ លក្ខខណ្ឌជីវភាពរស់នៅ និងសុខាភិបាលជាដើមត្រូវបានធ្វើឱ្យប្រសើរឡើងជាបន្តបន្ទាប់ អាស្រ័យហេតុនេះ អាយុកាលគិតជាមធ្យមរបស់ប្រជាជន ក៏កាន់តែកើនឡើង ដែលនាំឱ្យសង្គមចិនមានមនុស្សវ័យជរាច្រើន។ ដោយសារកតា្តសុខភាពដូចជាមនុស្សវ័យជរា ច្រើនតែមានជំងឺប្រចាំកាយជាដើម ដូច្នេះប្រសិនបើឆ្លងជំងឺកូវីដ-១៩ នោះភាគច្រើននឹងមានអាការៈធ្ងន់ ដែលសឹងតែអាចប៉ះពាល់ដល់អាយុជីវិតទៀតផង។ លើសពីនេះ កាលពីពេលកន្លងទៅ អត្រាចាក់វ៉ាក់សាំងនៅមិនទាន់អាចបង្កើតបានជា ក្នុងសង្គមដែលសមល្មមនឹងការលុបចោល វិធានការបង្ការនិងគ្រប់គ្រងជំងឺឆ្លងដោយតឹងរ៉ឹងនោះឡើយ ។ ម៉្យាងទៀត បទពិសោធនៃករណីឆ្លងរាលដាលដ៏ឆាប់រហ័សនៃជំងឺកូវីដ-១៩ នៅក្រុងវូហាន កាលពីគ្រាដំបូងជាមេរៀនជាក់ស្តែង ដែលមិនអនុញ្ញាតឱ្យធ្វេសប្រហែល ក្នុងការបង្ការនិងគ្រប់គ្រងជំងឺឆ្លងជាដាច់ខាត។ ទីពីរ យើងមកមើលពីដំណើរវិវត្តន៍នៃវីរុសកូវីដ-១៩។ ចាប់តាំងពីជំងឺកូវីដ-១៩បានផ្ទុះរាលដាលជាសកលមក វីរុសនេះបានបំប្លែងខ្លួនជាបន្តបន្ទាប់ ដែលនាំមកនូវភាពលំបាក និងភាពស្មុគស្មាញក្នុងការបង្ការនិងព្យាបាល។ មិនថាឱសថព្យាបាលឬក៏វ៉ាក់សាំងក្តី សុទ្ធតែអាចនឹងបាត់បង់ប្រសិទ្ធភាពខ្លះៗ នៅពេលប្រឈមនឹងវីរុសបំប្លែងថ្មី។ អាស្រ័យហេតុនេះ វិធានការបង្ការនិងគ្រប់គ្រងជំងឺឆ្លង ត្រូវមើលតាមសភាពការណ៍នៃដំណើរវិវត្តន៍ជាក់ស្តែងរបស់ជំងឺឆ្លង។ អ្វីដែលគួរឱ្យកត់សម្គាល់ នៅថ្ងៃទី ៧ ខែធ្នូ ឆ្នាំ ២០២២ នេះ ប្រទេសចិនបានដាក់ចេញវិធានការបង្ការនិងគ្រប់គ្រងជំងឺកូវីដ-១៩ ថ្មី ដែលជាវិធានការ«បន្ធូរដៃ»បំផុតចាប់តាំងពីការផ្ទុះរាលដាលជំងឺកូវីដ-១៩នៅប្រទេសចិនមក ឬអាចនិយាយបានថាវាជាវិធានការគ្រប់គ្រងជំងឺឆ្លងធម្មតា។ ចុះហេតុអ្វីបានជាប្រទេសចិនទើបសម្រេចចិត្ត ដាក់ចេញវិធានការ បែបនេះ? ជាបឋម តាមរយៈការសិក្សាតាមវិទ្យាសាស្ត្រយ៉ាងហ្មត់ចត់បំផុតឃើញថា ប្រភេទជំងឺកូវីដ-១៩បំប្លែងថ្មី ដែលកំពុងឆ្លងរាលដាលនៅប្រទេសចិនបច្ចុប្បន្ន លែងបង្កជាគ្រោះថ្នាក់ធ្ងន់ធ្ងរដល់អាយុជីវិតរបស់ប្រជាពលរដ្ឋទៀតហើយ ពោលគឺករណីឆ្លងជាង ៩០% សុទ្ធតែជាករណីគ្មានរោគសញ្ញាឬមានអាការៈស្រាល ដែលមិនបាច់ព្យាបាលឬគ្រាន់តែប្រើឱសថតែ៥-៦ថ្ងៃ នឹងអាចជាសះស្បើយបាន។ ទីពីរគឺពេលវេលាសមស្រប។ បច្ចុប្បន្ន អត្រាចាក់វ៉ាក់សាំងនៅទូទាំងប្រទេសចិន មានចំនួនជាង ៣.៤០០ លានដូស ដែលបានក្លាយជាខែលការពារសុខភាពប្រជាជន។ ម៉្យាងវិញទៀត សមត្ថភាពឆ្លើយតបនឹងជំងឺកូវីដ-១៩ក៏មានភាពចាស់ទុំច្រើន ឯការព្យាបាលក៏ប្រកបដោយប្រសិទ្ធភាពនិងស័ក្តិសិទ្ធិភាព ដូចនេះវាជាខណៈពេលសមស្របសម្រាប់ការ ។ អ្វីដែលគួរកត់កម្គាល់ ក្រោយពេល ចំពោះវិធានការបង្ការនិងគ្រប់គ្រងជំងឺកូវីដ-១៩ មិនបានប៉ុន្មានថ្ងៃផង ករណីឆ្លងនៅទូទៅប្រទេសចិនក៏បានហក់ឡើងយ៉ាងខ្លាំង ដែលសុទ្ធសឹងតែជាករណីគ្មានរោគសញ្ញាឬមានអាការៈស្រាល ឯការផ្គត់ផ្គង់ឱសថព្យាបាលក៏ផ្តើមមានសម្ពាធជាងមុនច្រើន។ ត្រង់នេះយើងអាចគិតប្រមើលថា ចុះបើក្នុងករណីដែលវីរុសកូវីដ-១៩ នៅតែបង្កឱ្យមានជំងឺធ្ងន់ សឹងតែមានគ្រោះថ្នាក់ដល់អាយុជីវិត ហើយរដ្ឋាភិបាលមិនចាត់វិធានការតឹងរ៉ឹងដើម្បីបង្ការ និងគ្រប់គ្រងជំងឺឆ្លងទេនោះ តើនឹងមានប្រជាជនប៉ុន្មាននាក់ ដែលត្រូវបាត់បង់ជីវិតដោយសារជំងឺឆ្លង? អាស្រ័យហេតុនេះ ការអនុលោមតាមសភាពការណ៍វិវត្តន៍ជាក់ស្តែងនៃជំងឺឆ្លង ហើយដាក់ចេញវិធានការរស់រវើកផ្អែកតាមការសិក្សាតាមវិទ្យាសាស្ត្រ ទើបអាចការពារសុវត្ថិភាពអាយុជីវិត និងសុខភាពរបស់ ប្រជាជនដោយទាន់ពេលវេលាបាន។ រឿងពិតជាក់ស្តែងបានសបង្ហាញថា កម្មវត្ថុនៃវិធានការបង្ការនិងគ្រប់គ្រងជំងឺឆ្លង របស់ប្រទេសចិនដែល បានការពារអាយុជីវិតនិងសុខភាពរបស់ប្រជាជនចិន និងជនបរទេសដែលស្នាក់នៅប្រទេសចិនអស់រយៈពេល ៣ ឆ្នាំមកហើយ។ យើងក៏សង្កេតឃើញដែរថា ចាប់ពីការបិទខ្ទប់ទីក្រុងដែលមានករណីឆ្លងច្រើន ដល់ការបិទខ្ទប់សហគមន៍រស់នៅ ដែលមានករណីឆ្លង រហូតដល់ការលុបចោលវិធានការបិទខ្ទប់, ចាប់ពីការធ្វើចត្តាឡីស័កនៅកន្លែងប្រមូលផ្តុំធ្វើចត្តាឡីស័ក ដល់ការអនុញាតឱ្យធ្វើចត្តាឡីស័កនៅផ្ទះ រហូតដល់ការលុបចោលវិធានការធ្វើចត្តាឡីស័ក, ចាប់ពីការធ្វើតេស្តកូវីដមួយថ្ងៃម្តង ដល់ការធ្វើតេស្ត ៣ ថ្ងៃម្តង រហូតដល់ការលុបចោលការធ្វើតេស្ត។ល។ វិធានការបង្ការនិងគ្រប់គ្រងជំងឺឆ្លងរបស់ចិន បានកែសម្រួលទៅតាមសភាពជាក់ស្តែងនិងចំគោលដៅ ។ អ្វីដែលគួរបញ្ជាក់គឺ ចាប់ពីថ្ងៃទី ៨ ខែមករា ឆ្នាំ ២០២៣ តទៅ ប្រទេសចិននឹងកែសម្រួលកម្រិតបង្ការនិងគ្រប់គ្រងជំងឺកូវីដ-១៩ ពីថ្នាក់ A មកថ្នាក់ B ដែលមានន័យថា ជំងឺកូវីដ-១៩លែងជាជំងឺរាតត្បាតដែលបង្កគ្រោះថ្នាក់ ដល់អាយុជីវិតរបស់ប្រជាជនទៀតហើយ ហើយការប្រាស្រ័យទាក់ទងរវាងប្រជាជនចិន និងបណ្តាប្រទេសនានាក៏នឹងវិលទៅរក ប្រក្រតីភាពដូចមុនពេលផ្ទុះរាលដាលនៃជំងឺកូវីដ-១៩ជាបណ្តើរៗផងដែរ។ ៣ ឆ្នាំកន្លងមកនេះ ពិភពលោកបានរួមសាមគ្គីគ្នាប្រយុទ្ធប្រឆាំងជាមួយជំងឺកូវីដ-១៩ដែលជាជំងឺរាតត្បាតសកល ហើយទទួលបានផ្លែផ្កាជាច្រើន។ យើងអាចជឿជាក់បានថា ក្រោមកិច្ចខិតខំប្រឹងប្រែងរួមរបស់បណ្តាប្រទេសលើសកលលោក នៅចុងបំផុត គំនិតផ្តួចផ្តើមរបស់ប្រទេសចិនស្តីពីការរួមគ្នា បង្កើតសហគមន៍រួមសុខភាពរបស់មនុស្សជាតិ មុខជាអាចសម្រេចបានជាក់ជាពុំខាន៕	2022-12-28T00:24:00+07:00	freshnewsasia.com	https://m.freshnewsasia.com/index.php/en/internationalnews/271473-2022-12-27-10-24-12.html
e3278778-087c-4763-9619-7906534dc136	មកដឹងពីប្រភេទជំងឺខ្វាក់ពណ៌ទាំង ៣ ប្រភេទធំៗ	បញ្ហាខ្វាក់ មីញ៉ូប ឬឡើងបាយ ជាជំងឺទូទៅដែលកើតឡើងលើមនុស្ស ផ្ទុយពីជំងឺខ្វាក់ពណ៌ដែលតែងតែទទួលបានចំណាប់អារម្មណ៍ជាពិសេស ។ ខាងក្រោមនេះជាប្រភេទជំងឺខ្វាក់ពណ៌ និងរូបភាពដែលអ្នកជំងឺមើលឃើញទាំងអស់ ៖ ការខ្វាក់ពណ៌ប្រភេទនេះជា ប្រភេទសម្បូរបំផុតនៃការខ្វាក់ពណ៌ វាធ្វើឱ្យអ្នកពិបាកក្នុងការប្រាប់ពីភាពខុសគ្នារវាងពណ៌ក្រហម-បៃតង ក្នុងនោះមាន ៤ប្រភេទតូចៗគឺ ៖ _ គឺជាប្រភេទសម្បូរបំផុត វាធ្វើឱ្យពណ៌បៃតងមើលទៅចេញជាពណ៌ក្រហមជាង ។ ណាមួយប្រភេទនេះមានលក្ខណៈស្រាល និងមិនសូវប៉ះពាល់សកម្មភាពរស់នៅប៉ុន្មានទេ ។ _ ធ្វើឱ្យពណ៌ក្រហមមើលទៅមានពណ៌បៃតង និងមិនសូវភ្លឺ ។ ប្រភេទនេះគឺស្រាលដូចគ្នា និងមិនប៉ះពាល់សកម្មភាពរស់នៅទេ ។ _ និង ធ្វើឲ្យអ្នកជំងឺមើលមិនដឹងសោះតែម្ដងពីពណ៌ក្រហម-បៃតង ។ ប្រភេទខាងលើមិនសូវជាសម្បូរទេ ប៉ុន្តែវាធ្វើឲ្យអ្នកពិបាកបែងចែកពណ៌ខៀវ-បៃតង និងពណ៌លឿង-ក្រហម ហើយមាន ២ប្រភេទតូចៗគឺ ៖ _ ធ្វើឲ្យពិបាកបែងចែកពណ៌លឿង និងពណ៌ក្រហម ។ _ ធ្វើឲ្យពិបាកបែងចែកពណ៌ខៀវ-បៃតង ស្វាយ ក្រហម លឿង និងផ្កាឈូក ។ លើសពីនេះវាធ្វើឲ្យពណ៌ទូទៅមើលទៅភ្លឺជាងធម្មតាផងដែរ ។ បើអ្នកមាន “ជំងឺខ្វាក់គ្រប់ពណ៌” មានន័យថា អ្នកមិនអាចមើលឃើញពណ៌សឹងតែទាំងអស់ ដែលគេហៅថា “ ” ហើយករណីនេះកម្រខ្លាំងណាស់ ។ យោងទៅតាមប្រភេទខ្វាក់ អ្នកជំងឺអាចព្រិលភ្នែក និងឆាប់ប្រតិកម្មនឹងពន្លឺដូចគ្នា ។ សូមបញ្ជាក់ដែរថា បញ្ហាជំងឺខ្វាក់ពណ៌ត្រូវបានសម្រួលដោយវែនតាខ្វាក់ពណ៌ហើយ ដូច្នេះអ្នកជំងឺមិនចាំបាច់រស់នៅជាមួយស្ថានភាពខ្វាក់ពណ៌ឡើយ ៕	2022-12-28T00:22:00+07:00	kampucheathmey.com	https://www.kampucheathmey.com/health/437080
c27ce515-2b7b-4063-9fc3-16969b14e415	សារជាតិសំខាន់ ៤ ប្រភេទក្នុងរបបអាហារ ជួយការពារបញ្ហាស្លេកស្លាំង	ជំងឺស្លេកស្លាំង គឺជាលក្ខខណ្ឌមួយដែលរាងកាយមិនអាចផលិតគ្រាប់ឈាមក្រហមបានពេញលេញ ហើយមិនអាចដឹកនាំអុកស៊ីសែនទៅចិញ្ចឹមកោសិកាបានគ្រប់គ្រាន់ ទើបបណ្ដាលឲ្យអ្នកជំងឺមានអាការៈស្លេកស្លាំង។ ជំងឺស្លេកស្លាំងអាចកើតឡើងច្រើនលើវ័យចំណាស់ ចាប់ពីអាយុ៦០ឆ្នាំឡើង ហើយសម្រាប់អ្នកវ័យកណ្ដាល កុមារ មានភាគរយតិចអាចកើតជំងឺនេះ។ មូលហេតុនាំឲ្យកើតបញ្ហានេះបណ្ដាលមកពីកត្ដាកង្វះសារជាតិចិញ្ចឹមពីរបបអាហារ ពិសេសសារធាតុសំខាន់ៗដែលរួមចំណែកជួយដល់ការបង្កើតគ្រាប់ឈាមក្រហមតែម្ដង។ ខាងក្រោមគឺជាសារជាតិចិញ្ចឹមជាមួយរបបអាហារដែលជំនួយការផលិតគ្រាប់ឈាមក្រហម។ អ្នកជំងឺស្លេកស្លាំងអាចបណ្ដាលមកពីខ្វះខាតជាតិដែក ជាសារធាតុសំខាន់ដែលយើងអាចរកបាននៅក្នុងបន្លែបៃតង ផ្លែឈើ សាច់ក្រហម គ្រឿងសមុទ្រ និង ពពួកគ្រាប់ធញ្ញជាតិ។ ក្នុងករណីធ្ងន់ធ្ងរ អ្នកជំងឺមិនអាចពឹងផ្អែកតែលើរបបអាហារមួយមុខបានទេ ដូច្នេះក៏ត្រូវពឹងផ្អែកលើពពួកអាហារបំប៉ន(ថ្នាំជាតិដែក)។ ប៉ុន្ដែមុននឹងប្រើប្រាស់ត្រូវពិភាក្សាជាមួយគ្រូពេទ្យ និងឆ្លងកាត់ការធ្វើតេស្ដឈាមជាមុនសិន។ ក៏ជាផ្នែកមួយសំខាន់ជួយដល់សុខភាពរាងកាយបានច្រើន ក្នុងនោះក៏មានចំណែកក្នុងការបង្កើតបរិមាណគ្រាប់ឈាមក្រហមផងដែរ។ ព្រោះថា វីតាមីន C គឺជាភ្នាក់ងារសំខាន់ ជួយរាងកាយស្រូបយកជាតិដែក និងធ្វើមេតាប៉ូលីសបង្កើតបានជាកោសិកាឈាមក្រហម។ យើងអាចរទទួលបានវីតាមីន C ពីពពួកផ្លែឈើមានជាតិជូរ ដូចជាក្រូច ទំពាំងបាយជូរ ត្របែក ប៉ោម ជាដើម ហើយក៏មានលើពពួកបន្លែដូចជា ប៉េងបោះ ប្រូខូលី ម្នាស់ និងម្ទេស។ ជាសារធាតុរលាយក្នុងទឹក ហើយមានមុខងារជួយខួរឆ្អឹងបង្កើតកោសិការឈាមក្រហម ការធ្វើមេតាប៉ូលីសកោសិកា ជួយមុខងារប្រព័ន្ធប្រសាទ និងការបង្កើតDNA។ យើងអាចស្វែងស្វែងរកវីតាមីន B12 នៅក្នុងរបបអាហារដូចជា សាច់គោ ត្រី ទឹកដោះគោ និង រ។ ប្រសិនបើគ្រូពេទ្យធ្វើតេស្ដឈាមឃើញថា ខ្វះវីតាមីន B12 នោះគ្រូពេទ្យនឹងណែរនាំរបបអាហារដូចខាងលើ ប៉ុន្ដែក្នុងករណីដែល រាងកាយកង្វះសារធាតុនេះខ្លាំង ដូចជាស្ ឬអ្នកតបញ៉ាំសាច់ ញ៉ាំតែបន្លែ គ្រូពេទ្យនឹងណែរនាំប្រភេទអាហារបំប៉នវីតាមីន B12 តែម្ដង ដើម្បីការព្យាបាល កាន់តែមានប្រសិទ្ធភាព ហើយឆាប់ជាសះស្បើយ។ ក៏ជាសារធាតុសំខាន់ជួយបង្កើតកោសិកាគ្រាប់ឈាមក្រហម ជំនួយមុខងារ និងការលូតលាស់កោរសិការក្នុងរាងកាយ។ អាស៊ីដប្រភេទនេះស្ថិតក្នុងចង្កោមវីតាមីន B9 ដែលមានលើពពួកបន្លែបៃតង ផ្លែឈើជាច្រើនប្រភេទ ចេក ក្រូច តាសក់ស្រូវ ឪឡឹក និងស្ដ្រប័រី។ ករណីចាំបាច់បំផុត អ្នកជំងឺស្លេកស្លាំង ត្រូវទៅជួបគ្រូពេទ្យធ្វើតេស្ដឈាមដើម្បីធានាបានថា អាការៈជំងឺនេះពិតជាបណ្ដាលមកពីកង្វះសារធាតុនេះមែន ហើយគ្រូពេទ្យនឹងណែរនាំពីរបបអាហារដែលគួរញ៉ាំ ជាប្រចាំ ឬក៏ផ្ដល់ជាអាហារបំប៉ន ពិសេសសម្រាប់ស្រ្ដីដែលមានបំណងរៀបផែនការយកកូន៕	2022-12-28T00:20:00+07:00	kampucheathmey.com	https://www.kampucheathmey.com/health/438022
93bc7817-7aaf-4545-83fa-3c6d026d3dce	ភាពញៀនគ្រឿងញៀន ជាជំងឺខួរក្បាល អាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី២៧ ខែធ្នូ៖ បង្ក្រាប១៧ករណី ឃាត់ខ្លួន៣៩នាក់	យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី២៧ ខែធ្នូ ឆ្នាំ២០២២នេះ បានបង្ហាញថា កម្លាំងសមត្ថកិច្ចបានបង្ក្រាប១៧ករណី ក្នុងនោះ ករណីប្រើប្រាស់៨ករណី, ជួញដូរ៦ករណី និងដឹកជញ្ជូនរក្សាទុក៣ករណី ដោយឃាត់ខ្លួនជនសង្ស័យ៣៩នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី២៧ ខែធ្នូ ឆ្នាំ២០២២នេះ កម្លាំងសមត្ថកិច្ច បានបង្ក្រាបចំនួន៦,២២៤ករណី ឃាត់មនុស្ស១៤,៥៦៧នាក់ (ស្រី៩៣៣នាក់)៕	2022-12-27T23:54:00+07:00	freshnewsasia.com	https://m.freshnewsasia.com/index.php/en/localnews/271466-2022-12-27-09-54-33.html
f2735711-b967-4f22-a38b-4104cca01ff3	រដ្ឋមន្ដ្រីកសិកម្ម ទទួលវ៉ាក់សាំងការពារជំងឺឆ្លងសត្វ ចំនួន១លានកម្រិតពីចិន ដើម្បីចូលរួមចំណែក ក្នុងការគ្រប់គ្រងជំងឺឆ្លងសត្វនៅកម្ពុជា	លោក ឌិត ទីណា រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ នៅថ្ងៃទី២៧ ខែធ្នូ ឆ្នាំ២០២២នេះ បានអញ្ជើញចូលរួម ទទួលវ៉ាក់សាំងការពារជំងឺឆ្លងសត្វ ចំនួន១លានកម្រិតដែលជាអំណោយរបស់ក្រសួងកសិកម្ម និងកិច្ចការជនបទ នៃសាធារណៈរដ្ឋប្រជាមានិតចិន ដល់ក្រសួងកសិកម្ម រុក្ខាប្រមាញ់ និងនេសាទ នៃប្រទេសកម្ពុជា។ ពិធីប្រគល់ទទួលវ៉ាក់សាំងការពារជំងឺឆ្លងសត្វ ចំនួន១លានកម្រិតនេះ ដោយមានការអញ្ជើញចូលរួម ពីលោក Wang Wentian ឯកអគ្គរដ្ឋទូតសាធារណៈរដ្ឋប្រជាមានិតចិន ប្រចាំនៅកម្ពុជា ព្រមទាំងថ្នាក់ដឹកនាំក្រសួង និងអង្គភាពក្រោមឱវាទក្រសួង ជាច្រើនរូបទៀត។ ពិធីនេះ ធ្វើឡើងនាទីស្ដីការក្រសួងកសិកម្ម រុក្ខាប្រមាញ់ និងនេសាទ នាព្រឹកថ្ងៃទី២៧ ខែធ្នូ ឆ្នាំ២០២២នេះ។ ឆ្លៀតក្នុងឱកាសនេះ តាងនាមថ្នាក់ដឹកនាំ មន្ត្រីរាជការ នៃក្រសួងកសិកម្ម រុក្ខាប្រមាញ់ និងនេសាទ លោក ឌិត ទីណា បានសំដែងនូវសេចក្តីរំភើបរីករាយជាអតិបរមា និងសូមថ្លែងអំណរគុណជាអនេកប្បកា សាធារណៈរដ្ឋប្រជាមានិតចិន ដែលបានផ្តល់អំណោយជាវ៉ាក់សាំងការពារជំងឺឆ្លងសត្វ ដល់ចំនួន១លានកម្រិត ដើម្បីចូលរួមចំណែកក្នុងការគ្រប់គ្រងជំងឺឆ្លងសត្វនៅកម្ពុជា។ ជាមួយគ្នានេះ លោក ឌិត ទីណា ក៏សូមថ្លែងអំណរគុណ ដល់លោក Wang Wentian និងសហការី ដែលតែងតែជួយគាំទ្រ ដល់ក្រសួងកសិកម្ម ក៏ដូចជាអគ្គនាយកដ្ឋានសុខភាពសត្វ និងផលិតកម្មសត្វ រហូតមកដល់ពេលនេះផងដែរ។ លោក ឌិត ទីណា បានលើកឡើងថា វិស័យចិញ្ចឹមសត្វដើរតួនាទីយ៉ាងសំខាន់ ក្នុងការបង្កើនប្រាក់ចំណូល លើកកម្ពស់ការរស់នៅ និងជំរុញសេដ្ឋកិច្ចជាតិ។ ការចិញ្ចឹមសត្វពឹងផ្អែកជាសំខាន់ លើកត្តាពូជការគ្រប់គ្រងសុខភាព និងការជំរុញទីផ្សារ។ ជំងឺឆ្លងសត្វគឺជាឧបសគ្គមួយជាចំបងដែលធ្វើឲ្យប៉ះពាល់ដល់ការចិញ្ចឹមសត្វ ការផ្គត់ផ្គង់សាច់ និងផលិតផលសត្វ នៅលើទីផ្សារក៏ដូចជាសេដ្ឋកិច្ចនៅកម្ពុជា។ ការផ្ទុះ និងការឆ្លងរាលដាលជំងឺ ឆ្លងទាំងនេះ ធ្វើឲ្យខូចខាតយ៉ាងខ្លាំងដល់អ្នកចិញ្ចឹមសត្វ និងសេដ្ឋកិច្ច។ លោក ឌិត ទីណា បានឲ្យដឹងថា កម្ពុជាកន្លងមកបានជួបប្រទះនូវការផ្ទុះ និងឆ្លងរាលដាលនៃជំងឺមួយចំនួន ដូចជាជំងឺអុតក្តាម ជំងឺសារទឹកគោក្របី ជំងឺប៉េស្តជ្រូក ជំងឺផ្តាសាយបក្សី ជំងឺប៉េស្តជ្រូកអាហ្វ្រិក និងនាពេលថ្មីៗនេះ ជំងឺដុំពកស្បែកលើគោក្របី ដែលធ្វើឲ្យខូចខាតយ៉ាងខ្លាំង ដល់អ្នកចិញ្ចឹមសត្វ ជាពិសេសកសិករនៅជនបទ។ មន្ទីរពិសោធន៍ និងធនធាន មនុស្សនៅមានកម្រិត បានជះឥទ្ធិពលយ៉ាងខ្លាំង ដល់ការអភិវឌ្ឍន៍វិស័យចិញ្ចឹមសត្វ។ កន្លងមកសាធារណៈរដ្ឋប្រជាមានិតចិន បានគាំទ្រវិស័យចិញ្ចឹមសត្វ ក្នុងនោះ មានការលើកកម្ពស់ ការចិញ្ចឹមសត្វ តាមរយៈគម្រោង និងកិច្ចសហប្រតិបត្តិការនានា ក្នុងនោះមានកម្មវិធីឡជីវឧស្ម័ន អំណោយជាវ៉ាក់សាំងការពារជំងឺឆ្លងសត្វ និងកម្មវិធីបណ្តុះបណ្តាលជាច្រើន។ លោក Wang Wentian បានបញ្ជាក់ឲ្យដឹងថា ការរៀបចំពិធីប្រគល់វ៉ាក់សាំងចំនួន១លានកម្រិត ដែលផ្តល់ដោយប្រទេសចិនមកកម្ពុជា។ ក្នុងចំណោមវ៉ាក់សាំងការពារជំងឺឆ្លងសត្វ របស់ក្រសួងកសិម្ម និងកិច្ចការជនបទ នៃប្រទេសចិនលើកនេះ មានវ៉ាក់សាំងជំងឺអ៊ុតក្តាម ៣ប្រភេទ សម្រាប់គោក្របី ចំនួន៥០ម៉ឺនកម្រិត និងវ៉ាក់សាំងជំងឺបុសក្បាលគោក្របី សរុប៥០ម៉ឺនកម្រិត។ ទន្ទឹមគ្នានេះ ឯកអគ្គរដ្ឋទូតសាធារណៈរដ្ឋប្រជាមានិតចិន ប្រចាំនៅកម្ពុជា សង្ឃឹមថា វ៉ាក់សាំងទាំងនេះ នឹងដើរតួនាទីជាវិជ្ជមាន ក្នុងការអភិវឌ្ឍលើវិស័យចិញ្ចឹមសត្វនៅកម្ពុជា៕	2022-12-27T19:08:00+07:00	freshnewsasia.com	https://m.freshnewsasia.com/index.php/en/localnews/271425-2022-12-27-05-08-31.html
66ea964c-9b8b-4238-810f-6ae60f504eef	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១០នាក់ ខណៈអ្នកជាសះស្បើយ១៨នាក់ (Video inside)	ក្រសួងសុខាភិបាល នៅថ្ងៃទី២៧ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១០នាក់ ខណៈជាអ្នកជាសះស្បើយ១៨នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៧ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៥៣៥នាក់, អ្នកជាសះស្បើយសរុបចំនួន ១៣៥,៣៨២នាក់, ស្លាប់សរុបចំនួន ៣,០៥៦នាក់៕	2022-12-27T18:32:00+07:00	freshnewsasia.com	https://m.freshnewsasia.com/index.php/en/localnews/271414-2022-12-27-04-32-21.html
1280395f-a3d7-483a-86cc-a5900bbc4b3b	មកដឹងពីកាលវិភាគ ផ្តល់ថ្នាំបង្ការការពារជំងឺ ១១ មុខដល់កុមារ	ក្រសួងសុខាភិបាលបានផ្តល់ថ្នាំបង្ការការពារជំងឺចំនួន ១១ មុខដល់កុមារ ដើម្បីឱ្យពួកគេទទួលបានសុខភាពល្អចាប់តាំងពីកើតរហូតដល់ពេញវ័យ។ ថ្នាំបង្ការការពារជំងឺចំនួន ១១ មុខរួមមានទី១ វ៉ាក់សាំងរលាកថ្លើមប្រភេទបេ ទី២ ជំងឺរបេង ទី៣ ជំងឺគ្រុនស្វិតដៃជើង ទី៤ ជំងឺក្អកមាន់ ទី៥ ជំងឺខាន់ស្លាក់ ទី៦ ជំងឺតេតាណូស ទី៧ ជំងឺកញ្ជ្រឹល ទី៨ ជំងឺស្អូច ទី៩ ជំងឺរលាកសួត/រលាកស្រោមខួរក្បាលដោយហ៊ីប ទី១០ រលាកសួត/រលាកស្រោមខួរក្បាលដោយបាក់តេរីភ្នើម៉ូកូក និងទី១១ រលាកខួរក្បាលដោយជេអ៊ី។ យោងតាមក្រសួងសុខាភិបាលបានឱ្យដឹងថាវ៉ាក់សាំងទាំង១១ មុខនោះត្រូវចាក់ទៅលើកុមារចំនួន៦ លើក -លើកទី១ ចាក់ទៅលើកុមារទើបនឹងកើតដូចជាជំងឺរលាកថ្លើមប្រភេទបេនិងជំងឺរបេង។ -លើកទី ២ ចាក់ទៅលើកុមារអាយុ១ខែកន្លះដូចជាជំងឺគ្រុនស្វិតដៃជើង ជំងឺក្អកមាន់ ខាន់ស្លាក់ តេតាណូស ជំងឺរលាកថ្លើមប្រភេទបេនិងរលាកសួតរលាកស្រោមខួរ ហ៊ីបជំងឺរលាកសួតរលាកស្រោមខួរក្បាលដោយដោយបាក់តេរីភ្នើម៉ូកូក។ -លើកទី ៣ ចាក់ទៅលើកុមារអាយុ២ ខែកន្លះដូចជាដូចជាជំងឺគ្រុនស្វិតដៃជើង ជំងឺក្អកមាន់ ខាន់ស្លាក់ តេតាណូស ជំងឺរលាកថ្លើមប្រភេទបេនិងរលាកសួតរលាកស្រោមខួរ ហ៊ីបជំងឺរលាកសួតរលាកស្រោមខួរក្បាលដោយដោយបាក់តេរីភ្នើម៉ូកូក។ -លើកទី៤ ចាក់ទៅលើកុមារអាយុ៣ខែកន្លះដូចជាជំងឺគ្រុនស្វិតដៃជើង ជំងឺក្អកមាន់ ខាន់ស្លាក់ តេតាណូស ជំងឺរលាកថ្លើមប្រភេទបេនិងរលាកសួតរលាកស្រោមខួរ ជំងឺរលាកសួតរលាកស្រោមខួរក្បាលដោយដោយបាក់តេរីភ្នើម៉ូកូកនិងជំងឺគ្រុនស្វិតដៃជើងប្រភេទចាក់។ -លើកទី៥ ចាក់ទៅលើកុមារអាយុ៩ខែដូចជាជំងឺកញ្ជ្រិល ស្អូចលើកទី១និងការពារជំងឺរលាកខួរក្បាលជេអ៊ី។ -លើកទី៦ ចាក់ទៅលើកុមារអាយុ១៨ខែដូចជាជំងឺកញ្ជ្រិលនិងស្អូចលើកទី២។ ក្រសួងសុខាភិបាលបានបន្តថា យុទ្ធសាស្ត្រក្នុងការផ្តល់ថ្នាំបង្ការទាំងនោះរួមមាន ត្រូវផ្តល់ថ្នាំបង្ការគ្រប់មុខដល់ទារក កុមារទាំងអស់ ទាំងទារក កុមារដែលមាតាអាណាព្យាបាលនាំមកមណ្ឌលសុខភាព តាមប្រតិទិនផ្តល់ថ្នាំបង្ការ និងត្រូវតាមរកផ្តល់ថ្នាំបង្ការដល់ទារក កុមារនៅតាមភូមិដាច់ស្រយាលចំពោះកុមារដែលងាយរងគ្រោះ គ្មានអ្នកណាយកមកមណ្ឌលសុខភាព ដោយមូលហេតុឪពុកម្តាយធ្វើចំណាកស្រុកទុកកូនចោល ឬកុមារដែលតាមឪពុកម្តាយទៅធ្វើការនៅផ្សេងពីភូមិរបស់គាត់ ដូចជាតំបន់រានដីថ្មី ឬកម្មករសំណង់ជាដើម។ ជាមួយគ្នានេះត្រូវបង្កើនចំណេះដឹងអំពីសារៈសំខាន់អំពីការទទួលបានថ្នាំបង្ការនៅក្នុងសហគមន៍ ប្រជាជនទាំងអស់ត្រូវយល់ និងយកកុមារមកទទួលកុំខាន។ត្រូវមានវ៉ាក់សាំងគ្រប់គ្រាន់ គ្រប់ទីកន្លែង។ បើតាមក្រសួងសុខាភិបាលវ៉ាក់សាំងដែលចាក់ទៅលើកុមារ១១មុខគឺក្រសួងទិញតាមរយៈអង្គការយូនីសេហ្វ ដោយប្រើប្រាស់ថវិកាជាតិ និងថវិកាអង្គការGavi៕ អត្ថបទ៖ សំអឿន	2022-12-27T17:16:00+07:00	kampucheathmey.com	https://www.kampucheathmey.com/local-news/437602
e8a2f475-87dc-4a43-b58c-a088302fbadc	សហរដ្ឋអាមេរិក៖ មនុស្ស ៥,១៨៦នាក់ ឆ្លងកូវីដ-១៩ និងអ្នកជំងឺ ១០នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៥,១៨៦នាក់ទៀត បានឆ្លងជំងឺ COVID-19 ខណៈអ្នកជំងឺ ១០នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃអង្គារ ទី២៧ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០២,២៤៧,៥៧៥ករណី ក្នុងនោះមានអ្នកស្លាប់សរុបចំនួន ១,១១៦,០៩៥នាក់ និងជាសះស្បើយឡើងវិញសរុប ៩៩.២៧លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-27T17:02:00+07:00	freshnewsasia.com	https://m.freshnewsasia.com/index.php/en/internationalnews/271405-2022-12-27-03-02-41.html
048f1812-5735-4216-9119-16f0290b1f74	ពលរដ្ឋចិនរីករាយនិងប្រញាប់រៀបចំដំណើរទៅបរទេស ក្រោយអាជ្ញាធរលុបចោលការតម្រូវធ្វើចត្តាឡីស័កពេលចូលប្រទេសវិញ	ពលរដ្ឋនៅក្នុងប្រទេសចិនមានប្រតិកម្មប្រកបដោយក្តីសប្បាយរីករាយ ហើយបានស្ទុះ ស្ទាទៅកក់សំបុត្រយន្តហោះសម្រាប់ជើងហោះហើរបរទេសនៅថ្ងៃអង្គារនេះ បន្ទាប់ពីរដ្ឋាភិបាលក្រុងប៉េកាំងបាននិយាយថា ខ្លួននឹងបោះបង់ចោលការតម្រូវឱ្យធ្វើចត្តាឡីស័កជំងឺកូវីដសម្រាប់អ្នកមកដល់ពីបរទេស ដែលនេះបានបញ្ចប់ការនៅដាច់ពីគេរបស់ប្រទេសចិន ជិត ៣ ឆ្នាំមកនេះ។ នេះបើតាមសេចក្តីរាយការណ៍របស់ទីភ្នាក់ងារព័ត៌មាន AFP។ នៅក្នុងចំណាត់ការភ្លាមៗមួយកាលពីយប់ថ្ងៃចន្ទ ចិនបាននិយាយថា ចាប់ពីថ្ងៃទី ៨ ខែមករាខាងមុខនេះ អ្នកធ្វើដំណើរមកពីក្រៅប្រទេសនឹងលែងតម្រូវឱ្យធ្វើចត្តាឡីស័កនៅពេលមកដល់ នៅក្នុងការបន្ធូរបន្ថយវិធានការគ្រប់គ្រងជំងឺកូវីដ១៩ ដ៏តឹងរ៉ឹងដែលបានធ្វើឱ្យប៉ះពាល់សេដ្ឋកិច្ចនិងបណ្តាលឱ្យមានការតវ៉ាប្រឆាំងនៅទូទាំងប្រទេស។ ករណីឆ្លងបានកើនឡើងទូទាំងប្រទេសនៅពេលដែលសរសរស្តំដ៏សំខាន់នៃគោលនយោបាយរាំងខ្ទប់ជំងឺកូវីដ១៩ បានត្រូវទម្លាក់ចោល ដោយពួកអាជ្ញាធរបានទទួលស្គាល់ថា ការផ្ទុះឡើងថ្មីនូវជំងឺកូវីដ១៩ មិនអាចគេតាមដានបាន ហើយលែងរាប់បានចំនួនសរុបទាំងអស់។ ទោះជាយ៉ាងណាក៏ដោយ ពួកអ្នកប្រើប្រាស់បណ្តាញព័ត៌មានសង្គមចិនបានមានប្រតិកម្មប្រកបដោយការសប្បាយរីករាយដល់ការបញ្ចប់ការរឹតត្បិតដែលបានបិទផ្នែកភាគច្រើននៅក្នុងប្រទេសពីពិភពខាងក្រៅចាប់តាំងពីខែមីនា ឆ្នាំ ២០២០ មក។ ការអត្ថាធិប្បាយដ៏ប្រជាប្រិយមួយនៅលើបណ្តាញសង្គម Weibo បាននិយាយថា៖ «ការបិទខ្ទប់បានចប់ហើយ រដូវស្លឹកឈើលាស់នឹងមកដល់»។ អ្នកប្រើប្រាស់បណ្តាញសង្គមម្នាក់ទៀតបានសរសេរថា៖ «ខ្ញុំប្រុងប្រៀបសម្រាប់ការធ្វើដំណើរទៅបរទេស»។ អ្នកទី ៣ ម្នាក់ទៀតសរសេរថា៖ «ខ្ញុំសង្ឃឹមថា តម្លៃសំបុត្រយន្តហោះមិនឡើងថ្លៃទៀតទេ»។ ការស្វែងរកជើងយន្តហោះទៅបរទេសតាមអនឡាញបានកើនឡើងដោយសារព័ត៌មាននេះ ដោយគេហទំព័រសម្រាប់ការធ្វើដំណើរ Tongcheng មានការស្វែងរកកើនឡើងចំនួន ៨៥០ ភាគរយនិងការកើនឡើងចំនួន ១០ ដងនៅក្នុងការស្វែងរកព័ត៌មានអំពីទិដ្ឋាការ។ នេះបើតាមសេចក្តីរាយការណ៍របស់បណ្តាញព័ត៌មានរដ្ឋ៕	2022-12-27T07:00:00+07:00	khmer.voanews.com	https://khmer.voanews.com/a/jubilant-chinese-plan-trips-as-inbound-covid-quarantine-set-to-end/6893192.html
3c749020-f4b5-412d-856c-40120a9ac500	ឈឺក្បាលប្រកាំង អាចប្រើថ្នាំបំបាត់ការឈឺចាប់ធម្មតាបានទេ?	ឈឺក្បាលប្រកាំង គឺជាប្រភេទនៃការឈឺក្បាល ហើយក៏មិនមែនជាជំងឺផ្លូវចិត្តឡើយ។ មន្ទីរពេទ្យជូឡាឡុងកននៅប្រទេសថៃ បានបញ្ជាក់ថា ភាពតានតឹងផ្លូវចិត្ត វាជាកត្តាមួយនៃការឈឺក្បាលប្រកាំង។ ប៉ុន្តែមានការរំញោចផ្សេងទៀតដែលអាចបណ្តាលឲ្យឈឺក្បាលប្រកាំង។ កត្តាដែលបង្កឲ្យមានការឈឺក្បាលប្រកាំង៖ គេងមិនលក់ គេងមិនគ្រប់គ្រាន់ ការប្រែប្រួលអាកាសធាតុ ដូចជាក្តៅខ្លាំង ត្រជាក់ សើម ទទួលទានអាហារមួយចំនួនដូចជា សូកូឡា កាកាវ ប៉េងប៉ោះ ក្លិនខ្លាំង នៅក្នុងពន្លឺភ្លឺ ឬសម្លឹងមើលអេក្រង់ភ្លឺក្នុងរយៈពេលយូរ ការផ្លាស់ប្តូរផ្លូវចិត្តដូចជាភាពតានតឹង ការថប់បារម្ភ ស្ថិតនៅក្នុងតំបន់ដែលមានសំលេងរំខានខ្លាំង បើអាចធ្វើបាន អ្នកជំងឺគួរតែសង្កេតខ្លួនឯង អ្វីទៅជាកត្តាបង្កឲ្យមានជំងឺប្រកាំង? ប្រសិនបើការឈឺចាប់មិនញឹកញាប់ខ្លាំង (ឧទាហរណ៍តិចជាង ១-២ ដងក្នុងមួយសប្តាហ៍) ថ្នាំបំបាត់ការឈឺចាប់អាចប្រើដោយខ្លួនឯងបាន។ ប៉ុន្តែគួរតែប្រើថ្នាំបំបាត់ការឈឺចាប់តាំងពីចាប់ផ្តើមមានរោគសញ្ញារាល់ពេល ប្រសិនបើទុកចោលយូរ ជារឿយៗមានលទ្ធផលមិនល្អ។ ទោះយ៉ាងណា ក្នុងនោះក៏មានថ្នាំឈឺក្បាលប្រកាំងដែលអាចបរិភោគបានដោយខ្លួនឯងដូចជា ប៉ារ៉ាសេតាមុល ថ្នាំប្រឆាំងនឹងការរលាកដែលមិនមែនជាស្តេរ៉ូអ៊ីដ (NSAIDs) ហើយគួរតែប្រយ័ត្ននឹងគារអាឡ័កស៊ីថ្នាំ។ ដោយឡែក ក្រុមខ្លាំងបំផុតនៃថ្នាំបំបាត់ការឈឺចាប់ ដូចជា ergotamine Triptans, tramadol មិនគួរទិញមកប្រើប្រាស់ផ្ទាល់ខ្លួនឯងទេ។ ដូច្នេះអ្នកគួរតែត្រូវបានប្រើក្រោមការត្រួតពិនិត្យរបស់គ្រូពេទ្យជំនាញ ទើបមិនមានបញ្ហា។ នៅពេលដែលការឈឺចាប់ញឹកញាប់លើសពី ១-២ ដងក្នុងមួយសប្ដាហ៍ សូមពិគ្រោះជាមួយវេជ្ជបណ្ឌិត ដើម្បីទទួលការព្យាបាលជាបន្តបន្ទាប់៕	2022-12-27T00:04:00+07:00	kampucheathmey.com	https://www.kampucheathmey.com/health/437399
a4ef4d9a-88bb-43f4-8d02-c53ca9dbdc2e	ខេត្តព្រះវិហាររៀបចំទិវាជំងឺទឹកនោមផ្អែមពិភពលោកជាលើកដំបូង ក្រោមប្រធានបទ «យើងរួមគ្នាទប់ស្កាត់ជំងឺទឹកនោមផ្អែមតាមរយៈការផ្លាស់ប្តូររបៀបរស់នៅ»	រដ្ឋបាលខេត្តព្រះវិហារ នៅព្រឹកថ្ងៃទី២៦ ខែធ្នូ ឆ្នាំ២០២២ បានរៀបចំប្រារព្វទិវាជំងឺទឹកនោមផ្អែមពិភពលោក ជាលើកដំបូងក្រោមប្រធានបទ «យើងរួមគ្នាទប់ស្កាត់ជំងឺទឹកនោមផ្អែមតាមរយៈការផ្លាស់ប្តូររបៀបរស់នៅ»។ ពិធីនេះស្ថិតក្រោមវត្តមានលោកស្រី ប៉ាង រ៉ាវី អភិបាលរងខេត្តព្រះវិហារ តំណាងលោក គីម រិទ្ធី អភិបាលខេត្ត ដោយមានការចូលរយមពីលោកវេជ្ជបណ្ឌិត គួង ឡូ ទីប្រឹក្សាក្រសួងសុខាភិបាល និងជាប្រធានមន្ទីរសុខាភិបាល ខេត្តព្រះវិហារ ព្រមទាំងមន្ត្រីរាជការ កងកម្លាំងប្រដាប់អាវុធ តាមមន្ទីរ អង្គភាព ជំវិញខេត្ត និងប្រជាពលរដ្ឋជាច្រើនរូបទៀត។ លោកវេជ្ជបណ្ឌិត គួង ឡូ បានថ្លែងថា គោលបំណងចម្បងនៃយុទ្ធនាការទិវាជំងឺទឹកនោមផ្អែមពិភពលោកឆ្នាំ២០២២នេះ គឺដើម្បីលើកកម្ពស់ការយល់ដឹងអំពីផលប៉ះពាល់ ដែលបង្កដោយជំងឺទឹកនោមផ្អែម មកលើក្រុមគ្រួសារ លើកកម្ពស់ការអប់រំ ការការពារ និងការគ្រប់គ្រងជំងឺទឹកនោមផ្អែម និងជំរុញពិភពលោករួមគ្នាដើម្បីប្រយុទ្ធប្រឆាំងនឹងជំងឺទឹកនោមផ្អែម ដែលជាបញ្ហាសុខភាពសកលដ៍សំខាន់មួយ។ លោកថា «ជំងឺទឹកនោមផ្អែមគឺជាជំងឺរ៉ាំរ៉ៃមួយ ដែលជាតិស្ករនៅក្នុងឈាមអ្នកជំងឺកើនឡើងលើសពីធម្មតា ហើយវាជាបន្ទុកដ៏ធ្ងន់ធ្ងរដល់ប្រទេសកម្ពុជាយើង និងពិភពលោកទាំងមូល ហើយតាមការប៉ាន់ស្មានខេត្តព្រះវិហារ អាចមានអ្នកជំងឺទឹកនោមផ្អែមប្រមាណ២៤០០០នាក់ នៅឆ្នាំ២០២២នេះ»។ លោក គួង ឡូ បានថ្លែងទៀតថា ករណីពិនិត្យ និងព្យាបាលជំងឺទឹកនោមផ្អែម នៅតាមមណ្ឌលសុខភាព និងមន្ទីរពេទ្យបង្អែក១៦មករា មានចំនួន៤២៩២ ក្នុងនោះមនុស្សប្រុស១៥៦៦ករណី គិតត្រឹម១១ខែ ឆ្នាំ២០២២ មានចំនួន៤៣៤៤ករណី មនុស្សប្រុស១៦២២ករណី។ នៅដើមឆ្នាំ២០២៣ខាងមុខនេះ សេវាពិនិត្យ ព្យាបាលជំងឺទឹកនោមផ្អែម នឹងពង្រីកទៅគ្រប់មណ្ឌលសុខភាព និងមន្ទីរពេទ្យទូទាំងខេត្តព្រះវិហារ ដើម្បីឆ្លើយតបទៅនឹងការគ្របដណ្តប់សេវាសុខាភិបាលជាសកល ក៏ដូចជាឆ្លើយតបទៅនឹងការកើនឡើងគួរឱ្យបារម្ភនៃជំងឺទឹកនោមផ្អែម។ លោក គួង ឡូ បានបញ្ជាក់យ៉ាងដូច្នេះទៀតថា «ជំងឺទឹកនោមផ្អែម គឺបណ្តាលមកពីកត្តាហានិភ័យគន្លឹះសំខាន់ៗគឺ៖ បរិភោគអាហារមិនមានសុខភាព និងកង្វះការហាត់ប្រាណ។ ផលវិបាកនៃជំងឺទឹកនោមផ្អែមគឺ ធ្វើឱ្យខូចបេះដូង ងងឹតភ្នែក ខូចតម្រងនោម កើតដំបៅមិនងាយជា ដាច់សរសៃឈាមខួក្បាល លើសសម្ពាធឈាមនិងពិការភាព ការព្យាបាលជំងឺទឹកនោមផ្អែមគឺត្រូវព្យាបាលអស់មួយជីវិត តែជំងឺទឹកនោមផ្អែម អាចការពារបាន។ ដូច្នេះយើងទាំងអស់គ្នាត្រូវយកចិត្តទុកដាក់ថែរក្សាសុខភាពផ្ទាល់ខ្លួន ដើម្បីការពារកុំឱ្យកើតជំងឺទឹកនោមផ្អែម ដោយកុំពិសារប្រៃពេក កុំពិសារផ្អែមពេក កុំពិសារខ្លាញ់ពេក និងធ្វើលំហាត់ប្រាណជាប្រចាំ»។ ដោយឡែកលោកស្រី ប៉ាង រ៉ាវី បានថ្លែងថា ជំងឺទឹកនោមផ្អែមកំពុងតែរីករាលដាលយ៉ាងខ្លាំង ជាពិសេសគឺប្រទេសក្រីក្រ និងកំពុងអភិវឌ្ឍន៍ ជំងឺទឹកនោមផ្អែមគឺជាជំងឺដែលមានជាតិស្ករនៅក្នុងឈាមកើនឡើងខ្ពស់ ហើយត្រូវព្យាបាល អស់មួយជីវិត បើយើងព្យាបាលមិនទាន់ពេលវេលាគឺប្រឈមនឹងគ្រោះមហន្តរាយជាច្រើនដល់លោកអ្នក និងក្រុមគ្រួសាររបស់លោកអ្នក ពិសេសធ្វើឱ្យលោកអ្នកធ្លាក់ខ្លួនពិការភាព ដូចជាពិការភ្នែក ខូចតម្រងនោម លើសពីនេះអាចធ្វើឱ្យបះពាលដល់សរសៃប្រាសាទដែលបង្កទៅជាដំបៅជើង ហើយអាចឈានទៅដល់ការកាត់ជើងចោលជាដើម។ លោកស្រីអភិបាលរងខេត្តព្រះវិហារ ក៏បានអំពាវនាវដល់មន្ត្រីរាជការ កម្លាំងប្រដាប់អាវុធ និងប្រជាពលរដ្ឋដែលចូលរួមក្នុងពិធីនេះ ត្រូវធ្វើការផ្សព្វផ្សាយ និងចូលរួមបញ្ជូនសារនេះបន្តឱ្យបានទៅដល់អង្គភាពរដ្ឋ និងឯកជន សាធារណជនទូទៅ និងសហគមន៍ ហើយពិសេសបំផុតគឺរួមសហការជាមួយគ្នា ពីថ្នាក់ជាតិរហូតដល់ថ្នាក់ក្រោមជាតិ និងទៅដល់មូលដ្ឋាន ក្នុងការជំរុញឱ្យមានការថែទាំសុខភាពឱ្យបានត្រឹមត្រូវ ប្រកបដោយប្រសិទ្ធិភាពខ្ពស់ ពិសេសអប់រំ ជំរុញឱ្យមានការយល់ដឹងអំពីសុខភាព និងបង្ការមិនឱ្យកើតមានជំងឺទឹកនោមផ្អែម ដើម្បីសុខភាពល្អទាំងអស់គ្នា៕	2022-12-26T22:12:00+07:00	freshnewsasia.com	https://m.freshnewsasia.com/index.php/en/localnews/271343-2022-12-26-08-12-48.html
6eaeb2f9-08f2-4f7f-83fa-8c3cc6044531	ចិនសម្រេចលែងចេញផ្សាយទិន្នន័យអំពី ករណីឆ្លងនិងស្លាប់ជំងឺកូវីដ១៩ ប្រចាំថ្ងៃទៀតហើយ	កាលពីថ្ងៃអាទិត្យកន្លងទៅនេះ ក្រសួងសុខាភិបាលចិនបានប្រកាសថា ប្រទេសចិននឹងលែងចេញផ្សាយតួលេខប្រចាំថ្ងៃ សម្រាប់ករណីឆ្លងនិងស្លាប់នៃជំងឺកូវីដ១៩ តទៀតហើយ បន្ទាប់ពីទម្លាប់នៃការចេញផ្សាយនេះ បានចាប់ផ្តើមដំបូងនិងបន្តជាប់រហូតមក តាំងតែពីដើមឆ្នាំ២០២០។ នេះបើតាមការចេញផ្សាយដោយ ទីភ្នាក់ងារព័ត៌មាន AFP នៅថ្ងៃចន្ទ ទី២៦ ខែធ្នូ ឆ្នាំ២០២២។ យ៉ាងណាក្តី ក្រសួងសុខាភិបាលចិន មិនបានផ្តល់ការបកស្រាយលម្អិត សម្រាប់ការសម្រេចចិត្តរបស់ខ្លួន ក្នុងការឈប់ចេញផ្សាយទិន្នន័យកូវីដ១៩ប្រចាំថ្ងៃបែបនេះឡើយ ប៉ុន្តែវាកើតឡើងចំគ្រាដែល ស្ថានការណ៍ឆ្លងរាលដាលនៅក្នុងប្រទេសចិន ហាក់មានការកើនឡើងខ្លាំង ក្រោយការបិទបញ្ចប់យុទ្ធសាស្រ្តសូន្យកូវីដរបស់ខ្លួន។ គួរបញ្ជាក់ថា ទោះជាបែបនេះក៏ដោយ បើតាមក្រសួងសុខាភិបាលចិន មជ្ឈមណ្ឌលគ្រប់គ្រងនិងបង្ការជំងឺ CDC របស់ចិន នឹងធ្វើការចេញផ្សាយព័ត៌មាន អំពីការឆ្លងរាតត្បាតកូវីដ១៩ សម្រាប់គោលដៅបម្រើជាប្រភពព័ត៌មានយោង ក៏ដូចជាការសិក្សាស្រាវជ្រាវ ប៉ុន្តែមិនបានប្រាប់ឱ្យជាក់លាក់ អំពីប្រភេទឬក៏ភាពញឹកញាប់ នៃព័ត៌មានដែលត្រូវចេញផ្សាយនោះឡើយ៕	2022-12-26T21:06:00+07:00	freshnewsasia.com	https://m.freshnewsasia.com/index.php/en/internationalnews/271331-2022-12-26-07-06-08.html
15374d15-9439-48ed-acb6-6d52d3cf4406	ពលរដ្ឋមួយចំនួនរិះគន់គ្រូពេទ្យថា មិនសូវយកចិត្តទុកដាក់ព្យាបាលជំងឺដល់អ្នកប្រើប្រាស់ប័ណ្ណបេឡាជាតិរបបសន្តិសុខសង្គម	ពលរដ្ឋមួយចំនួនរិះគន់គ្រូពេទ្យថាមិនសូវយកចិត្តទុកដាក់ព្យាបាលអ្នកជំងឺដែលប្រើប្រាស់ប័ណ្ណបេឡាជាតិរបបសន្តិសុខសង្គមហៅកាត់ថា (ប.ស.ស) នោះទេ។ មន្ត្រីសង្គមស៊ីវិលយល់ឃើញថាក្រសួងសុខាភិបាលនិងធ្វើកិច្ចសន្យានិងជាមួយក្រុមគ្រូពេទ្យមួយចំនួនដែលប្រព្រឹត្តអំពើពុករលួយប្រាស់ចាកពីក្រមសីលធម៌និងវិជ្ជាជីវៈប៉ះពាល់ដល់ប្រយោជន៍និងអាយុជីវិតពលរដ្ឋ។ ពលរដ្ឋមួយចំនួនសោកស្ដាយ ដែលគ្រូពេទ្យរដ្ឋនិងឯកជនមិនយកចិត្តទុកដាក់ព្យាបាលជំងឺដល់ពួកគាត់ដោយសារពួកគាត់ប្រើប្រាស់ប័ណ្ណបេឡាជាតិរបបសន្តិសុខសង្គម។ពួកគាត់ថានៅពេលបង្ហាញពីប័ណ្ណ ប.ស.ស ដល់គ្រូពេទ្យម្ដងៗក្រុមគ្រូពេទ្យធ្វើឯកសារយឺតយ៉ាវនិងស៊ាំញ៉ាំជាងការទៅព្យាបាលដោយចំណាយប្រាក់ផ្ទាល់ខ្លួនទោះបីអ្នកជំងឺនៅក្នុងស្ថានភាពសង្គ្រោះបន្ទាន់ក៏ដោយ។ពួកគាត់អះអាងថានៅពេលចំណាយប្រាក់ផ្ទាល់ខ្លួនទើបគ្រូពេទ្យយកចិត្តទុកដាក់ព្យាបាលនិងណែនាំទៅកាន់សេវាកម្មពេទ្យឯកជនផ្សេងៗ។ ពលរដ្ឋនៅរាជធានីភ្នំពេញសុំមិនបញ្ចេញឈ្មោះ ប្រាប់វិទ្យុអាស៊ីសេរី នៅថ្ងៃទី២៥ ខែធ្នូថាប្រពន្ធរបស់លោកជាកម្មកររោងចក្រហើយប័ណ្ណបេឡាជាតិរបបសន្តិសុខសង្គម (ប.ស.ស) របស់កម្មកររោងចក្រសហគ្រាស ប៉ុន្ដែគ្រូពេទ្យមិនសូវមានការយកចិត្តទុកដាក់ព្យាបាលនោះទេ។ លោកថាលុះត្រាតែមន្ត្រីរាជការទើបគ្រូពេទ្យ យកចិត្តទុកដាក់ច្រើននិងព្យាបាលឱ្យឆាប់រហ័សបន្តិច។ លោកថា គ្រូពេទ្យមួយចំនួនធ្វើការធ្វេសប្រហែសប្រព្រឹត្តអំពើពុករលួយបំភ័យអ្នកជំងឺដើម្បីទទួលបានប្រាក់ច្រើនជាដើម។ លោកបន្តថា ជាក់ស្ដែងម្ដាយក្មេកលោកឈឺសន្លាក់ក្បាលជង្គង់បានទៅព្យាបាលនៅមន្ទីរពេទ្យព្រះអង្គដួងហើយក្រុមគ្រូពេទ្យទាមទារវះកាត់ក្បាលជង្គង់ប៉ុន្តែដោយសារការធ្វេសប្រហែសរបស់គ្រូពេទ្យធ្វើអោយឆ្លងមេរោគ បណ្ដាលឲ្យម្ដាយក្មេករបស់លោកស្លាប់ កាលពីថ្ងៃទី១៧ ខែធ្នូ៖ «ដើម្បីអោយរដ្ឋាភិបាលដឹកនាំទៅអោយប្រជាពលរដ្ឋគេជឿជាក់គួររដ្ឋាភិបាលបង្កើតច្បាប់មួយអោយមានការដាក់ទោសទៅលើពេទ្យឬលោកគ្រូពេទ្យមួយចំនួនតូចដែលគាត់ប្រព្រឹត្តខុសឆ្គងទៅលើអ្នកជំងឺអោយមានការដាក់ទោសកុំអោយពេទ្យមួយចំនួនពេលដែលធ្វើខុសគាត់រួចខ្លួនរហូតដល់អ៊ីចឹងមួយៗចេះតែថាអាងមិនអីៗអ៊ីចឹងនៅតែធ្វើរឿងបែបហ្នឹងរហូតធ្វើអោយមានការបាត់បង់ជីវិតដល់ប្រជាពលរដ្ឋយើងដែលមិនគួរបាត់បង់ជាពិសេសប្រជាពលរដ្ឋក្រីក្រនេះដែលគាត់ខ្វះខាតថវិកាលុយកាក់នេះ។អោយមានច្បាប់ពង្រឹងទៅលើក្រសួងសុខាភិបាលទី១ទី២អោយមានច្បាប់ដាក់ទណ្ឌទោសទៅលើមន្ត្រីពេទ្យដែលធ្វើការខ្ជះខ្ជាយធ្វើការបាត់បង់ទៅលើជីវិតមនុស្សនេះ»។ ស្រដៀងគ្នានោះដែរពលរដ្ឋម្នាក់ទៀតរស់នៅស្រុកកំរៀងខេត្តបាត់ដំបងលោក ប៉ុន ខុន ថ្លែងថាលោកក្រីក្រទើបស្វែងរកសេវាព្យាបាលជំងឺរបស់រដ្ឋប៉ុន្តែក្រុមគ្រូពេទ្យមិនសូវយកចិត្តទុកដាក់នោះឡើយ។លោកថាកូនប្រុសរបស់លោកអាយុ២៤ឆ្នាំជាបុគ្គលិកក្រុមហ៊ុនឯកជនបានជួបគ្រោះថ្នាក់ចរាចរបាក់ឆ្អឹងកែងជើងនិងបញ្ជូនទៅព្យាបាលមន្ទីរពេទ្យខេត្តបាត់ដំបងប៉ុន្តែគ្រូពេទ្យគិតតែសាកសួរពីប័ណ្ណក្រីក្រនិងប័ណ្ណ ប.ស.ស និងតម្រូវឲ្យបំពេញឯកសារជាមុនដោយទុកអោយកូនរបស់លោកនៅហូរឈាមក្នុងឡាន។ លោកបន្តថា ក្រោយមក លោកសម្រេចចិត្តបង់ប្រាក់៤០ម៉ឺនរៀល(៤០០,០០០៛) ទើបគ្រូពេទ្យចាប់ផ្ដើមព្យាបាលកូនប្រុសរបស់លោក៖ «ព្រោះយើងវាអ្នកអត់អ្នកអីយើងអាចពឹងផ្អែកទៅលើសុខាភិបាលហ្នឹងហើយអ៊ីចឹងខាងក្រសួងហ្នឹងមេត្តាពង្រឹងអស់ហ្នឹងតាមដានមើលផងព្រោះវិស័យឯកជនហ្នឹងវាច្រើន។ដល់អ៊ីចឹងមួយៗរុញទាញទៅខាងនោះអ៊ីចឹងដល់យើងអ្នកអត់ទៅខាងវិស័យសុខាភិបាលរដ្ឋហ្នឹងឯងដល់អ៊ីចឹងសុំអោយខាងហ្នឹងជួយមេត្តាតាមដានមើលសកម្មភាពហើយនឹងពង្រឹងសមត្ថភាពពេទ្យអីហ្នឹងបន្តទៀតផងដើម្បីអោយសេវាសុខភាពដំណើរការ»។ ទាក់ទងនឹងបញ្ហានេះវិទ្យុអាស៊ីសេរីមិនទាន់អាចទាក់ទងអ្នកនាំពាក្យក្រសួងសុខាភិបាល អ្នកស្រី យក់ សម្បត្តិ និងអគ្គនាយក ប.ស.ស លោក អ៊ុក សមវិទ្យា ដើម្បីសុំអត្ថាធិប្បាយបកស្រាយជុំវិញរឿងនេះទេ ថ្ងៃទី២៥ ខែធ្នូ ដោយទូរស័ព្ទចូលគ្មានអ្នកទទួល។ ជុំវិញរឿងនេះ ប្រធានសហភាពសហជីពកម្ពុជា លោក រ៉ុង ឈុន មានប្រសាសន៍ថាការលើកឡើងរបស់ពលរដ្ឋនិងកម្មករជារឿងពិតហើយបញ្ហាប័ណ្ណបេឡាជាតិរបបសន្តិសុខសង្គម(ប.ស.ស) គ្រាន់តែជារូបភាពល្អមើល។ លោកបន្ថែមថាតាមការបញ្ជាក់ពីកម្មករ កម្មការិនី មន្ត្រីរាជការ និងគ្រូបង្រៀនប្រាប់លោកកន្លងមកតាមមន្ទីរពេទ្យដែលបានចុះកិច្ចព្រមព្រៀងជាមួយ ប.ស.ស មួយចំនួនគ្រូពេទ្យមិនសូវយកចិត្តទុកដាក់ជាមួយអ្នកជំងឺទេហើយថ្នាំផ្ដល់អោយពលរដ្ឋក៏មិនសូវល្អដែរ។ លោកថា កត្តានេះ ឆ្លុះបញ្ចាំងការពិតពីវិស័យសុខាភិបាលនៅកម្ពុជាដោយសារគ្រូពេទ្យមួយចំនួនខ្វះក្រមសីលធម៌និងធ្វេសប្រហែសចំពោះអ្នកជំងឺ។ លោក រ៉ុង ឈុន ថា ក្រសួងសុខាភិបាលគួរមានវិធានការច្បាស់លាស់និងគ្រប់គ្រងគ្លីនិកពាក់ព័ន្ធអោយយកចិត្តទុកដាក់អ្នកជំងឺនិងទប់ស្កាត់អំពើពុករលួយចៀសវាងថ្លោះធ្លោយប៉ះពាល់ដល់អាយុជីវិតពលរដ្ឋ៖ «កង្វះខាតមកពីស្ថាប័នពាក់ព័ន្ធហ្នឹងមិនបានពិនិត្យយកចិត្តទុកដាក់ទៅនឹងអំពើពុករលួយអីនៅក្នុងហ្នឹងបន្ថែមទៀតពីបញ្ហាទាំងអស់ហ្នឹង។វាជារឿងមួយដែលត្រូវតែស្ថាប័នប.ស.ស.ហ្នឹងត្រូវតែចុះត្រួតពិនិត្យហើយនឹងដាក់កិច្ចសន្យាអោយច្បាស់លាស់ជាមួយពេទ្យហើយបើលឺព័ត៌មានភាពមិនប្រក្រតីការមិនយកចិត្តទុកដាក់ត្រូវតែមានវិធានការបន្ទាន់ចៀសវាងឆ្លើយដោះសាគេចវេះមិនទទួលខុសត្រូវ»។ គិតត្រឹមខែតុលាមានបុគ្គលិកជិត ១លាន ៥សែននាក់ (១,៤៦៦,៧២៥) មកពីអាជីវកម្មជាង១ម៉ឺនអាជីវកម្ម (១៣,៣០០) ដែលបានចុះឈ្មោះក្នុងប្រព័ន្ធបេឡាជាតិរបបសន្តិសុខសង្គម (ប.ស.ស)។ បេឡាជាតិរបបសន្តិសុខសង្គមសព្វថ្ងៃផ្ដល់ការធានារ៉ាប់រងចំនួន៣ផ្នែកដល់កម្មករនិយោជិករួមមាន ប.ស.ស ហានិភ័យការងារ ប.ស.ស ថែទាំសុខភាព និង ប.ស.ស ប្រាក់សោធន។ កន្លងមកប្រជាពលរដ្ឋតែងរិះគន់មន្ត្រីសុខាភិបាលជាពិសេសគ្រូពេទ្យមួយចំនួនធ្វេសប្រហែសក្នុងការព្យាបាលអ្នកជំងឺនិងបណ្ដាលអោយទារកស្លាប់ដោយសារការរំលូតកូនខុសបច្ចេកទេស។ជាក់ស្ដែងថ្មីៗនេះស្ត្រីកម្មកររោងចក្រនៅខេត្តកណ្ដាលជាប់ព្រំប្រទល់ខេត្តកំពង់ស្ពឺ ឈ្មោះ ឈាង ស្រីអូន គ្រូពេទ្យរំលូតកូនស្លាប់ចេញក៏ច្រឡំកាត់ពោះវៀន ព្រោះច្រឡំថាជាទងសុក។ ពលរដ្ឋ និងសង្គមស៊ីវិលអំពាវនាវក្រសួងសុខាភិបាលនិងស្ថាប័នពាក់ព័ន្ធគួរតាមដាននិងពិនិត្យនៅតាមមូលដ្ឋានដោយពង្រឹងការគ្រប់គ្រងនិងក្រមសីលធម៌វិជ្ជាជីវៈគ្រូពេទ្យហើយបង្កើនសមត្ថភាពគ្រូពេទ្យបន្ថែមទៀត៕	2022-12-26T20:14:00+07:00	rfa.org	https://www.rfa.org/khmer/news/health/some-citizens-criticize-doctors-no-taking-care-of-national-social-security-fund-card-users-12262022081059.html
b8e645bc-c16a-469d-882a-59ab947578f8	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១៥នាក់ ខណៈអ្នកជាសះស្បើយ១០នាក់ (Video inside)	ក្រសួងសុខាភិបាល នៅថ្ងៃទី២៦ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១៥នាក់ ខណៈជាអ្នកជាសះស្បើយ១០នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៦ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៥២៥នាក់, អ្នកជាសះស្បើយសរុបចំនួន ១៣៥,៣៦៤នាក់, ស្លាប់សរុបចំនួន ៣,០៥៦នាក់៕	2022-12-26T18:35:00+07:00	freshnewsasia.com	https://m.freshnewsasia.com/index.php/en/localnews/271307-2022-12-26-04-35-40.html
63fb4a41-3d28-4cba-9f47-66a8aacf0a62	សហរដ្ឋអាមេរិក៖ មនុស្ស ៤,៦៩៦នាក់ ឆ្លងកូវីដ-១៩ និងអ្នកជំងឺ ២នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៤,៦៩៦នាក់ទៀត បានឆ្លងជំងឺ COVID-19 ខណៈអ្នកជំងឺ ២នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃចន្ទ ទី២៦ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០២,២៣៦,០៩៥ករណី ក្នុងនោះមានអ្នកស្លាប់សរុបចំនួន ១,១១៦,០៨៤នាក់ និងជាសះស្បើយឡើងវិញសរុប ៩៩.២២លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-26T17:00:00+07:00	freshnewsasia.com	https://m.freshnewsasia.com/index.php/en/internationalnews/271292-2022-12-26-03-00-45.html
87705553-0e5d-4f35-9ecb-be0126cca7ec	តើចិនរាយការណ៍ករណីស្លាប់ដោយសារជំងឺកូវីដ១៩ បែបណា បានជាអាចរក្សាចំនួនស្លាប់ឱ្យនៅទាប?	ខណៈដែលបណ្ដាញសង្គមអនឡាញនៅក្នុងប្រទេសចិនចែកផ្សាយរូបភាពនិងវីដេអូអំពីគ្លីនីកព្យាបាលជំងឺគ្រុនក្ដៅដែលមានអ្នកជំងឺច្រើនកកកុញនិងមនុស្សតម្រង់ជួរនៅខាងក្រៅមន្ទីរពេទ្យនានា គណៈកម្មការសុខាភិបាលជាតិចិន (NHC) បានរាយការណ៍ថាមិនមានករណីស្លាប់ថ្មីណាមួយ ដោយសារជំងឺកូវីដ១៩ ទេកាលពីថ្ងៃទី ២១ ខែធ្នូកន្លងទៅនេះ ហើយករណីឆ្លងថ្មីនៅទូទាំងប្រទេសមានចំនួន ៣.១០១ ករណី។ កាលពីថ្ងៃទី ២០ ខែធ្នូ គណៈកម្មការសុខាភិបាលជាតិចិននេះបានរាយការណ៍ថាមានករណីស្លាប់ដោយសារជំងឺកូវីដ១៩ ចំនួន ៧ នាក់ក្នុងរយៈពេលពីរថ្ងៃដំបូងនៃការកត់ត្រាករណីស្លាប់ថ្មីដោយសារជំងឺនេះនៅក្នុងប្រទេសចិនដែលមានប្រជាជនសរុបចំនួន ១.៤០០ លាននាក់។ មនុស្សម្នាក់ដែលធ្វើការនៅឈាបនដ្ឋានមួយកន្លែងក្នុងទីក្រុងប៉េកាំងដែលស្នើសុំមិនបញ្ចេញឈ្មោះបានប្រាប់ VOA ផ្នែកភាសាចិនកុកងឺកាលពីថ្ងៃទី ២១ ខែធ្នូថា បញ្ជីឈ្មោះសាកសពដែលរង់ចាំបូជាគឺមានរហូតដល់ខែមករាឯណោះ។ ភាពមិនស៊ីមេទ្រីគ្នានៃការលើកឡើងទាំងនេះនិងចំនួនផ្លូវការដ៏ទាបខ្លាំងបំផុតនៃការស្លាប់ដោយសារជំងឺកូវីដ១៩ នេះគឺជាមូលហេតុមួយដែលធ្វើឱ្យសាធារណជនមានការសង្ស័យ។ នៅក្នុងសន្និសីទកាសែតមួយដែលធ្វើឡើងកាលពីថ្ងៃទី ២០ ខែធ្នូដោយយន្តការបង្ការនិងគ្រប់គ្រងរួមរបស់ក្រុមប្រឹក្សារដ្ឋនៃប្រទេសចិន លោក Wang Guiqiang ប្រធានផ្នែកជំងឺឆ្លងនៃមន្ទីរពេទ្យ Peking University First Hospital បានបំភ្លឺអំពីលក្ខណៈវិនិច្ឆ័យដែលប្រទេសចិនប្រើសម្រាប់ការកត់ត្រាការស្លាប់ដោយសារជំងឺកូវីដ១៩។ លោកនិយាយដូច្នេះថា៖ «ការស្លាប់ដោយសារការរលាកសួតនិងបញ្ហាផ្លូវដង្ហើមដែលបណ្ដាលមកពីវីរុសជំងឺកូវីដ១៩ គឺចាត់ទុកថាជាការស្លាប់ដោយសារជំងឺកូវីដ១៩។ ចំណែកឯការស្លាប់បណ្ដាលមកពីជំងឺផ្សេងៗទៀតនិងជំងឺទូទៅនានាដូចជាជំងឺគាំងបេះដូងនិងជំងឺស្ទះសរសៃឈាមខួរក្បាលជាដើមមិនត្រូវបានចាត់ទុកថាជាការស្លាប់ដោយសារជំងឺកូវីដ១៩ នោះទេ»។ លោកបានបន្ថែមថា៖ «បើតាមការអនុវត្តបែបវិជ្ជាពេទ្យកន្លងមក ហើយបើផ្អែកតាមការសិក្សាស្រាវជ្រាវនាពេលបច្ចុប្បន្ន មូលហេតុចម្បងនៃការស្លាប់បន្ទាប់ពីឆ្លងវីរុសជំងឺកូវីដ១៩ ប្រភេទអូមីក្រុង (Omicron) មកគឺដោយសារជំងឺរ៉ាំរ៉ៃដែលអ្នកជំងឺមានប្រចាំកាយ»។ នៅក្នុងអត្ថបទមួយផែលផ្សព្វផ្សាយនៅលើសារព័ត៌មាន The Guardian អ្នកស្រី Devi Shridhar ប្រធានផ្នែកសុខភាពសាធារណៈសាកលនៃសាកលវិទ្យាល័យ Edinburgh បានបញ្ជាក់ថា៖ «អ្នកជំនាញដែលតាមដានស្ថានការណ៍នេះបានប៉ាន់ប្រមាណថា ប្រជាពលរដ្ឋចិនចំនួន ៦០% ដែលមានចំនួនស្មើនឹង ១០% នៃប្រជាជនសរុបនៅលើពិភពលោកនឹងឆ្លងវីរុសជំងឺកូវីដ១៩ នៅក្នុងរយៈពេល ៩០ ថ្ងៃខាងមុខ»។ លោក Twu Shiing-jer ដែលជាអតីតរដ្ឋមន្ត្រីក្រសួងសុខាភិបាលតៃវ៉ាន់និងជាប្រធានមជ្ឈមណ្ឌលអភិវឌ្ឍន៍ជីវបច្ចេកវិទ្យា (Development Center for Biotechnology) នៅក្នុងទីក្រុងតៃប៉ិ កោះតៃវ៉ា់ន់ បាននិយាយថា ប្រសិនបើស្ដង់ដាររបស់ប្រទេសចិនគឺមិនរាប់បញ្ចូលនូវអ្នកជំងឺដែលមានជំងឺរ៉ាំរ៉ៃប្រចាំកាយ នោះករណីស្លាប់ដោយសារជំងឺកូវីដ១៩ គឺត្រូវបានគេប៉ាន់ស្មានទាបជាងជាក់ស្ដែងយ៉ាងតិច ៧៥% បើប្រៀបជាមួយនឹងស្ដង់ដារអន្តរជាតិ។ លោក Twu បាននិយាយថា៖ «ករណីស្លាប់ដោយសារជំងឺកូវីដ១៩ ភាគច្រើនគឺដោយសារជំងឺរ៉ាំរ៉ៃប្រចាំកាយ។ បើយោងតាមការសិក្សាស្រាវជ្រាវមួយដែលបានធ្វើឡើងនៅក្នុងទីក្រុង New York សហរដ្ឋអាមេរិក កាលពីឆ្នាំ ២០២០ ជាទូទៅមានតែការស្លាប់ដោយសារជំងឺកូវីដ១៩ ចំនួនប្រហែល ០,៧% ប៉ុណ្ណោះដែលកើតឡើងដោយសារជំងឺកូវីដ១៩ សុទ្ធសាធមិនមែនដោយសារមូលហេតុផ្សេងទៀត»។ លោក Chiang Kuan-yu ដែលជាវេជ្ជបណ្ឌិតជនជាតិតៃវ៉ាន់ ជឿថា ស្ដង់ដាររបស់ប្រទេសចិនគឺសមហេតុផល និងថាគោលបំណងនៃស្ដង់ដារទាំងនេះគឺដើម្បីធ្វើឱ្យមើលឃើញថារដ្ឋាភិបាល «ល្អ»។ លោកបាននិយាយថា៖ «នៅតៃវ៉ាន់ ប្រសិនបើអ្នកឆ្លងវីរុសជំងឺកូវីដ១៩ ក្នុងអំឡុងពេល ៦០ ថ្ងៃមុនពេលស្លាប់ គេនឹងចាត់ទុកករណីនេះថាជាការស្លាប់ដោយសារជំងឺកូវីដ១៩។ ជាឧទាហរណ៍ [ការស្លាប់] ដោយសារគ្រោះថ្នាក់ចរាចរណ៍គឺប្រាកដជាមិនត្រូវបានរាប់បញ្ចូលទេ។ ប្រសិនបើវាពាក់ព័ន្ធនឹងអាការៈបន្ទាន់នៃជំងឺកូវីដ១៩ ឬក៏អាការៈធ្ងន់ធ្ងរនៃជំងឺពីមុនក្នុងអំឡុងពេល ៦០ ថ្ងៃមុនការស្លាប់ គេនឹងចាត់ទុកវាថាជាការស្លាប់ដោយសារជំងឺកូវីដ១៩»។ លោក Twu បានបញ្ជាក់ថា នៅតៃវ៉ាន់ គិតត្រឹមចុងខែឧសភា ឆ្នាំ ២០២២ ករណីស្លាប់រហូតដល់ ៧៤% ដោយសារជំងឺកូវីដ១៩ គឺកើតឡើងលើអ្នកជំងឺដែលមានប្រវត្តិជំងឺរ៉ាំរ៉ៃ។ ដោយរៀបរាប់ឡើងវិញអំពីបញ្ហានៃប្រព័ន្ធសុខាភិបាលនៃប្រទេសចិន អ្នកស្រី Shridhar បាននិយាយថា៖ «ប្រសិនបើប្រព័ន្ធសុខាភិបាលដួលរលំ អ្នកជំងឺនឹងស្លាប់ដោយសារគ្រប់បុព្វហេតុទាំងអស់ដែលតម្រូវឱ្យមានការព្យាបាលមិនថាដោយសារជំងឺគាំងបេះដូងឬក៏គ្រោះថ្នាក់ចរាចរណ៍នោះទេ។ ចំណុចនេះគឺតែងតែជាបញ្ហាប្រឈមចម្បងនៃជំងឺកូវីដ១៩ ដោយសារតែអត្រាចូលសម្រាកព្យាបាលនៅក្នុងមន្ទីរពេទ្យដោយសារជំងឺនេះមានចំនួនខ្ពស់»។ បើយោងតាមអង្គការសុខភាពពិភពលោក (WHO) ប្រទេសជាច្រើនបានប្រើស្ថិតិនៃការស្លាប់ច្រើនជាការវាស់វែងឱ្យបានត្រឹមត្រូវលើករណីស្លាប់ដោយសារជំងឺកូវីដ១៩។ នេះគឺជាភាពខុសគ្នានៅក្នុងចំនួនសរុបនៃការស្លាប់នៅក្នុងស្ថានការណ៍ដែលមានវិបត្តិបើប្រៀបជាមួយនឹងចំនួនសរុបនៃការស្លាប់ដែលគេរំពឹងទុកនៅក្រោមស្ថានការណ៍ធម្មតា។ ទិន្នន័យរបស់អង្គការសុខភាពពិភពលោកបានបង្ហាញថា កាលពីថ្ងៃទី ១៧ ខែធ្នូ ការស្លាប់ដោយសារជំងឺកូវីដ១៩ នៅទ្វីបអាមេរិកមានចំនួន ៥៦៥ ករណី នៅទ្វីបអឺរ៉ុបមានចំនួន ៥៣៩ ករណី និងនៅតំបន់អាស៊ីអាគ្នេយ៍មានចំនួន ១៤១ ករណី។ ឧទាហរណ៍មួយទៀតអំពីថាតើចំនួនសរុបខុសគ្នានេះកើតឡើងដោយសារតែវិធីសាស្ត្រនៃការវាស់វែងនេះតាមរបៀបណា គឺបង្ហាញឡើងដោយវិទ្យាស្ថានវាស់វែងនិងវាយតម្លៃសុខាភិបាល (IHME) ដែលជាមជ្ឈមណ្ឌលស្រាវជ្រាវសុខភាពសាកលឯករាជ្យនៅសាកលវិទ្យាល័យ Washington។ នៅក្នុងការសិក្សាមួយដែលបានធ្វើឡើងកាលពីថ្ងៃទី ១៦ ខែធ្នូ អ្នកស្រាវជ្រាវរបស់វិទ្យាស្ថាន IHME ដែលបានប្រើទិន្នន័យផ្លូវការនៃការស្លាប់ដោយសារជំងឺកូវីដ១៩ កន្លងមក បានព្យាករណ៍ថា ការស្លាប់ដោយសារជំងឺនេះនៅលើពិភពលោកនៅត្រឹមថ្ងៃទី ១ ខែមេសា ឆ្នាំ ២០២៣ ខាងមុខនឹងមានចំនួន ៧.៧២៧.៩០៥ នាក់។ ប៉ុន្តែ ក្រុមអ្នកស្រាវជ្រាវរបស់វិទ្យាស្ថាន IHME នេះបានព្យាករណ៍ទៀតថា ការស្លាប់សរុបដោយសារជំងឺកូវីដ១៩ នៅលើពិភពលោកទាំងរាយការណ៍ផ្លូវការនិងមិនបានរាយការណ៍ផ្លូវការនឹងមានចំនួន ១៨.៥៧២.៤៩២ នាក់នៅត្រឹមថ្ងៃទី ១ ខែមេសា ឆ្នាំ ២០២៣ ខាងមុខ៕	2022-12-26T07:00:00+07:00	khmer.voanews.com	https://khmer.voanews.com/a/experts-how-china-reports-covid-19-deaths-keeps-total-low/6891838.html
03666c49-25a7-4ed0-a0de-76a78630ac2b	អង្គការសុខភាពពិភពលោកជំរុញចិនឱ្យចែករំលែកទិន្នន័យអំពីប្រភពនៃជំងឺកូវីដ១៩	នៅក្នុងសន្និសីទកាសែតបញ្ចប់ឆ្នាំកាលពីថ្ងៃទី ២១ ខែធ្នូកន្លងទៅនេះ ដើម្បីវាយតម្លៃអំពីស្ថានភាពសុខភាពនៅលើពិភពលោកនៅក្នុងឆ្នាំ ២០២២ អគ្គលេខាធិការអង្គការសុខភាពពិភពលោក (WHO) លោក Tedros Adhanom Ghebreyesus មានបំណងចង់បង្ហាញសុទិដ្ឋិនិយមសម្រាប់ឆ្នាំ ២០២២ នេះ។ លោកបាននិយាយថា ចំនួននៃការស្លាប់ដោយសារជំងឺកូវីដ១៩ ដែលត្រូវបានរាយការណ៍ប្រចាំសប្ដាហ៍បានធ្លាក់ចុះជិត ៩០% តាំងពីពេលដែលមានអត្រាឆ្លងខ្ពស់បំផុតនៃជំងឺនេះកាលពីចុងខែមករាកន្លងទៅនេះ។ ប៉ុន្តែ លោកបានកត់សម្គាល់ថា ភាពស្រពិចស្រពិលនិងគម្លាតជាច្រើននៅតែមានដែលធ្វើឱ្យយើងមិនអាចប្រកាសថាជំងឺកូវីដ១៩ បានឈានដល់ទីបញ្ចប់នោះទេ។ លោកបាននិយាយថា គម្លាតនៅក្នុងអត្រាចាក់វ៉ាក់សាំងបានធ្វើឱ្យមនុស្សរាប់លាននាក់នៅប្រឈមនឹងហានិភ័យខ្ពស់នៃការធ្លាក់ខ្លួនឈឺធ្ងន់និងស្លាប់ដោយសារជំងឺកូវីដ១៩។ លោកបានបញ្ជាក់ទៀតថា គម្លាតនៅក្នុងការយល់ដឹងអំពីថាតើជំងឺនេះបានកើតឡើងដោយរបៀបណាក៏កំពុងធ្វើឱ្យប៉ះពាល់ដល់សមត្ថភាពរបស់អ្នកវិទ្យាសាស្ត្រនៅក្នុងការបង្ការការផ្ទុះឡើងនៃជំងឺរាតត្បាតផ្សេងទៀតនៅពេលអនាគតផងដែរ។ លោក Tedros ថ្លែងដូច្នេះថា៖ «យើងបន្តអំពាវនាវឱ្យប្រទេសចិនចែករំលែកទិន្នន័យនិងធ្វើការសិក្សាស្រាវជ្រាវលើអ្វីដែលយើងបានស្នើឡើងនិងនៅតែបន្តស្នើឡើង។ ដូចដែលខ្ញុំបាននិយាយជាច្រើនដងរួចមកហើយ សម្មតិកម្មទាំងអស់អំពីប្រភពនៃជំងឺរាតត្បាតនេះគឺនៅមានសម្រាប់ការពិភាក្សា»។ វីរុសជំងឺកូវីដ១៩ ត្រូវបានរកឃើញដំបូងនៅក្នុងទីក្រុង Wuhan ប្រទេសចិនកាលពីខែធ្នូ ឆ្នាំ ២០១៩។ ចាប់តាំងពីពេលនោះមក មានករណីឆ្លងជំងឺកូវីដ១៩ នេះចំនួនជិត ៦៥០ លានករណី ដែលក្នុងនោះរួមមានទាំងករណីស្លាប់ចំនួនជាង ៦ លាន ៦ សែននាក់ផងដែរ។ ប្រទេសចិនបានច្រានចោលការអំពាវនាវពីមុនឱ្យមានការស៊ើបអង្កេតរកប្រភពនៃជំងឺកូវីដ១៩ ដោយបានហៅការអំពាវនាវទាំងនេះថាមានលក្ខណៈនយោបាយ។ រដ្ឋាភិបាលចិនក៏បានបដិសេធយ៉ាងដាច់អហង្ការចំពោះរបាយការណ៍ដែលថាវីរុសនេះប្រហែលជាអាចលេចចេញមកពីមន្ទីរពិសោធន៍ជីវសាស្ត្រមួយកន្លែងនៅក្នុងប្រទេសចិនផងដែរ។ លោក Tedros បានបង្ហាញក្ដីបារម្ភទាក់ទិននឹងស្ថានការណ៍វិវត្តន៍នៃជំងឺកូវីដ១៩ នៅក្នុងប្រទេសចិន។ លោកបាននិយាយថា អង្គការសុខភាពពិភពលោកបានទទួលរបាយការណ៍កើនឡើងអំពីអាការៈធ្ងន់ធ្ងរនៃជំងឺនេះដែលរាលដាលនៅទូទាំងប្រទេសចិន។ លោកថ្លែងដូច្នេះថា៖ «ដើម្បីធ្វើការវាយតម្លៃឱ្យបានទូលំទូលាយលើហានិភ័យនៃស្ថានភាពនៅនឹងកន្លែងផ្ទាល់ អង្គការសុខភាពពិភពលោកត្រូវការព័ត៌មានលម្អិតបន្ថែមអំពីអាការៈធ្ងន់ធ្ងរនៃជំងឺនេះ ចំនួនអ្នកជំងឺដែលចូលព្យាបាលក្នុងមន្ទីរពេទ្យ និងលក្ខខណ្ឌតម្រូវសម្រាប់ការព្យាបាលបន្ទាន់ក្នុងបន្ទប់ ICU។ អង្គការសុខភាពពិភពលោកកំពុងគាំទ្រប្រទេសចិនឱ្យផ្ដោតលើកិច្ចប្រឹងប្រែងរបស់ខ្លួនលើការចាក់វ៉ាក់សាំងដល់ប្រជាពលរដ្ឋដែលប្រឈមនឹងហានិភ័យខ្ពស់បំផុតនៅទូទាំងប្រទេស»។ លោក Tedros បាននិយាយថា ជំងឺកូវីដ១៩ នឹងនៅតែបន្តបង្កគ្រោះថ្នាក់នៅឆ្នាំក្រោយនិងឆ្នាំបន្តបន្ទាប់ខាងមុខទៀត។ ប៉ុន្តែលោកបានបញ្ជាក់ថា ពិភពលោកបានចាត់វិធានការជាក់ស្ដែងនៅក្នុងការគ្រប់គ្រងនឹងបង្ការការឆ្លងរាលដាលនៃជំងឺដ៏ប្រល័យនេះ។ លោកបានលើកឡើងថា ថវិកាថ្មីសម្រាប់ការបង្ការ ការត្រៀមលក្ខណៈ និងការឆ្លើយតបចំពោះជំងឺកូវីដ១៩ ត្រូវបានបង្កើតឡើង។ កិច្ចព្រមព្រៀងដែលចងភ្ជាប់ដោយច្បាប់ជាអន្តរជាតិនេះតម្រូវឱ្យប្រទេសនីមួយៗធ្វើការជាមួយគ្នាដើម្បីដោះស្រាយការគំរាមកំហែងនៃជំងឺរាតត្បាតផ្សេងទៀតនៅពេលអនាគត៕	2022-12-26T07:00:00+07:00	khmer.voanews.com	https://khmer.voanews.com/a/who-urges-china-to-share-data-on-origin-of-covid-19-pandemic-/6891849.html
316b9782-7111-4cf6-bc30-e6c7842a49b6	មន្ទីរពេទ្យមិត្តភាពកម្ពុជាគុយវ៉ែត ពិគ្រោះ ពិនិត្យនិងព្យាបាលជំងឺដោយឥតគិតថ្លៃ ដល់ជនមានពិការភាពភ្នែក និងកាយសម្បទា ១៧២នាក់	មន្ទីរពេទ្យមិត្តភាពកម្ពុជាគុយវ៉ែត បានរៀបចំពិធីសំណេះសំណាល ពិគ្រោះ ពិនិត្យ និងព្យាបាលជំងឺដោយឥតគិតថ្លៃ ដល់ជនមានពិការភាពភ្នែក និងកាយសម្បទា ចំនួន ១៧២នាក់ ក្រោមអធិបតីភាពលោកស្រី ឆៃច័ន្ទរិទ្ធី សូលីដា រដ្ឋលេខាធិការក្រសួងព័ត៌មាន និង ជាអនុប្រធានកិត្តិយសសមាគម តន្ត្រីសំនៀងជនពិការតំណាងលោក ខៀវ កាញារីទ្ធ រដ្ឋមន្ត្រីក្រសួងព័ត៌មាន។ កម្មវិធីដែលបានរៀបចំនៅថ្ងៃទី២៤ ខែធ្នូម្សិលមិញ ធ្វើឡើងដោយមានការអញ្ជើញចូលរួមពីលោក Dr. ROS SALAM ប្រធានមន្ទីរពេទ្យកម្ពុជាគុយវ៉ែត លោកស្រី MATH AMIROSH នាយិកាអង្គការ វិថីយុវជន លោក តហ៊េរ អ៊ូរមើរ ប្រធានសមាគម ពិភពល្អកម្ពុជា និងជនមានពិការភាពភ្នែកនិងកាយសម្បទា។ លោក ចាប តូ ប្រធានសមាគមតន្ត្រីសំនៀងជនពិការ តំណាងឲ្យជនមានពិការភាពភ្នែកនៅកម្ពុជា មានសេចក្ដីរំភើបរីករាយយ៉ាងក្រៃលែងដែលមន្ទីរពេទ្យ កម្ពុជា គុយវ៉ែត បានរៀបចំពិគ្រោះ ពិនិត្យព្យាបាលជំងឺជូនដល់ជនមានពិការភាពភ្នែកនិងកាយសម្បទាចំនួន ១៧២នាក់ ដោយមិនគិតប្រាក់។ លោក ចាប តូ បានបញ្ជាក់ថា សមាគមតន្ត្រីសំនៀងជនពិការបានចុះបញ្ជីកាទទួលស្គាល់នៅក្រសួងមហាផ្ទៃ មានសមាជិកសមាជិកា ជនមានពិការភាព នៅក្នុងសមាគម សរុបមានចំនួន ៦៥៤នាក់ ក្នុងនេះមានស្រី្ត ២៨៤នាក់។ កន្លងមកលោកស្រី ញ៉ែម មរកត អនុរដ្ឋលេខាធិការក្រសួងកិច្ចការនារី ប្រធានកិត្តិយស ស្ថាបនិកសមាគម និងលោក ចាប តូ តែងតែគិតគូរចំពោះសុខទុក្ខ និងសុខមាលភាពរបស់ជនមានពិការភាព ដោយស្វែងរកជំនួយសប្បុរស និងស្នើសុំកិច្ចអន្តរាគមន៍ ពីមន្ទីរពេទ្យកាល់ម៉ែត មន្ទីរពេទ្យមិត្តភាពកម្ពុជាចិន មន្ទីរពេទ្យរុស្ស៊ី មន្ទីរពេទ្យជប៉ុន មន្ទីរពេទ្យកុមារជាតិ ដើម្បីជួយព្យាបាល និងវះកាត់ សម្រាលកូន ជូនជនពិការ។ លោកប្រធានមន្ទីរពេទ្យកម្ពុជាគុយវ៉ែត បានលើកឡើងថា ពេលដែលជនមានពិការភាពមកទទួលសេវានៅមន្ទីរពេទ្យនេះ ទោះបីជាត្រូវការវះកាត់ធ្ងន់ធ្ងរក្ដីក៏មន្ទីរពេទ្យមិនតម្រូវឲ្យបង់ប្រាក់ឡើយ។ លោកស្រីនាយិកាអង្គការ វិថីយុវជនកម្ពុជា ក៏បានលើកឡើងផងដែរថា លោកស្រីនឹងព្យាយាមរកម្ចាស់ជំនួយដើម្បីជួយឧបត្ថម្ភម្ហូបអាហារ ព្រមទាំងរកមុខជំនាញនិងការងារបន្ថែមទៀតជូនដល់ជនមានពិការភាពដែលជាសមាជិក សមាជិការបស់សមាគមតន្ត្រីសំនៀងជនពិការ។ នៅក្នុងឱកាសនោះផងដែលលោកស្រី ឆៃ ច័ន្ទរិទ្ធី សូលីដា បានថ្លែងថា ជនមានពិការភាពត្រូវបានសម្តេចតេជោនាយករដ្ឋមន្ត្រី និងសម្តេចកិត្តិព្រឹទ្ធបណ្ឌិត តែងបានផ្តល់នូវក្តីអាណិត ក្ដីស្រលាញ់ សណ្តោសប្រណី យកចិត្តទុកដាក់ និងគិតគូរខ្ពស់ពីសុខទុក្ខរបស់ជនមានពិការភាពគ្រប់ៗរូប។ លោកស្រីកោតសរសើរដោយស្មោះជូនចំពោះ លោកស្រី ញ៉ែម មរកត និងលោក ចាប តូ ដែលបានព្យាយាមទំនាក់ទំនងជាមួយ និងមន្ទីរពេទ្យនានា ដើម្បីបញ្ជូនជនមានពិការភាពចូលសម្រាកព្យាបាល វះកាត់ សម្រាលកូនក្នុងរយៈពេលកន្លងមកដល់ជនមានពិការភាពយ៉ាងច្រើន និងបានគិតគូរ ពីសុខទុក្ខ ទាំងជីវភាព សុខភាព វិស័យច្បាប់ ដោយបង្ករឱកាសដល់ជនពិការភាពឲ្យទទួលបាននូវគោលនយោបាយរបស់រាជរដ្ឋាភិបាលកម្ពុជា មានអត្តសញ្ញាណកម្មក្រីក្រ ប័ណ្ណសមធម៌ សុខាភិបាល ប័ណ្ណអត្តសញ្ញាណកម្មជនពិការ និងប័ណ្ណ បសស និងជួយសម្រួលជម្រុញឲ្យជនពិការទៅចុះឈ្មោះបោះឆ្នោតបានគ្រប់ៗគ្នា។ លោកស្រី សូមចូលរួមគាំទ្រឧបត្ថម្ភ និងផ្តល់ភាពកក់ក្តៅចំពោះជនមានពិការភាព មិនទុកឱ្យជនមានពិការភាពនៅឯកោឡើយ។ លោកស្រី ក្នុងនាមក្រុមគ្រួសារជនមានពិការភាព បានថ្លែងអំណរគុណយ៉ាងជ្រាលជ្រៅជូនចំពោះ លោកប្រធានមន្ទីរពេទ្យកម្ពុជា គុយវែត លោកស្រីនាយិកាអង្គការវិថីយុវជន លោកប្រធានសមាគមប្រភពល្អកម្ពុជា ដែលបានជួយពិគ្រោះនិងពិនិត្យព្យាបាលជំងឺ ដោយឥតគិតថ្លៃនិងរៀបចំម្ហូបអាហារទទួលទានក្នុងកម្មវិធីសំណេះសំណាលដល់ជនមានពិការភាពភ្នែក និងកាយសម្បទាចំនួន ១៧២នាក់៕	2022-12-25T20:18:00+07:00	freshnewsasia.com	https://m.freshnewsasia.com/index.php/en/localnews/271216-2022-12-25-06-18-03.html
7a93aaf0-2652-46d3-8b52-7f57127bbfec	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១៥នាក់ ខណៈអ្នកជាសះស្បើយ១៣នាក់ (Video inside)	ក្រសួងសុខាភិបាល នៅថ្ងៃទី២៥ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១៥នាក់ ខណៈជាអ្នកជាសះស្បើយ១៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៥ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៥១០នាក់, អ្នកជាសះស្បើយសរុបចំនួន ១៣៥,៣៥៤នាក់, ស្លាប់សរុបចំនួន ៣,០៥៦នាក់៕	2022-12-25T18:44:00+07:00	freshnewsasia.com	https://m.freshnewsasia.com/index.php/en/localnews/271210-2022-12-25-04-44-53.html
1485a5ad-ea92-4ae0-89f8-3dfbdd8c10a9	សហរដ្ឋអាមេរិក៖ មនុស្ស ៧,៨៣២នាក់ ឆ្លងកូវីដ-១៩ និងអ្នកជំងឺ ២០នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៧,៨៣២នាក់ទៀត បានឆ្លងជំងឺ COVID-19 ខណៈអ្នកជំងឺ ២០នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃអាទិត្យ ទី២៥ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០២,២១១,១៥៣ករណី ក្នុងនោះមានអ្នកស្លាប់សរុបចំនួន ១,១១៥,៩៣៣នាក់ និងជាសះស្បើយឡើងវិញសរុប ៩៩.១៧លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-25T16:33:00+07:00	freshnewsasia.com	https://m.freshnewsasia.com/index.php/en/internationalnews/271203-2022-12-25-02-33-12.html
eb6850e8-b385-4d8e-993f-5016828ef06b	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១១នាក់ ខណៈអ្នកជាសះស្បើយ២៣នាក់ (Video inside)	ក្រសួងសុខាភិបាល នៅថ្ងៃទី២៤ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១១នាក់ ខណៈជាអ្នកជាសះស្បើយ២៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៤ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៤៩៥នាក់, អ្នកជាសះស្បើយសរុបចំនួន ១៣៥,៣៤១នាក់, ស្លាប់សរុបចំនួន ៣,០៥៦នាក់៕	2022-12-24T18:42:00+07:00	freshnewsasia.com	https://m.freshnewsasia.com/index.php/en/localnews/271117-2022-12-24-04-42-27.html
280a2c6b-4d82-4442-b44e-bafb0ab99889	សហរដ្ឋអាមេរិក៖ មនុស្ស ២៩,៤២៤នាក់ ឆ្លងកូវីដ-១៩ និងអ្នកជំងឺ ១៦៥នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ២៩,៤២៤នាក់ទៀត បានឆ្លងជំងឺ COVID-19 ខណៈអ្នកជំងឺ ១៦៥នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃសៅរ៍ ទី២៤ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០២,២០៣,៣២១ករណី ក្នុងនោះមានអ្នកស្លាប់សរុបចំនួន ១,១១៥,៩១៣នាក់ និងជាសះស្បើយឡើងវិញសរុប ៩៩.១៥លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-24T17:46:00+07:00	freshnewsasia.com	https://m.freshnewsasia.com/index.php/en/internationalnews/271110-2022-12-24-03-46-45.html
40430832-26e9-4d09-aa6e-6785e4a90607	មន្ដ្រីជាន់ខ្ពស់សុខាភិបាល ក្រើនរម្លឹកដល់គ្លីនិកឯកជន កុំធ្វើលើសពីដែនកំណត់ និងកុំលោភលន់ ដែលជាគ្រោះថ្នាក់របស់អ្នកជំងឺ	លោកសាស្ដ្រាចារ្យ ធា គ្រុយ រដ្ឋលេខាធិការក្រសួងសុខាភិបាល និងជាប្រធានក្រុមប្រឹក្សាគណៈគ្រូពេទ្យជាតិ ក្រើនរម្លឹកដល់គ្លីនិកឯកជន សូមមេត្ដាកុំធ្វើលើសពីដែនកំណត់ ឬហួសពីអ្វីដែលខ្លួនអាចធ្វើបាន ហើយត្រូវគិតពីអត្ថប្រយោជន៍របស់អ្នកមកទទួលសេវាសុខភាព និងកុំឱ្យមានការលោភលន់ ដែលជាគ្រោះថ្នាក់របស់អ្នកជំងឺ។ ការថ្លែងដូច្នេះរបស់មន្ត្រីជាន់ខ្ពស់សុខាភិបាលរូបនេះ បានធ្វើឡើងនៅក្នុងសិក្ខាសាលាផ្សព្វផ្សាយសេចក្តីសម្រេចស្តីពី ការដាក់ឲ្យអនុវត្តក្រមខណ្ឌសមត្ថភាពស្នូលសម្រាប់វិជ្ជាជីវៈឆ្មប ពេលបញ្ចប់ការសិក្សាកម្រិតបរិញ្ញាបត្ររង និងបរិញ្ញាបត្រនៅកម្ពុជា នាថ្ងៃទី២៣ ខែធ្នូ ឆ្នាំ២០២២នេះ នៅសណ្ឋាគារភ្នំពេញ។ លោកសាស្ដ្រាចារ្យថ្លែងបន្ដថា អ្នកប្រកបវិជ្ជាជីវៈពេទ្យគ្រប់ជំនាញទាំងអស់ ទាំងក្នុងស្ថាប័នសាធារណៈ និងឯកជន សូមមេត្ដាគិតថា ការប្រកបវិជ្ជាជីវៈពេទ្យ គឺជាការងារបែបករណីកិច្ច ដែលត្រូវគិតប្រយោជន៍អ្នកមកទទួលសេវា ឬអ្នកជំងឺជាមុន ហើយធ្វើការឱ្យបាន ល្អិតល្អន់ ហ្មត់ចត់ ឱ្យតែប្រហេសបន្ដិចនឹងមានបញ្ហាដល់សុខភាពរបស់អ្នកជំងឺ ដែលមានផលលំបាកនៅថ្ងៃក្រោយ ខ្លះអាចកែកើត ឬកែមិនកើត ហើយជួលកាលគ្រោះថ្នាក់ដល់ជីវិត មិនអាចដោះដូរដូចឡាននោះទេ។ ។ សូមប្រយ័ត្នប្រយែងមែនទែន បើសិនជាសង្ស័យថាអាចអី ក្នុងភាគរយតិចយ៉ាងណាក៏ដោយ សូមមេត្ដាបញ្ជូនអ្នកជំងឺមកកាន់មន្ទីរពេទ្យ ឬគ្រូពេទ្យមានជំនាញសមត្ថភាពចំតែម្ដង ដើម្បីធានាបានថា ការផ្ដល់សេវារបស់ពួកគាត់បានផ្ដល់ផលប្រយោជន៍ដល់អ្នកជំងឺ»។ នេះបើតាមការគូសបញ្ជាក់របស់លោក សាស្ដ្រាចារ្យ ធា គ្រុយ។ មន្ដ្រីជាន់ខ្ពស់រូបនេះបានបន្ដថា ជាពេទ្យត្រូវមានសីលធម៌វិជ្ជាជីវៈគ្រូពេទ្យ ហើយកិច្ចការងារស្នូលរបស់យើង គឺដើម្បីផ្ដល់សេវាប្រកបដោយគុណភាព ដែលសំដៅទៅប្រសិទ្ធភាព និងសមត្ថភាព។ ដូច្នេះ សូមក្រើនរំលឹកដល់ថ្នាក់ដឹកនាំមន្ទីរសុខាភិបាលខេត្ដ ដែលទទួលខុសត្រូវលើស្ថាប័នអនុវត្ដ មន្ទីរពេទ្យរដ្ឋ មន្ទីរពេទ្យឯកជន ឬទីតាំងទាំងឡាយ ត្រូវតែគ្រប់គ្រងឱ្យបានល្អិតល្អន់ហ្មត់ចត់ និងណែនាំកុំឱ្យធ្វើអ្វីលើសពីសមត្ថភាពរបស់ខ្លួន នៅក្នុងកិច្ចការទាំងឡាយដែលខ្លួនកំពុងតែប្រកបវិជ្ជាជីវៈ។ លើសពីនោះ ក្នុងឱកាសផ្សព្វផ្សាយសេចក្តីសម្រេចស្តីពី ការដាក់ឲ្យអនុវត្តក្រមខណ្ឌសមត្ថភាពស្នូលសម្រាប់វិជ្ជាជីវៈឆ្មប ពេលបញ្ចប់ការសិក្សាកម្រិតបរិញ្ញាបត្ររង និងបរិញ្ញាបត្រនៅកម្ពុជា ដែលមានការចូលរួមពី គ្រឹះស្ថានបណ្ដុះបណ្ដាលសាធារណៈ និងឯកជនគ្រឹះស្ថានសុខាភិបាល និងដៃគូសុខាភិបាល ដើម្បីអនុវត្ដឱ្យបានកាន់តែទូលំទូលាយក្នុងការបង្កើនគុណភាពនៃការអប់រំឆ្មប និងការថែទាំ លោកសាស្ត្រាចារ្យបាន ក្រើនរម្លឹកដល់ថ្នាក់ដឹកនាំសាលាពេទ្យថា សូមមេត្ដាឱ្យប្រាកដប្រជាអនុវត្ដឱ្យបាននូវសមត្ថភាពស្នូល ដែលបានបង្កើតថ្មីនេះ តាមស្ដង់ដាអន្ដរជាតិដែលបានចេញនេះ៕	2022-12-24T03:25:00+07:00	freshnewsasia.com	https://m.freshnewsasia.com/index.php/en/localnews/271077-2022-12-23-13-25-39.html
37ea3ec0-292d-434c-91cc-07c89ce5f46a	ក្រុមហ៊ុនអាល្លឺម៉ង់ BioNTech ចាប់ផ្តើមការសាកល្បងលើមនុស្ស ដើម្បីធ្វើតេស្តវ៉ាក់សាំងបង្ការជំងឺគ្រុនចាញ់	នៅថ្ងៃសុក្រនេះ ក្រុមហ៊ុនអាល្លឺម៉ង់ BioNTech បានចាប់ផ្តើមការសិក្សាស្រាវជ្រាវដំណាក់កាលដំបូង ដើម្បីវាយតម្លៃអំពីប្រសិទ្ធភាពទៅលើមនុស្ស នៃវ៉ាក់សាំងសាកល្បងរបស់ខ្លួន ដែលសម្រាប់ប្រឆាំងនឹងជំងឺគ្រុនចាញ់ ។ នេះបើតាមការចេញផ្សាយដោយ ទីភ្នាក់ងារព័ត៌មាន AFP នៅថ្ងៃសុក្រ ទី២៣ ខែធ្នូ ឆ្នាំ២០២២។ បើតាមក្រុមហ៊ុន BioNTech ការធ្វើតេស្តដំណាក់កាលទី១ខាងលើ ត្រូវបានរំពឹងថា នឹងទទួលយកអ្នកស្ម័គ្រចូលរួមចំនួន៦០នាក់ នៅសហរដ្ឋអាមេរិក ដែលមិនមានប្រវត្តិធ្លាប់ឆ្លងជំងឺគ្រុនចាញ់នោះឡើយ ដើម្បីវាយតម្លៃទៅលើបេក្ខភាពវ៉ាក់សាំងនោះ ក្នុងកម្រិត៣ដូស។ ដោយមានឈ្មោះសម្គាល់បណ្តោះអាសន្នថា BNT165b1 វាគឺជាបេក្ខភាពវ៉ាក់សាំងដំបូងបំផុត នៃគម្រោងអភិវឌ្ឍវ៉ាក់សាំងដើម្បីបង្ការជំងឺគ្រុនចាញ់របស់ក្រុមហ៊ុន BioNTech។ គួរបញ្ជាក់ថា កិច្ចប្រឹងប្រែងខាងលើ ស្ថិតក្នុងចំណោមកិច្ចប្រឹងប្រែងមួយចំនួនតូច ស្តីពីការព្យាយាមបង្កើតវ៉ាក់សាំង ដើម្បីប្រយុទ្ធប្រឆាំងនឹងជំងឺបង្កឡើងដោយសត្វមុសនេះ ដែលក្នុងមួយឆ្នាំៗបានផ្តាច់ជីវិតមនុស្សរហូតដល់ជាង ៦០០,០០០នាក់ ភាគច្រើនជាកុមារនៅឯទ្វីបអាហ្រ្វិក។ ទម្រង់ក៏ដូចជាវដ្តជីវិតដ៏ស្មុគស្មាញនៃពពួកប៉ារ៉ាសិតជំងឺគ្រុនចាញ់ បានបង្កការរារាំងជាយូរមកហើយ ចំពោះកិច្ចប្រឹងប្រែងអភិវឌ្ឍវ៉ាក់សាំង ដើម្បីប្រឆាំងនឹងជំងឺនេះ។ ក្រោយការខិតខំរយៈពេលរាប់ទសវត្សរ៍ វ៉ាក់សាំងបង្ការជំងឺគ្រុនចាញ់ ដែលមានការទទួលស្គាល់តែមួយគត់ ហៅថា ម៉ូស្គ្វីរិច (Mosquirix) ដែលផលិតដោយក្រុមហ៊ុនអង់គ្លេស GSK ទើបតែទទួលបានការគាំទ្រពីអង្គការសុខភាពពិភពលោក (WHO) ក្នុងឆ្នាំ២០២២នេះ ក៏ប៉ុន្តែបញ្ហាខ្វះថវិកាផ្គត់ផ្គង់ និងទីផ្សារបានជះផលប៉ះពាល់ដល់ សមត្ថភាពរបស់ក្រុមហ៊ុន GSK ក្នុងការផលិតវ៉ាក់សាំងនេះ។ ដោយឡែក នៅមានកិច្ចប្រឹងប្រែងអភិវឌ្ឍវ៉ាក់សាំងជំងឺគ្រុនចាញ់មួយទៀត ដែលបានស្ថិតក្រោមការតាមដានខ្ពស់គឺ បេក្ខភាពវ៉ាក់សាំងរបស់ សាកលវិទ្យាល័យអង់គ្លេស Oxford។ ទិន្នន័យនៃការធ្វើតេស្តដំណាក់កាលកណ្តាលរបស់វា ត្រូវបានចេញផ្សាយជាសាធារណៈ កាលពីក្នុងខែកញ្ញា៕	2022-12-24T01:01:00+07:00	freshnewsasia.com	https://m.freshnewsasia.com/index.php/en/internationalnews/271066-2022-12-23-11-01-49.html
c1498d09-4af2-40bb-9a16-a72cb48bfe22	កុមារច្រើននាក់ទៀត ស្លាប់ដោយសារជំងឺ Strep A នៅ អង់គ្លេស	យោងតាមតួលេខចុងក្រោយពីទីភ្នាក់ងារសន្តិសុខសុខភាពចក្រភពអង់គ្លេស (UKHSA) បានបង្ហាញថា កុមារចំនួន៥នាក់ទៀតហើយ ត្រូវបានបញ្ជាក់ថា ស្លាប់នៅក្នុងប្រទេសអង់គ្លេស ដោយសារជំងឺ Strep A។ កាលពីប្រាំពីរថ្ងៃមុន នៅពេលដែលតួលេខចុងក្រោយត្រូវបានបញ្ចេញ, កុមារចំនួន១៦នាក់ត្រូវបានគេនិយាយថាស្លាប់ នៅក្នុងប្រទេសអង់គ្លេស។ ឥឡូវនេះ មានកុមារសរុប២១នាក់ហើយ ត្រូវបានគេដឹងថាស្លាប់ នៅក្នុងប្រទេសអង់គ្លេសពីទម្រង់ធ្ងន់ធ្ងរបំផុតនៃជំងឺ Strep A ឬគេហៅថា iGAS។ កុមារចំនួន៣នាក់ផ្សេងទៀត ត្រូវបានគេដឹងថា ស្លាប់នៅក្នុងប្រទេសវែលស៍ និងអៀរឡង់ខាងជើង ដែលនាំឲ្យចំនួនអ្នកស្លាប់នៅចក្រភពអង់គ្លេសទាំងមូល ចាប់តាំងពីខែកញ្ញាមក កើនដល់២៤នាក់។ តួលេខចុងក្រោយរបស់ UKHSA និយាយថា មានករណីជំងឺ iGAS ចំពោះកុមារអាយុក្រោម១៨ឆ្នាំចំនួន ២៤៩ករណីនៅក្នុងប្រទេសអង់គ្លេស គិតត្រឹមបច្ចុប្បន្ន។ មានអ្នកស្លាប់សរុប ៩៤នាក់នៅក្នុងប្រទេសអង់គ្លេស រួមទាំងកុមារ២១នាក់ផងដែរ ខណៈក្រុមអាយុរបស់កុមារដែលភាគច្រើនកើតជំងឺ iGAS គឺពី១ទៅ៤ឆ្នាំ៕ ចុចអាន៖	2022-12-23T21:02:00+07:00	kampucheathmey.com	https://www.kampucheathmey.com/health/436031
31ad8e75-0ee4-4aa1-9048-7ac500a79e0a	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១៧នាក់ ខណៈអ្នកជាសះស្បើយ២២នាក់ (Video inside)	ក្រសួងសុខាភិបាល នៅថ្ងៃទី២៣ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១៧នាក់ ខណៈជាអ្នកជាសះស្បើយ២២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២៣ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៤៨៤នាក់, អ្នកជាសះស្បើយសរុបចំនួន ១៣៥,៣១៨នាក់, ស្លាប់សរុបចំនួន ៣,០៥៦នាក់៕	2022-12-23T18:28:00+07:00	freshnewsasia.com	https://m.freshnewsasia.com/index.php/en/localnews/271017-2022-12-23-04-28-27.html
0c9ffb3c-259c-48e3-b4b2-125f7a88c81a	សហរដ្ឋអាមេរិក៖ មនុស្ស ៤៣,២៦៣នាក់ ឆ្លងកូវីដ-១៩ និងអ្នកជំងឺ ២៨៩នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៤៣,២៦៣នាក់ទៀត បានឆ្លងជំងឺ COVID-19 ខណៈអ្នកជំងឺ ២៨៩នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃសុក្រ ទី២៣ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០២,១៧៣,៨៩៧ករណី ក្នុងនោះមានអ្នកស្លាប់សរុបចំនួន ១,១១៥,៧៤៨នាក់ និងជាសះស្បើយឡើងវិញសរុប ៩៩.១០លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-23T16:56:00+07:00	freshnewsasia.com	https://m.freshnewsasia.com/index.php/en/internationalnews/271007-2022-12-23-02-56-21.html
4c98b55e-ff75-49f4-b960-7c8f07080e90	សាខាកាកបាទក្រហមកម្ពុជាខេត្តស្ទឹងត្រែង រៀបចំទិវាទិវាពិភពលោក ប្រយុទ្ធនឹងជំងឺអេដស៍ ១ ធ្នូ ឆ្នាំ២០២២	គណៈកម្មាធិការសាខាកាកបាទក្រហមកម្ពុជាខេត្តស្ទឹងត្រែង បានរៀបចំទិវាពិភពលោកប្រយុទ្ធនឹងជំងឺអេដស៍ ១ ធ្នូ ក្រោមប្រធានបទ «ធ្វើឲ្យមានសមភាព» ក្រោមអធិបតីភាពលោក ស្វាយ សំអ៊ាង ប្រធាន គណៈកម្មាធិការសាខាកាកបាទក្រហមកម្ពុជាខេត្តស្ទឹងត្រែង និងជាអភិបាលខេត្ត នាល្ងាចថ្ងៃទី២២ ខែធ្នូ ឆ្នាំ២០២២។ ពិធីនេះក៏មានការអញ្ជើញចូលរួមពីសំណាក់លោក លោកស្រី ជាសមាជិក សមាជិកាគណៈកម្មាធិការសាខា យុវជនកាកបាទក្រហមជាច្រើនរូបផងដែរ។ នាឱកាសនោះលោក ស្វាយ សំអ៊ាង បានអានសារលិខិតរបស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ព្រមទាំងធ្វើរបាយការណ៍សង្ខេបស្តីពីការងារអេដស៍របស់សាខាដែលបានអនុវត្តកន្លងមក និងបច្ចុប្បន្ននូវសកម្មភាពពហុវិស័យបើគិតពីការអនុវត្តសកម្មភាព ការជួយទៅដល់អ្នកផ្ទុកមេរោគអេដស៍ដែលកន្លងមកមានការរើសអើងខ្លាំង សូម្បីតែការបរិភោគចំណីអាហារ ឬការរស់នៅជាមួយគ្នាក៏មានការភ័យខ្លាចឆ្លងដែរ តែពេលនេះមានការគាំទ្រពីថ្នាក់ដឹកនាំ រាជរដ្ឋាភិបាលមានច្បាប់អេដស៍ធ្វើឲ្យសាធារណជនមានការយល់ដឹង ព្រមទាំងជួយឧបត្ថម្ភគាំទ្រទាំងស្មារតី និងសម្ភារធ្វើឲ្យជីវបស់ពួកគេមានភាពប្រសើរឡើង។ លោក ស្វាយ សំអ៊ាង បានថ្លែងថា គោលបំណងនៃទិវាពិភពលោក ប្រយុទ្ធនឹងជំងឺអេដស៍ ១ ធ្នូ ឆ្នាំ២០២២ ផ្តោតទៅលើ ការយកចិត្តទុកដាក់រួមគ្នា ក្នុងការបង្ការទប់ស្កាត់ការចម្លងមេរោគអេដស៍ ដើម្បីសម្រេចឲ្យបាន ភាពគ្មានមេរោគអេដស៍សម្រាប់ប្រជាជនជំនាន់ក្រោយ។ ការចូលរួមផ្សព្វផ្សាយ អប់រំអំពី ជំងឺអេដស៍ និងការបង្ហាញនូវការតាំងចិត្ត និងប្តេជ្ញាចិត្ត នៃប្រជាជាតិទាំងមូល ក្នុងពិភពលោក ក្នុងការចូលរួមឆ្លើយតបទូលំទូលាយ និងពហុវិស័យ ទប់ស្កាត់ការរីករាលដាលនៃជំងឺអេដស៍ មេរោគអេដស៍ឲ្យកាន់តែមានប្រសិទ្ធភាពខ្ពស់ ឈានទៅលុបបំបាត់ទាំងស្រុងនូវបញ្ហាអេដស៍នៅលើពិភពលោក។ គ្មានការឆ្លងជំងឺអេដស៍ថ្មី គ្មានការរើសអើង ទៅលើអ្នកផ្ទុកមេរោគអេដស៍ និងអ្នកជំងឺអេដស៍ *គ្មានការស្លាប់ដោយសារជំងឺអេដស៍ នៅត្រឹមឆ្នាំ២០២៥។ ជារួមប្រទេសកម្ពុជាកំពុងតែឈរលើផ្លូវត្រូវ យើងកំពុងតែធ្វើត្រូវក្នុងក្តីសង្ឃឹមពិតប្រាកដ ឆ្ពោះទៅរកការលុបបំបាត់ជំងឺអេដស៍នៅឆ្នាំ២០២៥ ដោយសារតែប្រទេសកម្ពុជាមានកត្តាចាំបាច់ដ៏មានប្រសិទ្ធភាពខ្ពស់រួចទៅ ហើយ ការប្តេជ្ញាចិត្តគាំទ្រជានយោបាយដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ សូមជម្រាបជូនថា ដើម្បីចូលរួមជាមួយរាជរដ្ឋាភិបាលកម្ពុជា ក្នុងការបន្តកិច្ចខិតខំប្រឹងប្រែងប្រកបដោយឆន្ទៈមោះមុត ឈានទៅសម្រេចបានគោលដៅបញ្ចប់បញ្ហាអេដស៍នៅកម្ពុជានៅឆ្នាំ២០២៥ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងជាឥស្សរជនឆ្នើមថ្នាក់ជាតិ នៃវេទិកាភាពជាអ្នកដឹកនាំតំបន់អាស៊ី-ប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា បានអំពាវនាវដល់បងប្អូនរួមជាតិ ហើយក៏សូមអំពាវនាវដល់គ្រប់ស្ថាប័ន ពាក់ព័ន្ធ ដៃគូអភិវឌ្ឍន៍ជាតិ-អន្តរជាតិ អង្គការសង្គមស៊ីវិល វិស័យឯកជន ផ្នែកសាសនា បន្តចូលរួមគាំទ្រនិងអនុវត្តដោយម៉ឺងម៉ាត់នូវផែនការយុទ្ធសាស្រ្តជាតិទូលំទូលាយ និងពហុវិស័យឆ្លើយតបមេរោគអេដស៍ ដែលជាផែនទីចង្អុលផ្លូវតែមួយគត់សម្រាប់ការងារប្រយុទ្ធ ទប់ស្កាត់ ការរាលដាលមេរោគអេដស៍ និងជំងឺអេដស៍នៅកម្ពុជា។ ឆ្លៀតក្នុងឱកាសនោះលោក ស្វាយ សំអ៊ាង បានចែកនូវអំណោយរបស់សាខាជូនដល់ បងប្អូនដែលរស់នៅជាមួយ ជំងឺអេដស៍ទាំង៣៧នាក់ ក្នុងមួយម្នាក់ៗទទួលបាន អង្គរ ចំនួន ២៥ គីឡូ ត្រីខចំនួន ០១យួរ មី០១កេះ ឃីត០១ ទឹកដោះគោ ០១យួរ ស្ករសរ កន្លះគីឡូ និងថវិកា ចំនួន ៥០.០០០រៀល៕	2022-12-23T01:51:00+07:00	freshnewsasia.com	https://m.freshnewsasia.com/index.php/en/localnews/270952-2022-12-22-11-51-51.html
5da96ac3-f426-4cc5-8538-a9306d108b3a	មន្ទីរសុខាភិបាលខេត្តសៀមរាប បើកកិច្ចប្រជុំក្រុមការងារពិសេស ដើម្បីលុបបំបាត់ជំងឺគ្រុនចាញ់ថ្នាក់ខេត្តប្រចាំត្រីមាសទី៤ ឆ្នាំ២០២២	នៅរសៀលថ្ងៃទី២១ ខែធ្នូ ឆ្នាំ២០២២ មន្ទីរសុខាភិបាលខេត្តសៀមរាប បានរៀបចំកិច្ចប្រជុំក្រុមការងារពិសេសដើម្បីលុបបំបាត់ជំងឺគ្រុនចាញ់ថ្នាក់ខេត្តប្រចាំត្រីមាសទី៤ ឆ្នាំ២០២២ ក្រោមអធិបតីភាព លោក ពិន ប្រាក់ អភិបាលរងខេត្តសៀមរាប និងលោកវេជ្ជបណ្ឌិត ក្រុស សារ៉ាត់ ប្រធានមន្ទីរសុខាភិបាលខេត្ត ព្រមទាំងមានការចូលរួមពីមន្ទីរ និងអង្គភាពពាក់ព័ន្ធ ប្រមាណ៥៩នាក់ផងដែរ។ លោកវេជ្ជបណ្ឌិត ក្រុស សារ៉ាត់ ប្រធានមន្ទីរសុខាភិបាលខេត្តសៀមរាប បានលើកឡើងថា គោលបំណងនៃកិច្ចប្រជុំដើម្បីធ្វើបច្ចុប្បន្នភាពអំពីស្ថានភាពជំងឺគ្រុនចាញ់ សមិទ្ធិផល បញ្ហាប្រឈម និងទិសដៅអនុវត្តឆ្ពោះទៅរកការលុប បំបាត់ជំងឺគ្រុនចាញ់ទាំងស្រុងនៅឆ្នាំ២០២៥។ ចំពោះការពង្រឹងតួនាទីរបស់ក្រុមការងារពិសេសលុបបំបាត់ជំងឺគ្រុនចាញ់ និងអន្តរាគមន៍ក្នុងការឆ្លើយតបនឹងជំងឺគ្រុនចាញ់ទាន់ពេលវេលា ត្រូវបានពិភាក្សាអំពីបញ្ហាប្រឈម និងស្វែងរកដំណោះស្រាយ។ លោក ក្រុស សារ៉ាត់ បានបន្តថា ដើម្បីផ្តល់នូវអនុសាសន៍ និងទិសដៅអនុវត្តក្នុងការសម្រេចអោយបាននូវគោលដៅលុបបំបាត់ជំងឺគ្រុនចាញ់ បញ្ហាប្រឈមផ្នែកផ្លូវចិត្ត និងការពិភាក្សាលើការធ្វើតេស្តស្រាវជ្រាវ នៅក្នុងស្រុកប្រតិបត្តិមួយចំនួន មានការយឺតយ៉ាវបន្តិច ជាពិសេសការធ្វើតេស្ត HCS។ លោកវេជ្ជបណ្ឌិត ក្រុស សារ៉ាត់ បានបន្តទៀតថា ក្នុងឆ្នាំ២០២២ ទាំងមណ្ឌលសុខភាព និងអ្នកស្ម័គ្រចិត្តធ្វើការផ្នែកជំងឺគ្រុនចាញ់បានកំណត់អត្តសញ្ញាណមនុស្ស៦៤,៤៩៨ នាក់ដែលមានជំងឺគ្រុនចាញ់ ដែលក្នុងនោះ៣៦នាក់ ត្រូវបានធ្វើតេស្តដោយមន្ត្រីសុខាភិបាល។ អ្នកស្ម័គ្រចិត្ត ៨២៦ នាក់ នៅក្នុងភូមិបានធ្វើតេស្តលើមនុស្ស ២៦,៧៧៧ នាក់ ក្នុងចំណោមមនុស្សជាង៦០,០០០នាក់ ហើយត្រូវបានរកឃើញអ្នកកើតជំងឺគ្រុនចាញ់ចំនួន២៤នាក់។ មានករណីវិជ្ជមានច្រើនជាងឆ្នាំមុនៗ ក៏ដូចជាប្រភេទ Pf ដែលជាប្រភេទជំងឺធ្ងន់ធ្ងរ ដូច្នេះមន្ទីសុខាភិបាលខេត្តបានណែនាំឲ្យអាជ្ញាធរមូលដ្ឋានចូលរួមក្នុងការលើកកម្ពស់វិធីសាស្ត្របង្ការអោយបានសកម្មបំផុត។ បើមាននណារម្នាក់កើតជំងឺគ្រុនចាញ់ ពួកគេមិនត្រូវបានអនុញ្ញាតិឱ្យព្យាបាលនៅគ្លីនិកឯកជនណាមួយឡើយ ហើយត្រូវបញ្ជូនពួកគេទៅមន្ទីរពេទ្យរដ្ឋ។ មនុស្សប្រមាណ៧៧៧នាក់ ក្នុងចំណោម ៦០,០០០នាក់ មាន២៤នាក់បានធ្វើតេស្តវិជ្ជមាន។ មានករណីវិជ្ជមានច្រើនជាងឆ្នាំមុនៗ ក៏ដូចជាប្រភេទ Pf ដែលជាប្រភេទធ្ងន់ធ្ងរដូច្នេះមន្ទីសុខាភិបាលបានណែនាំឲ្យអាជ្ញាធរមូលដ្ឋានចូលរួមក្នុងការលើកកម្ពស់វិធីសាស្ត្រការពារអោយបានសកម្មបំផុតផងដែរ។ ទន្ទឹមនឹងនេះដែរ លោក ពិន ប្រាកដ អភិបាលរងខេត្តសៀមរាប បានលើកឡើងថា យើងត្រូវចូលរួមទប់ស្កាត់ការពារបញ្ហាជំងឺគ្រុនចាញ់នេះទាំងអស់គ្នា ដើម្បីលុបបំបាត់នៅឆ្នាំ២០២៥ឲ្យបានជាស្ថាពរ ស្របតាមគោលនយោបាយរបស់រាជរដ្ឋាភិបាល។ ជំងឺគ្រុនចាញ់នេះ មិនមែនមានតែនៅប្រទេសយើងនោះទេ នៅតាមបណ្តាប្រទេសមួយចំនួន ក៏មានកើតជំងឺគ្រុនចាញ់នេះដែរ។ ជាមួយនេះដែរ លោក ពិន ប្រាកដ ក៏បានជំរុញក្រុមការងារត្រូវធ្វើសកម្មភាពចុះផ្សព្វផ្សាយ ក៏ដូចជាការចែកមុងនៅតាមបណ្តាមណ្ឌលសុខភាព ឬក៏តាមបណ្តាឃុំ ស្រុកនានា ក្នុងខេត្តសៀមរាប។ ក្នុងនោះដែរ បានចែកមុងបានចំនួន៦៩មណ្ឌលសុខភាព និងចែកឲ្យបាន ១០០ ភាគ១០០ ហើយជាពិសេស អាជ្ញាធរភូមិឃុំ និងស្រុកប្រតិបត្តិមួយចំនួនក្នុងខេត្ត ធ្វើយ៉ាងណាចូលរួមផ្សព្វផ្សាយអប់រំពាក់ព័ន្ធជំងឺគ្រុនចាញ់ដល់ប្រជាពលរដ្ឋ ឲ្យបានផុសផុលជាមួយការរីករាលដាលនៃជម្ងឺគ្រុនចាញ់នេះផងដែរ៕	2022-12-23T00:26:00+07:00	freshnewsasia.com	https://m.freshnewsasia.com/index.php/en/localnews/270939-2022-12-22-10-26-19.html
947514b7-0f45-4784-8c2a-ceb3d8989cd7	បទអត្ថាធិប្បាយ៖ ការកែសម្រួលជាបន្តបន្ទាប់ នូវវិធានការបង្ការ និងគ្រប់គ្រងជំងឺកូវីដ១៩ របស់ប្រទេសចិន គឺសមស្របតាមបែបវិទ្យាសាស្ត្រ	ប្រាប់អ្នកសារព័ត៌មានវិទ្យុមិត្តភាពកម្ពុជាចិន នារសៀលថ្ងសទី២១ ខែធ្នូ ឆ្នាំ២០២២ លោកស្រី យក់ សម្បត្តិ រដ្ឋលេខាក្រសួងសុខាភិបាល បានមានប្រសាសន៍ថា កម្ពុជាតាមដានស្ថានភាព ជំងឺរាតត្បាតកូវីដ១៩ នៅក្នុងប្រទេសចិនជាប់ជានិច្ច ។ ភាគីចិនរក្សាគោលជំហរ “យក អាយុជីវិតប្រជាជនជាសំខាន់” ធ្វើឱ្យកាត់បន្ថយអត្រាឆ្លង អត្រាឈឺធ្ងន់ និងអត្រាស្លាប់ឱ្យទាបជាងគេបំផុត លើពិភពលោកយ៉ាងជោគជ័យ។ លោកស្រី យល់ឃើញថា ការកែសម្រួលជាបន្តបន្ទាប់ នូវវិធានការបង្ការនិងគ្រប់គ្រង ជំងឺរាតត្បាតរបស់ប្រទេសចិន គឺមិនត្រឹមតែមានភាពប្រុងប្រយ័ត្ន និងត្រឹមត្រូវតាមបែបវិទ្យាសាស្ត្រ និងធានាបាននូវសុវត្ថិភាពអាយុជីវិត របស់ប្រជាជនជាអតិបរមាប៉ុណ្ណោះទេ ប៉ុន្តែថែមទាំងអាចស្ដារឡើងវិញ នូវសកម្មភាពសេដ្ឋកិច្ចនិងសង្គម ប្រកបដោយរបៀបរៀបរយ ដែលផ្ដល់ប្រយោជន៍ ដល់តំបន់និងពិភពលោកឆ្ពោះទៅរក ការអភិវឌ្ឍន៍ផងដែរ។ សំឡេង៖« ខ្ញុំយល់ថា ពេលចាប់ផ្តើមមានកូវីដ១៩ គឺមានការស្រស្រាក់ស្រស្រាំស្វែងរកវ៉ាក់សាំង ឱ្យប្រជាពលរដ្ឋបានចាក់ទាន់ពេលវេលា ហើយចិនបានចែករំលែកវ៉ាក់សាំង ដល់ប្រទេសកម្ពុជា ។ កម្ពុជាក៏បានទទួលបានផលប្រយោជន៍ ពីការផ្តល់វ៉ាក់សាំងរបស់ចិននេះ ។ ហើយនៅពេលនេះ ពេលដែលចិនបានកែសម្រួល នូវវិធានការមួយចំនួនធំ អ៊ីចឹងចិនបានឈានទៅរកភាពវិជ្ជមាន និងជោគជ័យ ក្នុងការប្រយុទ្ធប្រឆាំងកូវីដ១៩ »។ លោក គង់ សិរីរ័ត្ន ប្រធានការិយាល័យព័ត៌មាន នៃអគ្គនាយកដ្ឋានទីភ្នាក់ងារ សារព័ត៌មានកម្ពុជា(AKP) បានប្រាប់វិទ្យុមិត្តភាពកម្ពុជាចិនដែរថា ក្នុងនាមអ្នកសារព័ត៌មានរបស់ជាតិមួយរូប លោកបានយកចិត្តទុកដាក់ខ្ពស់ ក្នុងការតាមដានផ្សព្វផ្សាយពីការវិត្តន៍ ការងារប្រយុទ្ធប្រឆាំងកូវីដ១៩ របស់ចិន និងកម្ពុជា។ ក្នុងនោះមានព័ត៌មានជាច្រើន ត្រូវបានផ្សព្វផ្សាយយ៉ាងទូលំទូលាយ ដូចជាព័ត៌មានស្តីពីប្រទេសចិនបាន ផ្តល់វ៉ាក់សាំង និងសម្ភារៈបរិក្ខាវិជ្ជសាស្រ្ត ក្នុងការប្រយុទ្ធប្រឆាំងកូវីដ១៩ជាដើម។ លោក គង់ សិរីរ័ត្ន បានបន្តថា ការកែសម្រួលគោលនយោបាយបង្ការ និងគ្រប់គ្រងជំងឺរាតត្បាតរបស់ប្រទេសចិន នាពេលបច្ចុប្បន្នេះ បាន ឆ្លុះបញ្ចាំងពីជំហររបស់ចិន និងស្មារតីនៃការស្វែងរកការពិត និងជឿនលឿនទៅតាមសម័យកាល ដើម្បីកាត់បន្ថយផលប៉ះពាល់ ទៅលើជីវភាពរស់នៅ របស់ប្រជាជនចិន និងពិភពលោក ។ «ខ្ញុំយល់ឃើញថា ជាវិធានការល្អបំផុតព្រោះកាលណាចិន ទទួលបានជោគជ័យក្នុងការទប់ស្កាតកូវីដ១៩ ពោលពិភពលោក ក៏ជោគជ័យដែរ ដោយថាប្រជាជនច្រើន ហើយបើចិនជោគជ័យនោះ សេដ្ឋកិច្ចពិភពលោកក៏ជោគជ័យ»។ សូមបញ្ជាក់ថា ពាក់ព័ន្ធទៅនឹងបញ្ហានេះដែរ កាលពីរសៀលថ្ងៃទី២១ខែធ្នូ ឆ្នាំ ២០២២ នៅព្រឹទ្ធភា បានរៀបចំសិក្ខាសាលាមួយស្តីពី “កម្ពុជា-ចិនរួមជោគវាសនា ប្រយុទ្ធប្រឆាំងនឹងកូវីដ-១៩” ក្រោមអធិបតីភាពលោក វ៉ាង វិនធៀន ឯកអគ្គរដ្ឋទូតចិន ប្រចាំនៅកម្ពុជា ,លោកកិត្តិសង្គហបណ្ឌិត ទេព ងន អនុប្រធានទី២ព្រឹទ្ធសភា, លោកស្រី យក់ សម្បត្តិ រដ្ឋលេខាធិការក្រសួងសុខាភិបាល និងអ្នកពាក់ព័ន្ធកម្ពុជាចិន ជាច្រើននាក់ទៀតផងដែរ។ អ្នកចូលរួមទាំងអស់បានពិភាក្សាអំពីថា តើកម្ពុជានិងចិន បានសាមគ្គីគ្នាដូចម្ដេចខ្លះ ដើម្បីប្រយុទ្ធប្រឆាំងនឹងជំងឺរាតត្បាតកូវីដ១៩ ចាប់តាំងពីជំងឺនេះបានផ្ទុះឡើងមក រំឭកឡើងវិញ អំពីរយៈពេលបីឆ្នាំកន្លងមកនេះ ប្រទេសចិនខិតខំស្រាវជ្រាវ ផលិតវ៉ាក់សាំងកូវីដ១៩ ផ្ដល់ជំនួយដល់ការប្រយុទ្ធប្រឆាំង ជំងឺរាតត្បាតសកល តាមតែអាចធ្វើបាន ស្វែងយល់អំពីគោលនយោបាយថ្មី បង្ការ និងគ្រប់គ្រងជំងឺរាតត្បាតរបស់ប្រទេសចិន ដើម្បីរួមគ្នាត្រៀមខ្លួនបញ្ចូលថាមពលកាន់តែខ្លាំងក្លា ទៅក្នុងសហគមន៍ជោគវាសនារួមកម្ពុជាចិន៕ (អត្ថបទវិទ្យុមិត្តភាពកម្ពុជាចិន)	2022-12-22T22:50:00+07:00	dap-news.com	https://dap-news.com/national/2022/12/22/300980/
5f67320b-23b3-4b3d-9abb-bd85d31e7ab1	ផ្ទះលោក សម រង្ស៉ី ដែលតុលាការរឹបអូស ត្រូវបានលក់ក្នុងតម្លៃជាង ១.៦លានដុល្លារ ដើម្បីសងជំងឺចិត្តដើមបណ្តឹង, សម្តេចតេជោ ហ៊ុន សែន ជំរុញឱ្យតាមពិនិត្យមើលថែមទៀត ខណៈទើបតែទទួលបានសំណងជំងឺចិត្តជាង ៧សែនដុល្លារ (Video inside)	សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានជំរុញឱ្យតាមពិនិត្យមើលប្រាក់សងជំងឺចិត្តចំពោះបទបរិហារកេរ្តិ៍ថែមទៀត ខណៈដែលសម្តេចទើបតែទទួលបានប្រាក់សំណងនេះជាង៧សែនដុល្លារប៉ុណ្ណោះ ពីការលក់ផ្ទះរបស់លោក សម រង្ស៉ី (អតីតស្នាក់ការគណបក្ស) ដោយនៅខ្វះប្រមាណ៣សែនដុល្លារទៀត ក្នុងការទាមទារសំណងជំងឺចិត្ត១លានដុល្លារ។ ផ្ទះរបស់លោក សម រង្ស៉ី ដែលជាអតីតទីស្នាក់ការរបស់អតីតគណបក្សសង្រ្គោះជាតិ នៅក្នុងសង្កាត់ចាក់អង្រែលើ ខណ្ឌមានជ័យ រាជធានីភ្នំពេញ ដែលតុលាការរឹបអូសកន្លងមក ត្រូវបានលក់ទៅឱ្យភាគីមួយ កាលពីពេលកន្លងទៅនេះ ក្នុងតម្លៃ ១ ៦៥២ ០០០ ដុល្លារអាមេរិក ដើម្បីសងជំងឺចិត្តដល់ដើមបណ្តឹងចំនួន៤ភាគី និងផាកពិន័យតាមដីកាតុលាការ នៅក្នុងសំណុំរឿងបរិហារកេរ្តិ៍បន្តបន្ទាប់កន្លងទៅ។ នេះបើតាមតារាងបែងចែកចំណែកសំណងជំងឺចិត្ត និងប្រាក់ផាកពិន័យ ដែលសម្រេចដោយសាលាដំបូងរាជធានីភ្នំពេញ ដែលបណ្តាញព័ត៌មាន Fresh News ទទួលបាន។ ថ្លែងក្នុងពិធីសម្ពោធដាក់ឱ្យប្រើប្រាស់ផ្លូវ តភ្ជាប់ស្រុកព្រៃនប់ ទៅក្រុងព្រះសីហនុ ប្រវែងជាង ៤៣គីឡូម៉ែត្រ នាព្រឹកថ្ងៃទី២២ ខែធ្នូ ឆ្នាំ២០២២ សម្តេចតេជោ ហ៊ុន សែន បានបញ្ជាក់ដូច្នេះថា៖ ។ លុយដែលបានមកពីការលក់ផ្ទះ ទណ្ឌិត សម រង្ស៉ី ដើម្បីសងជំងឺចិត្តដើមបណ្តឹង បានចំនួន ១ ៦៥២ ០០០ដុល្លារនោះ ត្រូវបានយកមកសង ម្ចាស់បំណុលដូចជា៖ ១៖ សម្តេចតេជោ ហ៊ុន សែន ចំនួន ៧៧៥ ១៨២.៧១ដុល្លារ, ២៖ សម្ដេច ហេង សំរិន ចំនួន ៤៨ ៤៤៨.២៨ដុល្លារ, ៣៖ សម្ដេចក្រឡាហោម ស ខេង ចំនួន ៣៨៧ ៥៨៦.៣៥ដុល្លារ, ៤៖ រាជរដ្ឋាភិបាល ចំំនួន ៤៣៤ ៩៩២.៧៥ដុល្លារ, ៥៖ រតនាគារជាតិរាជធានីភ្នំពេញ ចំនួន៥ ៧៩៩.៩ដុល្លារ។ ទោះជាយ៉ាងនេះក្តី ថវិកាដែលបានមកពីលក់ផ្ទះ លោក សម រង្ស៉ី មិនទាន់គ្រប់ចំនួនសំណងជំងឺចិត្តដល់ដើមបណ្តឹង៤ភាគីនោះឡើយ ខណៈដែលសំណងដែលត្រូវសងមានទឹកប្រាក់សរុបចំនួន ២ ០១២ ៥០០ ដុល្លារអាមេរិក ប៉ុន្តែទ្រព្យរបស់ លោក សម រង្សី លក់បានចំនួន ១ ៦៥២ ០០០ ដុល្លារអាមេរិកប៉ុណ្ណោះ។ ដូច្នេះ ទ្រព្យសម្បត្តិរបស់ លោក សម រង្ស៉ី ដែលលក់បានហើយយកមកសងម្ចាស់បំណុល គឺនៅខ្វះចំនួន ៣៦០ ៥០០ ដុល្លារអាមេរិកថែមទៀត នៃបំណុលសរុប។ ក្នុងពិធីដដែលនេះ សម្តេចតេជោ ហ៊ុន សែន បានលើកឡើងថា ។ សម្តេចតេជោ ហ៊ុន សែន បានរំលឹកអំពីការដាក់ចេញគោលនយោបាយរបស់ លោក សម រង្ស៉ី «មានស៊ីអត់សែន មានសែនអត់ស៊ី» កាលពីឆ្នាំ២០០៣ នៅខេត្តសៀមរាប ដោយសម្តេចលើកឡើងថា ។ ។ នេះជាការបញ្ជាក់បន្ថែមរបស់សម្តេចនាយករដ្ឋមន្ត្រី។ សំណងជំងឺចិត្តនេះ ត្រូវបានសម្តេចតេជោ បញ្ជាក់ថានឹងយកទៅប្រើប្រាស់សម្រាប់ការបោះឆ្នោត ឬយកទៅជួយប្រជាជនក្រីក្រ។ សម្តេចបានបញ្ជាក់ថា ៧សែនដែលសម្តេចទទួលបានពីការសងជំងឺចិត្ត ត្រូវបានដាក់បញ្ចូលគណនេយ្យមេធាវីសម្រាប់ការពារក្តីឱ្យជនក្រីក្ររួចហើយ។ សម្តេចបានចាត់ទុកថា នេះជាការលុបបំបាត់វប្បធម៌លាពណ៌ក្រោយការបោះឆ្នោត ។ សូមបញ្ជាក់ថា លោក សម រង្ស៉ី ត្រូវបានប្តឹងដោយ សម្តេចតេជោ ហ៊ុន សែន កាលពីថ្ងៃទី១៨ ខែមករា ឆ្នាំ២០១៧ ពីបទបរិហារកេរ្តិ៍ជាសាធារណៈ តាមមាត្រា៣០៥ នៃក្រមព្រហ្មទណ្ឌ បន្ទាប់ពីលោក សម រង្ស៊ី បានថ្លែងចោទប្រកាន់ថា សម្តេចតេជោ ហ៊ុន សែន បានសូកប៉ាន់ កញ្ញា ធី សុវណ្ណថា ១លានដុល្លារ ដើម្បីវាយប្រហារលើគណបក្សសង្រ្គោះជាតិ។ ទណ្ឌិត សម រង្ស៉ី ក៏ត្រូវបានប្តឹងដោយសម្តេច ហេង សំរិន ផងដែរកាលពីថ្ងៃទី២០ ខែវិច្ឆិកា ឆ្នាំ២០១៥ បន្ទាប់ពីលោកបានបង្ហោះវីដេអូ កាលពីថ្ងៃទី១៧ ខែវិច្ឆិកា ឆ្នាំ២០១៥ កន្លងទៅ ដោយចោទរបបរដ្ឋកម្ពុជា ដែលដឹកនាំដោយ សម្តេច ហេង សំរិន តាមរយៈការបំភ្លៃថាបានដាក់ទោស សម្តេច សីហនុ ជាជនក្បត់ជាតិ។ លោកក៏ត្រូវបានប្តឹងដោយក្រុមមេធាវីសម្តេចក្រឡាហោម ស ខេង កាលពីថ្ងៃទី០២ ខែកក្កដា ឆ្នាំ២០១៩ ពីបទញុះញង់ឱ្យប្រព្រឹត្តបទឧក្រិដ្ឋជាអាទិ៍ បន្ទាប់ពីបានបង្ហោះសារលាបពណ៌ បំភ្លៃការពិត អំពីរឿងមរណភាពរបស់ លោក ហុក ឡង់ឌី។ លោក សម រង្ស៉ី បានមួលបង្កាច់ថា សម្តេចតេជោ ហ៊ុន សែន ជាអ្នកសម្លាប់លោក ហុក ឡង់ឌី ហើយភូតទៀតថាពេលនេះ លោក ឌី វិជ្ជា ដែលជាកូនប្រុសរបស់ លោក ហុក ឡង់ឌី កំពុងរៀបចំផែនការសងសឹក ដោយមានការគាំទ្រពីសម្តេចក្រឡាហោម ស ខេង៕	2022-12-22T19:49:00+07:00	freshnewsasia.com	https://m.freshnewsasia.com/index.php/en/localnews/270889-2022-12-22-05-49-05.html
4ea8d02b-e9d5-4f5e-8589-d9bdc34122a1	កាកបាទក្រហមកម្ពុជា បើកសិក្ខាសាលាតម្រង់ទិសស្តីពី ការត្រៀមឆ្លើយតបប្រកបដោយប្រសិទ្ធភាព លើការរាតត្បាតជំងឺផ្សេងៗ (Video inside)	កាកបាទក្រហមកម្ពុជា បានបើកសិក្ខាសាសាតម្រង់ទិសស្ដីពី ការត្រៀមឆ្លើយតបប្រកបដោយប្រសិទ្ធភាព (PER) កម្មវិធីពង្រឹងភាពជាដៃគូផ្ដោតលើការរាតត្បាតជំងឺផ្សេៗ ដែលធ្វើឡើងរយៈពេល២ថ្ងៃទី២១-២១ ខែធ្នូ ឆ្នាំ២០២២ នៅស្នាក់ការកណ្ដាលកាកបាទក្រហមកម្ពុជា ដោយមានការគាំទ្រពីកាកបាទក្រហមហ្វាំងឡង់ ផ្តល់មូលនិធិដោយ DG ECHO តាមរយៈភាពជាដៃគូជាមួយសហព័ន្ធអន្តរជាតិ IFRC។ សិក្ខាសាលានេះបានប្រព្រឹត្ដទៅក្រោមអធិបតីភាពលោកស្រី ម៉ែន នារីសោភ័គ អគ្គលេខាធិការរងទី១កាកបាទក្រហមកម្ពុជា និងមានការចូលរួមពីកញ្ញា Dewindra Widiamurti ប្រតិភូកាកបាទក្រហមហ្វាំងឡង់ប្រចាំកម្ពុជា, អ្នកសម្របសម្រួលប្រតិបត្តិការគ្រាអាសន្ននៃកាកបាទក្រហមហ្វាំងឡង់ និងមន្រ្តីកាត់បន្ថយហានីភ័យគ្រោះមហន្តរាយនៃសហព័ន្ធអន្តរជាតិកាកបាទក្រហម អឌ្ឍចន្ទក្រហមទីក្រុងបាងកក ព្រមទាំងមាន ថ្នាក់ដឹកនាំ និងមន្ត្រីក្នុងទីស្នាក់ការកណ្តាល និងសាខាកាកបាទក្រហមកម្ពុជា ខេត្តគោលដៅចំនួន៤ មានខេត្តកណ្តាល ត្បូងឃ្មុំ បន្ទាយមានជ័យ និងប៉ៃលិន សរុបចំនួន ៣៧នាក់។ ក្នុងសិក្ខាសាលាតម្រង់ទិសនេះ លោកស្រី ម៉ែន នារីសោភ័គ បានពាំនាំផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងថ្លែងអំណរគុណចំពោះកាកបាទក្រហមហ្វាំងឡង់ ដែលជាដៃគូដ៏យូរអង្វែង ដែលតែងតែឧបត្ថម្ភគាំទ្រនូវសកម្មភាពមនុស្សធម៌របស់កាកបាទក្រហមកម្ពុជា តាំងពីទសវត្សរ៍៩០មកម្លេះ។ លោកស្រីអគ្គលេខាធិការរងទី១ បានបន្តថា ។ លោកស្រីបានបញ្ជាក់បន្ថែមបន្ទាប់បញ្ចប់សិក្ខាសាលានេះថា មន្ត្រីនៅសាខាគោលដៅ និងបានពង្រឹង សមត្ថភាព ជំនាញ និងយន្តការឆ្លើយតបប្រកបដោយប្រសិទ្ធភាព និងសូមជូនពរ សិក្ខាកាមទាំងអស់ឲ្យមានសុខភាពល្អ និងសម្រេចបានជោគជ័យគ្រប់ភារកិច្ច។ ការត្រៀមឆ្លើយតបប្រកបដោយប្រសិទ្ធភាព គឺជាវិធីសាស្រ្ត សម្រាប់សមាគមជាតិ ដើម្បីវាយតម្លៃជាប្រព័ន្ធវាស់វែង និងវិភាគចំណុចខ្លាំង និងចំណុចខ្សោយនៃប្រព័ន្ធឆ្លើយតបរបស់ខ្លួន ដើម្បីចាត់វិធានការដោះស្រាយ។ លើសពីនោះ សិក្ខាសាលានេះ ក្នុងគោលបំណង ដើម្បីផ្តល់ការតម្រង់ទិសដល់ប្រធាននាយកដ្ឋានកាកបាទក្រហមកម្ពុជា រួមមានដំណាក់កាលទាំង៥ ក្នុងការត្រៀមឆ្លើយតបប្រកបដោយប្រសិទ្ធភាព និងបង្កើនការយល់ដឹងអំពីអភិក្រមនេះ ក្នុងចំណោមភាពជាអ្នកដឹកនាំ និងការគ្រប់គ្រងរបស់សមាគមជាតិ, ធ្វើការសម្រេចចិត្តដែលសមស្របបំផុតសម្រាប់ស្ថានភាព និងតម្រូវការរបស់សមាគមជាតិ និងដើម្បីភ្ជាប់អភិក្រមខាងលើនេះ ជាមួយកម្មវិធី ECHO-PPP ជាពិសេសផ្នែកសុខភាព៕	2022-12-22T19:42:00+07:00	freshnewsasia.com	https://m.freshnewsasia.com/index.php/en/localnews/270886-2022-12-22-05-42-05.html
2f469c93-4b38-499b-b392-bc2f38ef4bd7	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១០នាក់ ខណៈអ្នកជាសះស្បើយ២៨នាក់ (Video inside)	ក្រសួងសុខាភិបាល នៅថ្ងៃទី២២ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១០នាក់ ខណៈជាអ្នកជាសះស្បើយ២៨នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២២ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៤៦៧នាក់, អ្នកជាសះស្បើយសរុបចំនួន ១៣៥,២៩៦នាក់, ស្លាប់សរុបចំនួន ៣,០៥៦នាក់៕	2022-12-22T18:39:00+07:00	freshnewsasia.com	https://m.freshnewsasia.com/index.php/en/localnews/270874-2022-12-22-04-39-16.html
6c4417c5-0a21-4670-bf2f-4fc4ba3b486f	សហរដ្ឋអាមេរិក៖ មនុស្ស ៥០,៥៤៤នាក់ ឆ្លងកូវីដ-១៩ និងអ្នកជំងឺ ៣២៣នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៥០,៥៤៤នាក់ទៀត បានឆ្លងជំងឺ COVID-19 ខណៈអ្នកជំងឺ ៣២៣នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃព្រហស្បតិ៍ ទី២២ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០២,០២៣,០៣៧ករណី ក្នុងនោះមានអ្នកស្លាប់សរុបចំនួន ១,១១៤,៩១០នាក់ និងជាសះស្បើយឡើងវិញសរុប ៩៩.០២លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-22T16:34:00+07:00	freshnewsasia.com	https://m.freshnewsasia.com/index.php/en/internationalnews/270857-2022-12-22-02-34-38.html
2ff65962-3947-4c2f-85b9-90f7bebd2d42	អ៊ុំប្រុសទេព សុខា រស់នៅខណ្ឌដង្កោ មានជំងឺរលាកផ្លូវនោមធ្ងន់ធ្ងរ សម្ពាធឈាមចុះទាបខ្លាំងប្រឈមមុខគ្រោះថ្នាក់ដល់អាយុជីវិត ត្រូវបានគ្រូពេទ្យ TYDA ជួយព្យាបាល បានជាសះស្បើយនិងត្រលប់ទៅផ្ទះវិញ	ភ្នំពេញ : អ៊ុំប្រុស ទេព សុខា ភេទប្រុស អាយុ៥៨ឆ្នាំ មានមុខរបរ កសិករ មានទីលំនៅ នៅភូមិត្រពាំងទា សង្កាត់ ពងទឹក ខណ្ឌដង្កោ រាជធានីភ្នំពេញគាត់មានជំងឺរលាកផ្លូវនោមធ្ងន់ធ្ងរ សម្ពាធនិងឈាមចុះទាបខ្លាំង ( Septic shock ) ដែលប្រឈមមុខគ្រោះថ្នាក់ដល់អាយុជីវិត ។ លោកអ៊ុំទេព សុខាត្រូវបានកូនជាគ្រូពេទ្យស័្មគ្រចិត្តយុវជនសម្តេចតេជោប្រឆាំងជំងឺកូវីដ-១៩ បានបញ្ជូនមកសម្រាកព្យាបាលនិងតាមដានជាមួយគ្រូពេទ្យ TYDA នៅ មន្ទីរពេទ្យមិត្តភាពកម្ពុជា-ចិន ព្រះកុសុមៈ ហៅពេទ្យព្រះសង្ឃដោយយកចិត្តទុកដាក់ ពីសំណាក់ក្រុមគ្រូពេទ្យ។ ដោយការយកចិត្តទុកដាក់ និងព្យាបាលពីក្រុមគ្រូពេទ្យTYDAមួយរយះមកលោកអ៊ុំបានជាសះស្បើយពីជំងីរលាកផ្លូវនោម និងសម្ពាធឈាមចទាបខ្លាំង(Septic shock)នោះ ពេលនេះលោកអ៊ុំត្រូវបានក្រុមគ្រូពេទ្យឲ្យត្រឡប់ទៅផ្ទះវិញហើយពេលនេះ។ សម្រាប់ថ្លៃព្យាបាល ស្នាក់នៅ ហូបចុក របស់លោកអ៊ុំទេព សុខាត្រូវបាន ឯកឧត្តមបណ្ឌិត ហ៊ុន ម៉ាណែត ប្រធានក្រុមប្រឹក្សាភិបាល សមាគម (TYDA) និងលោកជំទាវបណ្ឌិត ពេជ ចន្ទមុន្នី អនុប្រធាន ប្រធានក្រុមប្រឹក្សាភិបាល សមាគម (TYDA) ទទួលបន្ទុក ក្នុងការចំណាយទាំងស្រុង។ លោកជំទាវបណ្ឌិតពេជ ចន្ទមុន្នីបានមានប្រសាសន៍ថាសព្វថ្ងៃសម្ដេចតេជោ ហ៊ុន សែន និងសម្ដេចកិត្តិព្រឹទ្ធបណ្ឌិតតែងតែយកចិត្តទុកដាក់ គិតគូរអំពីសុខភាព របស់បងប្អូនប្រជាពលរដ្ឋតាមរយៈការបង្ខិតសេវាព្យាបាល ប្រជាពលរដ្ឋដោយឥតគិតថ្លៃ។ជាក់ស្ដែង សមាគមគ្រូពេទ្យស្ម័គ្រចិត្តយុវជនសម្ដេចតេជោ(TYDA)បានចុះព្យាបាលបងប្អូនប្រជាពលរដ្ឋនៅតាមបណ្ដាខេត្តសហគមន៍ អង្គការ មជ្ឈមណ្ឌលកុមារកំព្រា និងសាលារៀនជាដើម។ លោកជំទាវបានបញ្ជាក់ថា នេះជាសកម្មភាពថ្មីក្នុងការចុះពិនិត្យព្យាបាលដល់ប្រជាជនក្នុងសហគមន៍ក្រីក្រនៅជាយរាជធានីភ្នំពេញ ដែលពីមុនមកសកម្មភាពនេះ ជាសកម្មភាពចុះអប់រំសុខភាពតាមខ្នងផ្ទះដល់សហគមន៍ ហើយដែលការចុះព្យាបាលដល់សហគមន៍ក្រីក្រពេលនេះ ដើម្បីបង្ខិតការផ្តល់សេវាសុខភាពជូនដល់ប្រជាជនដែលនៅក្នុងតំបន់សហគមន៍ក្រីក្រ ជាបន្តបន្ទាប់នៅតាមបណ្តាខេត្តនានាផងដែរ៕ រក្សាសិទ្ធិដោយ : សុវណ្ណារិទ្ធ	2022-12-22T09:45:01+07:00	cen.com.kh	https://cen.com.kh/archives/593165.html
c83a01ad-ae82-4833-a135-44bc5bb01c06	ប៉ាគីស្ថានទទួលបាន ២៨១លានដុល្លារអាមេរិក ពីមូលនិធិសកល ដើម្បីប្រយុទ្ធប្រឆាំងនឹងមេរោគអេដស៍ ជំងឺរបេង និងជំងឺគ្រុនចាញ់ (Video inside)	មូលនិធិសកលដើម្បីប្រយុទ្ធប្រឆាំងនឹងជំងឺអេដស៍ ជំងឺរបេង និងជំងឺគ្រុនចាញ់ បានបែងចែកប្រាក់ជាង ២៨១លានដុល្លារដល់ប្រទេសប៉ាគីស្ថាន ដើម្បីប្រយុទ្ធប្រឆាំងនឹងជំងឺទាំងនេះ ក្នុងរយៈពេល ៣ឆ្នាំខាងមុខ។ នេះបើយោងតាមការចេញផ្សាយដោយ ទីភ្នាក់ងារសារព័ត៌មាន AFP នៅថ្ងៃពុធ ទី២១ ខែធ្នូ ឆ្នាំ២០២២។ លោក Sajid Hussain Shah អ្នកនាំពាក្យក្រសួងសម្របសម្រួលសេវាសុខភាពជាតិបាននិយាយថា មូលនិធិនេះនឹងត្រូវផ្ទេរទៅឱ្យនាយកដ្ឋានជាតិ ដែលគ្រប់គ្រងជំងឺនៅទូទាំងប្រទេស ដែលនឹងប្រើប្រាស់វាដើម្បីការពារសហគមន៍មូលដ្ឋាន ពីមេរោគអេដស៍ ជំងឺរបេង និងគ្រុនចាញ់។ មន្ត្រីរូបនេះបានបន្ថែមថា ថវិកាសរុបចំនួន ៦៥លានដុល្លារអាមេរិក ត្រូវបានបម្រុងទុកសម្រាប់អ្នកជំងឺអេដស៍ ខណៈប្រមាណ ១៨២លានដុល្លារ នឹងត្រូវបែងចែកសម្រាប់ព្យាបាលជំងឺរបេង រួមទាំង ៣៤លានដុល្លារសម្រាប់ប្រយុទ្ធប្រឆាំងនឹងជំងឺគ្រុនចាញ់៕	2022-12-22T03:09:00+07:00	freshnewsasia.com	https://m.freshnewsasia.com/index.php/en/internationalnews/270828-2022-12-21-13-09-32.html
2740c846-b239-4fb6-87d7-3265cf7bebe4	អាជ្ញាធរខេត្តបន្ទាយមានជ័យ ប្រារព្ធទិវាពិភពលោកប្រយុទ្ធនឹងជំងឺអេដស៍ក្រោមប្រធានបទ «ធ្វើឱ្យមានសមភាព»	លោក ខេង ស៊ុំ ប្រធានក្រុមប្រឹក្សាខេត្តបន្ទាយមានជ័យ និងលោក អ៊ុំ រាត្រី អភិបាលខេត្តបន្ទាយមានជ័យ នៅព្រឹកថ្ងៃទី២១ ខែធ្នូ ឆ្នាំ២០២២នេះ បានដឹងនាំកំលាំងអាវុធហត្ថ ស្នងការនគរបាលខេត្ត ប្រធានមន្ទីរ មន្ត្រីរាជការ ក្រុមគ្រូពេទ្យ សិស្សានុសិស្ស ប្រជាពលរដ្ឋ ប្រារព្ធទិវាពិភពលោកប្រយុទ្ធនឹងជំងឺអេដស៍ ១ ធ្នូ ក្រោមប្រធានបទ នៅសួនមានជ័យ ស្ថិតក្នុងភូមិ៣ សង្កាត់ព្រះពន្លា ក្រុងសិរីសោភ័ណ ខេត្តបន្ទាយមានជ័យ។ នាឱកាសនោះលោក អ៊ុំ រាត្រី ក៏បានឡើងអានសារលិខិតរបស់សម្តេចតេជោ ហ៊ុន សែន នាយករដ្ឋមន្រ្តីនៃប្រទេសកម្ពុជា ក្នុងឪកាសទិវាពិភពលោកប្រយុទ្ធប្រឆាំងនិងជំងឺអេដស៍ ១ ឆ្នូ ឆ្នាំ២០២២ ជូនដល់អង្គពិធីបានស្តាប់ផងដែរ។ ជាមួយគ្នានោះលោកវេជ្ជបណ្ឌិត ឡេច័ន្ទ សង្វាត ប្រធានមន្ទីរសុខាភិបាលខេត្តបន្ទាយមានជ័យ បានឱ្យដឹងថា បើតាមការប៉ាន់ប្រមាណ របស់មន្ទីរសុខាភិបាលខេត្តនៅឆ្នាំ២០២២នេះ មានអ្នកផ្ទុកមេរោគអេដស៍ និងអ្នកជំងឺអេដស៍ ក្នុងខេត្តបន្ទាយមានជ័យ មានចំនួន ៣.៩៨២នាក់ ជំងឺនេះកើតឡើងដោយសារ ស្ត្រីបម្រើសេវាកំសាន្ត ក្រុមបំលែងភេទ ក្រុមបុរស ស្រឡាញ់បុរស និងស្ត្រីស្រឡាញ់ស្ត្រី។ លោកបានបញ្ជាក់ឲ្យដឹងបន្តទៀតថា កន្លងមកដោយមានកិច្ចសហការគ្នាយ៉ាងសកម្មរវាងស្ថាប័នរដ្ឋ អង្ការជាតិ អន្តរជាតិ សា្ថប័នឯកជននានា មានយុទ្ធសាស្ត្របីយ៉ាង សំរាប់មានវិធានការការពារ ការព្យាបាល ថែទាំបន្តដល់អ្នកផ្ទុកមេរោគអេដស៍ និងជំងឺអេដស៍គ្រប់គ្រងបានល្អធ្វើឲ្យជំងឺនេះ ចុះថយយ៉ាងខ្លាំងក្នុងខេត្តបន្ទាយមានជ័យផងដែរ៕	2022-12-21T21:20:00+07:00	freshnewsasia.com	https://m.freshnewsasia.com/index.php/en/localnews/270780-2022-12-21-07-20-13.html
7501e8d6-7fb5-41c0-8e7d-7af103b67357	ក្រសួងការបរទេសចិនឆ្លើយតបនឹង ការលើកឡើងរបស់អាមេរិកពាក់ព័ន្ធនឹង ការរីករាលដាលនៃជំងឺកូវីដ១៩ របស់ចិន (Video inside)	នៅថ្ងៃទី២០ ខែធ្នូ លោកស្រី Mao Ning អ្នកនាំពាក្យក្រសួងការបរទេសចិន បានធ្វើជាអធិបតីក្នុងសន្និសីទសារព័ត៌មានជាប្រចាំ។ មានអ្នកសារព័ត៌មានសួរថា កាលពីថ្ងៃទី១៩ ខែធ្នូនេះ អ្នកនាំពាក្យក្រសួងការបរទេសអាមេរិក បានអះអាងក្នុងសន្និសីទសារព័ត៌មានថា ពិភពលោកទាំងមូលកំពុងយកចិត្តទុកដាក់យ៉ាងខ្លាំង ចំពោះផលប៉ះពាល់ដែលបណ្តាលមកពី ការរីករាលដាលនៃជំងឺកូវីដ១៩ ក្នុងប្រទេសចិន ហើយរំពឹងទុកថា ប្រទេសចិននឹងចាត់ចែងរឿងនេះដោយសមរម្យ។ ដោយគិតពិចារណាពីទំហំសេដ្ឋកិច្ចដ៏ធំធេងរបស់ចិន វាមានអំណោយផលដល់ប្រទេសចិនផងនិងពិភពលោកទាំងមូលផង។ តើប្រទេសចិនមានការឆ្លើយតបយ៉ាងណាចំពោះរឿងនេះ? លោកស្រី Mao Ning បានលើកឡើងថា ចាប់តាំងពីបានផ្ទុះរាលដាលជំងឺកូវីដ១៩ ក្នុងរយៈពេលជិត ៣ឆ្នាំកន្លងមក ជានិច្ចកាល រដ្ឋាភិបាលចិនតែងតែប្រកាន់ខ្ជាប់ការតម្កល់ទុក ប្រជាជនជាអាទិភាពនិងតម្កល់ទុកអាយុជីវិតជាចម្បង ក៏ដូចជាគិតពិចារណាពីសភាពការណ៍ជាតិរបស់ខ្លួន ដើម្បីតាក់តែងគោលនយោបាយប្រយុទ្ធប្រឆាំងជំងឺកូវីដ ១៩ ដែលសមស្របនឹងផលប្រយោជន៍របស់ប្រជាជនចិនទាំងមូល។ ការពិតជាក់ស្តែងបានបញ្ជាក់ថា គោលនយោបាយបង្ការនិងគ្រប់គ្រងជំងឺឆ្លងរបស់ ប្រទេសចិនក្នុងរយៈពេល ៣ឆ្នាំកន្លងទៅនេះបានធានាការពារសុវត្ថិភាព អាយុជីវិតនិងសុខភាពរបស់ប្រជាជនក្នុងកម្រិតអតិបរមា ក៏ដូចជាបានកាត់បន្ថយជាអតិបរមានូវផលប៉ះពាល់ ដែលបណ្តាលមកពីជំងឺកូវីដ ១៩ ចំពោះការអភិវឌ្ឍសេដ្ឋកិច្ចសង្គម។ លោកស្រី Mao Ning បានថ្លែងទៀតថា នាពេលបច្ចុប្បន្ននេះ ប្រទេសចិនកំពុងធ្វើឱ្យប្រសើរឡើងជាបន្តបន្ទាប់ នូវវិធានការបង្ការនិងគ្រប់គ្រងជំងឺកូវីដ ១៩ ដើម្បីធានាបាននូវការរៀបចំចាត់ចែងប្រកបដោយ ប្រសិទ្ធភាពនូវការងារប្រយុទ្ធប្រឆាំងនឹងជំងឺកូវីដ ១៩ និងការអភិវឌ្ឍសេដ្ឋកិច្ចសង្គមឱ្យបានកាន់តែល្អ។ រដ្ឋាភិបាលចិនរីករាយរួមសាមគ្គីនិងធ្វើកិច្ចសហប្រតិបត្តិការ ជាមួយសហគមន៍អន្តរជាតិដើម្បីរួមគ្នាឆ្លើយតប នឹងបញ្ហាប្រឈមខាងជំងឺឆ្លង ក្នុងន័យជំរុញការកសាងសហគមន៍រួម សុខភាពរបស់មនុស្សជាតិ៕ វិទ្យុមិត្តភាពកម្ពុជាចិន	2022-12-21T20:05:00+07:00	freshnewsasia.com	https://m.freshnewsasia.com/index.php/en/internationalnews/270769-2022-12-21-06-05-28.html
7a6ed049-4332-4c51-bc40-3535b895cc30	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១៩នាក់ ខណៈអ្នកជាសះស្បើយ២១នាក់ (Video inside)	ក្រសួងសុខាភិបាល នៅថ្ងៃទី២១ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១៩នាក់ ខណៈជាអ្នកជាសះស្បើយ២១នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២១ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៤៤៧នាក់, អ្នកជាសះស្បើយសរុបចំនួន ១៣៥,២៦៨នាក់, ស្លាប់សរុបចំនួន ៣,០៥៦នាក់៕	2022-12-21T18:35:00+07:00	freshnewsasia.com	https://m.freshnewsasia.com/index.php/en/localnews/270756-2022-12-21-04-35-23.html
9875f46f-13e9-4658-a093-7b27d757b9f9	សហរដ្ឋអាមេរិក៖ មនុស្ស ២៥,៧១៤នាក់ ឆ្លងកូវីដ-១៩ និងអ្នកជំងឺ ៣០៨នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ២៥,៧១៤នាក់ទៀត បានឆ្លងជំងឺ COVID-19 ខណៈអ្នកជំងឺ ៣០៨នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃពុធ ទី២១ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០១,៨៦៥,៩២៧ករណី ក្នុងនោះមានអ្នកស្លាប់សរុបចំនួន ១,១១៣,៨០៨នាក់ និងជាសះស្បើយឡើងវិញសរុប ៩៨.៩៧លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-21T16:23:00+07:00	freshnewsasia.com	https://m.freshnewsasia.com/index.php/en/internationalnews/270730-2022-12-21-02-23-02.html
0c67d8f4-29db-4b62-96e1-82fcd64fe09c	ចេញសញ្ញាព្រមានទាំង ៧ នេះ អាចជាការឆ្លងមេរោគទ្វារមាស	ទ្វារមាសរបស់ស្រីៗយើងងាយឆ្លងមេរោគ និងបាក់តេរីផ្សេងៗ ហេតុដូច្នេះហើយ យើងចាំបាច់ត្រូវថែទាំតំបន់ពិសេសនេះឲ្យបានដិតដល់។ ជាក់ស្ដែង កង្វះអនាម័យទ្វារមាស អាចបង្កឲ្យកើតមានការរលាកទ្វារមាស ហើយមូលហេតុចម្បងនៃការរលាកទ្វារមាសនេះ គឺបណ្ដាលមកពីការប្រែប្រួលតុល្យភាពនៃបាក់តេរីទ្វារមាស ឬការបង្ករោគ។ ជាមួយគ្នានេះដែរ កម្រិតអ័រម៉ូនEstrogenធ្លាក់ចុះ ក្រោយដល់វ័យអស់រដូវ និងបញ្ហាស្បែកមួយចំនួន ក៏អាចជាឫសគល់នៃការបង្ករោគនៅទ្វារមាស ឬការរលាកទ្វារមាសដូចគ្នា។ ទ្វារមាសរបស់ស្រីៗយើងងាយឆ្លងមេរោគ និងបាក់តេរីផ្សេងៗ ហេតុដូច្នេះហើយ យើងចាំបាច់ត្រូវថែទាំតំបន់ពិសេសនេះឲ្យបានដិតដល់។ ជាក់ស្ដែង កង្វះអនាម័យទ្វារមាស អាចបង្កឲ្យកើតមានការរលាកទ្វារមាស ហើយមូលហេតុចម្បងនៃការរលាកទ្វារមាសនេះ គឺបណ្ដាលមកពីការប្រែប្រួលតុល្យភាពនៃបាក់តេរីទ្វារមាស ឬការបង្ករោគ។ ជាមួយគ្នានេះដែរ កម្រិតអ័រម៉ូនEstrogenធ្លាក់ចុះ ក្រោយដល់វ័យអស់រដូវ និងបញ្ហាស្បែកមួយចំនួន ក៏អាចជាឫសគល់នៃការបង្ករោគនៅទ្វារមាស ឬការរលាកទ្វារមាសដូចគ្នា។ ពិតណាស់ បែបបទរស់នៅប្រចាំថ្ងៃ មានឥទ្ធិពលយ៉ាងខ្លាំងចំពោះសុខភាពទ្វារមាស ហើយដើម្បីថែទាំទ្វារមាសឲ្យបានល្អ ស្រីៗយើងអាចអនុវត្តន៍តាមវិធីសាស្ត្រខាងក្រោមនេះ៖	2022-12-21T15:44:00+07:00	kampucheathmey.com	https://www.kampucheathmey.com/health/434365
5c5c6afd-9a7e-4365-a402-b8e2e2fc1ea4	ឥណ្ឌាបង្កើនការឃ្លាំមើលជំងឺកូវីដខណៈមានករណីឆ្លងកើនឡើងច្រើននៅចិននិងប្រទេសឯទៀតៗ	រដ្ឋាភិបាលឥណ្ឌាបានប្រាប់ដល់រដ្ឋទាំងអស់ឱ្យបង្កើនការឃ្លាំមើលអំពីប្រភេទបំប្លែងថ្មីៗនៃវីរុសបង្កជំងឺកូវីដ១៩ ដោយនិយាយយោងដល់កំណើនករណីអ្នកកើតជំងឺកូវីដនៅប្រទេសចិននិងប្រទេសឯទៀតៗ។ ឥណ្ឌាបានរាយការណ៍អំពីករណីកូវីដច្រើនបំផុតក្នុងពិភពលោកបន្ទាប់ពីសហរដ្ឋអាមេរិក តែចំនួនអ្នកជំងឺនេះបានចុះថយច្រើនកាលពីពីរបីខែមុននេះ។ ការកើនឡើងនៃអ្នកជំងឺនេះនៅប្រទេសចិនដែលនៅជិតខាងប្រទេសឥណ្ឌាបន្ទាប់ពីចិនបានបញ្ឈប់វិធានការរឹតត្បិតកូវីដតឹងតែងហៅថា «សូន្យកូវីដ»នោះ បាននាំឱ្យមានកង្វល់ថាវីរុសបំប្លែងថ្មីៗអាចលេចឡើង។ រដ្ឋលេខាធិការក្រសួងសុខាភិបាលឥណ្ឌា លោក Rajesh Bhushan បានសសេរលិខិតមួយច្បាប់ទៅរដ្ឋទាំងអស់កាលពីថ្ងៃអង្គារថា៖ «ដោយមានកំណើនអ្នកជំងឺកូវីដនៅក្នុងប្រទេសជប៉ុន សហរដ្ឋអាមេរិក សាធារណរដ្ឋកូរ៉េ ប្រទេសប្រេស៊ីលនិងប្រទេសចិន វាជាការចាំបាច់ត្រូវបង្កើនការប្រមូលសំណាកករណីវិជ្ជមាននៃជំងឺនេះ‍»។ លោកបានបន្ថែមថា៖ «ការធ្វើបែបនេះនឹងអាចឱ្យដឹងអំពីប្រភេទវីរុសថ្មីៗ ប្រសិនបើមាន‍»។ ទិន្នន័យពីអង្គការសុខភាពពិភពលោកបង្ហាញថា មានការឆ្លងជំងឺនេះកើនឡើងនៅប្រទេសជប៉ុន កូរ៉េ អាមេរិក បារាំងនិងប្រទេសប្រេស៊ីលកាលពីប៉ុន្មានថ្ងៃចុងក្រោយនេះ។ រដ្ឋាភិបាលឥណ្ឌាបានសុំដល់រដ្ឋទាំងអស់ឱ្យបញ្ជូនសំណាកករណីវិជ្ជមានទាំងអស់ទៅកាន់មន្ទីរពិសោធន៍វិភាគហ៊្សែន genome ទាំង៥៤កន្លែង។ ក្រសួងសុខាភិបាលបាននិយាយថា រដ្ឋមន្ត្រីសុខាភិបាលឥណ្ឌា លោក Mansukh Mandaviya នឹងជួបប្រជុំជាមួយពួកមន្ត្រីជាន់ខ្ពស់នៅថ្ងៃពុធនេះដើម្បីពីនិត្យមើលស្ថានភាពនៃជំងឺនេះ។ ប្រទេសឥណ្ឌាមានអ្នកឆ្លងជំងឺកូវីដថ្មីៗប្រមាណ១.២០០នាក់ក្នុងមួយសប្តាហ៍។ មានករណីអ្នកជំងឺនេះថ្មីៗចំនួនប្រមាណ៣លាន៥សែននាក់ក្នុងពិភពលោកត្រូវគេរកឃើញក្នុងមួយសប្តាហ៍។ ប្រទេសឥណ្ឌាដែលមានប្រជារាស្ត្រ១.៤០០លាននាក់បានចាក់វ៉ាក់សាំងកូវីដជាង២ពាន់២រយលានដូសឱ្យប្រជារាស្ត្រខ្លួនហើយ៕	2022-12-21T07:00:00+07:00	khmer.voanews.com	https://khmer.voanews.com/a/india-to-step-up-covid-surveillance-as-cases-increase-in-china-and-elsewhere/6885612.html
17004e1a-0c78-4f08-9f07-22786890c01e	ការត្រៀមខ្លួនសម្រាប់ការផ្លាស់ប្តូរដ៏សាំញ៉ាំពេលយន្តការ COVAX ចប់	នៅពេលដែលកម្មវិធីសាកលសម្រាប់ចែកចាយវ៉ាក់សាំងបង្ការជំងឺកូវីដដល់ប្រទេសដែលមានចំណូលមធ្យមនិងចំណូលទាបនឹងត្រូវបញ្ចប់នៅឆ្នាំ ២០២៤ អ្នកជំនាញព្រមានអំពីការផ្លាស់ប្តូរដ៏សាំញ៉ាំមួយដើម្បីធានាថា ប្រទេសដែលមានអត្រាចាក់វ៉ាក់សាំងបង្ការជំងឺកូវីដ១៩ទាបត្រូវបានការពារពីវីរុសកូរ៉ូណានេះ និងវីរុសកូរ៉ូណាបំប្លែងថ្មីៗទៀត។ ការបញ្ចប់យន្តការ COVAX ត្រូវបានអនុម័តកាលពីពេលថ្មីៗនេះក្នុងកិច្ចប្រជុំមួយជាមួយនឹងក្រុមប្រឹក្សាភិបាលនៃអង្គការសម្ព័ន្ធភាពសាកលសម្រាប់វ៉ាក់សាំងនិងភាពស៊ាំ (Global Alliance for Vaccines and Immunization (GAVI))។ អង្គការ GAVI គឺជាកម្លាំងចលកររបស់យន្តការចែកចាយវ៉ាក់សាំងអន្តរជាតិ រួមជាមួយនឹងអង្គការសុខភាពពិភពលោក និងមូលនិធិចម្រុះដើម្បីនវានុវត្តន៍នៃការត្រៀមបង្ការជំងឺឆ្លង (Coalition for Epidemic Preparedness Innovations (CEPI))។ អង្គការ GAVI បានឱ្យដឹងថា យន្ដការ COVAX មានសមត្ថភាពគ្រប់គ្រាន់ដើម្បីបន្តដល់ឆ្នាំ២០២៤។ ដល់ពេលនោះ យន្ដការ COVAX គ្រោងនឹងបញ្ចប់កម្មវិធីនេះនៅក្នុងប្រទេសកំពុងអភិវឌ្ឍន៍ចំនួន៣៧ ប៉ុន្ដែនៅតែបន្តផ្តល់វ៉ាក់សាំងបង្ការជំងឺកូវីដ១៩និងមូលនិធិសម្រាប់ប្រទេសក្រីក្របំផុតក្នុងពិភពលោកចំនួន ៥៤ ដែលនៅតែចង់បានវ៉ាក់សាំងបង្ការជំងឺកូវីដនិងវ៉ាក់សាំងផ្សេងទៀតរហូតដល់ឆ្នាំ២០២៥។ អង្គការ GAVI បានឱ្យដឹងនៅក្នុងសេចក្តីថ្លែងការណ៍មួយថា៖ «នៅពេលដែល យន្ដការ COVAX បន្តមានគម្រោងសម្រាប់ស្ថានភាពអាក្រក់បំផុត ក្រុមប្រឹក្សាភិបាលបានយល់ព្រមស្វែងរកការរួមបញ្ចូលវ៉ាក់សាំងកូវីដ១៩ ក្នុងកម្មវិធីស្នូលរបស់ GAVI»។ ក្រុមអ្នកជំនាញនិយាយថា តម្រូវការវ៉ាក់សាំងបង្ការជំងឺកូវីដ១៩ បានធ្លាក់ចុះខ្លាំងនៅទូទាំងពិភពលោក ហើយការងាកចេញពីការផ្តល់វ៉ាក់សាំងបង្ការជំងឺកូវីដ១៩ ទូលំទូលាយនេះគឺត្រឹមត្រូវណាស់។ ប៉ុន្តែ ពួកគេក៏បានព្រមានពីការផ្លាស់ប្តូរដ៏សាំញ៉ាំមួយពីយន្តការសម្របសម្រួលគ្រាអាសន្នជាសកលដែលត្រូវបានបង្កើតឡើងភ្លាមៗនៅពេលដែលការរាតត្បាតជាសកលនៃជំងឺកូវីដ១៩កើតឡើងដំបូង ទៅជាការបង្កើតគំនិតផ្តួចផ្តើមក្នុងការគ្រប់គ្រងជំងឺកូវីដ១៩រយៈពេលវែងវិញ។ លោកវេជ្ជបណ្ឌិត Krishna Udayakumar នាយកមជ្ឈមណ្ឌលនវានុវត្តន៍សុខភាពសកលDuke (Global Health Innovation Center Duke) បាននិយាយថា៖ «សំណួរធំៗនឹងត្រូវបានចោទសួរពីការផ្លាស់ប្តូរនេះ ដែលរួមមានទាំងសំណួរអំពីថាតើប្រទេសចំណូលទាបនិងចំណូលមធ្យមចំនួនប៉ុន្មាននឹងបន្តទទួលបានការផ្គត់ផ្គង់ថវិកានិងភស្តុភារផ្សេងៗដែលពួកគេត្រូវការ និងផលប៉ះពាល់លើកម្មវិធីវ៉ាក់សាំងបង្ការផ្សេងទៀតដែលកើតចេញពីការធ្វើសមាហរណកម្មវ៉ាក់សាំងកូវីដ១៩នោះ»។ លោកបានប្រាប់វីអូអេថា៖ «មានការខ្វះខាតការឯកភាពគ្នាពីអង្គភាពប្រតិបត្តិការផ្សេងៗទៀតហើយមិនមាននរណាម្នាក់ ឬអង្គការណាមួយនឹងទទួលខុសត្រូវដើម្បីជំរុញដំណើរការនេះនោះទេ»។ ជាងនេះទៅទៀត ការចាក់វ៉ាក់សាំងបង្ការជាទៀងទាត់ភាគច្រើនគឺសម្រាប់តែកុមារតែប៉ុណ្ណោះ ខណៈដែលវ៉ាក់សាំងបង្ការជំងឺកូវីដ១៩ គឺសម្រាប់មនុស្សពេញវ័យ ដូច្នេះយើងនៅមិនទាន់មានយន្ដការច្បាស់លាស់មួយសម្រាប់ចាត់ចែងនៅឡើយទេ»។ លោកUdayakumar បាននិយាយទៀតថា ការរាតត្បាតជាសាកលនៃជំងឺកូវីដ១៩ នឹងបន្តកើតឡើងមួយរយៈពេលទៀត ហើយកិច្ចខិតខំប្រឹងប្រែងនាពេលអនាគតគួរតែគាំទ្រការបន្តការចាក់វ៉ាក់សាំងបង្ការជំងឺនេះលើក្រុមប្រជាជនដែលមានហានិភ័យខ្ពស់ និងការត្រៀមខ្លួនរួចជាស្រេចសម្រាប់មេរោគបំប្លែងខ្លួនថ្មីនិងការគំរាមកំហែងពីការរាតត្បាតជំងឺជាសាកលនាពេលអនាគតទៀត។ សហរដ្ឋអាមេរិកនៅតែជាអ្នកបរិច្ចាគវ៉ាក់សាំងធំបំផុតក្នុងពិភពលោក ដោយសហរដ្ឋអាមេរិកបានសន្យាថា វ៉ាក់សាំងចំនួន ១២០០ លានដូសនឹងត្រូវបានចែកចាយនៅចុងឆ្នាំ២០២២នេះ។ ប៉ុន្ដែវ៉ាក់សាំងជាច្រើនដូសនៅមិនទាន់ត្រូវបានចែកចាយនៅឡើយទេ ដែលមូលហេតុមួយក្នុងចំណោមមូលហេតុនានានោះគឺដោយសារតែតម្រូវការធ្លាក់ចុះ។ មន្ត្រីជាន់ខ្ពស់ម្នាក់នៃរដ្ឋបាលលោកប្រធានាធិបតី Joe Bidenបានប្រាប់វីអូអេថា៖ «គិតត្រឹមដើមខែធ្នូ សហរដ្ឋអាមេរិកបានបរិច្ចាគវ៉ាក់សាំងចំនួនជាង ៦៧០ លានដូសទៅកាន់ប្រទេសចំនួន ១១៦»។ កាលពីខែកុម្ភៈ រដ្ឋបាលរបស់លោក Biden បានកែសម្រួលយុទ្ធសាស្ត្រឆ្លើយតបនឹងជំងឺកូវីដ១៩របស់ខ្លួនដើម្បីដោះស្រាយឧបសគ្គដែលប្រទេសចំណូលទាបកំពុងជួបប្រទះក្នុងការចាក់វ៉ាក់សាំងដល់ប្រជាជនរបស់ពួកគេ តាមរយៈកម្មវិធី ។ កម្មវិធី Global Vax គឺជាកម្មវិធីមួយដែលត្រូវបានចាប់ផ្តើមអនុវត្តកាលពីចុងឆ្នាំមុនដោយទីភ្នាក់ងារសហរដ្ឋអាមេរិកសម្រាប់ការអភិវឌ្ឍន៍អន្តរជាតិ ហៅកាត់ថា USAID។ កម្មវិធី Global VAX គឺជាកិច្ចប្រឹងប្រែងរួមមួយរបស់រដ្ឋាភិបាលនានាដើម្បីធានាថាវ៉ាក់សាំងត្រូវបានផ្ដល់ដល់ប្រជាជននៅជុំវិញពិភពលោក។ កិច្ចការនោះរួមមាន ការពង្រឹងខ្សែសង្វាក់ផ្គត់ផ្គង់ក្នុងសីតុណ្ហភាពត្រជាក់ និងភស្តុភារ ការផ្តល់សេវាដឹកជញ្ជូន ការជឿជាក់លើវ៉ាក់សាំងនិងតម្រូវការ ធនធានមនុស្ស ទិន្នន័យនិងការវិភាគ ការធ្វើផែនការក្នុងតំបន់ និងប្រសិទ្ធភាពនិងសុវត្ថិភាពរបស់វ៉ាក់សាំង។ មន្ត្រីជាន់ខ្ពស់នៃរដ្ឋបាលលោក Biden រូបនោះបាននិយាយថា សហរដ្ឋអាមេរិកនឹងបន្តកិច្ចខិតខំប្រឹងប្រែងរបស់ខ្លួន។ មន្ត្រីរូបនោះបានថ្លែងយ៉ាងដូច្នេះថា៖ «យើងមិនទាន់ប្រយុទ្ធនឹងជំងឺកូវីដ១៩ ចប់នៅឡើយទេ ទាំងនៅក្នុងប្រទេសរបស់យើង ហើយនឹងនៅទូទាំងសកលលោក។ រាល់ប្រទេសនិងអង្គការ ត្រូវបន្តការងាររបស់ខ្លួនដើម្បីប្រយុទ្ធនឹងជំងឺនេះនៅគ្រប់ទីកន្លែង»។ ទោះជាយ៉ាងណាក៏ដោយ ក៏នៅតែមានសំណួរអំពីថវិកាសម្រាប់ផែនការរបស់សហរដ្ឋអាមេរិកក្នុងការបន្តឆ្លើយតបទៅនឹងជំងឺកូវីដ១៩ ដែលរួមមានទាំងការបង្ការការគំរាមកំហែងនានាក្នុងពេលអនាគត។ រដ្ឋបាលរបស់លោក Biden កំពុងតែស្នើឱ្យសភាអនុម័តសេចក្តីព្រាងច្បាប់ដ៏សំខាន់មួយដើម្បីផ្តល់ថវិកាដល់រដ្ឋាភិបាលចំនួន ១០ ពាន់លានដុល្លារសម្រាប់ប្រយុទ្ធប្រឆាំងនឹងជំងឺកូវីដ១៩នៅក្នុងប្រទេស។ ទឹកប្រាក់ចំនួន ១០ ពាន់លានដុល្លារនេះ ត្រូវបានបន្ធូរបន្ថយពីសំណើដើមដែលមានចំនួនដល់ទៅ ២២ ពាន់ ៥០០ លានដុល្លារដែលបានដាក់ស្នើកាលពីដើមឆ្នាំនេះ ដែលក្នុងនោះទឹកប្រាក់ចំនួន ៥ ពាន់លានដុល្លារគឺសម្រាប់ការឆ្លើយតបជាអន្តរជាតិរបស់ខ្លួន ប៉ុន្តែទឹកប្រាក់នេះមិនត្រូវបានអនុម័តនោះទេ៕	2022-12-21T07:00:00+07:00	khmer.voanews.com	https://khmer.voanews.com/a/prepare-for-messy-transition-on-covid-jabs-as-covax-ends/6885404.html
59e08d43-9bb1-4227-8625-f58bf326cc40	បទអត្ថាធិប្បាយ៖ ការកែសម្រួលគោលនយោបាយប្រយុទ្ធប្រឆាំងជំងឺកូវីដ១៩ របស់ប្រទេសចិននឹងនាំមកនូវការប៉ាន់ប្រមាណកាន់តែល្អប្រសើរ នៃសេដ្ឋកិច្ចប្រទេសចិន	«មិនធ្វើតេស្តអាស៊ីដនុយគ្លេអ៊ិចនិងកូដសុខភាពទៀតពេលទៅតំបន់ផ្សេងទៀត មិនបាច់ស្កេនកូដនិងពិនិត្យកំដៅខ្លួន ខណៈពេលចូលក្នុងកន្លែងសាធារណៈ អ្នកឆ្លងជំងឺកូវីដ១៩ដែលគ្មានរោគសញ្ញា ឬមានរោគសញ្ញាស្រាលអាចស្នាក់នៅក្នុងផ្ទះ។ល។»។ ពេលថ្មីៗកន្លងទៅនេះ រដ្ឋាភិបាលចិនបានកែសម្រួលឱ្យប្រសើរឡើង នូវវិធានការបង្ការនិងគ្រប់គ្រងជំងឺកូវីដ១៩ ដែលបូករួមទាំងខ្លឹមសារក្នុង១០វិស័យដូចជា កំណត់តំបន់ហានិភ័យដោយចំគោលដៅនិងវិទ្យាសាស្ត្រ កែលម្អវិធីធ្វើចត្តាឡីស័ក ពន្លឿនការចាក់វ៉ាក់សាំងឱ្យមនុស្សចាស់ជរា និងបង្កើនការធ្វើស្ថិតិអំពីសភាពការណ៍សុខភាព និងគ្រប់គ្រងដោយចែកជាប្រភេទនៃហ្វូងមនុស្សដ៏សំខាន់ជាដើម។ បច្ចុប្បន្ននេះ ការធ្វើដំណើរទៅតំបន់ផ្សេងទៀតរបស់អ្នកផងទាំងពួង គឺមានភាពរលូនជាសន្សឹមៗ សង្គមចិនកំពុងបោះជំហានទៅកាន់ភាពប្រក្រតី នៃផលិតកម្មនិងជីវភាពរស់នៅឡើងវិញ។ ក្នុងរយៈពេលបីឆ្នាំកន្លងមក ប្រឈមមុខនឹងការរីករាលដាលសាចុះសាឡើងនៃជំងឺកូវីដ១៩ រដ្ឋាភិបាលចិនបានធ្វើការចាត់ចែង និងសម្របសម្រួល ប្រកបដោយប្រសិទ្ធភាពខ្ពស់នូវការបង្ការនិងគ្រប់គ្រងជំងឺកូវីដ១៩ និងការអភិវឌ្ឍសេដ្ឋកិច្ចនិងសង្គម ដែលបានដឹកនាំប្រទេសចិនប្រគល់តារាងពិន្ទុគួរឱ្យកត់សម្គាល់ ពោលគឺប្រទេសចិនក្លាយជាអង្គភាពសេដ្ឋកិច្ចសំខាន់ ដែលសម្រេចបាននូវកំណើនវិជ្ជមានខាងសេដ្ឋកិច្ច មុនគេបង្អស់លើទូទាំងពិភពលោកនៅឆ្នាំ២០២០ ទំហំសេដ្ឋកិច្ចបានលើសពី១១០ទ្រីលានយាន់ប្រាក់ចិន នៅឆ្នាំ២០២១ ដែលគិតជាមធ្យមក្នុងមួយឆ្នាំបានកើនឡើង ៥,១ភាគរយក្នុងរយៈពេលពីរឆ្នាំកន្លងទៅនេះ។ល។ តារាងពិន្ទុនេះគឺជាភស្តុតាងដែលបានបញ្ជាក់ថា មជ្ឈិមបក្សកុម្មុយនីស្តចិនដែលមានលោកប្រធានរដ្ឋចិន Xi Jinping ជាប្រមុខស្នូលបានដឹកនាំប្រជាជនចិនជាង១ពាន់លាននាក់ ឆ្លងកាត់ការសាកល្បងគ្រប់បែបយ៉ាង ជំរុញសេដ្ឋកិច្ចចិនពុះពារឧបសគ្គនិងរីកចម្រើន ទៅមុខដោយអង់អាចក្លាហាន។ ទន្ទឹមនឹងការកែសម្រួលឱ្យប្រសើរឡើង ឥតឈប់ឈរនូវវិធានការបង្ការនិងគ្រប់គ្រងជំងឺកូវីដ១៩របស់ចិន ខេត្ត Zhejiang ខេត្ត Jiangsu និងខេត្ត Sichuan ជាដើមបានចេញទៅបរទេស ដើម្បីទាក់ទាញពាណិជ្ជករឬសហគ្រាសបរទេស មកធ្វើអាជីវកម្មនៅប្រទេសចិន ក៏ដូចជាពន្លឿនការស្តារសេដ្ឋកិច្ចឡើងវិញ។ ក្រុងប៉េកាំងបានបង្កើនកម្លាំងជួយសហគ្រាសពុះពារឧបសគ្គ ហើយចាត់វិធានការជាច្រើនដើម្បីជំរុញ ឱ្យពន្លឿនការធ្វើផលិតកម្មនិងធ្វើការងារឡើងវិញ។ បច្ចុប្បន្ននេះ អត្រាធ្វើការងារឡើងវិញនៃសហគ្រាសជាច្រើន ក្នុងតំបន់អភិវឌ្ឍន៍បច្ចេកទេសសេដ្ឋកិច្ចនៃក្រុងប៉េកាំង បានកើនឡើងជាបណ្តើរៗ ដែលបានធ្វើឱ្យរបៀបរៀបរយផលិតកម្មមានប្រក្រតីភាពឡើងវិញ។ បន្ទាប់ពីបានកែសម្រួលវិធានការបង្ការ និងគ្រប់គ្រងជំងឺកូវីដ១៩ គំនិតស្តីពី «មនុស្សម្នាក់ៗសុទ្ធតែត្រូវធ្វើជាអ្នកទទួលខុសត្រូវទីមួយ នៃសុខភាពរបស់ខ្លួន» ត្រូវបានបង្ហាញយ៉ាងច្បាស់លាស់។ អាចឃើញថា នៅកន្លែងជាច្រើន ដូចជាស្ថានីយរថភ្លើង ព្រលានយន្តហោះ ផ្សារទំនើបនិងមន្ទីរពេទ្យជាដើមអ្នកផងទាំងពួង សុទ្ធតែពាក់ម៉ាស់ដោយស្ម័គ្រចិត្ត។ ពេលតម្រង់ជួររង់ចាំ មនុស្សទាំងឡាយក៏អាចរក្សាគម្លាតសុវត្ថិភាព ដោយស្ម័គ្រចិត្តផងដែរ។ នៅកន្លែងសាធារណៈ មានបុគ្គលិកការងារសម្លាប់ មេរោគឥតឈប់ឈរ ដែលបានផ្ដល់នូវអារម្មណ៍សុវត្ថិភាពដល់មនុស្សទាំងឡាយ។ បច្ចុប្បន្ននេះ គោលនយោបាយបង្ការជំងឺកូវីដ១៩របស់ចិន កំពុងមានភាពប្រសើរឡើងឥតឈប់ឈរ ដែលមិនអាចចៀសវាងពីដំណាក់កាលសម្របខ្លួនឡើយ។ រដ្ឋាភិបាលចិនអំពាវនាវឱ្យបង្កើនការចាក់វ៉ាក់សាំងលើមនុស្សគ្រប់រូប ជាពិសេសគឺមនុស្សចាស់ជរា ហើយគូសបញ្ជាក់ថា នឹងបង្កើនការផ្គត់ផ្គង់ឱសថនិងត្រៀមបម្រុងធនធានវេជ្ជសាស្ត្រ ព្រមទាំងតម្រូវឱ្យពន្លឿនការធ្វើឱ្យមានសុក្រឹតភាព នូវប្រព័ន្ធជួយសង្គ្រោះនិងព្យាបាលជំងឺដោយបែងចែក តាមថ្នាក់និងប្រភេទជាដើម ការធ្វើបែបនេះមិនត្រឹមតែដើម្បីសមស្របនឹងសំណូមពរ នៃស្ថានការណ៍ថ្មីក្នុងការបង្ការនិងគ្រប់គ្រងជំងឺឆ្លងប៉ុណ្ណោះទេ ថែមទាំងក៏បានបង្ហាញពីបំណងដើមរបស់ប្រទេសចិន ស្តីពីការតម្កល់ទុកប្រជាជនជាអាទិភាពនិងតម្កល់ទុកអាយុជីវិតជាចម្បង ក្នុងដំណើរប្រយុទ្ធប្រឆាំងនឹងជំងឺកូវីដ១៩ផងដែរ។ ប្រទេសចិនប្រកាន់ខ្ជាប់ការរៀបចំចាត់ចែងឱ្យបានកាន់តែល្អប្រសើរ នូវការបង្ការនិងគ្រប់គ្រងជំងឺកូវីដ១៩ និងការអភិវឌ្ឍសេដ្ឋកិច្ចនិងសង្គម ផ្តោតសំខាន់លើការជំរុញដំណើរការនៃសេដ្ឋកិច្ច ឱ្យមានភាពប្រសើរឡើងវិញជាទូទៅ នេះនឹងក្លាយជាកម្លាំងចលករដ៏ធំបំផុត សម្រាប់ជំរុញកំណើនសេដ្ឋកិច្ចសកលនៅឆ្នាំក្រោយ។ វិធានការថ្មីបានគូសបញ្ជាក់ពីភាពចំគោលដៅ និងប្រសិទ្ធភាពក្នុងការបង្ការ និងគ្រប់គ្រងជំងឺកូវីដ១៩ វាមិនត្រឹមតែនឹងដើរតួនាទីធានាដល់ការងារ និងជីវភាពរស់នៅជាប្រក្រតីរបស់មនុស្សប៉ុណ្ណោះទេ ថែមទាំងក៏នឹងតាំងមូលដ្ឋានគ្រឹះដ៏ល្អប្រសើរសម្រាប់ ការអភិវឌ្ឍសេដ្ឋកិច្ចរបស់ចិននៅពេលអនាគតផងដែរ៕	2022-12-20T21:21:00+07:00	freshnewsasia.com	https://m.freshnewsasia.com/index.php/en/internationalnews/270628-2022-12-20-07-21-15.html
ee187524-9256-442e-8e5d-b00c71b72f31	អាជ្ញាធររាជធានីភ្នំពេញ ប្រារព្ធទិវាពិភពលោកប្រយុទ្ធនឹងជំងឺអេដស៍ក្រោមប្រធានបទ «ធ្វើឱ្យមានសមភាព» នៅរមណីយដ្ឋានប្រវត្តិសាស្ត្រវត្តភ្នំ	ទិវាពិភពលោកប្រយុទ្ធនឹងជំងឺអេដស៍ ១ ធ្នូ ក្រោមប្រធានបទ «ធ្វើឱ្យមានសមភាព» ត្រូវបានប្រារព្ធធ្វើឡើង នៅរមណីយដ្ឋានប្រវត្តិសាស្ត្រវត្តភ្នំ នាព្រឹកថ្ងៃទី២០ ខែធ្នូ ឆ្នាំ២០២២នេះ ក្រោយពីអាក់ខានមិនបានធ្វើអស់រយៈពេល៣ឆ្នាំ ដោយការរីករាលដាលនៃកូវីដ-១៩។ ពិធីនេះធ្វើឡើង ក្រោមអធិបតីភាពលោកស្រី កែវ សុខពិសី អភិបាលរងរាជធានីភ្នំពេញ តំណាងលោក ឃួង ស្រេង អភិបាលរាជធានីភ្នំពេញ និងលោក ស៉ឹម គឹមសាន អនុប្រធានអាជ្ញាធរជាតិប្រយុទ្ធប្រឆាំងជំងឺអេដស៍។ លោកបណ្ឌិត ងី មានហេង ប្រធានមន្ទីរសុខាភិបាលរាជធានីភ្នំពេញ បានលើកឡើងថា យោងតាមប្រភពទិន្នន័យសង្ខេប ឆ្នាំ២០២១ របស់មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ និងអង្គការសហប្រជាជាតិ ប្រយុទ្ធនឹងជំងឺអេដស៍នៅកម្ពុជា បានឱ្យដឹងថា ចំនួនប៉ាន់ស្មានអ្នកផ្ទុកមេរោគអេដស៍សរុប នៅរាជធានីភ្នំពេញ មានចំនួនប្រមាណ ១៩.៥៣៣នាក់ ក្នុងនោះអ្នកមកទទួលសេវាប្រឆាំងមេរោគអេដស៍ មានចំនួន ២២.៣៨៦នាក់។ អត្រាប្រេវ៉ាឡង់អ្នកផ្ទុកមេរោគអេដស៍ពី១៥-៤៩ឆ្នាំ មានចំនួន០,៦ %។ ៩ខែ ដើមឆ្នាំ២០២២នេះ បានធ្វើតេស្តរកមេរោគអេដស៍ នៅតាមមណ្ឌលសុខភាព មន្ទីរពេទ្យបង្អែក និងអង្គការជាដៃគូរបានចំនួន ៦៤.៩២២ នាក់ HIV + ចំនួន១៣៣០នាក់ រកឃើញករណីឆ្លងថ្មីតិចជាង ១ឆ្នាំ មាន ១៨នាក់ ហើយ ៨០% នៃករណីឆ្លងថ្មីគឺជាក្រុម ប្រជាជនគន្លឹះ និង ដៃគូរបស់ពួកគេ។ លោក ស៉ឹម គឹមសាន បានថ្លែងថា ក្រោមប្រធានបទ គឺជាការអំពាវនាវ និងជំរុញឱ្យយើងទាំងអស់គ្នា ធ្វើការសម្រាប់សកម្មភាពជាក់ស្តែង ដែលចាំបាច់ ដើម្បីដោះស្រាយវិសមភាព ដោយបង្កើនភាពអាចរកបាននូវគុណភាព និងភាពសក្តិសមនៃសេវាកម្មនានា សម្រាប់ការផ្ដល់ប្រឹក្សា ការធ្វើតេស្ត ការថែទាំព្យាបាល សម្រាប់អ្នកជំងឺអេដស៍គ្រប់ៗគ្នា ដោយមិនប្រកាន់ពូជសាសន៍ ឬពណ៌សម្បុរឡើយ។ លោកបន្តថា លទ្ធផលតាមល្បាក់នៃការឆ្លើយតបមេរោគអេដស៍ និងជំងឺអេដស៍ក្នុងឆ្នាំ២០២១ បានបង្ហាញថា អ្នកផ្ទុកមេរោគអេដស៍ និងជំងឺអេដស៍ដែលដឹងពីស្ថានភាពរបស់ខ្លួនមាន៩១% ក្នុងនោះអ្នកផ្ទុកមេរោគអេដស៍ដែលដឹងពីស្ថានភាពរបស់ខ្លួន ហើយបានទទួលឱសថព្យាបាលមាន១០០% ហើយអ្នកផ្ទុកមេរោគអេដស៍ដែលបានទទួលថ្នាំព្យាបាល ហើយមានបន្ទុកមេរោគអេដស៍ឈាមទាបមាន៩៨%។ ហេតុនេះ បើប្រៀបធៀបគោលដៅ៩៥-៩៥-៩៥ ក្នុងការបិទបញ្ចប់អេដស៍នៅឆ្នាំ២០២៥ យើងនៅសល់តែគោលដៅទីមួយតែប៉ុណ្ណោះដែលមិនទាន់បានសម្រេច។ លោកស្រី កែវ សុខពិសី ក្នុងឱកាសនោះ បានអានសារលិខិតរបស់សម្តេចតេជោ ហ៊ុន សែន ក្នុងទិវាពិភពលោកប្រយុទ្ធនឹងជំងឺអេដស៍ ថ្ងៃទី១ ធ្នូ និងអំពាវនាវដល់ប្រជាពលរដ្ឋកម្ពុជាទាំងអស់ ចូលរួមប្ដេជ្ញាចិត្តដ៏មោះមុតជាមួយអាជ្ញាធរជាតិ ប្រយុទ្ធនឹងជំងឺអេដស៍ ដើម្បីឆ្ពោះទៅលុបបំបាត់ការឆ្លងរីករាលដាលមេរោគអេដស៍ ឲ្យជោគជ័យនៅឆ្នាំ២០២៥ខាងមុខនេះ៕	2022-12-20T19:11:00+07:00	freshnewsasia.com	https://m.freshnewsasia.com/index.php/en/localnews/270607-2022-12-20-05-11-00.html
3ec0be83-afcf-48f8-a5ce-3546ab37ec3b	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១៩នាក់ ខណៈអ្នកជាសះស្បើយ២៣នាក់ (Video inside)	ក្រសួងសុខាភិបាល នៅថ្ងៃទី២០ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១៩នាក់ ខណៈជាអ្នកជាសះស្បើយ២៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី២០ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៤៣៨នាក់, អ្នកជាសះស្បើយសរុបចំនួន ១៣៥,២៤៧នាក់, ស្លាប់សរុបចំនួន ៣,០៥៦នាក់៕	2022-12-20T18:34:00+07:00	freshnewsasia.com	https://m.freshnewsasia.com/index.php/en/localnews/270597-2022-12-20-04-34-14.html
ced686a9-2921-43f8-ae5e-8654db3a4b39	សហរដ្ឋអាមេរិក៖ មនុស្ស ១៩,៨៩៣នាក់ ឆ្លងកូវីដ-១៩ និងអ្នកជំងឺ ១១៧នាក់ស្លាប់ ក្នុង១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្ស ១៩,៨៩៣នាក់ទៀត បានឆ្លងជំងឺ COVID-19 ខណៈអ្នកជំងឺ ១១៧នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃអង្គារ ទី២០ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០១,៨២៥,០៧៩ករណី ក្នុងនោះមានអ្នកស្លាប់សរុបចំនួន ១,១១៣,៣០៧នាក់ និងជាសះស្បើយឡើងវិញសរុប ៩៨.៩៣លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-20T16:52:00+07:00	freshnewsasia.com	https://m.freshnewsasia.com/index.php/en/internationalnews/270580-2022-12-20-02-52-55.html
85f05c94-b6ca-4de1-b7ee-b20c79402758	ស្ត្រីរងគ្រោះដោយការរំលូតកូនដែលត្រូវបញ្ជូនទៅព្យាបាលនៅប្រទេសថៃ កំពុងបារម្ភអំពីការចំណាយ	ស្រ្តីម្នាក់ ដែលប្រឈមនឹងគ្រោះថ្នាក់ធ្ងន់ធ្ងរពេលទទួលសេវារំលូតកូនក្នុងប្រទេសកម្ពុជា ត្រូវបានបញ្ជូនទៅព្យាបាលនៅប្រទេសថៃ ដោយសារត្រូវតពោះវៀនឡើងវិញ។ ក្រុមគ្រួសារកំពុងព្រួយបារម្ភអំពីការចំណាយខ្ពស់នៅទីនោះ។ នេះបើតាមស្វាមីរបស់ស្រ្តីជាជនរងគ្រោះ។ កាលពីខែវិច្ឆិកា អ្នកស្រី សឿន ស្រីអូន ដែលជាជនរងគ្រោះ បានទៅពិនិត្យអេកូនៅមន្ទីរសម្រាកព្យាបាល និងសម្ភពដើមអង្ក្រង ក្នុងស្រុងគងពិសី ខេត្តកំពង់ស្ពឺ ដោយគ្រូពេទ្យបញ្ជាក់ថា ចង្វាក់បេះដូងកូនក្នុងផ្ទៃដែលមានអាយុ១៨សប្តាហ៍ លែងដើរ ឬហៅថាស្លាប់ក្នុងផ្ទៃ។ ប៉ុន្តែពេលទទួលសេវានៅទីនោះ ឆ្មបម្នាក់មានការធ្វេសប្រហែសក្នុងការបំពេញការងារ រហូតបណ្តាលឱ្យស្រ្តីនោះធ្លាក់ឈាម និងមានអាការៈកាន់តែធ្ងន់ធ្ងរ។ ក្រោយពីមានហេតុការណ៍នេះ អ្នកស្រី ប៊ុន រ៉ានី ភរិយារបស់លោកនាយករដ្ឋមន្រ្តី ហ៊ុន សែន បានធានាឧបត្ថម្ភទាំងស្រុងរាល់ការចំណាយនានាក្នុងការសម្រាកព្យាបាលនៅមន្ទីរពេទ្យកាល់ម៉ែត្រ។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល កាលពីកន្លងទៅ។ ស្វាមីរបស់ស្ត្រីរងគ្រោះ លោក កេង វឿន បានបញ្ជាក់ថា មកដល់ថ្ងៃអង្គារនេះ ភរិយារបស់លោកមានអាការៈធូរស្បើយបន្តិចហើយ ក្រោយបញ្ជូនមកព្យាបាលនៅប្រទេសថៃ ប៉ុន្តែលោកព្រួយបារម្ភចំពោះការចំណាយខ្ពស់សម្រាប់ថ្លៃព្យាបាល ជាពិសេសការតភ្ជាប់ពោះវៀនថ្មីដល់ភរិយារបស់លោក។ លោកបន្ថែមថា ដោយសារតែនៅមន្ទីរពេទ្យកាល់ម៉ែត្រមិនមានលទ្ធភាពតពោះវៀនរបស់ភរិយាលោកឡើងវិញបាន ស្របពេលលោកឧបនាយករដ្ឋមន្ត្រី ហោ ណាំហុង អតីតរដ្ឋមន្រ្តីការបរទេសកម្ពុជា បានចូលទៅសួរសុខទុក្ខភរិយារបស់លោកនៅមន្ទីរពេទ្យកាល់ម៉ែត្រ លោកក៏បានសួរនាំលោកឧបនាយករដ្ឋមន្ត្រីថា ចង់នាំភរិយាទៅតពោះវៀននៅប្រទេសថៃ ក៏លោកឧបនាយករដ្ឋមន្ត្រីបានជួយសម្របសម្រួលការងារនេះ និងសន្យាថា នឹងជួយឧបត្ថម្ភនៅពេលដែលលោកចំណាយលុយផ្ទាល់ខ្លួនអស់ ដែលលោកមានជាង៤ម៉ឺនដុល្លារបានពីប្រាក់ឧបត្ថម្ភនានា។ លោកប្រាប់វីអូអេថា៖ «ពេលមុនមកថៃ លោកឧបនាយករដ្ឋមន្ត្រី ហោ ណាំហុង គាត់ចូលទៅសួរសុខទុក្ខ ដល់ពេលហើយខ្ញុំក៏សាកសួរគាត់នៅខាងមន្ទីរពេទ្យថៃ គេមានលទ្ធភាពតពោះវៀនឬអត់? ពេលហ្នឹង គាត់ក៏ទាក់ទងមកស្ថានទូតខ្មែរនៅថៃ [ហើយ]គាត់ប្រាប់ថា នៅស្រុកគេ [គឺ]គេអាចមាន អ៊ីចឹង[តពោះវៀនបាន]។ ពេលហ្នឹងហើយ គាត់ក៏រៀបចំឱ្យយើងមកពេទ្យថៃ ហ្នឹង»។ លោក កេង វឿន បន្ថែមថា លោកទៅដល់មន្ទីរពេទ្យក្នុងប្រទេសថៃ កាលពីថ្ងៃទី១២ ខែធ្នូ ហើយមកដល់ថ្ងៃអង្គារនេះ ភរិយារបស់លោកបានធូរស្បើយបន្តិចហើយ ប៉ុន្តែនៅរង់ចាំការតពោះវៀនឡើងវិញ។ លោកបន្តថា៖ «ហ៊ឹម អាហ្នឹងខាងលោកគ្រូពេទ្យគាត់ប្រាប់ថា គាត់ទាក់ទងទៅខាងកាកបាទក្រហម។ គេនៅស្រុកថៃហ្នឹង ស្រុកគេមានបរិច្ចាគអីអ៊ីចឹង ដូចថា មានមនុស្សឧបទ្ទវហេតុរឿងអីផ្សេងៗ គេអាចយកមកជំនួស ដោយសារយើងបាត់បង់ច្រើនពេក អត់មានដាក់[ពោះវៀន] សិប្បនិម្មិតកើតទេ»។ លោក កេង វឿន មានការព្រួយបារម្ភខ្លាំងលើការចំណាយនានា ជាពិសេសថ្លៃសម្រាកព្យាបាល ដោយលោកថា ក្នុងរយៈពេលប្រមាណ១សប្តាហ៍ តាំងពីមកដល់ប្រទេសថៃនេះ គឺលោកបានចំណាយប្រាក់អស់ជាង៣ម៉ឺនដុល្លារអាមេរិករួចមកហើយ។ ប៉ុន្តែលោកជឿជាក់ថា លោកឧបនាយករដ្ឋមន្ត្រី ហោ ណាំហុង នឹងជួយលើថ្លៃចំណាយបន្តទៀត ដូចអ្វីដែលលោកបានសន្យា ដើម្បីព្យាបាលភរិយារបស់លោកឱ្យបានជាសះស្បើយឡើងវិញ។ វីអូអេមិនទាន់អាចអាចសុំការបញ្ជាក់ពីលោក ឈាង រ៉ា អគ្គនាយកមន្ទីរពេទ្យកាល់ម៉ែត្រ និងអ្នកស្រី យក់ សម្បត្តិ អ្នកនាំពាក្យក្រសួងសុខាភិបាលបាននៅឡើយទេ។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍ និងសន្តិភាព ថ្លែងថា រដ្ឋាភិបាលត្រូវតែហ៊ានទទួលស្គាល់ការណ៍ពិតថា ប្រព័ន្ធសុខាភិបាលនៅកម្ពុជាមានភាពទន់ខ្សោយជាងប្រទេសជិតខាង ដើម្បីអាចពង្រឹង និងកែលម្អហេដ្ឋារចនាសម្ព័ន្ធវិស័យសុខាភិបាលនេះឱ្យល្អដូចប្រទេសជិតខាង។ លោកបន្ថែមថា ការបញ្ជូនអ្នកស្រី សឿន ស្រីអូន ទៅព្យាបាលនៅប្រទេសថៃនៅក្នុងដំណាក់កាលនេះគឺជារឿងល្អ ពីព្រោះអាចជួយសង្គ្រោះជីវិតមនុស្សបាន។ លោកថ្លែងថា៖ «ការដែលបញ្ជូនទៅ[ប្រទេសថៃ]នេះ ទំនងជាហេដ្ឋារចនាសម្ព័ន្ធសុខាភិបាលរបស់យើងមិនគ្រប់គ្រាន់ដែលអាចធានាដល់អាយុជីវិតរបស់គាត់បាន។ អ៊ីចឹងការបញ្ជូននេះ វាក៏ជារឿងមួយដែលរដ្ឋក៏ត្រូវតែធ្វើដែរ ឧបមាថា ក្រោយៗទៀត បើសិនជាឃើញថា យើងអត់មានលទ្ធភាពទេ យើងទៅរកដៃគូយើងទៅ ដើម្បីបញ្ជូនទៅជាការប្រសើរដែរ»។ លោកកត់សម្គាល់ថា ការថែទាំ និងការយកចិត្តទុកដាក់របស់វេជ្ជបណ្ឌិតនៅតាមពេទ្យរដ្ឋ លើអ្នកជំងឺ គឺមិនបានដិតដល់ ដូចប្រទេសជិតខាងនោះទេ ហើយវេជ្ជបណ្ឌិតមួយចំនួនធ្វើការកន្លះថ្ងៃនៅពេទ្យរដ្ឋ ហើយបែរបើកកន្លែងសម្រាកព្យាបាល និងទៅធ្វើការនៅកន្លែងខ្លួនឯងទៅវិញ ដែលការណ៍នេះធ្វើឱ្យវិស័យសុខាភិបាលនេះមិនរីកចម្រើនដូចប្រទេសជិតខាង។ ដូច្នេះលោកថា រដ្ឋាភិបាលត្រូវតែផ្តល់ការឧបត្ថម្ភដល់គ្រូពេទ្យឱ្យសមរម្យ និងរស់នៅស្រួល ដើម្បីអាចឱ្យគ្រូពេទ្យ និងវេជ្ជបណ្ឌិតអាចធ្វើការពេញលេញនៅតាមមន្ទីរពេទ្យរដ្ឋនីមួយៗ និងដើម្បីភាពរីកចម្រើននៃវិស័យសុខាភិបាលនេះ។ លោកបញ្ជាក់ថា៖ «Doctor [វេជ្ជបណ្ឌិត] គ្រាន់តែដើរសួរនាំ២ [ឬ] ៣ម៉ាត់ ប៉ុន្តែមិនដល់ជម្រៅនៃជំងឺដើម្បីធ្វើការវិភាគឱ្យបានចប់ចុងចប់ដើម ដើម្បីផ្តល់ការវិភាគត្រឹមត្រូវ ដើម្បីធ្វើការព្យាបាល ដូច្នេះហើយដែលធ្វើឱ្យមានការលំបាក ដែលធ្វើឱ្យមានបញ្ហាសម្រាប់អ្នកជំងឺ និងធ្វើឱ្យពួកគាត់មិនមានទំនុកចិត្ត។ ហើយយើងឃើញវេជ្ជបណ្ឌិតភាគច្រើន តែងតែបើកគ្លីនិក បើកអី នៅផ្ទះអីអ៊ីចឹងទៅ ហើយមិនសូវបានចំណាយពេលវេលានៅមន្ទីរពេទ្យបានច្រើន ដើម្បីតាមដាន ដើម្បីពិនិត្យមើលទៅលើអ្នកជំងឺ»។ លោកបន្ថែមថា គ្រូពេទ្យខ្មែរមានសមត្ថភាពណាស់ ប៉ុន្តែការរៀបចំរចនាសម្ព័ន្ធមិនទាន់មានភាពល្អប្រសើរ ហើយបើសិនជាក្រឡេកមើលទៅអ្នកមានលុយ ឬអ្នកមានតួនាទីធំមួយចំនួន ក៏នៅតែចំណាយលុយទៅព្យាបាលនៅស្រុកគេ ដែលវាបង្ហាញរូបភាពនេះដល់ប្រជាពលរដ្ឋ ឱ្យឃើញពីវិស័យសុខាភិបាលកម្ពុជា។ លោកបន្តថា បើសិនចង់ឱ្យពលរដ្ឋជឿជាក់លើវិស័យសុខាភិបាលកម្ពុជា នោះអ្នកមានតួនាទីធំក្នុងរដ្ឋ ត្រូវតែហ៊ានព្យាបាលនៅក្នុងមន្ទីរពេទ្យរដ្ឋក្នុងប្រទេសកម្ពុជា។ គួរបញ្ជាក់ថា ក្រោយមានហេតុការណ៍នេះកើតឡើង មន្ទីរសម្រាកព្យាបាល និងសម្ភពដើមអង្ក្រង ដែលផ្តល់សេវារំលោះគត៌ដល់ស្ត្រីរូបនោះ ត្រូវបានក្រសួងសុខាភិបាលបិទទ្វារ និងដកហូតលិខិតអនុញ្ញាត ហើយបានដាក់ទណ្ឌកម្មខាងវិន័យទៅលើឆ្មបឈ្មោះ អ៊ុង ធារិន ដោយផ្អាកការប្រកបវិជ្ជាជីវៈឆ្មបជាបណ្តោះអាសន្នរយៈពេល២ឆ្នាំ យោងតាមមាត្រាទី១៥នៃច្បាប់ស្តីពីការគ្រប់គ្រងអ្នកប្រកបវិជ្ជាជីវៈវិស័យសុខាភិបាល។ នេះបើតាមសេចក្តីប្រកាសព័ត៌មានរបស់ក្រសួងសុខាភិបាល កាលពីកន្លងទៅ៕	2022-12-20T07:00:00+07:00	khmer.voanews.com	https://khmer.voanews.com/a/facing-severe-stillbirth-care-failure-victim-sent-to-thailand-worrying-about-treatment/6883835.html
b7aab927-cee4-4e37-84d3-5b92ad4fc3b1	ចិនប្រញាប់ប្រញាល់ពង្រឹងប្រព័ន្ធសុខភាព ខណៈការឆ្លងរាលដាលនៃជំងឺកូវីដ១៩កំពុងហក់ឡើងខ្លាំង	ទីក្រុងនានានៅក្នុងប្រទេសចិន កំពុងមមាញឹកក្នុងការតំឡើងគ្រែបន្ថែមទៀតនៅតាមមន្ទីរពេទ្យនានា និងបង្កើតមណ្ឌលគ្លីនិកពិនិត្យជំងឺគ្រុនក្តៅជាច្រើន នៅថ្ងៃអង្គារនេះ ខណៈពេលដែលអាជ្ញាធរបានរាយការណ៍ពីមនុស្ស៥នាក់បន្ថែមទៀតបានស្លាប់ ហើយការព្រួយបារម្ភជាអន្តរជាតិកំពុងកើនឡើងទៅលើការសម្រេចចិត្តដ៏ភ្ញាក់ផ្អើលរបស់រដ្ឋាភិបាលក្រុងប៉េកាំង ក្នុងការបើកទូលាយមិនរឹតបន្តឹងដូចមុន ទៅលើបញ្ហាជំងឺកូវីដ១៩នេះ។ នេះបើតាមសេចក្តីរាយការណ៍របស់ទីភ្នាក់ងារសារព័ត៌មាន Reuters។ ប្រទេសចិននៅខែនេះ បានចាប់ផ្តើមបន្ធូរបន្ថយជាខ្លាំងនូវគោលការណ៍គ្មានជំងឺកូវីដ១៩ ឬហៅ«សូន្យកូវីដ» (zero-Covid) របស់ខ្លួន ដែលធ្លាប់តែមានការតឹងតែង ដោយមានការបិទខ្ទប់និងការធ្វើតេស្តនោះ ក្រោយពីមានការប្រឆាំងតវ៉ារបស់ពលរដ្ឋចិន។ វិធានការតឹងតែងប្រឆាំងជំងឺកូវីដ១៩នេះ បានរក្សាការរាតត្បាតមិនឱ្យកើនខ្លាំងក្នុងរយៈពេល៣ឆ្នាំមកនេះ ប៉ុន្តែការធ្វើដូចនេះ បានធ្វើឱ្យប៉ះពាល់ជាខ្លាំងទៅលើសង្គមនិងសេដ្ឋកិច្ចរបស់ខ្លួន ដែលជាប្រទេសដែលមានសេដ្ឋកិច្ចធំបំផុតទី២របស់ពិភពលោក បន្ទាប់ពីសហរដ្ឋអាមេរិកនោះ។ ពេលនេះជំងឺកូវីដ១៩ កំពុងរាតត្បាតនៅទូទាំងប្រទេសចិន ដែលមានពលរដ្ឋសរុបទាំងអស់ប្រមាណ១.៤០០លាននាក់ ហើយដែលខ្វះភាពស៊ាំការពារពីជំងឺអស់រយៈពេលជាយូរមកហើយនោះ បានបណ្តាលឱ្យមានការបារម្ភខ្លាំងទៅលើការស្លាប់ជាច្រើនដែលអាចកើតមានឡើងពីជំងឺនេះ ដោយសារតែការបំផ្លែងខ្លួនរបស់វីរុសកូវីដ១៩ និងផលប៉ះពាល់ទៅលើបញ្ហាសេដ្ឋកិច្ច និងពាណិជ្ជកម្មរបស់ប្រទេសនេះផងដែរ។ ក្រុងប៉េកាំងបានរាយការណ៍ពីចំនួនមនុស្សស្លាប់ពីកូវីដចំនួន៥នាក់នៅថ្ងៃអង្គារនេះ បន្ទាប់ពី២នាក់បានស្លាប់កាលពីថ្ងៃម្សិលមិញ ដែលជាការស្លាប់ដំបូងៗបំផុតដែលត្រូវបានរាយការណ៍នៅក្នុងរយៈពេលជាច្រើនសប្តាហ៍កន្លងទៅថ្មីៗនេះ។ ប្រទេសចិនមានអ្នកស្លាប់សរុបពីជំងឺកូវីដ១៩ ដែលខ្លួនបានរាយការណ៍ មានចំនួន៥.២៤២នាក់ ចាប់តាំងពីជំងឺរាតត្បាតនេះ បានកើតមានឡើងជាដំបូងចេញពីទីក្រុង Wuhan កាលពីចុងឆ្នាំ២០១៩។ ចំនួនអ្នកស្លាប់សរុបនេះ គឺមានលក្ខណៈទាបខ្លាំង បើយោងទៅលើបទដ្ឋានជាសាកលនោះ។ ប៉ុន្តែគេកំពុងតែមានការសង្ស័យកាន់តែខ្លាំងឡើងថាតើតួលេខនេះឆ្លុះបញ្ចាំងពីការពិតនៃជំងឺនេះឬទេ ដែលកំពុងរាតត្បាតពាសពេញទីក្រុងនានារបស់ប្រទេសចិននោះ បន្ទាប់ពីប្រទេសនេះ បានលុបចោលនូវការរឹតបន្តឹង ដែលរួមមានការតម្រូវឱ្យតេស្តជាដើមនោះ កាលពីថ្ងៃទី៧ ខែធ្នូកន្លងមក។ ក្រុមអ្នកជំនាញសុខភាពជាច្រើនប៉ាន់ប្រមាណថា ពលរដ្ឋចិនប្រមាណជា៦០ភាគរយ ឬស្មើនឹង១០ភាគរយនៃចំនួនប្រជាជននៅទូទាំងពិភពលោក អាចឆ្លងជំងឺកូវីដ១៩ក្នុងពេលប៉ុន្មានខែខាងមុខនេះ ហើយប្រជាជនចិនប្រមាណ២លាននាក់អាចស្លាប់ដោយសារជំងឺនេះ។ អ្នកនាំពាក្យក្រសួងការបរទេសសហរដ្ឋអាមេរិក លោក Ned Price និយាយនៅថ្ងៃចន្ទថា លទ្ធភាពនៃការបំផ្លែងខ្លួននៃវីរុសជំងឺកូវីដ នៅពេលវាឆ្លងរាតត្បាតនៅទូទាំងប្រទេសចិននោះ អាចជាការគំរាមកំហែងមួយសម្រាប់ប្រជាជន នៅគ្រប់ទីកន្លែងទាំងអស់។ ដោយឡែកលោក Xu Wenbo ដែលជាមន្ត្រីចិននៃទីភ្នាក់ងារគ្រប់គ្រងនិងការពារជំងឺរបស់ប្រទេសចិន បានប្រាប់ក្រុមអ្នកសារព័ត៌មានថា វីរុសនៃជំងឺកូវីដ១៩អាចមានការបំប្លែងខ្លួនថ្មី ប៉ុន្តែមន្ត្រីចិនរូបនេះបានបន្ធូរបន្ថយការព្រួយបារម្ភដែលមាននោះ៕	2022-12-20T07:00:00+07:00	khmer.voanews.com	https://khmer.voanews.com/a/china-races-to-bolster-health-system-as-covid-surge-sparks-global-concern/6883995.html
718f07e8-6c26-4523-8d9c-0e50d0bf5fd4	ប្រធានក្រុមសម្រាប់លុបបំបាត់ជំងឺគ្រុនចាញ់ខេត្តកំពង់ធំ អំពាវនាវអ្នកពាក់ព័ន្ធ និងពលរដ្ឋចូលរួមធ្វើតេស្តរកជំងឺគ្រុនចាញ់ ប្រសិនបើមានករណីសង្ស័យ	លោក អ៊ុន បុត្ត អភិបាលរងខេត្ត និងជាប្រធានក្រុមពិសេសថ្នាក់ខេត្តសម្រាប់លុបបំបាត់ជំងឺគ្រុនចាញ់ខេត្តកំពង់ធំ បានអំពាវនាវដល់អ្នកពាក់ព័ន្ធ និងប្រជាពលរដ្ឋចូលរួមធ្វើតេស្តឈាម និងអ្នកស្ម័គ្រចិត្តព្យាបាល ជំងឺគ្រុនចាញ់ ជាពិសេសមិនត្រូវទៅរកសេវាឯកជនជាដាក់ខាតប្រសិនបើមានករណីសង្ស័យ។ ការអំពាវនាវបែបនេះរបស់លោក អ៊ុន បុត្ត បានធ្វើឡើងក្នុងឱកាសដែលលោកអញ្ជើញកិច្ចប្រជុំប្រចាំត្រីមាសក្រុមការងារពិសេសលុបបំបាត់ជំងឺគ្រុនចាញ់ថ្នាក់ខេត្ត នៅថ្ងៃទី១៩ ខែធ្នូ ឆ្នាំ២០២២នេះ។ នាឱកាសនោះលោកអភិបាលរងខេត្ត បន្តថា មានប្រជាជនភាគច្រើនមិនចូលរួមធ្វើតេស្តឈាម និងអ្នកស្ម័គ្រចិត្តព្យាបាលជំងឺគ្រុនចាញ់ទេពេលឈឺគាត់ទៅរកសេវាឯកជន ហើយស្នើសុំក្រុមប្រឹក្សាឃុំទាំងអស់ ដាក់បញ្ចូលរបៀបវារៈការជំរុញការងារធ្វើតេស្តឈាម ស្វែងរកជំងឺគ្រុននចាញ់នៅក្នុងកិច្ចប្រជុំក្រុមប្រឹក្សាឃុំរៀងរាល់កិច្ចប្រជុំក្រុមប្រឹក្សាឃុំ ដើម្បី្របញ្រ្ជាបការងារធ្វើតេស្តឈាមឱ្យក្រុមប្រឹក្សាឃុំទាំងអស់បានដឹង និងជួយជំរុញការងារនេះបានទៅដល់គ្រប់ភូមិ ឃុំ។ លោក អ៊ុន បុត្ត បានផ្ដាំផ្ញើដល់អ្នកចូលរួមទាំងអស់ គឺស្នើសុំសមាជិកក្រុមការងារពិសេសលុបបាត់ជំងឺគ្រុនចាញ់ទាំងអស់ ជួយណែនាំប្រជាជនឱ្យស្គាល់ និងមកធ្វើតេស្តឈាមនៅផ្ទះអ្នកស្ម័គ្រចិត្យព្យាបាលជំងឺគ្រុនចាញ់ ដែលមានស្លាកសញ្ញាពណ៌លឿង និងមានសរសេរនៅទីនេះមានធ្វើតេស្តឈាម និងព្យាបាលជំងឺគ្រុនចាញ់ ដោយឥតគិតថ្លៃនៅទូទាំងប្រទេស។ បន្ថែមពីនេះ ប្រធានក្រុមពិសេសថ្នាក់ខេត្តសម្រាប់លុបបំបាត់ជំងឺគ្រុនចាញ់ខេត្ត ក៏ស្នើសុំសមាជិកក្រុមការងារពិសេសលុបបំបាត់ជំងឺគ្រុនចាញ់ទាំងអស់ ជួយផ្សព្វផ្សាយពីវិធានការការពារជំងឺគ្រុនចាញ់ដល់ប្រជាជននៅតាមភូមិ និងជួយជំរុញប្រជាជនឱ្យមកធ្វើតេស្តឈាមបន្ទាប់ពីត្រឡប់មកពីព្រៃ ឬចំការវិញ និងពេលមានគ្រុនក្តៅព្រោះចំនួនករណីវិជ្ជមាន មានការកើនឡើងច្រើនជាងឆ្នាំ២០២១។ បើតាមលោក ទូច ផល្លា ប្រធានកម្មវិធីគ្រុនចាញ់ខេត្ត បានបង្ហាញពីគោលបំណងប្រជុំគឺបូកសរុបការងារប្រយុទ្ធប្រឆាំងនឹងជំងឺគ្រុនចាញ់ថ្នាក់ខេត្ត និងស្រុកប្រតិបត្តិក្នុងឆ្នាំ២០២២ រយៈពេល១១ខែ ចាប់ពីខែមករាដល់ខែវិច្ឆិកា ឆ្នាំ២០២២ ដើម្បីកំណត់បាននូវបញ្ហាប្រឈម និងឧបសគ្គសំខាន់ៗការងារគ្រុនចាញ់ និងពិភាក្សាកំណត់រកដំណោះស្រាយបញ្ហាជារួម និងព្រមទាំងលើកទិសដៅយុទ្ធសាស្ត្របន្តកម្រិតខេត្ត ស្រុកប្រតិបត្តិសម្រាប់ត្រីមាសបន្ទាប់៕	2022-12-19T23:02:00+07:00	freshnewsasia.com	https://m.freshnewsasia.com/index.php/en/localnews/270429-2022-12-19-09-02-47.html
96b8582d-674f-4781-862e-aaffabf27e92	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន៣២នាក់ ខណៈអ្នកជាសះស្បើយ១៧នាក់ (Video inside)	ក្រសួងសុខាភិបាល នៅថ្ងៃទី១៩ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន៣២នាក់ ខណៈជាអ្នកជាសះស្បើយ១៧នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៩ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៤១៩នាក់, អ្នកជាសះស្បើយសរុបចំនួន ១៣៥,២២៤នាក់, ស្លាប់សរុបចំនួន ៣,០៥៦នាក់៕	2022-12-19T18:42:00+07:00	freshnewsasia.com	https://m.freshnewsasia.com/index.php/en/localnews/270289-2022-12-19-04-42-17.html
c0a4d7f3-6a88-4397-92ba-6ffc140f7ae6	ក្រសួងសុខាភិបាល ណែនាំពលរដ្ឋការពារ ការចម្លងវិរុសកូវីដ១៩ និងប្រុងប្រយ័ត្នសុខភាព អំឡុងពេលអាកាស ធាតុចុះត្រជាក់	ការលើកឡើងរបស់ លោករដ្ឋមន្ដ្រី បែបនេះបន្ទាប់ពីកម្ពុជា បានឈានចូលជាបណ្ដើរៗ ដល់ពេលវេលា ដែលអាកាសធាតុ ត្រជាក់នៃរដូវរងារបាន និងកំពុងមកដល់ ដូច្នេះដើម្បីការពារសុខភាពផ្ទាល់ខ្លួន និង ក្រុមគ្រួសារឲ្យបានល្អ និងចៀសផុតពីជំងឺ ដង្កាត់ដែលអាចកើតមាន ជាយថាហេតុបណ្តាលមក ពីអាកាសធាតុចុះត្រជាក់នេះ។ យោងតាមសេចក្ដីជូនដំណឹង របស់ ក្រសួងសុខាភិបាល នាថ្ងៃទី១៩ ខែធ្នូ ឆ្នាំ២០២២ លោក ម៉ម ប៊ុនហេង បានបញ្ជាក់ថា «សូមធ្វើការណែនាំដល់ ប្រជាពលរដ្ឋទូទាំងប្រទេស ជាពិសេសប្រជាជន ដែលរស់នៅក្នុងតំបន់ ដែលមានអាកាសធាតុចុះត្រជាក់ខ្លាំង នូវសារអប់រំសុខភាព និងការបង្ការសុខភាពសំខាន់ៗ ដូចជា ក្នុងចំណោមជំងឺតាមរដូវកាល ដែលជួបប្រទះញឹកញាប់ ក្នុងអំឡុងពេលអាកាសធាតុចុះត្រជាក់ នៅចន្លោះពីខែធ្នូ ដល់ខែមករានៃឆ្នាំ គឺភាគច្រើនមានដូចជា ជំងឺផ្លូវដង្ហើម ដែលមិនត្រូវនឹងអាកាសធាតុត្រជាក់ ឬជាប្រភេទអាល់លែកហ្ស៊ី និងជំងឺ ផ្លូវដង្ហើមបណ្តាលមកពីវីរុស និង មេរោគស្ត្រីបតូកូក ដែលបង្កឲ្យមានរោគសញ្ញាដូចជា គ្រុនផ្ដាសាយ ហូរសំបោរ រលាកបំពង់ក ក្អក និងរលាកក្រពះពោះវៀន ដោយពពួកវីរុស ជាដើម»។ លើសពីនេះ ក្រសួងសុខាភិបាល លើកទឹកចិត្តដល់បុគ្គលម្នាក់ៗ អនុវត្តធ្វើតេស្តរហ័សដោយខ្លួនឯងក្នុងករណីដែល មានរោគសញ្ញាណាមួយដែលសង្ស័យ ដើម្បីចៀសវាងការចម្លងទៅកាន់បុគ្គលដទៃទៀត ដែលអាចបង្ក ឱ្យមានការចម្លងទ្រង់ទ្រាយធំនៅក្នុងសហគមន៍។ ប្រសិនបើមានលទ្ធផលវិជ្ជមាន ត្រូវនៅដាច់ពីក្រុមគ្រួសារ ថែទាំ និងព្យាបាលដោយខ្លួនឯង នៅផ្ទះក្នុង ករណីស្រាល តែបើមានរោគសញ្ញាវិវត្តន៍ ទៅធ្ងន់ធ្ងរត្រូវទៅស្វែង រកការព្យាបាលនៅតាមមន្ទីរពេទ្យរដ្ឋឱ្យបានឆាប់។ ជាងនេះទៅទៀត ប្រសិនបើប្រជាពលរដ្ឋ មានបញ្ហាសុខភាព ឬការឆ្លងជំងឺដទៃទៀត សូមប្រញាប់ទៅស្វែងរកការពិនិត្យ ពិគ្រោះនៅមន្ទីរពេទ្យរដ្ឋ ដែលនៅជិតផ្ទះរបស់លោកអ្នក៕	2022-12-19T18:40:00+07:00	dap-news.com	https://dap-news.com/national/2022/12/19/300191/
9d066ad5-410a-4d3b-a7a8-633243175efe	ក្រសួងសុខាភិបាល ជូនដំណឹងពីការការពារការចម្លងជំងឺកូវីដ១៩ និងការប្រុងប្រយ័ត្នការពារសុខភាព អំឡុងពេលអាកាសធាតុចុះត្រជាក់	ក្រសួងសុខាភិបាល នៅថ្ងៃទី១៩ ខែធ្នូ ឆ្នាំ២០២២នេះ បានចេញសេចក្ដីជូនព័ត៌មាន ស្ដីពីការការពារការចម្លងជងឺកូវីដ១៩ និងការប្រុងប្រយ័ត្នការពារសុខភាព ក្នុងអំឡុងពេលអាកាសធាតុចុះត្រជាក់។ ក្នុងសេចក្ដីជូនព័ត៌មាន ដែលបណ្ដាញព័ត៌មាន Fresh News ទទួលបានក្រសួងសុខាភិបាល បានកត់សម្គាល់នៅពេលនេះកម្ពុជាបានឈានចូលបណ្ដើរៗ ដល់ពេលវេលាដែលអាកាសធាតុត្រជាក់នៃរដូវរងារបាននិងកំពុងមកដល់ ដូច្នេះដើម្បីការពារសុខភាពផ្ទាល់ខ្លួន និងក្រុមគ្រួសារឲ្យបានល្អ និងចៀសវាងផុតពីជំងឺដង្កាត់ដែលអាចកើតមានជាយថាហេតុ បណ្ដាលមកពីអាកាសធាតុចុះត្រជាក់នេះ៕	2022-12-19T18:34:00+07:00	freshnewsasia.com	https://m.freshnewsasia.com/index.php/en/localnews/270285-2022-12-19-04-34-27.html
67ab4229-5e0a-4c5d-a1f5-0d0032de13c0	ដើមទុំពរ័ ព្យាបាលជំងឺក្រពះយ៉ាងសក្ដិសិទ្ធិបំផុត	ភ្នំពេញ ៖ តាមប្រភពពីលោកតា ហម កប អាយុ ៨០ ឆ្នាំ រស់នៅភូមិក្រាំងដៃ ឃុំធ្លក ស្រុកទ្រាំង ខេត្តតាកែវ បានឲ្យកម្ពុជាថ្មីដឹងថា ដើមទុំពរ័ គឺជាថ្នាំព្យាបាលជំងឺក្រពះយ៉ាងសក្ដិសិទ្ធិបំផុត។ លោកតា ហម កប បានបន្តថា ដើមទុំពរ័ គឺជាថ្នាំបុរាណដែលចាស់ៗជំនាន់ដើមសកសំបកយកទៅដាំទឹកពិសាព្យាបាលជំងឺក្រពះ។ ចំណែកផ្លែទុំដើម ក៏ចាស់ៗនិយមបេះយកទៅពិសា ដើម្បីការពារកុំឲ្យកើតជំងឺក្រពះទៀតផង។ លោកតា ហម កប បានបញ្ជាក់ទៀតថា មកដល់បច្ចុប្បន្ននេះ បងប្អូនប្រជាពលរដ្ឋរស់នៅតាមបណ្ដាជនបទ នៅបន្តយកសំបកដើមទុំពរ័ យកទៅដាំទឹកហូប ដើម្បីព្យាបាលរោគក្រពះយ៉ាងសក្ដិសិទ្ធិបំផុតនោះ៕ អត្ថបទ ៖ នរា	2022-12-19T17:29:00+07:00	kampucheathmey.com	https://www.kampucheathmey.com/health/433131
2eaf23bd-9b09-4e92-b243-58d290df46e1	សហរដ្ឋអាមេរិក៖ មនុស្ស ៧,៦៧៥នាក់ ឆ្លងកូវីដ-១៩ និងអ្នកជំងឺ ៥នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៧,៦៧៥នាក់ទៀត បានឆ្លងជំងឺ COVID-19 ខណៈអ្នកជំងឺ ៥នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃចន្ទ ទី១៩ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០១,៧៦០,១៤៩ករណី ក្នុងនោះមានអ្នកស្លាប់សរុបចំនួន ១,១១២,៩៧០នាក់ និងជាសះស្បើយឡើងវិញសរុប ៩៨.៨៥លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-19T16:23:00+07:00	freshnewsasia.com	https://m.freshnewsasia.com/index.php/en/internationalnews/270259-2022-12-19-02-23-45.html
63b4e991-20b2-40fb-a102-ea55668b82a9	កុមារអង់គ្លេស ៣នាក់ទៀតហើយ ស្លាប់ដោយសារជំងឺ Strep A (មានវីដេអូ)	តួលេខថ្មីបង្ហាញថា កុមារចំនួន៣នាក់ទៀតហើយ ត្រូវបានបញ្ជាក់ថា ស្លាប់ដោយសារជំងឺ Strep A ក្នុងចក្រភពអង់គ្លេស។ ទិន្នន័យពីទីភ្នាក់ងារសន្តិសុខសុខភាពចក្រភពអង់គ្លេស (UKHSA) បានបង្ហាញថា យ៉ាងតិចកុមារ១៩នាក់ បានបាត់បង់ជីវិតនៅទូទាំងចក្រភពអង់គ្លេស ដោយសារទម្រង់រាតត្បាតនៃជំងឺនេះ។ កុមារចំនួន១៦នាក់ក្នុងចំណោមកុមារទាំងនោះ បានស្លាប់នៅប្រទេសអង់គ្លេសចាប់តាំងពីខែកញ្ញាមក។ ការស្លាប់របស់កុមារបីនាក់ផ្សេងទៀត ត្រូវបានកត់ត្រានៅក្នុងប្រទេសអៀរឡង់ខាងជើង និងវេលស៍។ កាលពីថ្ងៃព្រហស្បតិ៍ទី១៥ខែធ្នូ មន្ត្រីសុខាភិបាលអង់គ្លេស បានបើកការស៊ើបអង្កេតថាតើការស្លាប់របស់កុមារនៅតំបន់ Powys មានទំនាក់ទំនងជាមួយជំងឺ Strep A ដែរឬទេ បន្ទាប់ពីមានការស្លាប់ដែលបានបញ្ជាក់នៅក្នុងតំបន់ Penarth នៃទីក្រុង Vale of Glamorgan កាលពីដើមខែធ្នូនេះ។ កាលពីសប្តាហ៍មុន សិស្សម្នាក់នៅសាលាមួយក្នុងទីក្រុង Sussex បានក្លាយជាមនុស្សទី១៦ ដែលត្រូវបានគេអះអាងថា ស្លាប់ដោយសារជំងឺនេះ នៅក្នុងចក្រភពអង់គ្លេស ចាប់តាំងពីខែកញ្ញាមក។ គួរបញ្ជាក់ថា គិតចាប់តាំងពីខែកញ្ញាមក មានកុមារអាយុពី១ទៅ៤ឆ្នាំ ចំនួន១១១នាក់កំពុងឈឺធ្ងន់ដោយសារជំងឺ Strep A បើប្រៀបធៀបទៅនឹង១៩៤ករណីនៅក្នុងក្រុមអាយុនេះ ពេញមួយឆ្នាំចន្លោះឆ្នាំ២០១៧និង២០១៨៕ ចុចអាន៖	2022-12-19T16:07:00+07:00	kampucheathmey.com	https://www.kampucheathmey.com/health/431923
2235b94e-579b-4ac9-9b1d-cfb0870e252c	ក្រសួងសុខាភិបាល ណែនាំឲ្យប្រជាពលរដ្ឋ ការពារការចម្លងវីរុសកូវីដ-១៩ និង ការប្រុងប្រយ័ត្នការពារសុខភាព ក្នុងអំឡុងពេលអាកាសធាតុចុះត្រជាក់	ភ្នំពេញ ៖ ក្រសួងសុខាភិបាល នៅថ្ងៃទី១៩ខែធ្នូឆ្នាំ២០២២នេះ បានចេញសេចក្តីជូនព័ត៌មាន ស្តីពីការការពារការចម្លងវីរុសកូវីដ-១៩ និង ការប្រុងប្រយ័ត្នការពារសុខភាព ក្នុងអំឡុងពេលអាកាសធាតុចុះត្រជាក់។ ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណៈជនទាំងអស់ ឱ្យបានជ្រាបថា ស្ថានភាព នៃជំងឺកូវីដ-១៩ នៅលើសកលលោក យើងសង្កេតឃើញថាមានការងើបឡើងវិញនូវការចម្លងវីរុសកូវីដ-១៩ ដោយឡែក ព្រះរាជាណាចក្រកម្ពុជារបស់យើងក៏ជាប្រទេសមួយដែលស្ថិតនៅក្នុងតំបន់និងនៅលើសកលលោកដែរ នេះបញ្ជាក់ថា វីរុសកូវីដ-១៩ មិនទាន់ទៅណាឆ្ងាយពីយើងនៅឡើយទេ ជាពិសេសពពួកអូមីក្រុង នៅតែបន្តការបំប្លែងខ្លួនរបស់វាជាបន្ត បន្ទាប់ បណ្តាលឱ្យលទ្ធភាពនៃការចម្លងគឺកើតមានគ្រប់ពេលវេលា គ្រប់កាលៈទេសៈ និងគ្រប់កន្លែងទាំងអស់។ ដូច្នេះយើង ត្រូវតែប្រុងប្រយ័ត្នទាំងអស់គ្នា ដើម្បីការពារកុំឱ្យមានការស្ទុះងើបឡើងវិញនិងការឆ្លងរាលដាលនៃវីរុសកូវីដ-១៩ – ចូលទៅ ក្នុងសហគមន៍របស់យើង និងដើម្បីបន្តនិរន្តរ៍ភាពដំណើរការប្រទេសជាបន្តទៅមុខទៀតប្រកបដោយសុវត្ថិភាពនិងភាពរីករាយ ក្នុងគន្លងប្រក្រតីភាពថ្មី ក្រសួងសុខាភិបាល សូមធ្វើការក្រើនរំលឹក និងអំពាវនាវសារជាថ្មី ដល់សាធារណជន បងប្អូនប្រជាពលរដ្ឋ សូមបន្តចូលរួមទប់ស្កាត់ការចម្លងវីរុសកូវីដ-១៩ នៅក្នុងគ្រួសារនិងសហគមន៍យើងទាំងអស់គ្នា ដោយបន្តអនុវត្តតាមការ ណែនាំដ៏ខ្ពង់ខ្ពស់របស់ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា នូវវិធានការ ” ៣ការពារ ( ពាក់ម៉ាស់ លាងដៃឱ្យញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡើង) និង៣កុំ (កុំទៅកន្លែងមានមនុស្សច្រើន កុំទៅកន្លែងបិទជិតគ្មានខ្យល់ចេញចូល កុំប៉ះពាល់គ្នា កុំចាប់ដៃគ្នា កុំកៀកស្មាគ្នា) ដែលបាន ដាក់ចេញឱ្យអនុវត្តតាំងពីពាក់កណ្ដាល ខែធ្នូ ឆ្នាំ២០២០មក ហើយជាបន្តបន្ទាប់មកសម្ដេចក៏តែងតែក្រើនរំលឹកជាញឹកញាប់ ឱ្យបន្តនូវការអនុវត្តវិធានការខាងលើនេះ ប្រកបដោយស្មារតីទទួលខុសត្រូវខ្ពស់ ដោយផ្តើមចេញពីបុគ្គលផ្ទាល់ខ្លួនម្នាក់ៗ សមាជិកគ្រួសារ សហគម និងសង្គមទាំងមូល និងបន្តទៅចាក់វ៉ាក់សាំងទាំងដូសមូលដ្ឋាន ដូសជម្រុញទី៣ ទី៤ ទី៥ និងដូសជម្រុញនានា ដើម្បីបញ្ចៀសនូវការរីករាលដាលដ៏ធ្ងន់ធ្ងរទៅក្នុងសហគមន៍ ទៅក្នុងគ្រួសារ និងស្ថាប័ននានា ដែលអាចកើត មានជាយថាហេតុ។ លើសពីនេះទៅទៀត ព្រះរាជាណាចក្រកម្ពុជាយើង បានឈានចូលជាបណ្តើរៗ ដល់ពេលវេលាដែលអាកាសធាតុ ត្រជាក់នៃរដូវរងារបាននិងកំពុងមកដល់ ដូច្នេះដើម្បីការពារសុខភាពផ្ទាល់ខ្លួន និងក្រុមគ្រួសារឲ្យបានល្អ និងចៀសផុតពីជំងឺ ដង្កាត់ដែលអាចកើតមានជាយថាហេតុបណ្ដាលមកពីអាកាសធាតុចុះត្រជាក់នេះ ឯកឧត្តមសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល – សូមធ្វើការណែនាំដល់ប្រជាពលរដ្ឋទូទាំងប្រទេស ជាពិសេសប្រជាជនដែលរស់នៅក្នុងតំបន់ ដែលមានអាកាសធាតុចុះត្រជាក់ខ្លាំង នូវសារអប់រំសុខភាព និងការបង្ការសុខភាពសំខាន់ៗ មានដូចខាងក្រោមនេះ ៖ ១. ក្នុងចំណោមជំងឺតាមរដូវកាល ដែលជួបប្រទះញឹកញាប់ក្នុងអំឡុងពេលអាកាសធាតុចុះត្រជាក់ នៅចន្លោះពីខែ ធ្នូ ដល់ខែមករានៃឆ្នាំ គឺភាគច្រើនមានដូចជា ជំងឺផ្លូវដង្ហើមដែលមិនត្រូវនឹងអាកាសធាតុត្រជាក់ ឬជាប្រភេទអាល់លែកហ្ស៊ី និងជំងឺផ្លូវដង្ហើមបណ្តាលមកពីវីរុស និងមេរោគស្រ្តីបតូកូក ដែលបង្កឲ្យមានរោគសញ្ញាដូចជា គ្រុនផ្ដាសាយ ហូរសំបោរ រលាកបំពង់ក ក្អក និង រលាកក្រពះពោះវៀនដោយពពួកវីរុស ជាដើម។ ខាងក្រោមនេះ គឺជាវិធានការសាមញ្ញមួយចំនួន ដែលលោកអ្នកអាចអនុវត្តដើម្បីថែរក្សាខ្លួនអ្នកនិងក្រុមគ្រួសារ ជាពិសេសមនុស្សចាស់ជរា ទារកនិងកុមារ៖ ត្រូវស្លៀកពាក់អាវក្រាស់ៗ រុកនឹងកន្សែង ពាក់មួក និងស្រោមដៃរងារ ដើម្បីការពារកុំឲ្យធាតុត្រជាក់ប៉ះខ្លួន ប្រាណដោយចំហរ ធ្វើយ៉ាងណាឲ្យមានការរក្សាកំដៅក្នុងខ្លួនជាធម្មតា។ ចូរស្វែងរកការព្យាបាលវេជ្ជសាស្ត្រ នៅគ្រឹះស្ថានសុខាភិបាល ប្រសិនបើលោកអ្នកមានរោគសញ្ញា ពិបាកដក ដង្ហើម គ្រុនក្តៅ ក្អក ឈឺក និង ឈឺសាច់ដុំ ឬសង្ស័យថាជាជំងឺកូវីដ-១៩ ឬមានបញ្ហាសុខភាពផ្សេងទៀត ដែល មិនបានរៀបរាប់នៅក្នុងសេចក្តីណែនាំនេះបានអស់។ ចូរចងចាំថា សូមធ្វើដំណើរ តែនៅពេលដែលលោកអ្នកមានសុខភាពល្អ ហើយប្រសិនបើលោកអ្នកគិតថា លោកអ្នកមានជំងឺផ្តាសាយ ឬ មិនស្រួលខ្លួន (ឈឺ) គួរពន្យាផែនការធ្វើដំណើររបស់លោកអ្នក រហូតដល់មាន សភាពស្រួលបួល យ៉ាងហោចណាស់ ២៤ម៉ោង ក្រោយពីមានស្ថានភាពមិនស្រួលខ្លួន ហើយមិនត្រូវបើ ប្រាស់ឱសថប្រភេទអង់ទីប៊ីយូទិក(ថ្នាំផ្សះ) ដោយគ្មានវេជ្ជបញ្ហាឡើយ។ ពេលលោកអ្នក ក្អក ឬ កណ្ដាស សូមខ្ទប់មាត់ជាមួយក្រដាសក្រណាត់ ឬកន្សែងស្អាត។ បើគ្មានក្រណាត់ឬកន្សែង សូមក្អក ឬ កណ្ដាស់ដោយយកដៃអាវខ្ទប់មាត់ មិនត្រូវប្រើដៃទទេរបស់លោកអ្នកនោះទៅខ្ទប់មាត់នោះទេ។ លាងសម្អាត ដៃ របស់លោកអ្នក ឲ្យបានញឹកញាប់ ជាមួយសាប៊ូ និងទឹក ឬអាកុល ឬដែលលាងដៃ ហើយ ចៀសវាងយកដៃលោកអ្នកទៅប៉ះពាល់ផ្ទៃមុខ ភ្នែក ច្រមុះ និងមាត់របស់លោកអ្នក ប្រសិនបើមិនទាន់បានលាង សម្អាតដៃទេនោះ។ បើប្រាស្រ័យទាក់ទងជាមួយអ្នកឈឺ ត្រូវចេះការពារខ្លួនកុំឲ្យមានការចម្លងរោគ ដោយមិនត្រូវនៅជិតស្និទ្ធពេក និងត្រូវអនុវត្តវិធានការដូចបានជម្រាបជូនខាងលើនេះ។ ២. ទារក កុមារនិង មនុស្សមានវ័យចំណាស់ មានហានិភ័យខ្ពស់ ទាក់ទងនឹងជំងឺបណ្តាលមកពីអាកាសធាតុត្រជាក់ ។ ទារកបាត់បង់កំដៅរាងកាយរហ័សជាងមនុស្សធំ។ ហើយមនុស្សចាស់ សរីរាង្គពិបាកទប់ទល់ជាមួយអាកាសធាតុត្រជាក់ផង ដែរ។ លើសពីនេះទៅទៀត ទារក និងកុមារតូច មិនអាចរក្សាកំដៅរាងកាយ ឲ្យបានគ្រប់បានទេ បើគ្មានជំនួយការត្រឹមត្រូវ ពីអ្នកថែទាំពួកគេ។ ដូច្នេះ ចំណុចខាងក្រោមនេះ អាចជាជំនួយក្នុងការយល់ដឹងសម្រាប់កិច្ចការពារពួកគេ៖ ទារកអាយុតិចជាងមួយឆ្នាំ មិនគួរឲ្យដេកនៅក្នុងបន្ទប់ត្រជាក់ទេ។ ការផ្ដល់សម្លៀកបំពាក់ដែលកក់ក្តៅនិង ដណ្តប់ភួយសម្រាប់ទារកឲ្យបានត្រឹមត្រូវ ដើម្បីព្យាយាមរក្សាសីតុណ្ហភាពឲ្យបានកក់ក្ដៅសម្រាប់ខ្លួនប្រាណ ពួកគេ ក៏ដូចជា នៅក្នុងបន្ទប់របស់ទារក។ មនុស្សវ័យចំណាស់ ជាញឹកញាប់ មានកំដៅរាងកាយតិច ដោយសារតែការរំលាយអាហារក្នុងរាងកាយយឺត និងសកម្មភាពរាងកាយមានតិចឬចុះថយ ដែលអាចធ្វើឲ្យសីតុណ្ហភាពក្នុងរាងកាយថយចុះជាងធម្មតា។ ដូច្នេះ មនុស្សវ័យចំណាស់ ក៏មានហានិភ័យដែរ ដែលអាចបណ្ដាលឲ្យមានគ្រោះថ្នាក់ដល់អាយុជីវិត ដោយសារត ការឆ្លើយតបរបស់រាងកាយជាមួយភាពត្រជាក់ ជាពិសេសអ្នកមានជំងឺប្រចាំកាយ ដូចជា ជំងឺទឹកនោមផ្អែម និង ជំងឺបេះដូង ជាដើម។ កុមារតូចៗ និងមនុស្សវ័យចំណាស់ គួរតែស្លៀកពាក់សម្លៀកបំពាក់ច្រើនជាន់ ពេលមានអាកាសធាតុ ត្រជាក់ ដើម្បីរក្សាភាពកក់ក្ដៅក្នុងខ្លួនគាត់។ ចៀសវាងសម្លៀកបំពាក់តឹង ពីព្រោះ វាអាចរំខានដល់ចរាចរ ឈាម ក្នុងរាងកាយ និងបណ្តាលឲ្យបាត់បង់កំដៅរាងកាយទៅវិញ។ កុមារ និងមនុស្សវ័យចំណាស់ គួរពាក់មួក និងស្រោមជើង នៅពេលចេញទៅខាងក្រៅ ក្នុងពេលមានអាកាស ធាតុត្រជាក់ ដើម្បីរក្សាកំដៅក្នុងរាងកាយ ដែលអាចបាត់បង់តាមរយៈ ដៃ ក្បាល និងជើង។ ពិសាទឹកឲ្យបានញឹកញាប់ ដើម្បីចៀសវាងការបាត់បង់ជាតិទឹក នៅពេលសរីរាង្គខិតខំទប់ទល់ទៅនឹង ភាពត្រជាក់។ ក្រសួងសុខាភិបានសូមលើកទឹកចិត្តដល់បុគ្គលម្នាក់ៗ អនុវត្តធ្វើតេស្តរហ័សដោយខ្លួនឯងក្នុងករណីដែល មានរោគ សញ្ញាណាមួយដែលសង្ស័យ ដើម្បីចៀសវាងការចម្លងទៅកាន់បុគ្គលដទៃទៀត ដែលអាចបង្ក ឱ្យមានការចម្លងទ្រង់ទ្រាយធំ នៅក្នុងសហគមន៍។ ប្រសិនបើមានលទ្ធផលវិជ្ជមាន ត្រូវនៅដាច់ពីក្រុមគ្រួសារ ថែទាំ និងព្យាបាលដោយខ្លួនឯងនៅផ្ទះក្នុងករណីស្រាល តែបើមានរោគសញ្ញាវិវត្តន៍ទៅធ្ងន់ធ្ងរ ត្រូវទៅស្វែងរកការព្យាបាលនៅតាមមន្ទីរពេទ្យរដ្ឋឱ្យបានឆាប់។ ប្រសិនបើបងប្អូនប្រជាពលរដ្ឋមានបញ្ហាសុខភាព ឬការឆ្លងជំងឺដទៃទៀត សូមប្រញាប់ទៅស្វែងរកការពិនិត្យពិគ្រោះនៅមន្ទីរពេទ្យរដ្ឋដែលនៅជិតផ្ទះរបស់លោកអ្នក ឬទំនាក់ទំនងតាមលេខផ្ដល់ជូនខាងក្រោមនេះ៕ រក្សាសិទ្ធិដោយ ៖ សុទ្ធលី	2022-12-19T11:42:15+07:00	cen.com.kh	https://cen.com.kh/archives/591734.html
79f8bcf3-7889-4741-920e-fb42f66520c2	ក្រុមគ្រូពេទ្យសហភាពសហព័ន្ធយុវជនកម្ពុជា ចុះពិនិត្យ និងព្យាបាលជំងឺ ជូនប្រជាពលរដ្ឋ នៅស្រុកវាលវែង ខេត្តពោធិ៍សាត់	ក្រុមគ្រូពេទ្យស្ម័គ្រចិត្ត របស់សហភាពសហព័ន្ធយុវជនកម្ពុជា ចំនួន១៤៥នាក់ ដែលដឹកនាំដោយលោក ហេង សុខគង់ រដ្ឋលេខាធិការក្រសួងឧស្សាហកម្ម វិទ្យាសាស្ត្រ បច្ចេកទេស និងនវានុវត្តន៍ និងជាប្រធានសហភាពសហព័ន្ធយុវជនកម្ពុជា ខេត្តពោធិ៍សាត់ តំណាងលោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា នាថ្ងៃទី១៨ ខែធ្នូ ឆ្នាំ២០២២នេះ បានចុះពិនិត្យ និងព្យាបាលសុខភាព ជូនប្រជាពលរដ្ឋក្នុងស្រុកវាលវែង ខេត្តពោធិ៍សាត់ ដោយឥតគិតថ្លៃ។ ពិធីនេះ ត្រូវបានធ្វើឡើងនៅបរិវេណវិទ្យាល័យ ហ៊ុន សែន ប្រម៉ោយ ដោយបានការទទួលស្វាគមន៍យ៉ាងកក់ក្តៅ ពីសំណាក់លោក ខូយ រីដា អភិបាលខេត្តពោធិ៍សាត់ និងលោក ទី ថានី អនុប្រធានទី១ អាជ្ញាធរអគ្គិសនីកម្ពុជា និងជាប្រធានក្រុមការងាររាជរដ្ឋាភិបាល ចុះមូលដ្ឋានស្រុកវាលវែង។ លោក ខូយ រីដា បានសម្តែងសេចក្តីសោមនស្ស និងស្វាគមន៍ ចំពោះគ្រូពេទ្យសហភាពសហព័ន្ធយុវជនកម្ពុជា ដែលដឹកនាំដោយ លោក ហេង សុខគង់ ដែលបានចុះមកពិនត្យ និងព្យាបាលសុខភាព ជូនប្រជាពលរដ្ឋក្នុងស្រុកវាលវែង ដោយឥតគិតថ្លៃ គឺជាសកម្មភាពមនុស្សធម៌ពិតជាមានសារៈសំខាន់ណាស់ ចំពោះប្រជាពលរដ្ឋដែលមានបញ្ហាសុខភាព រស់នៅក្នុងតំបន់នេះ។ លោកបន្តថា នេះគឺជាការយកចិត្តទុកដាក់ ពីសំណាក់ពីលោក ហ៊ុន ម៉ានី ជាពិសេសសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ចំពោះប្រជាពលរដ្ឋរស់នៅជនបទ ចុងកាត់មាត់ញក ដែលមានបញ្ហាផ្នែកសុខភាព ដើម្បីជួយសម្រាលការលំបាក និងមិនចំណាយថវិកាទៅលើការព្យាបាល នៅតាមមន្ទីរពេទ្យនានា។ ក្រុមគ្រូពេទ្យស្ម័គ្រចិត្ត ចុះមកផ្តល់សេវាពិគ្រោះ ពិនិត្យ និងព្យាបាលសុខភាពជំងឺ រហូតទៅដល់១៤មុខ ដូចជាជំងឺទូទៅ ជំងឺបេះដូង ជំងឺសរសៃឈាម ជំងឺមនុស្សចាស់ ជំងឺត្រចៀក ច្រមុះ បំពង់ក ធ្មេញ មាត់ ភ្នែក សើស្បែក វះកាត់តូច រោគសន្លាក់ ជំងឺកុមារ រោគស្ត្រី ពិនិត្យផ្ទៃពោះ ពិនិត្យអេកូសាស្ត្រ ជំងឺតម្រងនោម និងជំងឺផ្សេងៗ ព្រមទាំងអប់រំសុខភាព ក្នុងគោលបំណងឱ្យប្រជាពលរដ្ឋ កាន់តែមានសុខភាពល្អ។ លោក ហេង សុខគង់ បានលើកឡើងថា នេះមិនមែនលើកទី១នោះទេ ជានិច្ចកាល ក្រុមគ្រូពេទ្យស្ម័គ្រចិត្តសហភាពសហព័ន្ធយុវជនកម្ពុជា បានចុះពិនិត្យ និងព្យាបាលសុខភាព ជូនប្រជាពលរដ្ឋ ដោយឥតគិតថ្លៃ គ្រប់ទីកន្លែង មិនប្រកាន់អំពីនិន្នាការអ្វីឡើយ ដូចជានៅក្នុងអំឡុងវិបត្តិកូវីដ១៩ គឺជាសក្ខីភាពស្រាប់។ សម្រាប់សកម្មភាពមនុស្សធម៌ របស់ក្រុមគ្រូពេទ្យមកពិនិត្យ និងព្យាបាលជំងឺ ជូនប្រជាពលរដ្ឋក្នុងស្រុកវាលវែង មានរហូតទៅដល់១៤ផ្នែក បើជំងឺមិនអាចព្យាលបាន នឹងបញ្ជូនទៅព្យាបាលនៅភ្នំពេញ ដោយមិនអស់ថវិកាឡើយ ជាលទ្ធផលឃើញថា ប្រជាពលរដ្ឋដែលមានបញ្ហាសុខភាព បានពិនិត្យ ពិគ្រោះ និងព្យាបាល មានចំនួន៨៤៥នាក់។ សូមបញ្ជាក់ថា ស្រុកវាលវែង មាន៥ឃុំ ២០ភូមិ និងឧបសម្ព័ន្ធ២៣ភូមិ ប្រជាពលរដ្ឋ មានចំនួន៣៥,៦២០នាក់ ស្មើនឹង៨,៧៥១គ្រួសារ មានមណ្ឌលសុខភាពចំនួន៥ ប្រជាពលរដ្ឋចាក់វ៉ាក់សាំងការពារជំងឺកូវីដ១៩ ក្នុងដូសទី១ ចំនួន៣៥,៣១៩នាក់ ដូសទី២ ចំនួន៣៣,៦៥៣នាក់ ដូសទី៣ ចំនួន២៥,៨២៦នាក់ ដូសទី៤ ចំនួន១០,៩៥៨នាក់ និងដូសទី៥ ចំនួន១,៧៣២នាក់៕	2022-12-19T01:46:00+07:00	freshnewsasia.com	https://m.freshnewsasia.com/index.php/en/localnews/270235-2022-12-18-11-46-18.html
1d8a1619-0ed9-4e40-8f5b-c0b85f0242b4	សហរដ្ឋអាមេរិក៖ មនុស្ស ៨,៦២៩នាក់ ឆ្លងកូវីដ-១៩ និងអ្នកជំងឺ ២១នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៨,៦២៩នាក់ទៀត បានឆ្លងជំងឺ COVID-19 ខណៈអ្នកជំងឺ ២១នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃអាទិត្យ ទី១៨ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០១,៧៥២,៤៧៤ករណី ក្នុងនោះមានអ្នកស្លាប់សរុបចំនួន ១,១១២,៩៦៥នាក់ និងជាសះស្បើយឡើងវិញសរុប ៩៨.៨២លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-18T20:14:00+07:00	freshnewsasia.com	https://m.freshnewsasia.com/index.php/en/internationalnews/270216-2022-12-18-06-14-23.html
b597dc88-e7ab-474b-a030-88027698a69c	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន៨នាក់ ខណៈអ្នកជាសះស្បើយ២២នាក់ (Video inside)	ក្រសួងសុខាភិបាល នៅថ្ងៃទី១៨ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន៨នាក់ ខណៈជាអ្នកជាសះស្បើយ២២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៨ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៣៨៧នាក់, អ្នកជាសះស្បើយសរុបចំនួន ១៣៥,៤០៧នាក់, ស្លាប់សរុបចំនួន ៣,០៥៦នាក់៕	2022-12-18T18:52:00+07:00	freshnewsasia.com	https://m.freshnewsasia.com/index.php/en/localnews/270209-2022-12-18-04-52-06.html
7b43f02b-f1c2-4eb8-a125-6448af1caf29	កម្ពុជា ឱ្យគុយបានាំចូល ផលិតផលព្យាបាលដំបៅ បង្កដោយជំងឺទឹកនោមផ្អែក	យោងតាមសេចក្ដីជូនព័ត៌មាន ស្ដីពីលទ្ធផលដំណើរទស្សនកិច្ចសិក្សារបស់ គណៈប្រតិភូក្រសួងសុខាភិបាលកម្ពុជា ទៅប្រទេសគុយបា ចេញផ្សាយនាថ្ងៃទី១៧ ធ្នូ បានបញ្ជាក់ថា ភាគីគុយបា បានឯកភាពក្នុងការបញ្ជូនក្រុមគ្រូពេទ្យឯកទេសជំងឺមហារីក និងទឹកនោមផ្អែម ទៅបណ្តុះបណ្តាលគ្រូពេទ្យកម្ពុជា ឬទទួលយកគ្រូពេទ្យកម្ពុជាមកចូលរួមបណ្តុះ បណ្តាលដោយផ្ទាល់នៅប្រទេសគុយបា ដែលក្រុមការងារជំនាញនៃភាគីទាំងពីរ ត្រូវបន្តរៀបចំគម្រោងផែនការជាក់លាក់បន្ថែមទៀតអំពីតម្រូវការ និងពេលវេលា។ ដោយឡែកសម្រាប់ការព្យាបាលជំងឺទឹកនោមផ្អែម ភាគីកម្ពុជា បានលើកទឹកចិត្តឱ្យភាគីគុយ នាំយកនូវផលិតផលសម្រាប់ព្យាបាលដំបៅបង្កដោយជំងឺទឹកនោមផ្អែមសំដៅ កាត់បន្ថយជាអតិប្បរិមានូវអត្រាប្រឈមខ្ពស់ទៅនឹងការកាត់អវយវៈ (Amputation)។ ការនាំយកនូវផលិតផលដ៏សំខាន់នេះ នឹងត្រូវមានការបណ្តុះបណ្តាល ជាពិសេសលើបច្ចេកទេសនៃការប្រើប្រាស់ឱសថនេះ ពីអ្នកជំនាញនៃប្រទេសគុយបាផងដែរ។ លើសពីនេះ ភាគីគុយ បានឹងបំពេញទស្សនកិច្ចផ្លាស់ប្ដូរបទពិសោធន៍ មកកាន់ប្រទេសកម្ពុជា នាអំឡុងឆ្នាំ ២០២៣ខាងមុខនេះ ដើម្បីស្វែងរកឱកាសធ្វើកិច្ចសហប្រតិបត្តិការថ្មីៗបន្ថែមទៀត ស្របតាមអនុស្សរណៈនៃការយោគយល់គ្នាដែលមានជាធរមាន។ សូមរំលឹកថា លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល អមដំណើរដោយមន្ត្រីជាន់ខ្ពស់ក្រសួងសុខាភិបាលចំនួន ២រូប បានអញ្ជើញទៅបំពេញទស្សនកិច្ចផ្លូវការនៅគុយបា ចាប់ពីថ្ងៃទី១១-១៩ ខែធ្នូ ឆ្នាំ២០២២ ដើម្បីពង្រឹងកិច្ចសហប្រតិបត្តិការក្នុងវិស័យសុខាភិបាល ដោយអនុលោមតាម អនុស្សរណៈ នៃការយោគយល់គ្នារវាងក្រសួងសុខាភិបាលកម្ពុជា និងក្រសួងសុខភាពរបស់គុយបា៕	2022-12-18T17:26:00+07:00	dap-news.com	https://dap-news.com/national/2022/12/18/300110/
eb1f9a8f-829b-4049-8a92-c46ccfd77e06	រដ្ឋមន្ត្រីក្រសួងសុខាភិបាល ចុះសំណេះសំណាលសួរសុខទុក្ខ អ្នកជំងឺកំពុងសម្រាកព្យាបាលនៅមន្ទីរពេទ្យបង្អែកខេត្តកោះកុង	លោកវេជ្ជបណ្ឌិត ម៉ម ប៑ុនហេង រដ្ឋមន្ត្រីក្រសួងសុខាភិបាល អមដំណើរដោយ លោកវេជ្ជបណ្ឌិត ទៅ មុឹង ប្រធានមន្ទីរសុខាភិបាលខេត្តកោះកុង លោកវេជ្ជបណ្ឌិត ហៃ ឡៃ សុន ប្រធានមន្ទីរពេទ្យបង្អែកខេត្តកោះកុង និងក្រុមលោកគ្រូពេទ្យអ្នកគ្រូពេទ្យ នាថ្ងៃទី១៧ ខែធ្នូ ឆ្នាំ២០២២ បានចុះសួរសុខទក្ខអ្នកជំងឺដែលកំពុងសម្រាកព្យាបាលនៅមន្ទីរបង្អែកខេត្តនិងពិនិត្យបន្ទប់សម្រាកព្យាបាលអ្នកជំងឺ រួមទាំងសម្ភារៈបរិក្ខាពេទ្យ និងហេដ្ឋរចនាសម្ព័ន្ធសោភ័ណភាពបរិវេនមន្ទីរពេទ្យផងដែរ។ លោកវេជ្ជបណ្ឌិត ម៉ម ប៑ុនហេង បានកោតសរសើរចំពោះថ្នាក់ដឹកនាំ និងក្រុមលោកគ្រូពេទ្យបុគ្គលិកមន្ទីរពេទ្យទាំងអស់ ដែលបានខិតខំយកចិត្តទុកដាក់បង្កើននៅហេដ្ឋរចនាសម្ព័ន្ធបានល្អមានផាសុកភាព និងអនាម័យខ្ពស់ដើម្បីសុខភាពអ្នកជំងឺ និងប្រជាពលរដ្ឋដោយនិរន្តរភាព។ ទន្ទឹងនេះ លោករដ្ឋមន្ត្រីក្រសួងសុខាភិបាល បានកោតសរសើរដល់ក្រុមលោកគ្រូអ្នកគ្រូពេទ្យបានយកចិត្តទុកដាក់ក្នុងពិនិត្យ និងព្យាបាលអ្នកជំងឺដែលចូលមកសម្រាកព្យាបាលក្នុងមន្ទីរពេទ្យ ដោយមិនប្រកាន់ពូជសាសន៍ ឬនិន្នាការនយោបាយណាមួយឡើយ ប្រកបដោយវិជ្ជាជីវ:។ លោករដ្ឋមន្ត្រីបានបន្ថែមថា ដើម្បីឲ្យស្របទៅតាមគោលនយោបាយរបស់រាជរដ្ឋាភិបាល ក្រុមលោកគ្រូពេទ្យត្រូវខិតខំបន្ថែមទៀត ដើម្បីផ្តល់សេវាកម្មសាធារណៈបម្រើប្រជាពលរដ្ឋឲ្យទូលំទូលាយដើម្បីឲ្យពួកគាត់មានទំនុកចិត្តជឿជាក់លើវិស័យសុខាភិបាលកម្ពុជាយើងមិនបាច់ចេញទៅព្យាបាលក្រៅប្រទេស។ លោកវេជ្ជបណ្ឌិត ហៃ ឡៃសុន ប្រធានមន្ទីរពេទ្យបង្អែកខេត្តកោះកុង បានមានប្រសាសន៍ថា ដើម្បីអនុវត្តឲ្យស្របទៅតាមទិសដៅរបស់រាជរដ្ឋាភិបាល និងក្រសួងសុខាភិបាលនិងប្រកបដោយទំនួចខុសត្រូវចំពោះសុខភាពសេវាសាធារណៈក្រុមលោកគ្រូអ្នកគ្រូពេទ្យខិតខំប្រឹងប្រែងយកចិត្តក្នុងការព្យាបាលអ្នកជំងឺដែលចូលមកសម្រាកព្យាបាលឲ្យអស់ពីសមត្ថភាពដោយមិនគិតពីភាពនឿយហត់ និងប្រដោយក្រមសិលធម៌វិជ្ជាជីវៈ សេចក្តីថ្លៃថ្នូរជាគ្រូពេទ្យនិងពង្រឹងគុណភាពលើវិស័យសុខាភិបាលក្នុងខេត្តឲ្យកាន់រីកចំរើនបន្ថែមទៀត និងផ្តល់សេវាសាធារណៈជូនប្រជាពលរដ្ឋឲ្យបានទូលំទូលាយ។ លោក វេជ្ជបណ្ឌិត បានបញ្ជាក់បន្ថែមថា បច្ចុប្បន្ន មន្ទីរពេទ្យបង្អែកខេត្តកោះកុង បានរៀបចំបន្ទប់សង្រ្គោះបន្ទាន់ និងថែទាំសុខភាពទារកទើបនឹងកើតមិនគ្រប់ខែ មិនគ្រប់គីឡូ ឆ្លងមេរោគ មានសញ្ញាលឿងលើស្បែក បន្ទប់ថែទាំទារកបានបំពាក់សម្ភារៈបរិក្ខាពេទ្យបែបទំនើប រួមទាំងក្រុមលោកគ្រូពេទ្យជំនាញប្រកបដោយក្រមសិលធម៌វិជ្ជាជីវៈខ្ពស់ សម្ភារៈបរិក្ខាដ៍ទំនើបនេះគឺក្រោមការជំនួយពីអង្គការ(KOFHI)តាមរយៈក្រសួងសុខាភិបាល៕	2022-12-18T16:58:00+07:00	freshnewsasia.com	https://m.freshnewsasia.com/index.php/en/localnews/270201-2022-12-18-02-58-48.html
ec4e2cdd-85cf-4f49-a122-19bdeb78d215	អ្នកភូមិគោកត្របែក ស្រុកតាំងគោក ៣៥៨នាក់ ទទួលបានសេវាពិនិត្យនិងព្យាបាលជំងឺដោយឥតគិតថ្លៃ	ដោយឃើញការលំបាករបស់ប្រជាពលរដ្ឋនៃភូមិគោកត្របែក ឃុំស្រឡៅ ស្រុកតាំងគោក ខេត្តកំពង់ធំ ហើយម្យ៉ាងទៀតទឹកជំនន់ទើបនឹងស្រកផងនោះ លោក ហាក់ ម៉ុងហួត អភិបាលស្រុកតាំងគោក រួមជាមួយការិយាល័យសុខាភិបាលប្រតិបត្តិបារាយណ៍-សន្ទុក បានដឹកនាំក្រុមគ្រូពេទ្យចុះពិនិត្យនិងព្យបាលជំងឺប្រជាពលរដ្ឋប្រមាណ៣៥៨នាក់ ដែលរស់នៅភូមិគោកត្របែក និងតំបន់ទួលតាមុំ ដែលជាតំបន់ដាច់ស្រយាល។ សកម្មភាពនេះធ្វើឡើងនាថ្ងៃទី១៧ ខែធ្នូ ឆ្នាំ២០២២ ក្នុងនោះក៏មានការគាំទ្រពីសប្បុរជននានាផងដែរ។ លោក ហាក់ ម៉ុងហួត បានពាំនាំនូវការសួរសុខទុក្ខពីសម្តេចតេជោ ហ៊ុន សែន នាយករដ្ឋមន្រ្តី ដែលសម្តេចតែងតែជំរុញឲ្យមន្រ្តីថ្នាក់ក្រោមយកចិត្តទុកដាក់គិតគូរពីសុខទុក្ខរបស់ប្រជាពលរដ្ឋខ្លួន ហើយអាជ្ញាធរភូមិ ឃុំត្រូវសកម្មក្នុងមូលដ្ឋាន ដើម្បីក្តាប់បានរាល់តម្រូវការរបស់ប្រជាពលរដ្ឋ ក៏ដូចជាដោះស្រាយជូន និងរាយការណ៍បន្តទៅថ្នាក់លើ ដើម្បីជួយអន្តរាគមន៍ករណីខ្លួនមិនមានលទ្ធភាពដោះស្រាយ។ លោកបានថ្លែងអំណរគុណដល់សប្បុរសជនដែលបានផ្តល់ជាថ្នាំពេទ្យ ព្រមទាំងក្រុមគ្រូពេទ្យដែលបានលះបង់ពេលវេលានិងថវិការផ្ទាល់ ដើម្បីចុះមកពិនិត្យនិងព្យាបាលជំងឺជូនប្រជាពលរដ្ឋនាពេលនេះ។ សកម្មភាពទាំងនេះជាការចូលរួមចំណែកជាមួយអាជ្ញាធរ និងរាជរដ្ឋាភិបាលកម្ពុជា ដែលបាននិងកំពុងតែយកចិត្តទុកដាក់យ៉ាងខ្លាំងចំពោះសុខុមាលភាពរបស់ប្រជាពលរដ្ឋ និងជួយសម្រួលនូវបន្ទុកសេវាចំណាយរបស់ពួកគាត់បានមួយកម្រិត។ លោកបានបន្តទៀតថា សកម្មនេះជាការបន្ថែមទៅលើសេវារបស់ក្រុមគ្រូពេទ្យ ដែលចង់ខិតឲ្យជិតប្រជាពលរដ្ឋព្រមទាំងជួយកាត់បន្ថយការលំបាករបស់ពួកគាត់មួយចំនួនផងដែរ។ លោក ហាក់ ម៉ុងហួត បានសំណូមពរឲ្យប្រជាពលរដ្ឋចេះថែរក្សាសុខភាព រស់នៅស្អាត ផឹកទឹកស្អាត ហូបស្អាត ជាពិសេសចាស់ៗក្នុងរដូវរងានេះប្រយ័ត្នសុខភាព បើមានបញ្ហារត់រកមណ្ឌលសុខភាពដែលមានក្នុងភូមិនេះស្រេច និងមានក្រុមគ្រូពេទ្យរង់ចាំបម្រើសេវាជានិច្ច៕	2022-12-18T03:22:00+07:00	freshnewsasia.com	https://m.freshnewsasia.com/index.php/en/localnews/270179-2022-12-17-13-22-33.html
bbbaeb36-3bdb-4682-b837-0741d6b3b7f6	គ្រូពេទ្យឯកទេស រំលឹកឲ្យពលរដ្ឋប្រុងប្រយ័ត្ន ក្នុងការប្រើប្រាស់ផលិតផលអាហារបំប៉ន ដែលប្រឈមនឹងបញ្ហាតម្រងនោម ខណៈជំងឺនេះកើនឡើង	លោកវេជ្ជបណ្ឌិត លឹម វឌ្ឍនា ឯកទេសតម្រងនោម និងជាប្រធានសមាគមគ្រូពេទ្យតម្រងនោមកម្ពុជា បានក្រើនរំលឹកដល់ប្រជាពលរដ្ឋឲ្យប្រយ័ត្ន ក្នុងការប្រើប្រាស់ផលិតផលអាហារបំប៉ន ដែលប្រឈមនឹងបញ្ហាតម្រងនោម ខណៈជំងឺនេះកំពុងមានការកើនឡើងនាពេលបច្ចុប្បន្ននេះ។ ការក្រើនរំលឹកយ៉ាងដូច្នេះពីសំណាក់លោកវេជ្ជបណ្ឌិត លឹម វឌ្ឍនា បានធ្វើឡើងក្នុងសន្និសីទសមាគមគ្រូពេទ្យតម្រង់នោមកម្ពុជាប្រចាំឆ្នាំលើកទី៥ ក្រោមប្រធានបទ នៅព្រឹកថ្ងៃទី១៧ ខែធ្នូ ឆ្នាំ២០២២ នាសណ្ឋាគារភ្នំពេញ។ ប្រធានសមាគមគ្រូពេទ្យតម្រងនោមកម្ពុជា បានលើកឡើងយ៉ាងដូច្នេះថា ។ លោកវេជ្ជបណ្ឌិត លឹម វឌ្ឍនា បានបញ្ជាក់បន្ថែមថា ការបរិភោគក៏ជាផ្នែកមួយសំខាន់ផងដែរចំពោះបញ្ហាតម្រងនោម តួយ៉ាងដូចជាគ្រឿងផ្អែម គ្រឿងកំប៉ុង មិនផ្តល់ជាផលល្អប៉ុន្មានទេ ដូច្នេះត្រូវគិតគូរពិចារណាឲ្យបានត្រឹមត្រូវមុននឹងពិសារ ហើយស្ថិតនៅក្នុងកម្រិតមួយត្រឹមត្រូវ ចៀសវៀងបង្ករផលប៉ះពាល់ធ្ងន់ធ្ងរទៅថ្ងៃខាងមុខ។ អ្នកឯកទេសតម្រងនោមរូបនេះបានឲ្យដឹងផងដែរថា អស់រយៈពេលជាង ៦ឆ្នាំ មកហើយដែលសមាគមគ្រូពេទ្យតម្រងនោមកម្ពុជាត្រូវបានបង្កើតឡើង ក្នុងកិច្ចផ្ដួចផ្ដើមគំនិតដំបូងពីសំណាក់គ្រូពេទ្យខ្មែរដែលបម្រើការក្នុងវិស័យនេះចំនួន ១១រូប រួមទាំងមានការជួយជ្រោមជ្រែងអំពីមិត្តជប៉ុន ក្នុងគោលដៅបង្កើននូវការយល់ដឹងដល់សាធារណៈជន ជាពិសេសដល់សហភាតរៈដែលប្រកបវិជ្ជាជីវៈវេជ្ជសាស្ត្រទាំងអស់ឲ្យមានការយល់ដឹងអំពីវិធីបង្ការ ការធ្វើរោគវិនិច្ឆ័យ និង ការថែទាំដល់អ្នកជំងឺតម្រង់នោម ដើម្បីរួមចំណែកជាមួយក្រសួងសុខាភិបាល ក៏ដូចជារាជរដ្ឋាភិបាលក្នុងការលើកកម្ពស់សុខមាលភាពជូនប្រជាជនកម្ពុជា។ គួរបញ្ចាក់ថា ដើម្បីសម្រេចបាននូវគោលដៅនេះ សមាគមគ្រូពេទ្យតម្រងនោមបានចូលរួមក្នុងសកម្មភាពជាច្រើន ក្នុងនោះក៏មានការបង្កើតឲ្យមានជាសន្និសីទសមាគមប្រចាំឆ្នាំជារៀងរាល់ឆ្នាំ តែជាការគួរឲ្យសោកស្ដាយ រយៈពេល ២ឆ្នាំចុងក្រោយនេះគឺ ឆ្នាំ២០២០-២០២១ ការជួបជុំនេះត្រូវបានអាក់ខានដោយសារវិបត្តិជំងឺកូវីដ 19 ប៉ុន្តែទោះជាយ៉ាងណាក៏ដោយក្នុងកំឡុងពេលនៃការរាតត្បាតជាសកលនេះក្រុមគ្រូពេទ្យទាំងអស់នៅតែខិតខំប្រឹងប្រែងសិក្សាស្រាវជ្រាវនិងបន្តអភិវឌ្ឍសមត្ថភាពក្នុងការព្យាបាលថែទាំអ្នកជំងឺរហូតដល់ពេលស្ថានភាពបានធូរស្រាល៕	2022-12-18T00:43:00+07:00	freshnewsasia.com	https://m.freshnewsasia.com/index.php/en/localnews/270161-2022-12-17-10-43-19.html
10c905ad-5530-4785-bcf9-242f2d44bc96	សាខាកាកបាទក្រហមកម្ពុជាខេត្តក្រចេះ ប្រារព្ធទិវាពិភពលោកប្រយុទ្ធនឹងជំងឺអេដស៍១ធ្នូ ភ្ជាប់ជាមួយសកម្មភាពចុះជួយពលរដ្ឋជួបការលំបាក	លោកស្រី ហ៉ឹង ណារី វ៉ាថន ប្រធានក្រុមការងារឥស្សរជនឆ្នើមថ្នាក់ខេត្តក្រចេះ នាថ្ងៃទី១៧ ខែធ្នូ ឆ្នាំ២០២២នេះ បានដឹកនាំការប្រារព្ធទិវាពិភពលោកប្រយុទ្ធនឹងជំងឺអេដស៍ ១ ធ្នូ ២០២២ ក្រោមប្រធានបទ «ធ្វើឱ្យមានសមភាព» និងបានចុះជួបសំណេះសំណាលសួរសុខទុក្ខ ចែកអំណោយដល់អ្នកផ្ទុកមេរោគអេដស៍ និងជនពិការចំនួន៦០គ្រួសារ នៅសាខាកាកបាទក្រហមកម្ពុជាស្រុកឆ្លូង។ អ្នកផ្ទុកមេរោគអេដស៍ និងជនពិការទាំងចំនួន៦០គ្រួសារនោះ ក្នុងមួយគ្រួសារទទួលបានមី១កេស ត្រីខ១យួរ ភួយ១ ក្រមា១ អាវយឺត៤ និងថវិកាចំនួន៤ម៉ឺនរៀល។ នាឱកាសនោះ លោកស្រី ហ៉ឹង ណារី វ៉ាថន បានបញ្ជាក់ថា ចាប់ពីសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធានកាកបាទក្រហមកម្ពុជា និងជាឥស្សរជនឆ្នើមថ្នាក់ជាតិនៃវេទិកាភាពជាអ្នកដឹកនាំតំបន់អាស៊ីប៉ាស៊ីហ្វិក ឆ្លើយតបមេរោគអេដស៍ ជំងឺអេដស៍ និងការអភិវឌ្ឍនៅកម្ពុជា សម្ដេចកិត្តិព្រឹទ្ធបណ្ឌិតបានខិតខំប្រឹងប្រែងរិះរកគ្រប់មធ្យោបាយ ដើម្បីផ្ដល់ការអប់រំ ណែនាំ ផ្សព្វផ្សាយ សំដៅកាត់បន្ថយអត្រាឆ្លងមេរោគអេដស៍ពីមនុស្សម្នាក់ទៅមនុស្សម្នាក់ និងអត្រាចម្លងពីម្តាយទៅកូន រហូតទទួលបានជោគជ័យ និងមានប្រសិទ្ធភាពខ្ពស់គួរឲ្យកត់សម្គាល់។ ជាងនេះទៅទៀត ភាពរើសអើងនៅក្នុងសង្គម ក៏ត្រូវបានកាត់បន្ថយ និងលុបបំបាត់ស្ទើរទាំងស្រុង ខណៈនាពេលបច្ចុប្បន្ន ជំងឺដ៏កាចសាហាវមួយនេះត្រូវបានមនុស្សជាតិទប់ទល់ និងគ្រប់គ្រងបានដោយវិធីសាស្ត្រផ្សេងៗ ហើយវាក៏ក្លាយទៅជាមធ្យោបាយដ៏មានប្រសិទ្ធភាពសម្រាប់ប្រជាពលរដ្ឋរងគ្រោះអាចសម្របខ្លួនរស់នៅ ប្រកបរបរចិញ្ចឹមជីវិតក្នុងសហគមន៍បានប្រសើរដូចប្រជាជនដទៃទៀតដែរ។ លោកស្រីបានបន្តថា អ្វីដែលសំខាន់ គឺប្រជាពលរដ្ឋរងគ្រោះបានទទួលសេវាកម្មថែទាំ គាំទ្រ និងព្យាបាលពីសង្គមជាតិ ដោយគ្មានការរើសអើង។ ទោះបីយ៉ាងនេះក្តី រាជរដ្ឋាភិបាលកម្ពុជា កាកបាទក្រហមកម្ពុជា និងគ្រប់ភាគីពាក់ព័ន្ធទាំងអស់នៅតែបន្តប្រឹងប្រែងរួមគ្នាប្រយុទ្ធនឹងជំងឺអេដស៍ឲ្យឈានឆ្ពោះទៅសម្រេចបានគោលដៅ បញ្ចប់បញ្ហាអេដស៍នៅកម្ពុជាត្រឹមឆ្នាំ២០២៥ ពោលគឺគ្មានការឆ្លងថ្មីនៃមេរោគអេដស៍ គ្មានការរើសអើងអ្នកផ្ទុកមេរោគអេដស៍ និងគ្មានអ្នកជំងឺអេដស៍ដោយមិនបានទទួលការព្យាបាលជាមួយឱសថប្រឆាំងនឹងមេរោគអេដស៍។ លោកស្រីមានទំនុកចិត្តយ៉ាងខ្លាំងទៅលើពាក្យស្លោក ដោយសម្អាងទៅលើការដឹកនាំរបស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន គួបផ្សំជាមួយកម្លាំងចលករដទៃទៀត ដូចជាក្រសួងសុខាភិបាល កាកបាទក្រហម អង្គការនានា និងអ្នកពាក់ព័ន្ធដទៃទៀត។ សំខាន់បំផុតនោះ គឺចំពោះប្រជាពលរដ្ឋដែលមានការពាក់ព័ន្ធនឹងជំងឺនេះ ចាំបាច់ត្រូវតែយកចិត្តទុកដាក់ថែទាំសុខភាពដោយប្រុងប្រយ័ត្ន និងអនុវត្តឱ្យបានហ្មត់ចត់តាមវេជ្ជបញ្ជារបស់គ្រូពេទ្យ។ លោកស្រីក៏បានផ្តាំផ្ញើដល់ប្រជាពលរដ្ឋទាំងអស់សូមរក្សាសុខភាពឲ្យបានល្អ ហើយចូលរួមប្រយុទ្ធប្រឆាំងនឹងជំងឺកូវីដ-១៩ដ៏កាចសាហាវ និងសូមចូលរួមជាមួយរាជរដ្ឋាភិបាលអនុវត្តឱ្យបានខ្ជាប់ខ្ជួននូវវិធានការសុខាភិបាល បន្តសម្របសម្របខ្លួនរៀនរស់តាមគន្លងថ្មី។ នាថ្ងៃដដែលនោះ លោកស្រី ហ៉ឹង ណារី វ៉ាថន ក៏បានបន្តចុះសួរសុខទុក្ខដល់ផ្ទះជនពិការចំនួន២នាក់ទៀត នៅឃុំបុស្សលាវ ស្រុកចិត្របុរី គឺស្ត្រីម្នាក់ជាអតីតប្រធានក្រុមអ្នកស្ម័គ្រចិត្តកាកបាទក្រហម ដោយគាត់មានជំងឺលើសឈាមរ៉ាំរ៉ៃយូរឆ្នាំ និងលោកយាយម្នាក់ទៀតមានជំងឺកៀបសរសៃរួញដៃជើងយូរឆ្នាំ។ ពួកគាត់ម្នាក់ៗទទួលបានភួយ១ ក្រមា១ អាវយឺត៤ និងថវិការបស់សាខានិងសប្បុរសជនជាង២០ម៉ឺនរៀល៕	2022-12-17T22:28:00+07:00	freshnewsasia.com	https://m.freshnewsasia.com/index.php/en/localnews/270147-2022-12-17-08-28-04.html
034c2143-eccd-4561-ba69-e6ff5bcf69b9	បុរសចំណាស់ម្នាក់មានជំងឺប្រចាំកាយជីវភាពខ្វះខាតរស់នៅស្រុកបាណន់ ទទួលបានអំណោយពីសាខាកាកបាទក្រហមកម្ពុជាខេត្តបាត់ដំបង	ដោយទទួលដំណឹងថាបុរសចំណាស់ម្នាក់មានជំងឺប្រចាំកាយ និងមាននូវជីវភាពខ្វះខាត លោក សុខ លូ អភិបាលខេត្តបាត់ដំបង និងជាប្រធានគណៈកម្មាធិការសាខាកាកបាទក្រហមកម្ពុជាខេត្ត បានចាត់តំណាងឱ្យនាំយកអំណោយមនុស្សធម៌របស់សាខាកាកបាទក្រហមកម្ពុជាខេត្តបាត់ដំបង ប្រគល់ជូនបុរសទុរគតរូបនោះដល់ខ្នងផ្ទះនៅស្រុកបាណន់ ខេត្តបាត់ដំបង។ ការប្រគល់អំណោយនេះធ្វើឡើងនារសៀលថ្ងៃទី១៦ ខែធ្នូ ឆ្នាំ២០២២ តាមរយៈលោក កង ប៊ន អនុប្រធានគណៈកម្មាធិការសាខាកាកបាទក្រហមកម្ពុជាខេត្ត និងមន្រ្តីប្រតិបត្តិសាខា រួមជាមួយក្រុមកាកបាទក្រហមឃុំ។ បុរសចំណាស់រូបនោះមានឈ្មោះ ហេង អុយ អាយុ៥២ឆ្នាំ មានជំងឺប្រចាំកាយធ្ងន់ធ្ងរ មានជីវភាពខ្វះខាតខ្លាំង ក្នុងគ្រួសារមានសមាជិក៦នាក់ រស់នៅភូមិអូរពង់មាន់ ឃុំតាគ្រាម ស្រុកបាណន់ ខេត្តបាត់ដំបង។ ក្នុងឱកាសនោះ លោក កង ប៊ន បាននាំយកប្រសាសន៍របស់លោក សុខ លូ ប្រធានគណៈកម្មាធិការសាខាខេត្ត ជាពិសេសសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលផ្តាំផ្ញើសួរសុខទុក្ខ ក្តីអាណិតអាសូរ និងការគិតគូរពីជីវភាពរស់នៅរបស់ក្រុមគ្រួសារលោក ហេង អុយ។ អំណោយរបស់សាខាខេត្តបានផ្ដល់ជូន រួមមានអង្ករ៥០គីឡូក្រាម ទឹកបរិសុទ្ធ៥កេស មី២កេស ត្រីខ២យួរ ទឹកត្រី២យួរ ទឹកស៊ីអ៉ីវ២យួរ និងថវិកាមួយចំនួនផងដែរ៕	2022-12-17T21:58:00+07:00	freshnewsasia.com	https://m.freshnewsasia.com/index.php/en/localnews/270144-2022-12-17-07-58-55.html
db0238b0-e4a1-41df-85d0-9d57846c3b2c	សម្ដេចតេជោ ហ៊ុន សែន កោតសរសើរអ្នកសារព័ត៌មាន និងស្ថាប័នព័ត៌មានទាំងអស់ដែលគាំទ្រ និងចូលរួមជាមួយរាជរដ្ឋាភិបាលប្រយុទ្ធប្រឆាំងជំងឺកូវីដ១៩ និងផ្សព្វផ្សាយពីព្រឹត្តិការណ៍សំខាន់ៗដែលកម្ពុជាធ្វើជាម្ចាស់ផ្ទះ (Video inside)	សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានសម្ដែងនូវការកោតសរសើរដោយស្មោះចំពោះបងប្អូនអ្នកសារព័ត៌មាន និងស្ថាប័នសារព័ត៌មានទាំងអស់ ដែលបានគាំទ្រ និងចូលរួមយ៉ាងសកម្មជាមួយរាជរដ្ឋាភិបាល ក្នុងការអនុវត្តគោលនយោបាយផ្ដល់វ៉ាក់សាំងកូវីដ១៩ ជូនប្រជាពលរដ្ឋ ក៏ដូចជាយុទ្ធនាការប្រយុទ្ធប្រឆាំងការឆ្លង និងការចម្លងរីករាលដាលជំងឺកូវីដ១៩ ចូលសហគមន៍បានជោគជ័យយ៉ាងធំធេងជាបន្ដបន្ទាប់នាពេលកន្លងមក។ ក្នុងសារលិខិតផ្ញើជូនវេទិកានិពន្ធនាយកសារព័ត៌មានកម្ពុជា លើកទី១៩ ថ្ងៃទី១៧ ខែធ្នូ ឆ្នាំ២០២២ ដែលបណ្ដាញព័ត៌មាន Fresh News ទទួលបានសម្ដេចតេជោ ហ៊ុន សែន បានអះះអាងថា តាមរយៈការចូលរួមនេះហើយ ផ្ដល់ឱកាសឲ្យរាជរដ្ឋាភិបាលមានលទ្ធភាពបើកប្រទេសឡើងវិញ និងដាក់ឲ្យដំណើរការលើគ្រប់វិស័យដែលធ្វើឲ្យសេដ្ឋកិច្ចកម្ពុជា មានដំណើរការល្អ។ ក្រៅពីមានការឱកាសបើកប្រទេសឡើងវិញហើយនោះ សម្ដេចតេជោ ហ៊ុន សែន បានគូសបញ្ជាក់ថា ការទប់ស្កាត់បានការឆ្លងរីករាលដាលជំងឺកូវីដ១៩នេះ ធ្វើឲ្យកម្ពុជាមានលទ្ធភាពរៀបចំធ្វើជាម្ចាស់ផ្ទះ នៃកិច្ចប្រជុំរដ្ឋមន្ត្រីការបរទេសអាស៊ានលើកទី៥៥ និងកិច្ចប្រជុំពាក់ព័ន្ធ កិច្ចប្រជុំកំពូលអាស៊ានលើកទី៤០-៤១ និងកិច្ចប្រជុំពាក់ព័ន្ធ និងកិច្ចប្រជុំអន្តរសភាអាស៊ាន(AIPA) លើកទី៤៣ បានទទួលជោគជ័យយ៉ាងធំធេងដែលធ្វើឲ្យកិត្យានុភាពកម្ពុជា កាន់តែល្បីរន្ទឺនៅលើឆាកអន្តរជាតិ។ មួយវិញទៀត សម្ដេចតេជោនាយករដ្ឋមន្ដ្រី សូមវាយតម្លៃខ្ពស់ចំពោះស្ថាប័នសារព័ត៌មាន និងបងប្អូនអ្នកសារព័ត៌មានដែលបានខិតខំប្រឹងប្រែងក្នុងការចុះយកព័ត៌មាន និងធ្វើការផ្សព្វផ្សាយព័ត៌មានជូនប្រជាពលរដ្ឋទាំងនៅក្នុងប្រទេស និងនៅក្រៅប្រទេសបានដឹង និងស្វែងយល់នូវព្រឹត្តិការណ៍ជាប្រវត្តិសាស្ត្រ នៃការរៀបចំកិច្ចប្រជុំរដ្ឋមន្ត្រីការបរទេសអាស៊ានលើកទី៥៥ និងកិច្ចប្រជុំពាក់ព័ន្ធ កិច្ចប្រជុំកំពូលអាស៊ានលើកទី៤០-៤១ និងកិច្ចប្រជុំពាក់ព័ន្ធ ព្រមទាំងកិច្ចប្រជុំអន្តរសភាអាស៊ាន (AIPA) លើកទី៤៣ ដែលកម្ពុជាធ្វើជាម្ចាស់ផ្ទះទើបបញ្ចប់នាពេលថ្មីៗកន្លងមកនេះ គឺជាជោគជ័យដ៏ត្រចះត្រចង់ដែលកម្ពុជាសម្រេចបាន។ បើតាមប្រសាសន៍របស់សម្ដេចតេជោ ហ៊ុន សែន សមិទ្ធផលដ៏ធំធេង និងជាប្រវត្តិសាស្ត្រនេះ បានបង្ហាញពីកិច្ចសហការ និងភាពជាដៃគូរវាងរាជរដ្ឋាភិបាលកម្ពុជា ជាមួយស្ថាប័ន និងបងប្អូនអ្នកសារព័ត៌មាន ដែលបានពុះពារជំនះរាល់ឧបសគ្គចុះយកព័ត៌មាន និងធ្វើការផ្សព្វផ្សាយនឹងចែករំលែកព័ត៌មានជូនប្រជាពលរដ្ឋបានទូលំទូលាយ និងទាន់សភាពការណ៍ ទោះបីជាប្រព័ន្ធផ្សព្វផ្សាយរបស់យើងទទួលរងនូវផលប៉ះពាល់ ផ្នែកសេដ្ឋកិច្ចពីវិបត្តិនយោបាយសកល ក៏ដូចជាវិបត្តិនៃការឆ្លងរីករាលដាលនៃជំងឺកូវីដ១៩ ក៏ដោយ។ ទន្ទឹមនេះ សម្ដេចតេជោ ហ៊ុន សែន ក៏សូមកោតសរសើរចំពោះអង្គភាពសារព័ត៌មាន សមាគម និងក្លិបអ្នកកាសែតកម្ពុជា ដែលបានសហការជាមួយក្រសួង ស្ថាប័នពាក់ព័ន្ធក្នុងការបណ្តុះបណ្តាលធនធានមនុស្សលើវិស័យសារព័ត៌មាន ពង្រឹងសមត្ថភាពយល់ដឹង និងការអនុវត្តក្រមសីលធម៌ វិជ្ជាជីវៈសារព័ត៌មាន ក៏ដូចជាអក្ខរកម្មបច្ចេកវិទ្យាប្រព័ន្ធផ្សព្វផ្សាយឌីជីថល និងព័ត៌មាន ដើម្បីបង្កើនសមត្ថភាពយល់ដឹងផ្នែកក្រមសីលធម៌ វិជ្ជាជីវៈ និងមានសុចរិតភាពក្នុងការបំពេញការងារ ព្រមទាំងបង្កើនសមត្ថភាពផ្នែកបច្ចេកទេស ដើម្បីដើរទាន់ការវិវត្តនៃបច្ចេកវិទ្យាប្រព័ន្ធផ្សព្វផ្សាយឌីជីថលនាពេលបច្ចុប្បន្ន៕	2022-12-17T19:21:00+07:00	freshnewsasia.com	https://m.freshnewsasia.com/index.php/en/localnews/270130-2022-12-17-05-21-30.html
066cf620-7680-4ff9-b13b-c6c304ff1b2e	ទេសរដ្ឋមន្ត្រី អៀង មូលី៖ «វិបត្តិសកលលោក បានធ្វើឲ្យវឌ្ឍនភាព នៃការប្រយុទ្ធនឹងមេរោគអេដស៍ និងជំងឺអេដស៍បន្តធ្លាក់ចុះ ខណៈមនុស្សរាប់លាននាក់ប្រឈមនឹងហានិភ័យ»	ទេសរដ្ឋមន្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍បានថ្លែងបញ្ជាក់ថា ទិន្នន័យពីអង្គការសហប្រជាជាតិប្រយុទ្ធនឹងជំងឺអេដស៍របស់ពិភពលោក (UNAIDS) បានបង្ហាញថា ការឆ្លើយតបនឹងមេរោគអេដស៍ជាសាកល ក្នុងរយៈពេលជាងពីរឆ្នាំចុងក្រោយនៃបរិបទកូវីដ-១៩ រួមនឹងវិបត្តិសកលលោកផ្សេងទៀត ដូចជាសង្គ្រាមរុស្សី-អ៊ុយក្រែន បានធ្វើឲ្យវឌ្ឍនភាពនៃការប្រយុទ្ធនឹងមេរោគអេដស៍និងជំងឺអេដស៍បន្តធ្លាក់ចុះ ហើយមនុស្សរាប់លាននាក់ត្រូវប្រឈមនឹងហានិភ័យ ធ្វើឲ្យការឆ្លើយតបនឹងមេរោគអេដស៍ និងជំងឺអេដស៍កំពុងស្ថិតក្នុងស្ថានភាពគ្រោះថ្នាក់។ ការថ្លែងរបស់ទេសរដ្ឋមន្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានធ្វើឡើងក្នុងឱកាសដែលលោកអញ្ជើញចូលរួមជាអធិបតីភាព ក្នុងពិធីប្រារព្ធទិវាពិភពលោកប្រយុទ្ធនឹងជំងឺអេដស៍ឆ្នាំ២០២២ និងពិធីបុណ្យខ្សែបូ (Rbbons Festival) កាលពីថ្ងៃទី១៦ ខែធ្នូ ឆ្នាំ២០២២ នៅបរិវេណ Frlends Future Factory រៀបចំដោយអង្គការ FHI 360។ ក្នុងឱកាសនោះដែរ ក៏មានការអញ្ជើញចូលរួមជាកិត្តិយស ពីសំណាក់លោក W. Patrick Murphy អគ្គរដ្ឋទូតសហរដ្ឋអាមេរិកប្រចាំនៅក្រកម្ពុជា ព្រមទាំងភ្ញៀវជាតិ និងអន្តរជាតិជាច្រើននាក់។ ប្រធានអាជ្ញាធរជាតិប្រយុទ្ធនឹងជំងឺអេដស៍រូបនេះ បានថ្លែងបនុ្តថា ប្រធានបទ ជាការអំពាវនាវឲ្យយើងគ្រប់គ្នាចូលរួមដោះស្រាយវិសមភាព ដែលកំពុងរារាំងវឌ្ឍនភាពក្នុងការបញ្ចប់ជំងឺអេដស៍។ ជាពិសេស គឺការបង្កើនភាពអាចរកបាន គុណភាព និងភាពស័ក្តិសមនៃសេវាកម្ម សម្រាប់ការព្យាបាល ការធ្វើតេស្ត និងបង្ការមេរោគអេដស៍ ដើម្បីឲ្យគ្រប់គ្នាទទួលបានសេវាកម្មត្រឹមត្រូវ និងល្អប្រសើរ។ យើងអាចបញ្ចប់ជំងឺអេដស៍ ប្រសិនបើយើងបញ្ចប់វិសមភាពដែលកំពុងបន្តកើតមាន។ ទិវាពិភពលោកប្រយុទ្ធនឹងជំងឺអេដស៍នាពេលនេះ មានគោលបំណង «ឲ្យយើងទាំងអស់គ្នា ចូលរួមក្នុងការចែករំលែកសារ និងផ្តល់ឲ្យយើងទទួលបាននូវអត្ថប្រយោជន៍ នៅពេលយើងរួមគ្នាដោះស្រាយវិសមភាព»។ លោកទេសរដ្ឋមន្ត្រីបានថ្លែងបញ្ជាក់ទៀតថា ទិន្នន័យពីអង្គការសហប្រជាជាតិប្រយុទ្ធនឹងជំងឺអេដស៍របស់ពិភពលោក (UNAIDS) បានបង្ហាញថា ការឆ្លើយតបនឹងមេរោគអេដស៍ជាសាកល ក្នុងរយៈពេលជាងពីរឆ្នាំចុងក្រោយនៃបរិបទ កូវីដ-១៩ រួមនឹងវិបត្តិសកលលោកផ្សេងទៀត ដូចជាសង្គ្រាម រុស្សី-អ៊ុយក្រែន បានធ្វើឲ្យវឌ្ឍនភាពនៃការប្រយុទ្ធនឹងមេរោគអេដស៍ និងជំងឺអេដស៍ បន្តធ្លាក់ចុះ ហើយមនុស្សរាប់លាននាក់ត្រូវប្រឈមនឹងហានិភ័យ។ វិសមភាពសេដ្ឋកិច្ច សង្គម វប្បធម៌ និងផ្លូវច្បាប់ ជាផ្នែកមួយនៃអាទិភាពដែលគួរត្រូវបានដោះស្រាយ ជាបន្តបន្ទាប់ទៀត ក្នុងពេលអនាគត ដោយហេតុថា មានវិសមភាពនឹងអាចធ្វើឲ្យគ្រោះថ្នាក់ កាន់តែធ្ងន់ធ្ងរឡើងសម្រាប់មនុស្សគ្រប់គ្នា។ ជាការពិត ការបញ្ចប់ជំងឺអេដស៍អាចសម្រេចទៅបាន លុះត្រាតែយើងរួមគ្នាដោះស្រាយវិសមភាព។ មេដឹកនាំពិភពលោក ត្រូវតែធ្វើសកម្មភាពដោយភាពក្លាហាន និងការទទួលខុសត្រូវ ហើយយើងទាំងអស់គ្នា នៅគ្រប់ទីកន្លែង ត្រូវតែធ្វើឲ្យអស់ពីសមត្ថភាព ដើម្បីជួយដោះស្រាយវិសមភាព ដែលសកម្មភាពទាំងនេះនឹងត្រូវបានដឹកនាំដោយស្ថាប័នជាតិ និងដោយសហគមន៍ផងដែរ។ * សូមយុវវ័យទាំងអស់កុំឆាប់ប្រឡូកនឹងការរួមភេទ ហើយត្រូវចាកចេញឲ្យឆ្ងាយពីគ្រឿងញៀន ដែលជាកត្តាប្រឈមខ្ពស់នឹងការឆ្លងមេរោគអេដស៍។ * សូមស្រ្តីមានផ្ទៃពោះទាំងអស់ ទៅទទួលយកការធ្វើតេស្តឈាមរកមេរោគអេដស៍ ហើយបើមានតេស្តវិជ្ជមាន ត្រូវប្រញាប់ស្វែងរកសេវាបង្ការការចម្លងមេរោគអេដស៍ ពីម្តាយទៅកូនឲ្យបានឆាប់រហ័ស នៅតាមមណ្ឌលសុខភាព ឬមន្ទីរពេទ្យរដ្ឋនានា នៅទូទាំងប្រទេស។ * បន្តចូលរួមបង្ការការចម្លងមេរោគអេដស៍ តាមរយៈការធ្វើតេស្តរកមេរោគអេដស៍ តាមគ្រប់វិធីសាស្ត្រ រួមមានការធ្វើតេស្តមេរោគអេដស៍ដោយខ្លួនឯង (HIVST) ការប្រើប្រាស់ស្រោមអនាម័យ (Condom) ការប្រើប្រាស់សេវាឱសថបង្ការទុកជាមុន (PrEP) និងឱសថបង្ការក្រោយប្រព្រឹត្តិប្រឈម (PEP)។ * សូមអ្នកដែលមានការប្រព្រឹត្តប្រឈមនឹងការឆ្លងមេរោគអេដស៍ ត្រូវប្រញាប់ស្វែងរកការធ្វើតេស្តឈាមរកមេរោគអេដស៍ ឲ្យបានឆាប់រហ័សនៅតាមមណ្ឌលសុខភាព មន្ទីរពេទ្យរដ្ឋ ឬបណ្តាញអង្គការសង្គមស៊ីវិល ដើម្បីឈានទៅទទួលបានសេវាថែទាំព្យាបាលទាន់ពេលវេលា។ * សូមចាត់ទុកអ្នកផ្ទុកមេរោគអេដស៍ ជាជនរងគ្រោះដែលត្រូវចូលរួមលុបបំបាត់រាល់ទម្រង់នៃការរើសអើង និងមាក់ងាយដល់ពួកគាត់ និងត្រូវផ្តល់ការគាំទ្រគ្រប់លទ្ធភាព៕	2022-12-17T19:17:00+07:00	freshnewsasia.com	https://m.freshnewsasia.com/index.php/en/localnews/270129-2022-12-17-05-17-29.html
d4f390ea-3497-4f61-a1c7-0f0e4f3acc0c	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១៧នាក់ ខណៈអ្នកជាសះស្បើយ១២នាក់ (Video inside)	ក្រសួងសុខាភិបាល នៅថ្ងៃទី១៧ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១៧នាក់ ខណៈជាអ្នកជាសះស្បើយ១២នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៧ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៣៧៩នាក់, អ្នកជាសះស្បើយសរុបចំនួន ១៣៥,១៨៥នាក់, ស្លាប់សរុបចំនួន ៣,០៥៦នាក់៕	2022-12-17T18:41:00+07:00	freshnewsasia.com	https://m.freshnewsasia.com/index.php/en/localnews/270125-2022-12-17-04-41-43.html
651dfc8b-a358-4b69-a477-951b38a90855	WHO ប្រកាសអាសន្នពីការខ្វះខាតវ៉ាក់សាំងប្រឆាំងជំងឺអាសន្នរោគ (Video inside)	មន្ត្រីមួយរូបមកពីអង្គការសុខភាពពិភពលោក WHO បាននិយាយថា វ៉ាក់សាំងប្រឆាំងជំងឺអាសន្នរោគ ស្ទើរតែជិតអស់ពីស្ដុកទៅហើយ ខណៈ ការឆ្លងរាលដាលនៃជំងឺមួយនេះកំពុងកើនឡើងជាលំដាប់ នៅជុំវិញពិភពលោក។ នេះបើតាមការដកស្រង់ចេញផ្សាយពីទីភ្នាក់ងារសារព័ត៌មាន AFP នៅថ្ងៃសៅរ៍ ទី១៧ ខែធ្នូ ឆ្នាំ២០២២។ បើតាមអង្គការ WHO អត្រាអ្នកស្លាប់ដោយសារជំងឺអាសន្នរោគ បាន និងកំពុងកើនឡើងក្នុងកម្រិតមួយដ៏ខ្ពស់ ដោយប្រទេសចំនួន៣០ នៅជុំវិញពិភពលោក បានរាយការណ៍ពីករណីឆ្លងរាលដាល នៅក្នុងឆ្នាំ២០២២នេះ។ ជុំវិញបញ្ហាខ្វះខាតវ៉ាក់សាំងនេះដែរ លោក ហ្វីលីព បាបូហ្សា (Philippe Barboza) ជាប្រធានក្រុមការងារ WHO ទទួលបន្ទុកប្រយុទ្ធប្រឆាំងជំងឺអាសន្នរោគ បានគូសបញ្ជាក់ក្នុងសន្និសីទមួយ នៅថ្ងៃសុក្រសប្ដាហ៍នេះដូច្នេះថា ។ គួរបញ្ជាក់ថា ជាធម្មតា វ៉ាក់សាំងប្រឆាំងជំងឺអាសន្នរោគ ៣៦លានដូស មាននៅក្នុងស្ដុកក្នុងរយៈពេលមួយឆ្នាំ។ ប៉ុន្តែ ការខ្វះខាតវ៉ាក់សាំងនៅក្នុងឆ្នាំ២០២២ នេះ ក៏បានបង្ខំឱ្យ WHO ផ្អាកជាបណ្ដោះអាសន្នផងដែរនូវយុទ្ធសាស្ត្រស្ដង់ដារចាក់វ៉ាក់សាំងបង្ការចំនួន ២ដូស កាលពីខែតុលាកន្លងទៅ៕	2022-12-17T18:15:00+07:00	freshnewsasia.com	https://m.freshnewsasia.com/index.php/en/internationalnews/270122-2022-12-17-04-15-04.html
00582bc1-920f-4499-9eb4-ae9177287b07	សហរដ្ឋអាមេរិក៖ មនុស្ស ២៨,៨៧៧នាក់ ឆ្លងកូវីដ-១៩ និងអ្នកជំងឺ ១៤៧នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ២៨,៨៧៧នាក់ទៀត បានឆ្លងជំងឺ COVID-19 ខណៈអ្នកជំងឺ ១៤៧នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃសៅរ៍ ទី១៧ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០១,៧៤៣,៨៤៥ករណី ក្នុងនោះមានអ្នកស្លាប់សរុបចំនួន ១,១១២,៩៤៤នាក់ និងជាសះស្បើយឡើងវិញសរុប ៩៨.៨០លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-17T16:37:00+07:00	freshnewsasia.com	https://m.freshnewsasia.com/index.php/en/internationalnews/270106-2022-12-17-02-37-18.html
bb0571f0-0a11-4417-be0f-72afe7aedb71	ក្នុងឆ្នាំ២០២២ សមាជិក ប.ស.ស. ប្រមាណជាង ១.៧ម៉ឺននាក់ ទទួលសេវាពិនិត្យ និងព្យាបាលជំងឺនៅមន្ទីរពេទ្យមិត្តភាពកម្ពុជា-ចិន ព្រះកុសុមៈ	លោក បានបញ្ជាក់ទៀតថា៖ មន្ទីរពេទ្យមិត្តភាពកម្ពុជា-ចិន ព្រះកុសុមៈ មិនមានការរើសអើង ឬក៏បែងចែកអ្នកជំងឺនោះទេ មានន័យថាគ្រប់អ្នកជំងឺទាំងអស់ ទាំងអ្នកជំងឺបង់ថ្លៃសេវាព្យាបាល ក៏ដូចជាអ្នកជំងឺជាសមាជិក ប.ស.ស. គឺមន្ទីរពេទ្យ បានផ្តល់សេវាព្យាបាលដូចៗគ្នា។ លោក បានបន្តទៀតថា៖ អ្នកជំងឺជាសមាជិក ប.ស.ស. ដែលមកទទួលសេវា នៅមន្ទីរពេទ្យមិត្តភាពកម្ពុជា-ចិន ព្រះកុសុមៈ ក៏ដូចជានៅមន្ទីរពេទ្យដែលជាដៃគូ ប.ស.ស. ផ្សេងទៀត គឺពិតមានសំណាងខ្លាំងណាស់ ព្រោះរាល់ការចំណាយលើថ្លៃព្យាបាល គឺ ប.ស.ស. ជាអ្នកបង់ថ្លៃឱ្យទាំងស្រុង បើទោះបីជាជំងឺនោះ ត្រូវចំណាយថ្លែព្យាបាល ថ្លៃយ៉ាងណាក៏ដោយ។ អ្នកជំងឺជាសមាជិក ប.ស.ស. លោក សេ ប៉ាក់ ក៏ដូចជាអ្នកជំងឺសមាជិក ប.ស.ស. ដ៏ទៃជាច្រើននាក់ទៀត ដែលកំពុងសម្រាកព្យាបាលជំងឺបេះដូង នៅមន្ទីរពេទ្យមិត្តភាពកម្ពុជា-ចិន ព្រះកុសុមៈ បានបង្ហាញពីការពេញចិត្ត ក្នុងការទទួលសេវា ប.ស.ស. ដោយពួកគាត់បានបញ្ជាក់ថា៖ បើគ្មានប័ណ្ណសមាជិក ប.ស.ស. ទេ នោះប្រហែលជាពួកគាត់ មិនមានលទ្ធភាពបង់ថ្លៃព្យាបាល សម្រាប់ជំងឺរបស់គាត់នោះឡើយ។ ពួកគាត់ពិតជាមានការជឿជាក់ និងសប្បាយរីករាយ ដោយបានសម្តែងនូវការដឹងគុណ ចំពោះថ្នាក់ដឹកនាំ ប.ស.ស. ក៏ដូចជាក្រុមគ្រូពេទ្យ ពិសេសគឺការដឹងគុណ ចំពោះប្រមុខដឹកនាំរាជរដ្ឋាភិបាលកម្ពុជា ដែលតែងតែយកចិត្តទុកដាក់ខ្ពស់ ចំពោះប្រជាពលរដ្ឋ ពិសេសបានបង្កើតស្ថាប័ន ប.ស.ស. ដ៏ល្អមួយនេះឡើង។ គួររំលឹកថា បើយោងតាមរបាយការណ៍ របស់នាយកដ្ឋានបញ្ជិកា និងភាគទាន នៃ ប.ស.ស. បានបង្ហាញឱ្យដឹងថា គិតមកដល់បច្ចុប្បន្ននេះ បេឡាជាតិសន្តិសុខសង្គម (ប.ស.ស.) នៃក្រសួងការងារ និងបណ្តុះបណ្តាលវិជ្ជាជីវៈ មានសមាជិកសរុបចំនួនជាង ២.៥ លាននាក់ ក្នុងនោះសមាជិក ប.ស.ស. ជាមន្រ្តីរាជការសាធារណៈមានចំនួនជាង ៤៣ម៉ឺននាក់ ដែលកំពុងទទួលបានសិទ្ធិប្រើប្រាស់សេវា ក៏ដូចជាការទទួលបាននូវអត្ថប្រយោជន៍ របបសន្តិសុខសង្គមពី ប.ស.ស.៕	2022-12-17T02:58:00+07:00	dap-news.com	https://dap-news.com/national/2022/12/16/299950/
f1dba98d-d19b-4744-8511-51fc33500ce8	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន១៥នាក់ ខណៈអ្នកជាសះស្បើយ១៥នាក់ (Video inside) (Video inside)	ក្រសួងសុខាភិបាល នៅថ្ងៃទី១៦ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន១៥នាក់ ខណៈជាអ្នកជាសះស្បើយ១៥នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៦ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៣៦៣នាក់, អ្នកជាសះស្បើយសរុបចំនួន ១៣៥,១៧៣នាក់, ស្លាប់សរុបចំនួន ៣,០៥៦នាក់៕	2022-12-16T18:34:00+07:00	freshnewsasia.com	https://m.freshnewsasia.com/index.php/en/localnews/270001-2022-12-16-04-34-13.html
fb5f801f-7d19-4df5-ba43-2a7547ee1590	សហរដ្ឋអាមេរិក៖ មនុស្ស ៤៣,០៣៨នាក់ ឆ្លងកូវីដ-១៩ និងអ្នកជំងឺ ២៨២នាក់ស្លាប់ ក្នុង១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្ស ៤៣,០៣៨នាក់ទៀត បានឆ្លងជំងឺ COVID-19 ខណៈអ្នកជំងឺ ២៨២នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃសុក្រ ទី១៦ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០១,៧១៤,១៥៧ករណី ក្នុងនោះមានអ្នកស្លាប់សរុបចំនួន ១,១១២,៧៩៧នាក់ និងជាសះស្បើយឡើងវិញសរុប ៩៨.៧៦លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-16T16:35:00+07:00	freshnewsasia.com	https://m.freshnewsasia.com/index.php/en/internationalnews/269987-2022-12-16-02-35-40.html
1c0e73a8-069d-422b-9ff7-a8dd02d27511	អាហារ ៧ ប្រភេទ អ្នកជំងឺបាក់ទឹកចិត្តមិនគួរបរិភោគ	ម្ហូបអាហារសំខាន់ណាស់សម្រាប់រាងកាយ យោងទៅតាមពាក្យស្លោក “You are what you eat” មានន័យថា “អ្នកជាអ្វីដែលអ្នកញ៉ាំ”។ ដូច្នេះម្ហូបអាហារខាងក្រោមនេះជាប្រភេទម្ហូបអ្នកជំងឺបាក់ទឹកចិត្តមិនគួរបរិភោគឡើយ ព្រោះវាធ្វើឲ្យស្ថានភាពជំងឺកាន់តែយ៉ាប់៖ ការសិក្សាដ៏ធំមួយរកឃើញថា មនុស្ស ៤០ភាគរយដែលញ៉ាំអាហារបំពងទៀតទាត់មានការវិវត្តន៍ជំងឺបាក់ទឹកចិត្ត។ ការបរិភោគស្រាក្រហមមួយកែវពីរកែវជួយបង្កើនសារធាតុគីមីរីករាយនៅក្នុងរាងកាយដូចជាសេរ៉ូតូនីន។ ផ្ទុយទៅវិញសម្រាប់អ្នកមានជំងឺបាក់ទឹកចិត្ត ជាតិស្រវឹងនឹងធ្វើឲ្យជំងឺកាន់តែធ្ងន់ ជាពិសេសកាត់បន្ថយប្រសិទ្ធិភាពថ្នាំ។ ការសិក្សាលើស្ត្រីអស់រដូវរកឃើញថា អ្នកដែលញ៉ាំគ្រាប់ធញ្ញជាតិចម្រាញ់មានហានិភ័យខ្ពស់នៃជំងឺធ្លាក់ទឹកចិត្ត។ ទន្ទឹមនឹងនេះ អ្នកស្រាវជ្រាវវិភាគរបបអាហាររបស់មនុស្សពេញវ័យជាង ១៦០០នាក់បានកត់សម្គាល់ថាអ្នកដែលញ៉ាំគ្រាប់ធញ្ញជាតិដែលមិនទាន់ចម្រាញ់មានហានិភ័យទាបនៃរោគសញ្ញាជំងឺធ្លាក់ទឹកចិត្ត។ យើងដឹងរួចមកហើយថា ជាតិប្រៃបង្កជំងឺលើសឈាមនិងជំងឺបេះដូង លើសពីនេះវាថែមទាំងប៉ះពាល់ខួរក្បាលដូចគ្នាដែលនាំឲ្យអ្នកកើតជំងឺផ្លូវចិត្ត។ ជាតិស្ករចម្រាញ់មានឥទ្ធិពលអវិជ្ជមានលើសុខភាពរាងកាយរួមមាន ជំងឺទឹកនោមផ្អែម ជំងឺបេះដូង រហូតដល់ជំងឺធាត់ និងជំងឺមហារីកប្រភេទមួយចំនួន។ ប៉ុន្តែការទទួលទានច្រើនក៏អាចប៉ះពាល់ដល់សុខុមាលភាពផ្លូវចិត្តផងដែរ។ អ្នកប្រហែលជាគិតថាជាតិផ្អែមសិប្បនិម្មិតជាជម្រើសល្អ ប៉ុន្តែការស្រាវជ្រាវបានបញ្ជាក់ថាវាបង្កជំងឺច្រើនដូចជា ជំងឺបាក់ទឹកចិត្ត និងធ្វើឲ្យអារម្មណ៍មិននឹងនរ។ ហេតុផលនោះគឺ ជាតិស្ករសិប្បនិម្មិតជះឥទ្ធិពលទៅលើធាតុគីមីក្នុងខួរក្បាលដូចជា សេរ៉ូតូនីន និងដូប៉ាមីន ឲ្យថយចុះ និងបង្កើនអរម៉ូនស្ត្រេសមកវិញ។ ភេសជ្ជៈប៉ូវកម្លាំងមានផ្ទុកកាហ្វេអ៊ីននិងជាតិស្ករដែលប៉ះពាល់ដល់ខួរក្បាលរបស់យើង សូម្បីតែកាហ្វេដែលល្បីខាងជួយសុខភាពល្អក៏អាចប៉ះពាល់ផ្លូវចិត្តរបស់អ្នកបានដែរបើទទួលទានលើសកម្រិត។ សូមបញ្ជាក់ដែរថា សម្រាប់អ្នកពិបាកបរិភោគអាហារគួរទៅពិគ្រោះជាមួយគ្រូពេទ្យជំនាញដើម្បីទទួលបានដំបូន្មានត្រឹមត្រូវ និងវិធីសាស្ត្រសុវត្ថិភាព៕	2022-12-16T16:10:00+07:00	kampucheathmey.com	https://www.kampucheathmey.com/health/431479
db24e16c-77d2-4a20-86c4-6c0e63d956a5	តុលាការឧទ្ទរណ៍ តម្កល់ទណ្ឌកម្មលោក សុន ឆ័យ តែកែប្រែការបង់ពិន័យ និងបង់សំណងជំងឺចិត្តគណបក្សប្រជាជនកម្ពុជា រហូតដល់ ១លានដុល្លារអាមេរិក ពាក់ព័ន្ធនឹងបទបរិហារកេរ្តិ៍	ភ្នំពេញ៖ លោកសុន ឆ័យ ត្រូវបានសាលាឧទ្ធរណ៍ រាជធានីភ្នំពេញ កាលពីថ្ងៃទី ១៤ ខែ ធ្នូ ឆ្នាំ ២០២២ ប្រកាសសាលដីកា តម្កល់ទណ្ឌកម្មរបស់គាត់ រក្សាទុកជាបានការដដែល ដែលគាត់ត្រូវ បានសាលាដំបូងរាជធានីភ្នំពេញ កាត់ទោសឲ្យចាញ់ក្តី គណបក្សប្រជាជនកម្ពុជា និង គណៈកម្មាធិការជាតិរៀបចំការបោះឆ្នោត(គ.ជ.ប) និង តម្រូវឱ្យបង់សំណងជំងឺចិត្តគណបក្សប្រជាជនកម្ពុជាជាប់ពាក់ព័ន្ធបទល្មើស: បរិហារកេរ្តិ៍សាធារណៈ។ តែសាលាឧទ្ធរណ៍រាជធានីភ្នំពេញ បានសម្រេចធ្វើការកែប្រែ ថ្លៃបង់ជម្ងឺចិត្ត ដល់គណបក្សប្រជាជនកម្ពុជា ពីចំនួន ៣,០០០ លានរៀល ទៅ ៤,០០០ លានរៀល (ប្រមាណ១លានដុល្លារអាមេរិក) វិញ និងបង្កើតការបង់ពិន័យ ចំនួន ១០ លានរៀល ( ប្រមាណ២៥០០) ក្នុងមួយករណីៗ ( មាន២ ករណី)។ សរុបទាំង ២ ករណី លោកសុន ឆ័យ ត្រូវបង់ប្រាក់ពិន័យ ចំនួន ៥០០០ ដុល្លារអាមេរិកបន្ថែមទៀត។ សាលាឧទ្ធរណ៍ រាជធានីភ្នំពេញ ក៏បានបើកផ្លូវឲ្យលោកសុន ឆ័យ ប្តឹងសាទុក្ខទៅកាន់តុលាការកំពូល តាមនីតិវិធីច្បាប់។ លោក សួស សំអាត ជាប្រធានចៅក្រមប្រឹក្សាជំនុំជម្រះ នៃសាលាឧទ្ធរណ៍រាជធានីភ្នំពេញ បានថ្លែងឱ្យដឹងនៅក្នុងសវនាការ កាលពីព្រលប់ថ្ងៃទី ១៤ ខែធ្នូ ថា : នៅក្នុងរឿងក្តីនេះ លោកសុន ឆ័យ ត្រូវបានសាលាដំបូងរាជធានីភ្នំពេញ កាលពីថ្ងៃទី ៧ ខែ តុលា ឆ្នាំ ២០២២ សម្រេចផ្តន្ទាទោស ដោយត្រូវពិន័យជាប្រាក់ ចំនួន ០៩ លានរៀល ចំពោះបណ្ដឹងរបស់គណៈកម្មការធិការជាតិរៀបចំបោះឆ្នោត និងចំនួន ០៨ លានរៀលទៀត ចំពោះ បណ្ដឹងរបស់គណបក្សប្រជាជនកម្ពុជា។ សាលាដំបូងរាជធានីភ្នំពេញ ក៏បានបង្គាប់ឲ្យលោកសុន ឆ័យ ត្រូវសងថ្លៃជម្ងឺចិត្តដល់គណបក្សប្រជាជនកម្ពុជាចំនួន៣០០០ លានរៀល ( ប្រមាណ ៧៥ម៉ឺន ដុល្លារអាមេរិក)។ លោក សុន ឆ័យ ដែលមានវ័យ ៦៦ ឆ្នាំ និង បច្ចុប្បន្ននេះ គឺជាអនុប្រធានគណបក្សភ្លើងទៀននោះ ត្រូវបានតំណាងអយ្យការចោទប្រកាន់ពីបទ: បរិហារកេរ្ដិ៍ជាសាធារណៈ តាមបញ្ញត្តិមាត្រា ៣០៥ នៃ ក្រមព្រហ្មទណ្ឌ។ លោកសុន ឆ័យ ត្រូវបានប្តឹងដោយគណបក្សប្រជាជនកម្ពុជា ដែលតំណាងដោយលោកមេធាវី គី តិច និង ប្តឹង ដោយ គណៈកម្មាធិការជាតិរៀបចំបោះឆ្នោត ជាប់ពាក់ព័ន្ធនឹងការ ដែលលោកសុន ឆ័យ បាននិយាយមូលបង្កាច់បង្ខូចឈ្មោះ និង ការនិយាយព័ត៌មាន មិនពិត ជាមួយកាសែត Cambodia Daily និង ប្រព័ន្ធផ្សព្វផ្សាយផ្សេងៗទៀតថា : “មានការទិញ ឬ លួចសន្លឹកឆ្នោត?? ជាដើម។ល។ ” បន្ទាប់ពី ការបោះឆ្នោត ជាប់ទាក់ទងនឹងការរៀបចំ និង ការបោះឆ្នោត ក្រុមប្រឹក្សាឃុំសង្កាត់ ដែលរៀបចំឡើងដោយ គជប កាលពីថ្ងៃទី ៥ ខែ មិថុនា ឆ្នាំ ២០២២៕ រក្សាសិទ្ធិដោយ ៖ ចន្ទា ភា	2022-12-16T11:33:38+07:00	cen.com.kh	https://cen.com.kh/archives/590511.html
a7a33afb-0500-48a5-ad85-da63d79c7619	សេតវិមានផ្សព្វផ្សាយផែនការត្រៀមខ្លួនសម្រាប់ទប់ទល់ជំងឺកូវីដ១៩ក្នុងរដូវរងា	សេតវិមានបានចេញផ្សាយនូវអ្វីដែលខ្លួនហៅថា ជាផែនការសម្រាប់ត្រៀមខ្លួនទប់ទល់នឹងជំងឺកូវីដ១៩ ក្នុងរដូវរងានេះ ដោយផ្តល់ឧបករណ៍ធ្វើតេស្តតាមផ្ទះដោយមិនគិតថ្លៃនិងការត្រៀមចាក់វ៉ាក់សាំងកូវីដ១៩នៅទូទាំងប្រទេសអាមេរិក។ នៅក្នុងសេចក្តីថ្លែងការណ៍មួយកាលពីថ្ងៃព្រហស្បតិ៍ម្សិលមិញ សេតវិមាននិយាយថា ស្របពេលដែលជំងឺកូវីដលែងក្លាយជាឧបសគ្គបន្ទុចបង្អាក់ដូចមុនក៏ពិតមែនក៏ដោយ ក៏វីរុសនេះនៅតែបន្តវិវត្តន៍កើតមាន ហើយទិន្នន័យពីមជ្ឈមណ្ឌលគ្រប់គ្រងនិងការពារជំងឺសហរដ្ឋអាមេរិក (CDC) បានបង្ហាញថា ករណីថ្មីៗនៃជំងឺកូវីដ១៩ ការចូលសម្រាកពេទ្យ និងការស្លាប់ មានចំនួនកើនឡើងក្នុងពេលប៉ុន្មានថ្ងៃថ្មីៗនេះ។ សេតវិមាននិយាយថា បន្ថែមទៅលើទីតាំងធ្វើតេស្តដោយមិនគិតថ្លៃដែលមានស្រាប់នោះ ចាប់ពីថ្ងៃព្រហស្បតិ៍តទៅ គ្រប់ក្រុមគ្រួសារអាមេរិកទាំងអស់ អាចស្នើសុំដោយមិនគិតថ្លៃនូវឧបករណ៍ធ្វើតេស្តរកជំងឺកូវីដ១៩ចំនួន៤ប្រអប់ ដែលនឹងត្រូវផ្ញើទៅផ្ទះរបស់គេដោយផ្ទាល់តែម្តង។ បន្ថែមពីលើទីតាំងចែកចាយសម្ភារៈធ្វើតេស្តនិងការធ្វើតេស្តនាពេលបច្ចុប្បន្ននេះ សេតវិមាន បានបន្ថែមកម្មវិធីថ្មី ដែលរួមមានការចែកចាយឧបករណ៍ធ្វើតេស្តជំងឺកូវីដ១៩ ទៅអគារជួលសម្រាប់មនុស្សចាស់ជាង៦.៥០០កន្លែងដែលគាំទ្រដោយក្រសួងលំនៅដ្ឋាននិងអភិវឌ្ឍន៍ទីក្រុង នៅតាមទីក្រុងនានាផងដែរ៕	2022-12-16T07:00:00+07:00	khmer.voanews.com	https://khmer.voanews.com/a/white-house-issues-winter-covid-19-preparedness-plan-/6879338.html
d3bcf2b4-9283-439b-86bd-56062ec59fe4	អនុប្រធានកាកបាទក្រហមកម្ពុជា៖ ជំនួយមនុស្សធម៌ជាវ៉ាក់សាំងបង្ការជំងឺកូវីដ១៩ពីគ្រប់មជ្ឈដ្ឋាន ពិតជាពុំអាចកាត់ថ្លៃបានឡើយ ថែមទាំងគូសបញ្ជាក់ពីចំណងមិត្តភាពសាមគ្គីភាពកាន់តែរឹងមាំ (Video inside)	លោកស្រីកិត្តិសង្គហបណ្ឌិត ឃួន សុដារី អនុប្រធានកាកបាទក្រហមកម្ពុជា បានគូសបញ្ជាក់ថា ជំនួយមនុស្សធម៌ជាវ៉ាក់សាំងបង្ការជំងឺកូវីដ១៩ ដ៏ប្រពៃថ្លៃថ្លាទាំងអស់ពីមិត្ដចិន និងពីគ្រប់មជ្ឈដ្ឋាន ពិតជាពុំអាចកាត់ថ្លៃបានឡើយ ហើយថែមទាំងបានគូសបញ្ជាក់ពីចំណងមិត្តភាព សហប្រតិបត្តិការ និងសាមគ្គីភាពរឹងមាំ ក្នុងស្មារតីជួយគ្នា ទៅវិញទៅមកក្នុងគ្រាដ៏សែនលំបាក នៃការដោះស្រាយបញ្ហាប្រឈមជាសកលមួយនេះ។ ការថ្លែងដូច្នេះរបស់លោកស្រីកិត្ដិសង្គហបណ្ឌិត ក្នុងឱកាសតំណាងតំណាងដ៏ខ្ពង់ខ្ពស់ សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា អញ្ជើញទទួលជាលើកទី២ វ៉ាក់សាំងស៊ីណូហ្វាម (Sinopharm) ចំនួន ៣០០,០០០ដូស ជំនួយដ៏ថ្លៃថ្លាពីសមាគមជាតិកាកបាទក្រហមចិន ជូនកាកបាទក្រហមកម្ពុជា ដែលប្រព្រឹត្ដទៅនៅអាកាសយានដ្ឋានអន្តរជាតិភ្នំពេញ នៅថ្ងៃទី១៥ ខែធ្នូ ឆ្នាំ២០២២នេះ ដោយមានការអញ្ជើញ ពីលោក ឆាំង ជាន (Chang Jian) អគ្គទីប្រឹក្សានៃស្ថានទូតសាធារណរដ្ឋប្រជាមានិតចិនប្រចាំកម្ពុជា តំណាងលោក វាំង វិនធាន ឯកអគ្គរដ្ឋទូតវិសាមញ្ញ និងពេញសមត្ថភាពនៃសាធារណរដ្ឋប្រជាមានិតចិន ប្រចាំកម្ពុជា។ លោកស្រីកិត្ដិសង្គហបណ្ឌិត បានថ្លែងបន្ដថា ថ្ងៃនេះក្នុងនាមកាកបាទក្រហមកម្ពុជា ដែលមានសម្តេចព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរ ជាព្រះប្រធានកិត្តិយស និងក្នុងនាម សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន លោកពិតជាមានសេចក្តីសោមនស្សរីករាយ ដោយបានមកចូលរួមក្នុងពិធីប្រគល់-ទទួល ជាលើកទី២ នូវវ៉ាក់សាំងប្រភេទស៊ីណូហ្វាម ចំនួន ៣០០,០០០ដូស ជាអំណោយរបស់សមាគមជាតិកាកបាទក្រហមចិន ជូនកាកបាទក្រហមកម្ពុជា។ អំណោយជាវ៉ាក់សាំងពីសមាគមជាតិកាកបាទក្រហមចិន លើកទី១ ចំនួន ១០ម៉ឺនដូស កាលពីថ្ងៃទី ២៣ខែសីហា ឆ្នាំ២០២១ រួមជាមួយវ៉ាក់សាំង ដែលរាជរដ្ឋាភិបាល បានទទួលជាង ៥៣លានដូស ពីប្រភពនានា ជាពិសេសពីសាធារណរដ្ឋប្រជាមានិតចិន ពិតជាបានរួមចំណែកធ្វើឱ្យកម្ពុជាសម្រេចបានជោគជ័យក្នុងសមរភូមិកូវីដ-១៩ តាមយុទ្ធសាស្ត្រផ្ការីកស្រោចវ៉ាក់វាំងពីទីក្រុងដល់ជនបទ គ្រប់គ្រងបានទាំងស្រុងគួរឱ្យកត់សម្គាល់នូវការឆ្លងរាតត្បាតជំងឺកូវីដ-១៩ រហូតបានបើកប្រទេសជាតិឡើងវិញក្នុងគ្រប់វិស័យ និងធ្វើឱ្យប្រក្រតីភាពឡើងវិញនូវដំណើរការសេដ្ឋកិច្ចគ្រួសារ សង្គម ព្រមទាំងបាននិងកំពុងជំរុញកំណើនសេដ្ឋកិច្ចជាតិ ដើម្បីបន្តការអភិវឌ្ឍប្រទេស។ លោកស្រីបន្ដថា ។ ជាក់ស្ដែងកម្ពុជាបាននិងកំពុងក្រេបជញ្ជក់ផ្លែផ្កាពីជំនួយជាបន្តបន្ទាប់របស់មិត្តចិន មានដូចជា ថវិកាហិរញ្ញប្បទាន ការវិនិយោគ សំណង់ ផ្លូវថ្នល់ ស្ពាន ។ល។ និងខាងផ្នែកសុខាភិបាល មានដូចជា មន្ទីរពេទ្យ ឧបករណ៍ សម្ភារវេជ្ជសាស្រ្តជាដើម។ បច្ចុប្បន្ននេះទៀត តាមស្មារតីនៃកិច្ចសន្ទនាសាកលអាស៊ានលើកទី២ កម្ពុជាបន្តខិតខំប្រឹងប្រែងឆ្ពោះទៅអនាគត និង វិបុលភាពរួម ផ្អែកលើបទពិសោធន៍ពីវិបត្តិនៃជំងឺកូវីដ-១៩ និងបន្តកសាងភាពធន់ផ្នែកសង្គម ដោយផ្តោតលើការអភិវឌ្ឍប្រព័ន្ធសុខាភិបាល ការលើកកម្ពស់សេវាសុខភាពសាធារណៈ និងប្រព័ន្ធការពារសង្គម ទាំងគុណភាព និងវិសាលភាព ដើម្បីត្រៀមខ្លួនឆ្លើយតបទៅនឹងវិបត្តិ ឬហានិភ័យនានា ដែលអាចកើតមានឡើង ជាយថាហេតុ នាពេលអនាគត។ ក្នុងន័យនេះ កាកបាទក្រហមកម្ពុជា រួមជាមួយសមាគមជាតិកាកបាទក្រហមចិន និងសមាគមជាតិនានា នៅក្នុងចលនាកាកបាទក្រហម-អឌ្ឍចន្ទក្រហម ប្តេជ្ញាចិត្តបន្តខិតខំឱ្យបានកាន់តែខ្លាំងក្លាថែមមួយកម្រិតទៀត ក្នុងការបន្តប្រយុទ្ធប្រឆាំងនឹងជំងឺកូវីដ-១៩ ដែលពុំទាន់ទៅណាឆ្ងាយពីយើង រួមជាមួយនឹងការបន្តប្រមូលផ្តុំកម្លាំងមនុស្សធម៌ជាតិ-អន្តរជាតិ ដោះស្រាយបញ្ហាប្រឈមនានា និងក្នុងការកសាងភាពធន់សហគមន៍ និងវិបុលភាព ប្រជាជន តាមរយៈសកម្មភាពនៅមូលដ្ឋាន សម្រេចបានគោលដៅសកល។នេះបើតាមការថ្លែងរបស់លោកស្រី។ លោកស្រីកិត្ដិសង្គហបណ្ឌិត បានលើកឡើងទៀតថា អំណោយមនុស្សធម៌ដ៏ថ្លៃថ្លា ជាវ៉ាក់សាំងបង្ការជំងឺកូវីដ-១៩ ចំនួន ៣០ម៉ឺនដូស នាពេលនេះកាកបាទក្រហមកម្ពុជា ប្រគល់ជូនក្រសួងសុខាភិបាល សម្រាប់បន្តយុទ្ធនាការចាក់វ៉ាក់សាំងបង្ការជំងឺកូវីដ-១៩ ជូនបងប្អូនប្រជាពលរដ្ឋគ្រប់មជ្ឈដ្ឋាន។ ទន្ទឹមនឹងនេះ លោកស្រីអនុប្រធានកាកបាទក្រហមកម្ពុជា បានអំពាវនាវ ដល់បងប្អូនរួមជាតិ សូមបន្តប្រកាន់ខ្ជាប់នូវវិធានការសុខាភិបាល តាមពាក្យស្លោក «ការពារប្រសើរជាងព្យាបាល» និងជាពិសេសសូមបន្តនាំគ្នាទៅចាក់វ៉ាក់សាំងដូសមូលដ្ឋាន និងដូសជំរុញឱ្យបានគ្រប់ៗគ្នា ស្របតាមការប្តេជ្ញាចិត្តរបស់ រាជរដ្ឋាភិបាល ក្នុងការមិនទុកឱ្យមានប្រជាជនណាម្នាក់ មិនបានចាក់វ៉ាក់សាំង នៅពេលដល់វេនរបស់ខ្លួននោះឡើយ ដើម្បីធានាបានសុខុមាលភាពរបស់គ្រួសារនីមួយៗ និងរក្សាបាននូវស្ថេរភាព នៃកំណើនសេដ្ឋកិច្ចក្នុងសុខសន្តិភាព។ ក្នុងឱកាសនោះ លោកស្រីកិត្ដិសង្គហបណ្ឌិត ឃួន សុដារី បានថ្លែងអំណរគុណយ៉ាងជ្រាលជ្រៅបំផុតចំពោះ សមាគមជាតិកាកបាទក្រហមចិន ដែលបានផ្តល់អំណោយមនុស្សធម៌ដ៏ថ្លៃថ្លានាពេលនេះ។ កិច្ចសហប្រតិបត្តិការរវាងកាកបាទក្រហមកម្ពុជា និងសមាគមជាតិកាកបាទក្រហមចិន ត្រូវបានរឹតបន្តឹងជាបន្តបន្ទាប់ តាមរយៈការផ្លាស់ប្តូរទស្សនកិច្ចថ្នាក់ដឹកនាំ, ការចុះកិច្ចព្រមព្រៀងសហប្រតិបត្តិការទ្វេភាគីជាដំណាក់កាល, ការផ្តល់អំណោយមនុស្សធម៌ក្នុងពេលមានគ្រោះមហន្តរាយ និងក្នុងដំណាក់កាលកូវីដ-១៩ ដើម្បីកសាងភាពធន់សហគមន៍ និងសូមឱ្យចំណងមិត្តភាព និងកិច្ចសហប្រតិបត្តិការគ្រប់វិស័យនៃប្រទេសយើងទាំងពីរ និងចំណងកិច្ចសហប្រតិបត្តិការរវាងកាកបាទក្រហមកម្ពុជា និងសមាគមជាតិកាកបាទក្រហមចិន ដែលមានជាយូរលង់មកហើយ កាន់តែរឹងមាំ ឥតប្រែប្រួលជាយូរអង្វែងតរៀងទៅ។ ជាមួយគ្នានោះលោក ឆាំង ជាន ថ្លែងថា លោកពិតជាមានសេចក្តីសោមនស្សរីករាយយ៉ាងក្រៃលែង ដែលបានចូលរួមក្នុង ពិធីទទួលវ៉ាក់សាំងកូវីដ១៩ដែលជាជំនួយរបស់កាកបាទក្រហមចិនជូនចំពោះកម្ពុជា។ ចិននិងកម្ពុជា គឺជាមិត្តដែកថែប និងជាសហគមន៍វាសនារួម ដែលតែងគាំទ្រនិងជួយគ្នាទៅវិញទៅមក។ ចាប់តាំងពីមានការផ្ទុះឡើងនូវជំងឺកូវីដ១៩មក ប្រជាជនចិននិងកម្ពុជាតែងរួមសុខទុក្ខជាមួយគ្នា ជួយគ្នាទៅវិញទៅមក បង្កើតគំរូសម្រាប់កិច្ចសហប្រតិបត្តិការអន្តរជាតិក្នុងការប្រយុទ្ធប្រឆាំងជំងឺកូវីដ១៩។ លោក ឆាំង ជាន បន្ដថា ។ លោកបានសង្គត់ធ្ងន់ថា ។ កាកបាទក្រហមចិន និងកាកបាទក្រហមកម្ពុជា រក្សាទំនាក់ទំនងកិច្ចសហប្រតិបត្តិការយ៉ាងជិតស្និទ្ធ នៅពេលភាគីម្ខាងណាជួបការលំបាក ភាគីទាំងពីរតែងតែផ្តល់ជំនួយឱ្យគ្នាទៅវិញទៅមក។ ថ្ងៃនេះ កាកបាទក្រហមចិនបានផ្តល់ជំនួយវ៉ាក់សាំងកូវីដ១៩ចំនួន៣០ម៉ឺនដូសជូនដល់កម្ពុជា ជឿជាក់ថានឹងជួយកម្ពុជាបង្កើនបម្រុងវ៉ាក់សាំងជាយុទ្ធសាស្ត្រ និងពង្រឹងសមិទ្ធផលយ៉ាងល្អក្នុងការប្រយុទ្ធប្រឆាំងជំងឺកូវីដ១៩។ ឆ្នាំ២០២៣ គឺជាខួបអនុស្សាវរីយ៍លើកទី៦៥នៃការបង្កើតទំនាក់ទំនងការទូតរវាងចិននិងកម្ពុជា និងជា«ឆ្នាំមិត្តភាពចិន-កម្ពុជា»។ ភាគីចិននិងសហការជាមួយភាគីកម្ពុជា ក្នុងកិច្ចសហប្រតិបត្តិការទប់ស្កាត់ជំងឺនិងការអភិវឌ្ឍន៍ ស្ដារឡើងវិញនូវទំនាក់ទំនងប្រជាជននិងវប្បធមជាបន្តបន្ទាប់ បង្កើនចំណងមិត្តភាពជាប្រពៃណីរវាងប្រទេសទាំងពីរ ជំរុញការកសាងរួមគ្នានូវសហគមន៍វាសនារួមរវាងចិន និងកម្ពុជា ឱ្យទទួលបានសមិទ្ធផលថ្មីៗផ្តល់ផលប្រយោជន៍ជូនដល់ប្រទេស និងប្រជាជនទាំងពីរ រួមចំណែកកាន់តែធំធេងដល់សន្តិភាព ស្ថិរភាព និងវិបុលភាពក្នុងតំបន់និងលើពិភពលោក។ នេះបើតាមការបញ្ជាក់បន្ថែមរបស់លោក ឆាំង ជាន អគ្គទីប្រឹក្សានៃស្ថានទូតសាធារណរដ្ឋប្រជាមានិតចិនប្រចាំកម្ពុជា៕	2022-12-16T03:16:00+07:00	freshnewsasia.com	https://m.freshnewsasia.com/index.php/en/localnews/269956-2022-12-15-13-16-48.html
7fe1c3d1-7096-4e0c-9c88-11df1a04b441	បទអត្ថាធិប្បាយ៖ ប្រទេសចិនបានប្រគល់វិញ្ញាសារប្រឡងដែលតម្កល់ទុកប្រជាជន ជាអាទិភាពនិងតម្កល់ទុកអាយុជីវិតជាចម្បង បន្ទាប់ពីប្រយុទ្ធប្រឆាំងនឹងជំងឺកូវីដ១៩អស់រយៈពេលបីឆ្នាំ	ពេលថ្មីៗកន្លងទៅនេះ រដ្ឋាភិបាលចិនបានកែសម្រួលឱ្យប្រសើរឡើង នូវវិធានការបង្ការនិងគ្រប់គ្រងជំងឺកូវីដ១៩ ដែលបូករួមទាំងខ្លឹមសារក្នុង១០វិស័យដូចជា កំណត់តំបន់ហានិភ័យដោយចំគោលដៅនិងវិទ្យាសាស្ត្រ កែលម្អវិធីធ្វើចត្តាឡីស័កនិងពន្លឿន ការចាក់វ៉ាក់សាំងឱ្យមនុស្សចាស់ជរាជាដើម។ ការដាក់ចេញ គឺមានគោលបំណងបន្តលើកកម្ពស់កម្រិតចំគោលដៅ និងវិទ្យាសាស្ត្រនៃការប្រយុទ្ធប្រឆាំងនឹងជំងឺកូវីដ១៩ ដើម្បីធានាសុវត្ថិភាពអាយុជីវិតនិងសុខភាពរបស់ប្រជាជនក្នុងកម្រិតអតិបរមា ក៏ដូចជាកាត់បន្ថយផលប៉ះពាល់របស់ជំងឺកូវីដ១៩ចំពោះការអភិវឌ្ឍសេដ្ឋកិច្ចនិងសង្គមក្នុងកម្រិតអតិបរមា។ បច្ចុប្បន្ននេះ ការសិក្សាស្រាវជ្រាវវិទ្យាសាស្ត្រសកលជាច្រើនសុទ្ធតែបង្ហាញថា បើប្រៀបធៀបនឹងវីរុសកូវីដ១៩ក្នុងគ្រាដំបូង នៃការផ្ទុះជំងឺកូវីដ១៩ ភាពចម្លងវីរុសអូមីក្រុង ត្រូវបានកាត់បន្ថយយ៉ាងច្បាស់លាស់។ ក្នុងនាមជាប្រទេសមួយដែលប្រយុទ្ធប្រឆាំងនឹងជំងឺកូវីដ១៩មុនគេបង្អស់ បច្ចុប្បន្ននេះ អត្រាចាក់វ៉ាក់សាំងជំងឺកូវីដ១៩ នៃមនុស្សទាំងអស់របស់ប្រទេសចិន បានលើសពី៩០ភាគរយ ដែលបានបង្កើតរបងស៊ាំនឹងរោគដ៏រឹងមាំ។ ព្រមពេលជាមួយគ្នានេះ ប្រទេសចិនសន្សំបានបទពិសោធន៍ជាច្រើន ក្នុងការប្រយុទ្ធប្រឆាំងនឹងវីរុសជាបន្តបន្ទាប់ សមត្ថភាពសិក្សាស្រាវជ្រាវឱសថ ព្យាបាលជំងឺនិងធានាសម្ភារៈត្រូវបានបង្កើនឡើងយ៉ាងច្បាស់លាស់ ហើយប្រជាជនចិនក៏មានអាកប្បកិរិយា កាន់តែស្ងៀមស្ងាត់ចំពោះវីរុសផងដែរ។ ដូច្នេះអាចឃើញថា ប្រទេសចិនទទួលបាននូវ «ដំណាក់កាលបង្អួច» ដ៏គន្លឹះនៃការកែលម្អ គោលនយោបាយប្រយុទ្ធប្រឆាំងនឹងជំងឺកូវីដ១៩។ បើមើលពីក្របខ័ណ្ឌពិភពលោក ពេលប្រទេសឬតំបន់ណាមួយបន្ធូរបន្ថយគោលនយោបាយ ស្តីពីការប្រយុទ្ធប្រឆាំងនឹងជំងឺកូវីដ១៩ជាសន្សឹមៗ សឹងតែទាំងអស់នឹងលេចចេញបញ្ហាដូចជា ករណីឆ្លងកើនឡើងជាច្រើនលើសលប់ និងកង្វះខាតធនធានព្យាបាលជំងឺជាដើម។ រដ្ឋាភិបាលចិនអំពាវនាវឱ្យបង្កើន ការចាក់វ៉ាក់សាំងរបស់មនុស្សគ្រប់រូប ជាពិសេសគឺមនុស្សចាស់ជរា ទាមទារឱ្យទីក្រុងមួយចំនួនពន្លឿនការបំពេញបន្ថែមប្រព័ន្ធ ជួយសង្គ្រោះនិងព្យាបាលជំងឺដោយចែកជាថ្នាក់នីមួយនិងគូសបញ្ជាក់ថា បង្កើនការផ្គត់ផ្គង់ឱសថនិងត្រៀមបម្រុង ធនធានវេជ្ជសាស្ត្រជាដើម ការធ្វើបែបនេះមិនត្រឹមតែដើម្បីសមស្របនឹង សំណូមពរនៃស្ថានការណ៍ថ្មីក្នុងការបង្ការ និងគ្រប់គ្រងជំងឺឆ្លង ឆ្លងកាត់ «ដំណាក់កាលអន្តរកាល» នៃការកែលម្អគោលនយោបាយប៉ុណ្ណោះទេ ថែមទាំងក៏បានបង្ហាញពីបំណងដើមជាប់រហូតមករបស់ចិន ក្នុងការប្រយុទ្ធប្រឆាំងនឹងជំងឺកូវីដ១៩គឺ តម្កល់ទុកប្រជាជនជាអាទិភាពនិងតម្កល់ទុកអាយុជីវិតជាចម្បង។ ដោយសារទទួលបានផលប្រយោជន៍ពីការរៀបចំចាត់ចែង ប្រកបដោយប្រសិទ្ធភាពនូវការងារប្រយុទ្ធប្រឆាំងនឹង ជំងឺកូវីដ១៩និងការអភិវឌ្ឍសេដ្ឋកិច្ចនិងសង្គម នៅឆ្នាំ២០២១ កំណើនសេដ្ឋកិច្ចរបស់ចិនបានឡើងដល់ ៨,១ភាគរយ ដែលបានកាន់ចំណាត់ថ្នាក់ឈានមុខក្នុងចំណោម អង្គភាពសេដ្ឋកិច្ចសំខាន់ៗលើពិភពលោក។ ពីខែមករាដល់ខែកញ្ញាឆ្នាំនេះ ទំហំសរុបនៃការនាំចេញនាំចូលរបស់ចិនបានកើនឡើង ៩,៩ភាគរយបើប្រៀបធៀបនឹងរយៈពេលដូចគ្នានាឆ្នាំទៅមិញ ដែលបានគាំពារយ៉ាងខ្លាំងនូវស្ថិរភាព នៃខ្សែសង្វាក់ឧស្សាហកម្មនិងខ្សែសង្វាក់ផ្គត់ផ្គង់សកល។ បច្ចុប្បន្ននេះ ការរីករាលដាលនៃជំងឺកូវីដ១៩នៅមិនទាន់បញ្ចប់នៅឡើយទេ នៅតែត្រូវប្រយុទ្ធប្រឆាំងនឹងជំងឺកូវីដ១៩ដដែល។ ប្រកាន់ខ្ជាប់ការតម្កល់ទុកប្រជាជនជាអាទិភាព និងប្រកាន់ខ្ជាប់ការកែឱ្យប្រសើរឡើងនូវគោលនយោបាយ ដោយចំគោលដៅនិងវិទ្យាសាស្ត្រតាមសភាពការណ៍ជាក់ស្តែង នេះគឺជា និង នៃការប្រយុទ្ធប្រឆាំងនឹង ជំងឺកូវីដ១៩របស់ចិន។ បោះជំហានឆ្ពោះទៅមុខតាមផ្លូវនេះ ប្រទេសចិននឹងកាន់តែខិតជិត ជ័យជម្នះចុងក្រោយ៕	2022-12-16T00:41:00+07:00	freshnewsasia.com	https://m.freshnewsasia.com/index.php/en/internationalnews/269943-2022-12-15-10-41-04.html
ed151f15-99fe-4f23-89c7-12d336315555	លោកស្រី ឃួន សុដារី តំណាងសម្ដេចកិត្ដិព្រឹទ្ធបណ្ឌិត អញ្ជើញទទួលវ៉ាក់សាំងបង្ការជំងឺកូវីដ១៩ ជំនួយពីសមាគមជាតិកាកបាទក្រហមចិនចំនួន ៣០ម៉ឺនដូស	លោកស្រីកិត្ដិសង្គហបណ្ឌិត ឃួន សុដារី អនុប្រធានកាកបាទក្រហមកម្ពុជា តំណាងដ៏ខ្ពង់ខ្ពស់សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា នៅរសៀលថ្ងៃទី១៥ ខែធ្នូ ឆ្នាំ២០២២នេះ បានអញ្ជើញទទួលវ៉ាក់សាំងបង្ការជំងឺកូវីដ១៩ប្រភេទ ស៊ីណូហ្វាម (Sinopharm) ដែលជាជំនួយរបស់សមាគមជាតិកាកបាទក្រហមចិន ជូនកាកបាទក្រហមកម្ពុជាចំនួន ៣០០,០០០ដូស។ ពិធីប្រគល់ និងទទួលនេះបានធ្វើឡើងនៅអាកាសដ្ឋានអន្ដរជាតិភ្នំពេញ ដែលមានការអញ្ជើញចូលរួមពីលោក ឆាំង ជាន (Chang Jian) អគ្គទីប្រឹក្សាស្ថានទូតសាធារណរដ្ឋប្រជាមានិតចិនប្រចាំកម្ពុជា។ សូមជម្រាបថា កាលពីកំលុងខែសីហា ឆ្នាំ២០២១ សមាគមជាតិកាកបាទក្រហមចិន ក៏បានផ្ដល់វ៉ាក់សាំងបង្ការជំងឺកូវីដ១៩ ចំនួន១០ម៉ឺនដូស ផ្តល់ជូនកាកបាទក្រហមកម្ពុជាផងដែរ។ វ៉ាក់សាំងនេះ គឺជាបង្អែកដ៏សំខាន់ក្នុងការប្រយុទ្ធប្រឆាំងនឹងជំងឺកូវីដ១៩ ក៏ដូចជាការពារអាយុជីវិតប្រជាពលរដ្ឋពីជំងឺឆ្លងសាកលមួយនេះ។ តាមរយៈសហព័ន្ធអន្តរជាតិ បានជួយដល់ដំណើរការអភិវឌ្ឍន៍ស្ថាប័ន របស់កាកបាទក្រហមកម្ពុជា ឱ្យបានរឹងមាំជាជំហានៗពីថ្នាក់កណ្តាលរហូតដល់សាខា។ ឆ្លើយតបទៅនឹងគ្រោះទឹកជំនន់ពីឆ្នាំ២០០០ ដល់ឆ្នាំ២០១៨ បានផ្តល់នូវអំណោយជាថវិកា ជាម៉ាស៊ីនបូមទឹក ជាអង្ករ ជាមុង ជាភួយ។ ជាពិសេស ក្នុងគ្រោះទឹកជំនន់ឆ្នាំ២០១៩ បានផ្តល់នូវអង្ករ ដែលមានតម្លៃជាទឹកប្រាក់ ១លានដុល្លារអាមេរិក។ ក្នុងឆ្នាំ២០១៨ បានផ្តល់រថយន្តចំនួន ៥គ្រឿង និងមុងបត់ជ្រលក់ថ្នាំការពារគ្រុនឈាមចំនួន ២០.០០០ ឯកតា ដែលកាកបាទក្រហមកម្ពុជា បានចែកជូនតាមសហគមន៍ព្រៃភ្នំដែលប្រឈមខ្ពស់នឹងជំងឺគ្រុនឈាម។ លើសពីនេះទៅទៀត កាកបាទក្រហមចិន បានជួយឧបត្ថម្ភជាថវិកា សម្រាប់ការអនុវត្តគម្រោងចំនួន ៣ ដែលមាន៖ គម្រោងសុខភាពសហគមន៍អនុវត្តនៅខេត្តស្វាយរៀង និងខេត្តសៀមរាប បានផ្តល់អណ្តូង បង្គន់អនាម័យ ធុងចម្រោះ និងការអប់រំស្តីពីវិជ្ជាសង្គ្រោះបឋម និងសុខភាពអនាម័យ បានដល់ប្រជាពលរដ្ឋទទួលផល ៣.៥៤២គ្រួសារ (១៩.៤៦៩នាក់)។ ថវិកា ១១៥.៥២០,៥៤ ដុល្លារ។ គម្រោងសុខភាពសហគមន៍អនុវត្តនៅស្រុកឧត្តុង្គ ខេត្តកំពង់ស្ពឺ បានផ្តល់អណ្តូង បង្គន់អនាម័យ ស្រះទឹក និងការអប់រំស្តីពីវិជ្ជាសង្គ្រោះបឋម និងសុខភាពអនាម័យ បានដល់ប្រជាពលរដ្ឋទទួលផល ៣.៧៥៨នាក់។ ថវិកា ៧១.៣១២,៨៧ ដុល្លារ។ គម្រោងកសាងភាពធន់សហគមន៍អនុវត្តនៅស្រុកបរសេដ្ឋ ស្រុកភ្នំស្រួច និងស្រុកថ្ពង ខេត្តកំពង់ស្ពឺ បានផ្តល់អណ្តូង បង្គន់អនាម័យ បង្គន់សាលារៀន បង្គន់សហគមន៍ ម៉ាស៊ីនបូមទឹក ឧបករណ៍បំពងសំឡេង កញ្ចប់សង្គ្រោះបឋម កាតាបស្ពាយ អាវយឺត អាវកាក់ ទូកជម្លៀស មុខឈ្នាងបង្ហូរទឹក ស្តារស្រះទឹក ម៉ាស៊ីនថត ម៉ូតូ ព្រមទាំងការអប់រំស្តីពីវិជ្ជាសង្គ្រោះបឋម និងការគ្រប់គ្រងគ្រោះមហន្តរាយ បានដល់ប្រជាពលរដ្ឋទទួលផលសរុប ៥.២០៩គ្រួសារ (២១.៤៦១នាក់)។ ថវិកា ៣៥១.៨៣២,៥១ដុល្លារ។ * លើកទី១ ថ្ងៃទី២៣ ខែសីហា ឆ្នាំ២០២១ ចំនួន ១០ម៉ឺនដូស * លើកទី២ ថ្ងៃទី១៥ ខែធ្នូ ឆ្នាំ២០២២ ចំនួន ៣០ម៉ឺនដូស វ៉ាក់សាំងទាំងអស់ បានប្រគល់បន្តទៅក្រសួងសុខាភិបាល សម្រាប់យុទ្ធនាការចាក់វ៉ាក់សាំង។ តាមការបញ្ជាក់របស់លោកស្រីវេជ្ជបណ្ឌិត យក់ សម្បត្ដិ រដ្ឋលេខាធិការប្រចាំការក្រសួងសុខាភិបាល នៅថ្ងៃទី១៥ ខែធ្នូ ឆ្នាំ២០២២នេះ បានឲ្យដឹងថា វ៉ាក់សាំងបង្ការជំងឺកូវីដ១៩ មានចំនួនសរុប ៧៤លាន ៥សែនដូស ( នៅសល់ ត្រូវទទួល ឆ្នាំ២០២៣ ស្មើនឹង២០លាន ៥សែនដូស) សម្រាប់នៅក្នុងឃ្លាំងក្រសួងសុខាភិបាល នៅសល់៦លាន៣សែនដូស កំពុងចលនាចាក់រាល់ថ្ងៃ៕	2022-12-15T23:58:00+07:00	freshnewsasia.com	https://m.freshnewsasia.com/index.php/en/localnews/269933-2022-12-15-09-58-34.html
c6e2a948-06d2-4a25-9b17-bfdbfe8e3aba	TOP NEWS: សាលាឧទ្ធរណ៍ សម្រេចតម្កល់សាលក្រមសាលាដំបូងរាជធានីភ្នំពេញលើសំណុំរឿងបរិហារកេរ្តិ៍ជាសាធារណៈរបស់លោក សុន ឆ័យ ប៉ុន្តែកែប្រែបន្ថែមលើប្រាក់ពិន័យ និងលើប្រាក់សំណងជំងឺចិត្ត (Video inside)	សាលាឧទ្ធរណ៍ ថ្ងៃទី១៤ ខែធ្នូ ឆ្នាំ២០២២នេះ បានសម្រេចតម្កល់សាលក្រមសាលាដំបូងរាជធានីភ្នំពេញ ក្នុងសំណុំរឿងបរិហារកេរ្តិ៍ជាសាធារណៈរបស់លោក សុន ឆ័យ «ទុកជាបានការ» ប៉ុន្តែបានសម្រេចកែប្រែបន្ថែមលើប្រាក់ពិន័យ និងលើប្រាក់សំណង់ជំងឺចិត្ត កាន់តែច្រើនជាង ជូនដល់ដើមបណ្តឹង។ បើតាមលោក គី តិច មេធាវីការការពារក្តីបានថ្លែងឲ្យដឹងថា បន្ទាប់ពីជំនុំជម្រះនៅរសៀលថ្ងៃទី១៤ ខែធ្នូ ឆ្នាំ២០២២ សាលាឧទ្ធរណ៍ភ្នំពេញ បានធ្វើការសម្រេច ដូចខាងក្រោម៖ ទទួលបណ្តឹងឧទ្ធរណ៍របស់ជនជាប់ចោទ ទុកជាត្រឹមត្រូវតាមទម្រង់ច្បាប់ តែបដិសេធចោលដោយខុសនឹងគតិច្បាប់។ ទទួលបណ្តឹងឧទ្ធរណ៍របស់មេធាវី គី តិច តំណាងគណបក្សប្រជាជនកម្ពុជា ទុកជាត្រឹមត្រូវតាមទម្រង់ច្បាប់ និងគតិច្បាប់។ ទទួលបណ្តឹងឧទ្ធរណ៍របស់ លោកប្លង់ សុផល តំណាងអយ្យការ អមសាលាដំបូងរាជធានីភ្នំពេញ ទុកជាត្រឹមត្រូវតាមទម្រង់ច្បាប់ និងគតិច្បាប់។ តម្កល់សាលក្រមលេខ ៣១២៧ «ឆ១» ចុះថ្ងៃទី ០៧-១០-២០២២ របស់សាលាដំបូងរាជធានីភ្នំពេញ ទុកជាបានការ លើកលែងតែ៖ ក.ផ្ដន្ទាទោសពិន័យជាប្រាក់ ៨លានរៀល ត្រូវកែជាចំនួន ១០លានរៀលវិញ។ សងជំងឺចិត្ត៣ពាន់លានរៀលគត់ ត្រូវកែជា៤ពាន់លានរៀលគត់ វិញ។ (ក្រៅពីនោះរក្សាទុកជាបានការដដែល)។ ទទួលបណ្តឹងឧទ្ធរណ៍របស់ជនជាប់ចោទ ទុកជាត្រឹមត្រូវតាមទម្រង់ច្បាប់ តែបដិសេធចោលដោយខុសនឹងគតិច្បាប់។ ទទួលបណ្តឹងឧទ្ធរណ៍របស់លោក ប្លង់ សុផល តំណាងអយ្យការ អមសាលាដំបូងរាជធានីភ្នំពេញ ទុកជាត្រឹមត្រូវតាមទម្រង់ច្បាប់ និងគតិច្បាប់។ តម្កល់សាលក្រមលេខ ៣១២៦ «ឆ១» ចុះថ្ងៃទី ០៧-១០-២០២២ របស់សាលាដំបូងរាជធានីភ្នំពេញ ទុកជាបានការ លើកលែងតែ៖ ក.ផ្ដន្ទាទោសពិន័យជាប្រាក់ ៩លានរៀល ត្រូវកែជាចំនួន ១០លានរៀលវិញ។ ( ក្រៅពីនោះរក្សាទុកជាបានការដដែល)។ សូមបញ្ជាក់ថា សាលាដំបូងរាជធានីភ្នំពេញ កាលពីរសៀលថ្ងៃទី០៧ ខែតុលា ឆ្នាំ២០២២ បានប្រកាសសាលក្រមលើសំណុំរឿងបរិហារកេរ្តិ៍ជាសាធារណៈ ទាំង២របស់លោក សុន ឆ័យ ដែលត្រូវបានប្តឹងដោយ គណៈកម្មាធិការជាតិរៀបចំការបោះឆ្នោត និងគណបក្សប្រជាជនកម្ពុជា។ សំណុំរឿងប្តឹងដោយគ.ជ.ប ចៅក្រមបាន ផ្ដន្ទាទោស លោក សុន ឆ័យ ពិន័យជាប្រាក់ចំនួន៩លានរៀល។ ចំណែកក្នុងសំណុំរឿងប្តឹងដោយ គណបក្សប្រជាជនកម្ពុជា ចៅក្រមបានសម្រេចផ្ដន្ទាទោស លោក សុន ឆ័យ ពិន័យជាប្រាក់ចំនួន៨លានរៀល ព្រមទាំងបង្គាប់ឲ្យសងសំណងជម្ងឺចិត្តឲ្យដើមបណ្តឹងរដ្ឋប្បវេណីចំនួន ៣០០០លានរៀលផងដែរ។ ការសម្រេចក្នុងសាលក្រមរបស់សាលាដំបូងខាងលើនេះ ត្រូវបានលោក សុន ឆ័យ ប្តឹងឧទ្ធរណ៏ ហើយដើមបណ្តឹងរដ្ឋប្បវេណី និងតំណាងអយ្យការក៏បានប្តឹងឧទ្ធរណ៏ដែរ។ ឥឡូវនេះសាលាឧទ្ធរណ៏បានសម្រេចឲ្យ លោកសុន ឆ័យ ត្រូវទទួលរងនូវទណ្ឌកម្មកាន់តែធ្ងន់ធ្ងរបន្ថែមទៀត ។ ការដាក់ពាក្យបណ្តឹងរបស់គ.ជ.ប និងគណបក្សប្រជាជនកម្ពុជា ធ្វើឡើងបន្ទាប់ពី លោក សុន ឆ័យ បានចោទប្រកាន់ថា ការបោះឆ្នោតជ្រើសរើស ក្រុមប្រឹក្សាឃុំសង្កាត់អាណត្តិទី៥ ឆ្នាំ២០២២ កន្លងទៅ មានការទិញ និងលួចបន្លំសន្លឹកឆ្នោត។ ចៅក្រមសាលាដំបូងរាជធានីភ្នំពេញ លោក អួង វុទ្ធា កាលពីពេលថ្មីៗនេះ ក៏បានចេញដីកាសម្រេចរឹបអូសជាបណ្តោះអាសន្នលើអចលនវត្ថុចំនួន ០២កន្លែង ជាទ្រព្យសម្បត្តិរបស់លោក សុន ឆ័យ អនុប្រធានគណបក្សភ្លើងទៀន បន្ទាប់ពីមានការអះអាងតាមបណ្តាញសារព័ត៌មានថា លោកនឹងមិនសងតាមការសម្រេចរបស់តុលការ ចំពោះបទបរិហាកេរ្តិ៍ជាសាធារណៈ នោះឡើយ៕	2022-12-15T23:49:00+07:00	freshnewsasia.com	https://m.freshnewsasia.com/index.php/en/localnews/269929-2022-12-15-09-49-29.html
1319ec9d-20e1-459d-9bd6-d02a1e194492	ប្រមុខ WHO សង្ឃឹមថាការប្រកាសអាសន្នជំងឺកូវីដ១៩ នឹងមិនមានឡើយសម្រាប់ឆ្នាំ២០២៣ (Video inside)	ប្រធានអង្គការសុខភាពពិភពលោកលោក តេដ្រូស អាដាណម ហ្គេប្រេយ៉េស៊ូស (Tedros Adhanom Ghebreyesus) បាននិយាយនៅថ្ងៃពុធសប្តាហ៍នេះថា លោកសង្ឃឹមថាជំងឺកូវីដ១៩ នឹងមិនត្រូវបានចាត់ទុកថាជាគ្រោះអាសន្នផ្នែកសុខភាពសាធារណសកលទៀតទេ នៅឆ្នាំ២០២៣ ខាងមុខ។ នេះបើយោងតាមការចុះផ្សាយដោយទីភ្នាក់ងារសារព័ត៌មាន AFP នៅថ្ងៃព្រហស្បតិ៍ ទី១៥ ខែធ្នូ ឆ្នាំ២០២២។ ការអត្ថាធិប្បាយរបស់លោក ហ្គេប្រេយ៉េស៊ូស ខាងលើនេះធ្វើឡើងក្នុងសន្និសីទសារព័ត៌មានមួយ ចំពេលដែលប្រទេសចិនបានផ្លាស់ប្តូរគោលនយោបាយ ដ៏តឹងរ៉ឹងរបស់ខ្លួន និងអនុញ្ញាតឲ្យមនុស្សរស់នៅជាមួយមេរោគ ធ្វើឲ្យមានការព្រួយបារម្ភថាពិភពលោកអាចប្រឈមនឹងការកើនឡើងនៃការឆ្លងកូវីដ១៩ សារជាថ្មី។ នៅពេលសួរអំពីលក្ខខណ្ឌដែលត្រូវការសម្រាប់ការបញ្ចប់ភាពអាសន្នផ្នែកសុខភាពសាធារណៈសកល អ្នកជំនាញផ្នែកជំងឺរាតត្បាតជាន់ខ្ពស់របស់អង្គការសុខភាពពិភព (WHO) លោកស្រី ម៉ារៀ វាន ខឺកខូវ (Maria Van Kerkhove) បាននិយាយថា ។ នាយកផ្នែកសង្គ្រោះបន្ទាន់របស់ WHO លោក ម៉ាយ រ៉ាយអាន (Mike Ryan) បានលើកឡើងស្រដៀងគ្នានេះថា ។ គួរបញ្ជាក់ថា ស្ថាប័ន WHO បានរៀបចំប្រជុំគ្នារៀងរាល់ពីរទៅបីខែម្តង ដើម្បីសម្រេចថាតើមេរោគកូវីដ១៩ ដែលបានសម្លាប់មនុស្សជាង ៦.៦លាននាទូទាំងពិភពលោក នៅតែតំណាងឲ្យ គ្រោះអាសន្នផ្នែកសុខភាពសាធារណៈសកល ដែរឬទេ៕	2022-12-15T18:39:00+07:00	freshnewsasia.com	https://m.freshnewsasia.com/index.php/en/internationalnews/269866-2022-12-15-04-39-37.html
8063ffd7-eac1-4bdc-9091-440de34dc67c	TOP NEWS: ក្រសួងសុខាភិបាល៖ ថ្ងៃនេះបន្តរកឃើញអ្នកឆ្លងជំងឺកូវីដ១៩ ចំនួន២៧នាក់ ខណៈអ្នកជាសះស្បើយ១៣នាក់ (Video inside)	ក្រសួងសុខាភិបាល នៅថ្ងៃទី១៥ ខែធ្នូ ឆ្នាំ២០២២នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ចំនួន២៧នាក់ ខណៈជាអ្នកជាសះស្បើយ១៣នាក់។ សូមជម្រាបថា គិតត្រឹមការប្រកាសរបស់ក្រសួងសុខាភិបាល ថ្ងៃទី១៥ ខែធ្នូ ឆ្នាំ២០២២ កម្ពុជារកឃើញអ្នកឆ្លងជំងឺកូវីដ១៩៖ សរុបចំនួន១៣៨,៣៤៧នាក់, អ្នកជាសះស្បើយសរុបចំនួន ១៣៥,១៥៨នាក់, ស្លាប់សរុបចំនួន ៣,០៥៦នាក់៕	2022-12-15T18:33:00+07:00	freshnewsasia.com	https://m.freshnewsasia.com/index.php/en/localnews/269865-2022-12-15-04-33-05.html
267a78c4-e6ba-4685-80a8-562c0e5997ae	សហរដ្ឋអាមេរិក៖ មនុស្ស ៥១,៩១១នាក់ ឆ្លងកូវីដ-១៩ និងអ្នកជំងឺ ២៧៨នាក់ស្លាប់ ក្នុង១ថ្ងៃ (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្ស ៥១,៩១១នាក់ទៀត បានឆ្លងជំងឺ COVID-19 ខណៈអ្នកជំងឺ ២៧៨នាក់បានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យចេញពីគេហទំព័រ Worldometers នៅថ្ងៃព្រហស្បតិ៍ ទី១៥ ខែធ្នូ ឆ្នាំ២០២២។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លងជំងឺ COVID-19 សរុបនៅទូទាំងសហរដ្ឋអាមេរិកកើនឡើងដល់ ១០១,៥៨៩,៣៧៤ករណី ក្នុងនោះមានអ្នកស្លាប់សរុបចំនួន ១,១១១,៦៦៤នាក់ និងជាសះស្បើយឡើងវិញសរុប ៩៨.៧០លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិក គឺជាង ៣៣២លាននាក់៕	2022-12-15T16:40:00+07:00	freshnewsasia.com	https://m.freshnewsasia.com/index.php/en/internationalnews/269843-2022-12-15-02-40-27.html
96224842-eb7b-4bfd-8a0e-15e0f7681012	ចាប់ឃាត់ខ្លួនជនជាតិខ្មែរម្នាក់ បើកទូកឆ្លងដែនមកពីប្រទេសឡាវ រកឃើញគ្រឿងញៀន និងវត្ថុតាងមួយចំនួន	ភ្នំពេញ៖ កម្លាំងយោធាឃាត់ខ្លួនបុរសជនជាតិខ្មែរម្នាក់ បើកទូកឆ្លងដែនមកពីប្រទេសឡាវ រកឃើញថ្នាំញៀន ព្រមទាំងវត្ថុតាងមួយចំនួនទៀត នៅវេលាម៉ោង១១៖៣០នាទី ថ្ងៃទី១៤ ខែធ្នូ ឆ្នាំ២០២២ ស្ថិតនៅភូមិកំពង់ព្រះឥន្ទ ឃុំកំពង់ស្រឡៅ២ ស្រុកឆែប ខេត្តព្រះវិហារ។ មន្ត្រីយោធាស្រុកឆែប បានឲ្យដឹងថា ដោយមានការសង្ស័យថា មានជនជាតិខ្មែរម្នាក់បើកទូកឆ្លងដែនមកពីប្រទេសឡាវ លោកបានដាក់បទបញ្ជាឲ្យកម្លាំងផ្នែកសឹករងឆែប បានចុះធ្វើសកម្មភាពល្បាតក្នុងភូមិសាស្រ្តភូមិកំពង់ព្រះឥន្ទ បានបញ្ជាឲ្យកម្លាំងយោធា ដែលឈរជើងនៅលើកោះ បានធ្វើការឃាត់ទូក១គ្រឿង ដើម្បីត្រួតពិនិត្យ។ ជាលទ្ធផលបានរកឃើញថ្នាំញៀនចំនួន៤៥គ្រាប់ ប្រាក់ឡាវចំនួ១៩៤០០០០គីប និងទូរស័ព្ទ១គ្រឿង។ ចំពោះអ្នកបើកបរទូកជាជនជាតិខ្មែរ ឈ្មោះ ប៊ុន ស៊ីធាង អាយុ៣៥ឆ្នាំ រស់នៅភូមិកំពង់ព្រះឥន្ទ ឃុំកំពង់ស្រឡៅពីរ ស្រុកឆែប ខេត្តព្រះវិហារ ត្រូវបានឃាត់ខ្លួន និងប្រគល់ឲ្យជំនាញចាត់ការបន្តតាមនិតិវិធីច្បាប់៕	2022-12-15T08:51:32+07:00	kbnnews.com	https://kbn.news/archives/283031
b90c15bf-9400-49af-920b-1b1bf9086233	លោកជំទាវ ពេជ ចន្ទមុន្នី អញ្ជើញចុះសួរសុខទុក្ខក្មួយៗមានជំងឺបេះដូងដែលបានវះកាត់រួចចំនួន១០០ នាក់ និងអាណាព្យាលក្មួយៗនៅមន្ទីរពេទ្យគន្ធបុប្ផា	ភ្នំពេញ : លោកជំទាវបណ្ឌិត ពេជ ចន្ទមុន្នី អនុប្រធានក្រុមប្រឹក្សាភិបាលសមាគមគ្រូពេទ្យស្ម័គ្រចិត្តយុវជនសម្តេចតេជោ TYDA អញ្ជើញចុះសួរសុខទុក្ខក្មួយៗមានជំងឺបេះដូងដែលបានវះកាត់រួចចំនួន១០០ នាក់ និងអាណាព្យាលក្មួយៗនៅមន្ទីរពេទ្យគន្ធបុប្ផា នៅសង្កាត់វត្តភ្នំ ខណ្ឌដូនពេញ រាជធានីភ្នំពេញកាលពីថ្ងៃទី១៤ ខែធ្នូ ឆ្នាំ២០២២។ ក្នុងឱកាសនោះលោកជំទាវអនុប្រធានក្រុមប្រឹក្សាភិបាលសមាគមTYDA បានឧបត្ថម្ភអាហារចំនួន២២១០កញ្ចប់ និងប្រាក់ឧបត្ថម្ភមួយចំនួនទៀត។ ក្មួយៗមានជំងឺបេះដូងដែលបានវះកាត់រួច និងអាណាព្យាបាលបានបង្ហាញអារម្មណ៍រំភើបរីករាយក្រៃលែង និងគោរពថ្លែងអំណរគុណយ៉ាងជ្រាលជ្រៅចំពោះបងស្រី ពេជ ចន្ទមុន្នី ដែលមានទឹកចិត្តល្អប្រពៃសណ្តោសប្រណីគិតគូរពីសុខទុក្ខរបស់ប្រជាពលរដ្ឋ។ សូមបញ្ជាក់ថា ឯកឧត្តមបណ្ឌិត ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី តែងតែយកចិត្តទុកដាក់អាណិតអាសូរគិតគូរយកចិត្តទុកដាក់ចំពោះសុខភាពរបស់ក្មួយៗកុមារនៅក្នុងមន្ទីរពេទ្យគន្ធបុប្ផានាពេលកន្លងមក ព្រមទាំងផ្ដល់ថវិកាសម្ភារៈម្ហូបអាហារគ្រឿងឧបភោគបរិភោគមួយចំនួនទៀត។ ថ្នាក់ដឹកនាំសាស្ត្រាចារ្យ បុគ្គលិក គ្រូពេទ្យនៃមន្ទីរគន្ធបុប្ផាបានបង្ហាញនូវសេចក្តីសុខរីករាយ និងគោរពថ្លែងអំណរគុណយ៉ាងជ្រាលជ្រៅចំពោះឯកឧត្តមបណ្ឌិត ហ៊ុន ម៉ាណែត និងលោកជំទាវបណ្ឌិត ពេជ ចន្ទមុន្នី ដែលតែងតែចុះមកសួរសុខទុក្ខ និងគិតគូរពីកុមារភាពរបស់ក្មួយៗនៅក្នុងមន្ទីរពេទ្យនេះ៕ រក្សាសិទ្ធិដោយ : សុវណ្ណារិទ្ធ	2022-12-15T08:17:23+07:00	cen.com.kh	https://cen.com.kh/archives/589458.html

Subsets and Splits

No community queries yet

The top public SQL queries from the community will appear here once available.